
Svet šelmoľudí je výnimočne krutý. Nikomu sa nedá veriť. Nikoho nemožno milovať. Rozhodne nie, ak chce šelmočlovek prežiť. Sirota Wren Tigarian vyrástol v prostredí, ktoré sa ho bojí, nedôveruje mu. Wren je kríženec dvoch dravých zvierat – bieleho tigra a snežného leoparda – ale dokáže sa meniť na človeka. Keď niečo chce, nikto ho nezastaví. A teraz chce Marguerite. Marguerite D’Aubert Goudeauová je dcérou prominentného senátora USA, lenže nenávidí životný štýl bohatej spoločenskej vrstvy, ku ktorej patrí. Tak ako jej matka, ktorá svoj boj so životom vzdala. Svet ľudí však ani netuší, že popri ňom existuje svet šelmoľudí-utajený, neviditeľný, nenápadný.

Ak chce Wren získať Marguerite, musí bojovať nielen proti ľuďom, ktorí ho ako polozviera nikdy neprijmú medzi seba, ale aj proti vlastným šelmoľuďom, ktorí si želajú jeho smrť, lebo ohrozuje ich skrytý svet. Dvojica zvádza dramatický boj s časom a s nepriateľmi, ktorí majú magické schopnosti. Wren a Marguerite sú ako štvaná zver. Môžu prísť o svoje životy, o svoju pravú podstatu.

Limani

VO VŠETKÝCH ĽUĎOCH a divých zvieratách drieme večná
túžba po bezpečnom útočisku. Po mieste, kde nehrozí prena-
sledovanie, štvanie ani ubližovanie. Lenže tvory, ktoré sú zároveň ľuďmi aj divými zvieratami, v dávnych časoch také miesto nemali. Tvory, ktoré cez deň chodia po štyroch a v noci po dvoch, sa vtedy nikde nemohli ukryť.

Všetci ich prenasledovali, útočisko však nenachádzal.

Aj tento príbeh, tak ako všetky príbehy, má svoj začiatok tragickú večnú lásku. Pred stáročiami žil staroveký grécky kráľ,
ktorý mal svoju kráľovnú, a tá preňho znamenala viac než celý svet. Lenže jeho kráľovná skrývala temné tajomstvo. Pochádzala z národa zaťaženého kliatbou.

Vyše dvetisíc rokov pred jej narodením sa jej ľud dopustil
osudnej chyby. Zabil milovanú ženu a dieťa gréckeho boha
Apolóna. Mocný boh sa pomstil za vraždy tak, že uvalil na ľud
tri kliatby. Všetci museli piť krv ľudí vlastného rodu, aby pre-
žili. Už nikdy nemohli vyjsť na denné svetlo. No a najkrutejšia bola tretia kliatba. V deň svojich dvadsiatych siedmych narodenín zomreli pomalou a bolestivou smrťou.

Presne podľa božej kliatby sa aj mladá kráľovná rozpadla na
prach v deň, keď dosiahla dvadsaťsedem rokov. Bezmocný kráľ tomu nedokázal zabrániť a iba sa pozeral, ako jeho milovaná zomiera v mukách a volá ho na pomoc. Keď sa pominula, uve-
domil si, že jeho dvoch synov čaká rovnaký hrôzostrašný osud
ako ich matku.

Kráľ sa nevedel vyrovnať s myšlienkou, že stratí aj ich, a tak sa im rozhodol predĺžiť život mágiou. Zhromaždil príslušníkov národa svojej manželky, ktorí sa volali Apoliti, a pomocou naj-
temnejších čarov na nich experimentoval. Skrížil životnú silu prekliateho ľudského plemena so životnou silou najmocnejších

zvierat a vytvoril dve rasy. Arkádov, ktorí mali ľudské srdcia, a Katagariánov, ktorí mali zvieracie srdcia.

Arkádi boli v podstate ľudia, ktorí sa vedeli premeniť na zvieratá, len čo dosiahli pubertu – v ich prípade to bolo vo veku dvadsaťpäť rokov. Katagariáni boli zvieratá, ktoré mohli nadobudnúť ľudskú podobu tiež v tom istom veku. Obidve rasy, ktoré predstavovali dve strany jednej mince, mali vrodenú schopnosť čarovať a cestovať v čase za splnu mesiaca.

Kliatba konečne prestala účinkovať – na tých Apolitov, ktorí boli skrížení so zvieratami. Už nepatrili k pravým Apolitom, preto sa ich Apolónova kliatba netýkala. Kráľ si to aspoň myslel, ale jeho radosť trvala iba dovtedy, kým sa grécky boh neposťažoval trom sudičkám.

„Kto si, že sa odvažuješ mariť boží zámer?“ pýtali sa ho sudičky pobúrene.

Kráľ vzdorovito odpovedal: „Chránim svojich synov ako každý správny otec. Nikto im nevezme život za to, čo nezavinili.“

Sudičkám sa však jeho vysvetlenie nepáčilo. Nahnevala ich kráľova spupnosť. Ako sa opovažoval experimentovať na Apo-
litoch a meniť ich osud? Za trest sudičky žiadali, aby pozabíjal
Arkádov aj Katagariánov, a v prvom rade vlastných synov.

Kráľ odmietol.

„Tak potom medzi oboma rasami nikdy nebude mier,“ vyslovili sudičky ortieľ. „Odteraz Arkádi a Katagariáni nebudú poznať nič len hádky a boj. Budú sa navzájom prenasledovať, loviť a zabíjať, až kým na svete neostane ani jeden z nich.“

A tak je to už tisícky rokov. Arkádi zabíjajú Katagariánov, ktorí z pomsty zabíjajú Arkádov. Ich vojna trvá dodnes…

A bude trvať ďalej.

Lenže tak ako vo všetkých vojnách, aj v tejto boli občas nutné krátke prímeria. Savitar, nestranný sprostredkovateľ medzi Arkádmi a Katagariánmi, založil limani, čiže útočiská, kam ľudia aj zvieratá mohli prísť bez strachu, že ich tí druhí zabijú. Na týchto miestach môžu Katagariáni a Arkádi istý čas odpočívať, kým sa opäť vrátia do svojich radov a nanovo začnú bojovať.

Získať postavenie útočiska nie je ľahké, ale ak sa už z neja-
kého miesta stane limani, nijaký človek ani dravé zviera nesmie nikdy narušiť jeho nedotknuteľnosť. Inak ho neminie hnev všetkých rodov Arkádov aj Katagariánov.

Plniť úlohu útočiska je pocta a ťažké bremeno. Mier je vždy
výsledkom obetovania. A iba málokto obetoval viac než medvedia rodina, ktorá v New Orleanse vedie bar nazvaný Útočisko…

Kapitola 1

MARGUERITE D’AUBERT GOUDEAUOVÁ sa drvila na skúšku. Nad poučkami v učebnici práva si zrazu spomenula na
obľúbenú frázu svojho kamaráta a študijného partnera Nicka Gautiera: „Život je ako skúška, ktorá ti vysáva sily – ty buď prežiješ a vyhráš, alebo pohoríš a prehráš. Osobne si myslím, že prehra človeka odrovná, preto mám v pláne prežiť, vyhrať a smiať sa do tváre všetkým porazeným.“

Pery skrivila do smutného úsmevu a srdce jej premkla trpkosladká bolesť. Spomenula si na Nicka a na jeho sarkastický pohľad na život, lásku, smrť a všetko ostatné, čo s tým súviselo. Ten mladý muž dokázal zvrtnúť význam poučky na fórik alebo vytvoriť novú, vlastnú poučku.

Panebože, ako jej chýbal. Našla v ňom blízkeho človeka, akoby to bol jej vlastný brat. Neprešiel jediný deň, aby jeho neprítomnosť nepocítila až do špiku kostí.

Stále nemohla uveriť, že ho už niet. V ten večer pred šiestimi mesiacmi, keď jeho matku Cherise Gautierovú našli mŕtvu
v ich dome na Bourbon Street, zmizol záhadne bez stopy aj Nick. Úrady v New Orleanse boli presvedčené, že smrť matky má na svedomí Nick.

Marguerite však vedela svoje.

Nikto na svete nemiloval vlastnú matku viac než Nick. Ak bola mŕtva Cherise Gautierová, tak bol mŕtvy aj Nick.

Marguerite si bola istá, že sa pustil do prenasledovania vraha, ktorý mu zabil matku, a nakoniec našiel smrť aj on sám.

S najväčšou pravdepodobnosťou leží niekde v bahne na dne
mŕtveho riečneho ramena. Preto ho odvtedy nikto nevidel. A táto myšlienka ju ničila. Nick bol dobrý, starostlivý muž. Spoľahlivý priateľ, s ktorým bola vždy a všade zábava.

V jej formálnom škrobenom svete, kde si musela dávať pozor,

aby nepovedala alebo neurobila niečo nevhodné, bol pre ňu závanom sviežeho vzduchu, úžasnou dávkou reality. Preto tak zúfalo túžila, aby sa jej priateľ vrátil.

Ako by povedal Nick, život ju v podstate vysával. Mala plyt-
kých priateľov, neurotického otca. Zakaždým, keď sa jej nejaký chlapec páčil, otec urobil akurát to, že si dal preveriť jeho aj celú jeho rodinu, a potom jej vysvetlil, prečo je spoločensky neprijateľný. Alebo ešte horšie, vraj je z nižšej vrstvy ako oni. Strašne tú frázu nenávidela.

„Tebe osud predurčil niečo iné, Marguerite.“

Áno, bola predurčená na to, že buď skončí na psychiatrii, alebo strávi zvyšok života v ústraní, aby v nijakom prípade nestrápnila otca či rodinu.

S pohľadom upretým do právnickej učebnice na stole v knižnici si vzdychla a pocítila, že v očiach ju zasa pália slzy. Nick sa nerád učil v knižnici. Kým bol v ich skupine, všetci sa štyrikrát do týždňa nahrnuli k nemu domov a učili sa tam.

Tie časy sú už preč, ostali jej iba prázdni, nezrelí chvastúni, ktorí sa dobre cítili len vtedy, keď niekoho ponižovali.

„Je ti niečo, Margeaux?“

Marguerite si odkašľala, keď počula otázku Elise Lenory Ber– wickovej. Elise bola vysoká, dokonale vymodelovaná blondína. A Marguerite mala na mysli pravý význam slova „vymodelovaná“. Vo veku dvadsaťštyri rokov mala Elise za sebou už šesť plastických operácií na vylepšenie drobných nedokonalostí svojho tela. Na strednej škole sa Elise stala najuznávanejšou bohatou slečnou New Orleansu a teraz na Tulanovej univerzite bola kráľovnou krásy.

Obidve sa kamarátili už od základnej školy. Vlastne Elise dala ich študijnú skupinu pred tromi rokmi dokopy. Práve začali chodiť na univerzitu, a keďže Elise nepatrila medzi tých, čo sa do štúdia hrnú, vymyslela spôsob, ako ostatných využiť, aby jej pomohli zvládnuť ročník. Marguerite to vôbec neprekážalo. V skutočnosti obdivovala Elisinu vynachádzavosť a rada pozorovala, ako majsterka manipulácie šachuje s ostatnými tak, že nakoniec plnia jej želania.

Iba Marguerite a Nick videli Elise do žalúdka. Obidvaja boli odolní voči trikom krásnej blondíny. Ale pravda je, že keby nebolo Elise, Marguerite by sa nikdy nezblížila s Nickom. A v jej očiach by to bola skutočná tragédia.

Teraz v skupine ostala iba ona, Elise, Todd Middleton Cha– telaine, Blaine Hunter Landry a Whitney Loganová Trahanová. To ju bolelo najviac.

Nick, prečo tu nie si? Teraz by som tvoj zmysel pre humor na
ozaj potrebovala.

Marguerite sa pohrávala so stránkami knihy a pred sebou videla jeho tvár. „Myslela som na Nicka. Právnické predmety mal rád.“

„Zvláštne, ale je to tak,“ vyhlásil Todd, keď zdvihol pohľad od knihy. Jeho peknú tvár lemovali dokonale učesané čierne vlasy, ostrihané nakrátko. Na sebe mal drahý červený pulóver od Tommyho Hilfigera a olivovozelené nohavice. „Keby nebol zločincom z pochybnej tajuplnej rodiny, raz mohol byť protikandidátom tvojho otca na úrad senátora. Však, Margeaux?“

Marguerite sa pred nimi snažila zakryť škrípanie zubami, lebo ju neustále oslovovali prezývkou, ktorá jej bola z duše odporná. Mysleli si, že keď ju tak budú volať, budú s ňou spriaznení viac než ostatní. Ale ona mala oveľa radšej jednoduché, obyčajné oslovenie „Maggie“, ktoré používal iba Nick. Samozrejme, pre jej nóbl rodinu to bola príliš prostá prezývka. Jej otec by dostal mŕtvicu, keby počul, že Nick ju tak volá.

Ona ju však mala radšej. K jej výzoru a osobnosti sa určite hodila oveľa viac než „Marguerite“ alebo „Margeaux“.

Už ju nikto neosloví Maggie.

Premáhal ju žiaľ. Ako môže človeka niečo tak veľmi bolieť?

„Stále nemôžem uveriť, že tu už nie je,“ zašepkala Marguerite a potláčala slzy. V kútiku duše stále čakala, že ho uvidí sebavedomo vojsť do dverí s tým svojím širokým diabolským úsmevom, v rukách vrecko plné šišiek.

Ale nevojde. Nikdy.

„Dobre, že odtiaľto vypadol, konečne sme sa ho zbavili,“ povedal ostro Blaine, pohodlne usadený na stoličke. Bol vysoký presne stoosemdesiat centimetrov, mal mimoriadne dobre stavané telo, vlasy čierne ako uhoľ, a preto si o sebe namýšľal, že pre ženské pokolenie je príťažlivý. Jeho rodina bola bohatá, mala dobré styky s vplyvnými ľuďmi a Blainovi vštepila prehnane silný pocit vlastnej dôležitosti.

Blaine nenávidel Nicka. Nick totiž nikdy nedovolil, aby sa k nemu Blaine správal povýšenecky, a často mu za namyslenosť čistil žalúdok.

Marguerite prebodla Blaina nahnevaným pohľadom. „Si naňho nabrúsený, lebo testy urobil vždy lepšie než ty.“

Blaine dotknuto skrivil pery. „Podvádzal.“

Naopak. Všetci vedeli svoje. Nick bol výnimočne nadaný. Sr-dečný a občas nepríjemne úprimný. S Marguerite sa spriatelil a pomáhal jej so školskými prácami dokonca aj mimo študijnej skupiny. Keby nebolo jeho, nezvládla by civilné právo starovekého Grécka s doktorom Julianom Alexanderom, ktorý bol jej študijným poradcom.

Todd zavrel knihu a odsunul ju nabok. „Počúvajte, mali by sme sa s naším kamošom nejako formálne rozlúčiť. Veď bol súčasťou tejto skupiny.“

Blaine sa posmešne opýtal. „Čo navrhuješ? Zapáliť kadidlo, aby sme rozptýlili jeho pach?“

Whitney zľahka plesla Blaina po nohe. „Prestaň, Blaine. Netráp úbohú Margeaux. Nick bol jej dobrý priateľ.“

„Nemôžem pochopiť prečo.“

Marguerite stvrdla a pozrela naňho prižmúrenými očami. „Pretože bol láskavý a starostlivý.“ Na rozdiel od nich. Nick nebol bezcitný snob. Bol to nefalšovaný človek a o druhých sa zaujímal bez ohľadu na to, aké majú styky či koľko nahrabali peňazí.

Nick bol ľudský.

„Viem, čo by sme mali urobiť,“ povedala Elise a tiež zavrela knihu. „Čo keby sme navštívili to miesto, o ktorom Nick stále rozprával? Pracovala tam jeho matka.“

„Útočisko?“ Blaine sa zatváril zhnusene. Marguerite ani netušila, že človek môže skriviť pery do takého výrazného úškrnu. Aj Elvis Presley by mu ho závidel. „Počul som, že je to až niekde na druhom konci Francúzskej štvrte. Zaručene to bude nejaká diera.“

„Páči sa mi ten nápad,“ vyhlásil Todd, keď si strkal knihu do značkovej tašky. „Vždy ma bavilo skúmanie špinavých zapadákovov.“

Blaine sa naňho posmešne pozrel. „Už som to o tebe počul Todd. To je kliatba novozbohatlíkov.“

Todd sa tiež pozrel na Blaina posmešne. „Ako chceš, ostaň tu a zohrievaj nám stoličky, kým sa ti zadok nerozrastie do veľkosti tvojho ega.“ Postavil sa a kývol na Marguerite. „Myslím, že by sme nášmu nie celkom docenenému priateľovi mali dať posledné zbohom. A najlepšie by bolo vypiť si lacný drink v jeho obľúbenej putike.“

Blaine prevrátil oči. „Riskujete, že sa tam nakazíte žltačkou.“

„Nie, nenakazíme,“ ozvala sa Whitney. So strachom v jasných modrých očiach sa pozrela na Todda. „Alebo áno?“

„Nie,“ povedala Marguerite skalopevne a balila si knihy. „Blaine je jednoducho strachopud.“

Pri jej slovách zvraštil obočie. „No určite. Vďaka pôvodu obidvoch rodičov patrím do čistej vysokej vrstvy, takže nemám vrodené sklony flákať sa so spodinou.“

Pri jeho podlom údere Marguerite zdvihla bradu. Každý v sku –

pine vedel, že jej matka bola pôvodom Cajunka zo Slidellu a ani zďaleka nedosahovala spoločenské postavenie jej otca. Napriek tomu, že dostala štipendium na univerzitu a stala sa Miss Louisiany, ich manželstvo bolo pokladané za škandalózne.

A nakoniec, práve toto spôsobilo neskôr jej smrť.

Niečo také by šplechol Marguerite do tváre naozaj iba špinavec.

„Zabudol si povedať, že máš vrodenú debilitu,“ povedala cez zaťaté zuby, keď vstávala zo stoličky. Knihy nahádzala do batoha značky Prada. „Nick mal pravdu, si len obyčajná krysa, ktorá stále zapára, a treba ťa nakopať do zadku.“

Ostatné dievčatá žasli s otvorenými ústami nad jej vyjadrovaním, Todd sa smial.

Blainova tvár nadobudla zaujímavý odtieň červenej farby.

„Musím povedať, že malú štipku cajunského korenia mám rád,“ povedal Todd a postavil sa k nej. „Tak pod, Margeaux,s nevýslovnou radosťou ťa budem ochraňovať.“ Pozrel na ostatné dve dievčatá. „Nechcete sa k nám pridať?“

Whitney vyzerala ako dieťa odhodlané porušiť príkaz a neísť večer načas do postele. „Moji rodičia by umreli, keby sa dozvedeli, že som išla do nejakého zapadákova. Berte aj mňa.“ Elise sa takisto pridala.

Pozreli sa na Blaina, ktorý nahlas zhnusene zaprskal.

„Keď sa všetci nakazíte dyzentériou, spomeňte si, kto vás varoval.“

Marguerite si dala batoh na chrbát. „Doktor Blaine, náš vážený odborník na Montezumovu pomstu, teda riedku stolicu. Budeme si vaše slová pamätať.

„Z výrazu jeho tváre vyčítala, že umiera túžbou odseknúť jej niečo štipľavé, ale dobrá výchova a zdravý rozum mu v tom zabránili. Nebolo by dvakrát múdre uraziť dcéru amerického senátora, ak sa od jesene usiluje u spomínaného senátora získať miesto stážistu.

A pravdepodobne toto motivovalo Blaina, aby sa k nim pridal. K Toddovmu terénnemu autu SUV kráčali všetci spolu.

„Preboha!“ vykríkla Whitney, len čo vošli do Útočiska, povest-
ného motorkárskeho baru.

Aj Marguerite si celá vyjavená prezerala tmavú, špinavú miest-
nosť, ktorá očividne potrebovala veľké a dôkladné upratovanie.
Ľudia boli všelijako poobliekaní, od kožených motorkárskych kombinéz až po tričká a džínsy. Stoly so stoličkami z neopracovaného dreva vytvárali štýlovú zlátaninu a ani k sebe nepasovali.
Pódiový priestor bol divoko pomaľovaný: čierny podklad oživovali nepravidelné šmuhy sivej, červenej a bielej farby. Biliardové stoly vyzerali tak, akoby zažili nejednu barovú bitku.

Na dlážke bola dokonca roztrúsená slama, ktorá jej pripo-
mínala stodolu.

Priestor pri bare bol napravo obsadený drsne vyzerajúcimi
mužmi, ktorí popíjali pivo a pokrikovali na seba. Pred sebou vi-
dela drevené schodisko, ktoré viedlo na poschodie, ale vôbec netušila, čo je hore. Mala pocit, že človeka tam pravdepodobne čaká veľa problémov.

Bol to vyslovene drsný pub.

Ale jej pozornosť zaujalo množstvo krásnych mužov zamestnaných v bare. Pobehovali všade, barmani, čašníci, vyhadzovači… Niečo také ešte nikdy nevidela. Bola to testosterónová lahôdka.

Elise sa k nej naklonila a zašepkala jej do ucha: „Mám pocit, akoby som práve umrela a dostala sa do neba. Videli si niekedy v živote toľko nádherných mužov pokope?“

Marguerite pokrútila hlavou. Bolo to naozaj neuveriteľné.
Ohromovalo ju, že médiá to ešte nezavetrili a neposlali sem tím reportérov, aby preskúmali, čo sa nachádza v tunajšej vode, keď sa na jednom jedinom mieste vyskytuje toľko príťažlivých mužov.

Dokonca aj Whitney od úžasu otvárala ústa a hádzala okolo seba horúce pohľady.

„Čo je to za hudbu?“ opýtal sa Blaine s posmešným výrazom tváre, keď sa z aparatúry ozvala nová pieseň.

„Myslím, že sa to nazýva metal!“ snažil sa Todd prekričať hlasné gitarové sólo.

„Ja to nazývam kravál,“ ozvala sa Whitney. „Naozaj sem Nick chodieval?

„Marguerite prikývla.“ Nick toto miesto miloval. Celé hodiny jej rozprával o bare a o rôznych zvláštnych ľuďoch, ktorí pokladali toto miesto za svoj domov. „Povedal, že tu majú najlepšie jaternice na svete.“

Blaine posmešne zaprskal. „Silne pochybujem.“

Todd kývol hlavou k celkom poslednému stolu vzadu. „Myslím, že by sme si mali sadnúť a pripiť si na pamiatku nášho Nicka. Žijeme len raz, nie?“

„Keď sa tu napijete z pohárov, noc asi neprežijete,“ vyhlásil Blaine. Vôbec sa netváril nadšene, keď sa posadili k stolu.

Marguerite zhodila z chrbta batoh, vytiahla z neho maličkú tašku na remienku a batoh zasunula pod stôl. Tašku s peniazmi si zavesila na stoličku a posadila sa. Bar bol veľmi hlučný
a predsa si v ňom Nicka vedela ľahko predstaviť. Čosi jej ho tu
pripomínalo. Okrem dosť ošúchaného zariadenia, ktoré sa jemu vždy páčilo. Často ho upodozrievala, že sa do ošúchaných vecí oblieka len preto, aby dráždil okolie.

Táto jeho povahová črta patrila medzi vlastnosti, ktoré si na
ňom najviac obľúbila. Zo všetkých ľudí, ktorých poznala, jemu jedinému naozaj nezáležalo na tom, čo si o ňom myslia ostatní. Nick bol Nick, a ak sa vám nepáčil, jeho to netrápilo.

„Môžem vám niečo priniesť, ľudkovia?“

Zdvihla pohľad a uvidela mimoriadne krásnu blondínu približne vo svojom veku. Mala na sebe obtiahnuté džínsy a úzke krátke tričko s logom Útočiska – obrázok motorky zaparkovanej na kopci a mesiaca v splne. Pod obrázkom bol nápis Útočisko: Domov Babrákov.

Blaine si obzrel čašníčku rýchlym horúcim pohľadom, čo ona múdro ignorovala. „Takže, všetci si dáme Westvleteren 8.“

Pri jeho výbere piva sa čašníčka zamračila a natiahla krk, akoby sa chcela sústrediť na to, čo bude nasledovať. „Čo ste to vraveli?“

Blaine nasadil svoj známy blahosklonný výraz tváre a hlas, keď musel niečo vysvetľovať „menej chápavému“ človeku. „To je belgické pivo, zlatko. Prosím ťa, povedz mi, že si o ňom už aspoň počula.“

Čašníčka sa naňho pozrela naštvaným pohľadom. „Kamarát, narodila som sa v Bruseli a naposledy, keď som si prihlasovala pobyt, bolo to tu v Amerike, mojej novej vlasti, nie v mojom rodisku. Takže buď si objednáš americké pivo, alebo ti prinesiem vodu a môžeš tu sedieť a mudrovať, až kým sa nepozvraciaš, okej?“

Zdalo sa, že Blaine sa neovládne a zaškrtí ju. „Vie tvoj šéf, že sa s hosťami takto rozprávaš?“

Čašníčka mu venovala sladký zhovievavý úsmev. „Keby si sa o tom chcel porozprávať s mojou matkou, ktorá tento bar vlastní, s mojím rozmaznaným bratom, ktorý ho vedie, alebo s mojím otcom, ktorý sa vyžíva v tom, keď môže niekoho nakopať do zadku, len mi povedz a ja ti veľmi rada niekoho z nich privediem. Viem, že sa potešia, keď sa budú môcť s tebou pohrať. Pre tieto veci majú veľké pochopenie.“

Marguerite sa dusila od smiechu. Nepoznala tú ženu, ale za-
čínala ju mať veľmi rada. „Dám si Bud Light.“

Čašníčka na ňu sprisahanecky žmurkla a zapísala si to do
bločku.

„Aj ja,“ povedal Todd.

Whitney a Elise si objednávali to isté.

Potom všetci pozreli na Blaina a čakali na jeho ďalšiu hnusnú poznámku. „Mne to isté, ale neotvorené, so servítkou a otváraračom.“

Čašníčka zdvihla hlavu, oči sa jej diabolsky zaleskli. „Hádam sa len nebojíš, že ti doň napľujem?“

Todd sa rozosmial.

Kým Blaine stihol odpovedať, blondína odišla od stola.

Marguerite zmizol úsmev z tváre, zrazu pocítila čosi čudné…

Chĺpky na zátylku sa jej zježili. Akoby ju niekto pozoroval.

Uprene.

Výhražne.

Otočila hlavu a prehliadla si ľudí v bare, aby zistila zdroj svojho nepokoja. Ale nič neobjavila. Zdalo sa, že im nikto nevenuje ani najmenšiu pozornosť.

Bolo tam niekoľko partií statných motorkárov, ktorí hrali biliard. Premieľalo sa tam more turistov a motorkárov. V jednom rohu dokonca partia siedmich mužov hrala poker. Čašníci a čašníčka chodili od baru k stolom, nosili jedlá a drinky, dvaja barmani mali tiež plné ruky práce.

Nikto sa ani približne nepozeral smerom k Marguerite.

Asi sa mi to zdá.

Myslela si to, až kým v rohu nezbadala muža, ktorý na ňu
uprene pozeral. Mal na sebe širokú bielu košeľu, zakrytú špi-
navou bielou zásterou, a vyblednuté obnosené čierne džínsy, ktoré zažili už aj lepšie časy. Bol to odnášač riadu. Prestal upratovať stôl, iba sa na ňu pozeral. Rukávy na košeli mal zhrnuté do polovice predlaktia. Na ľavej ruke mal jasné farebné tetovanie, ale na takú vzdialenosť ho nedokázala rozoznať.

Vôbec netušila, ako muž vyzerá, pretože husté tmavoplavé vlasy mu zakrývali väčšiu časť tváre a padali mu do očí. Vzadu a po bokoch mu viseli až pod plecia. Vďaka jeho účesu vlastne nemohla povedať, kam sa presne pozerá, ale celým telom inštinktívne cítila, že na ňu.

Bolo v ňom niečo temné a nebezpečné. Dravé. Takmer hrozivé. Nervózne si pošúchala krk a želala si, aby sa zase vrátil k práci.

„Stalo sa niečo?“ spýtal sa Blaine.

„Nie,“ odpovedala rýchlo a usmiala sa naňho. Keby mu to spomenula, určite by vyrobil scénu a zariadil by, aby toho chudáka vyhodili z práce, ktorú asi veľmi potrebuje. „Je mi dobre.“ Ale ten pocit nezmizol. Cítila akúsi živočíšnosť a dravosť, čo ju veľmi znervóznilo.

Wren natiahol krk a pozoroval neznámu ženu, ktorá sa do ich
baru tak veľmi nehodila, až sa čudoval, načo prišla. Z každej bunky jej tela sálala kultivovanosť a peniaze. Rozhodne nepatrila k ich bežným zákazníkom.

Videl aj to, že pod jeho pozorným skúmavým pohľadom sa necíti príjemne. Ale to sa necíti nikto, práve preto sa vždy vyhýbal očnému kontaktu s ostatnými. Už dávno si uvedomil, že nijaký človek ani zviera neznesú dlhšie jeho prenikavý pohľad.

A predsa od nej nemohol odtrhnúť oči. Jej tmavé gaštanové
vlasy vzadu stiahnuté do chvosta sa miestami leskli do zlatohneda, čo spolu s tmavším odtieňom jej pokožky prezrádzalo cajunský pôvod. Mala na sebe dlhú olivovozelenú sukňu a jemnú ružovú blúzkou s ružovým svetrom, ktoré ladili s jej ružovými plátennými teniskami.

Najkrajšie zo všetkého bolo jej zvodné, pekne vyvinuté telo. Vábilo muža, aby si ho pritiahol k sebe a spoznal jeho chuť.

Určite nebola tou najkrajšou ženou, akú v živote videl, ale mala

v sebe niečo, čo priťahovalo jeho pozornosť, vďaka čomu pôsobila neistá a zraniteľná.

Smutná.

V ázijskej divočine, kde sa narodil, by také stvorenie ako ona zabil a zožral silnejší tvor. Dravší. Neľútostnejší. Akákoľvek zraniteľnosť bola pozvánkou pre smrť. Ale napriek všetkému necítil ten známy nával adrenalínu, ktorý ho nútil útočiť na slabšieho.

Cítil nevysvetliteľnú túžbu chrániť ju.

A nielen to, túžil za ňou ísť a utešovať ju, lenže čo on vie o tom, ako utešiť človeka? Bol surovou šelmou v ľudskej podobe. Vedel len prenasledovať a zabíjať.

A bojovať.

O utešovaní nevedel nič. Ani o ženách. Bol na celom svete sám, ale tak to chcel a páčilo sa mu to.

Opica Marvin, maskot Útočiska, pribehla k Wrenovi s novou handrou na utieranie stolov. Wren si ju z Marvinovej ruky vzal, a to ho prinútilo vrátiť sa k práci. Stále však vnímal prítomnosť neznámej ženy. Rozprávala sa s partiou svojich priateľov. Onedlho sa pristihol, že ju už zasa hltá očami…

Marguerite pomaly popíjala pivo a Elise s Whitney si dychtivo obzerali mužov v bare. Natiahla sa za praclíkom, ale Blaine ju plesol po ruke.

Pozrel na ňu zhrozene. „Čo si sa zbláznila? Vieš, ako dlho to
tu už leží? Koľko špinavých paprčí sa v tom vŕtalo? A možno
ich tá fúria čašníčka naschvál otrávila.“

Marguerite prevrátila oči nad jeho nezmyselnou paranojou.
Rýchlo sa pozrela dozadu na odnášača riadu, ktorý bol teraz bližšie pri nich. Pracoval, ale aj tak vycítila, že sa sústreďuje na ňu.

Zamračila sa, keď zbadala, že malá hnedá opica – pavúčiak– sa odnášačovi vyšplhala po ruke a usadila sa mu na pleci.

Odnásač riadu vytiahol z vrecka na bielej zástere menšiu mrkvu a podal ju opici. Spokojne ju žrala a odnášač pracoval ďalej. Potlačila úsmev, lebo si uvedomila, kto je ten muž. Určite je to Wren. Nick jej o ňom občas rozprával. Priznal sa jej, že Wrena

najprv pokladal za nemého, lebo sa nikdy s nikým nerozprával.

Poznali sa už celý rok, keď raz Nick prišiel navštíviť matku a Wren konečne zamrmlal „ahoj“.

Podľa Nicka bol Wren samotár, ktorý si držal od ľudí odstup
a s týmto svetom nechcel mať nič spoločné. Marguerite ho spoznala iba preto, že jej Nick rozprával o opici, Wrenovom jedinom priateľovi, ktorá im dvom šikovne kradla biliardové gule, keď spolu hrali v zadnom rohu baru.

Opica sa volala Marvin…

Blaine zachytil jej pohľad, keď sledovala odnášača riadu. Obrátil si stoličku, aby videl na Wrena, ktorý na ňu zasa uprene pozeral. Vyzeralo to tak, ale aj teraz mal vlasy spustené do očí, preto si tým vôbec nemohli byť istí.

„Obťažuje ťa?“

„Nie,“ odpovedala rýchlo Marguerite zo strachu, čo by mohol Blaine vyviesť. Zvláštne jej to lichotilo. Muži si ju väčšinou ne-všímali, ak nevedeli, kto je jej otec. Hlavy otáčali za jej matkou.

Za Marguerite nikdy.

„Na čo pozeráš?“ vyštekol Todd na muža.

Wren si ho nevšímal a pohol sa k vedľajšiemu stolu, kde bolo veľa pohárov a tanier s nedojedenými kukuričnými lupienkami.

Marguerite cítila, že sa s ňou chce rozprávať, a pristihla sa pri úvahe, ako asi vyzerá tvár pod tými plavými vlasmi. Šírila sa okolo neho atmosféra nebezpečenstva, akási potláčaná sila. Napriek tomu vycítila, že nechce priťahovať pozornosť ostatných.

Akoby chcel dokonale splynúť s okolím, ale nedarilo sa mu to.

V hlave sa jej vynorila čudná predstava tigra sediaceho v zoologickej záhrade. Presne tak jej pripadal. Ako veľká šelma, ktorú všetci naokolo pozorne strážia. Izolovaná a predsa sebaistá, že by mohla roztrhať na kúsky každého, kto by jej nedal pokoj.

„Čudný element,“ povedal Blaine, keď zistil, že ich Wren pozoruje. „Hej, kamoš, urob niečo s tými nechutnými dreadmi.“

Blaine hodil do Wrena zopár dolárov. „Čo keby si ich minul na poriadny účes?“

Wren si nevšímal ani Blaina, ani peniaze.

Opica začala vrieskať, akoby chcela Wrena chrániť. Wren bez slova pohladkal opicu po hlave, potom jej niečo zašepkal. Opica mu zoskočila z pleca a odbehla k baru.

Wren odložil podnos s riadmi nabok.

Srdce sa jej rozbúchalo, keď si uvedomila, že kráča k nej. Zblízka bol ešte mohutnejší, než sa zdal z diaľky. Z nejakého dôvodu sa prikrčil, preto sa zdalo, že je vysoký približne meter osemdesiat, ale keby sa vystrel, určite by meral takých stoosemdesiatpäť, stoosemdesiatosem centimetrov.

Šíril okolo seba atmosféru nadradenosti a moci. Rýchlosti a pružnosti.
Bol magneticky príťažlivý.

Zblízka mohla konečne vidieť jeho oči. Boli živé, tyrkysovo-
modré, ale také svetlé, až ich odtieň človeka znepokojoval.

A ten neľútostný pohľad tiež.

Kývnutím brady ukázal na prázdny pohár. „Dopili ste, mladá dáma?“ Hlas mal hlboký, zvučný, hypnotizujúci. Po chrbte jej od vzrušenia behali zimomriavky.

Za to pekné zdvorilé oslovenie sa naňho usmiala. „Áno,“ odpo-vedala a podávala mu pohár.

Utrel si ruku o zásteru, akoby ju nechcel uraziť alebo zašpi-
niť, a až potom sa za ním natiahol.

Najprv si myslela, že sa im ruky dotknú, ale on svoju odtia-
hol, akoby sa bál dôverného dotyku. Naplnilo ju zvláštne skla-
manie.

Sklopil oči, vzal od nej pohár a držal ho ako vzácny poklad.
Položil ho na podnos a ešte raz sa na ňu pozrel.

„Počúvaj, rastafarián,“ oslovil ho Todd hrubo. „Nemusíš na ňu tak čumieť, ty magor. Je mimo tvojej ligy.“

Wren usadil Todda znudeným pohľadom, ktorý naznačoval, že sa ho vôbec nebojí.

„Wren?“ oslovila ho plavovlasá čašníčka, keď k nemu prišla,
a potvrdila Marguerite jeho totožnosť. Čašníčka sa odmlčala, vrhla na nich zlostný varovný pohľad a keď sa znova pozrela na
Wrena, výraz tváre jej zmäkol. „Urob si prestávku, dobre, zlato?

Prikývol.

Keď odchádzal, Blaine strčil do podnosu v jeho rukách. „Hej, zlato, drž sa spodiny, lebo tam patríš.“

Marguerite si nestihla uvedomiť, čo chce Blaine urobiť, keď
zrazu vychrstol svoj pohár mužovi do tváre.

Wren vydal zvláštny zvuk, ktorý nebol celkom ľudský a pri-
pomínal vrčanie alebo syčanie. V zlomku sekundy pustil podnos na zem a vrhol sa na Blaina.

Z ničoho nič sa tam objavila skupina mužov, ktorá Wrena odtiahla. Marguerite šokovaná vstala a pozorovala, ako musia štyria oveľa mohutnejší vyhadzovači zápasiť, aby Wrena vôbec udržali. Obkľúčili ho tak tesne, že ho Marguerite nevidela. Vytvorili okolo neho barikádu, akoby chceli ochrániť jej partiu.

Čašníčka bola fialová od zlosti. „Vypadnite!“ vrčala na nich.

„Všetci.“

„Prečo?“ opýtal sa Blaine. „Sme platiaci zákazníci.“

Objavil sa ďalší blondín, ktorý sa nápadne podobal na čašníčku. To je určite jej brat, ktorý vedie bar.

„Radšej urob to, čo ti Aimee hovorí, kamoš. Práve sme ti zachránili život, ale ani my ho dlho neudržíme. Keď sa mu rozjasní v hlave, mal by si byť dávno preč, lebo inak neručíme za to, čo ti urobí.“

Blaine sa naňho pohŕdavo pozrel. „Len nech sa ma dotkne a všetkých vás zažalujem.“

Muž sa hrozivo zasmial. „Ver mi, neostane z teba ani toľko, aby ťa mohli kŕmiť slamkou. Na žalobu si už ani nespomenieš, zdochlina. Teraz vypadni z môjho baru, lebo ťa sám vyhodím.“

„Ideme, Blaine,“ povedal Todd a ťahal ho k dverám. „Boli sme tu už dosť dlho.“

Whitney a Elise ochromene sedeli, ale nakoniec sa poslušne
postavili a odkráčali ako živé mŕtvoly za kamarátmi.

Marguerite zostala stáť.

„Margeaux?“ zavolal ju Todd.

„Choďte. Ja vás dobehnem.“

Blaine nad ňou pokrútil hlavou. „Nebuď hlúpa, Margeaux. Naša vrstva sem nepatrí.“

Už mala po krk tohto spôsobu myslenia, podľa ktorého sa
spoločnosť delí na „našu vrstvu“ a „ich vrstvu“. Užila si tejto
filozofie v živote viac než dosť a na veľké sklamanie rodiny dospela k tomu, že na svete existujú iné dve vrstvy ľudí. Slušní
a bezcharakterní.

Bezcharakterných už nemohla ani cítiť. „Zavri si zobák, Blaine. Choď domov, lebo ťa zmlátim.“

Blaine prevrátil oči a pohol sa k dverám. Hneď za ním krá-
čala Elise a Whitney.

„Určite tu chceš ostať?“ spýtal sa jej Todd.

„Áno. Domov pôjdem taxíkom.“

Netváril sa veľmi nadšene, ale musel sa jej podriadiť, preto, že to povedala veľmi rozhodne. „Dobre, dávaj si pozor.“

Prikývla a počkala, kým odíde. Potom šla smerom tam, kam
vyhadzovači odviedli Wrena. Celú blamáž zavinila ona. Najmenej, čo mohla urobiť, bolo ospravedlniť sa za to, že bola taká hlúpa a dotiahla sem idiotov.

Objavila krátku chodbu, ktorá viedla k toaletám a k časti domu označenej nápisom: Súkromné priestory. Len pre personál. Najprv si myslela, že muži asi odišli do kancelárií v súkromných priestoroch, ale potom zachytila hlasy prichádzajúce z mužskej toalety.

„Nezamoč mu zasa tvár, Colt. Odtrhne ti za to ruku.“

Znova počula to divoké zvieracie vrčanie.

„Veď som ti to hovoril,“ zasa sa ozval mohutný mužský hlas.
„Hlúpi ľudia. Ten mladý muž mal šťastie, že sme Wrenovi zabránili, aby ho zmlátil. Neťahaj tigra za chvost, ak nechceš, aby ťa zožral.“

„Doriti, načo si sa vôbec s tým dievčaťom rozprával?“ ozval sa ďalší hlas. „Kristepane. Odkedy sa ty s niekým rozprávaš, Wren?“

Znova počula vrčanie a po ňom zvuk rozbíjajúceho sa skla.
„Ako chceš,“ povedal prvý hlas. „Len sa vyzúr. Počkáme vonku.“

Dvere na toaletách sa otvorili a pred sebou uvidela dvoch mu-
žov, ktorí merali dobrých stoosemdesiat centimetrov. Jeden mal

krátke čierne vlasy a druhý dlhé čierne vlasy, stiahnuté do chvosta. Zastali medzi ňou a dverami, odkiaľ ju uprene pozorovali.

„Je v poriadku?“ spýtala sa ich.

Ten s dlhými vlasmi sa na ňu čudne pozrel. „Mali by ste odtiaľto okamžite odísť. Problémy, ktoré ste zapríčinili, na jeden večer stačia.“

Zvláštne bolo, že odísť nechcela. „Ja…“

Zabudla, čo chcela povedať, pretože dvere na toaletách sa otvo-
rili a uvidela Wrena. Vyšiel na chodbu.

Mal mokrú košeľu, ktorá sa mu lepila na dokonale tvarova-
nú svalnatú hruď. Cez plece mu visel uterák, hlavu mal sklonenú. Držanie hlavy jej pripomínalo skôr šelmu, ktorá ostražito pozoruje svet okolo seba a čaká, kedy bude môcť skočiť na korisť, nie utiahnutého a plachého človeka.

Pomaly sa k nej blížil. Čosi v jeho pohyboch pripomínalo mač –

ku, ktorá sa chce obtrieť o svoju paniu, oňuchať ju a ukázať ostatným, že k sebe patria.

Wren si chrbtom ruky utrel tvár a rozdrvil mužov pohľadom.

„Choďte preč,“ zavrčal.

Ten s dlhými vlasmi sa vystrel, akoby neznášal, keď mu niekto niečo prikazuje.

„Ideme, Justin,“ povedal zmierlivo krátkovlasý muž, podľa všetkého Colt. „Wren potrebuje čas, aby vychladol.“

Justin sám pre seba hrozivo zavrčal a šiel naspäť do baru.

Colt sa na ňu varovne pozrel a vrátil sa za barový pult.

Marguerite prehltla, keď pristúpila k Wrenovi. Zblízka videla, že pod jeho širokou košeľou sa skrýva štíhle, pevné telo. Jeho pokožka mala tmavý hnedozlatý odtieň, ktorý bol taký zvodný, že by ho mali zakázať zákonom.

Wren mal v sebe niečo divoké, necivilizované. Dokonca pôsobil, akoby spával v šatách. Bolo jasné, že tomuto mužovi je celkom jedno, čo si o ňom ostatní myslia. Nedržal sa módy ani iných zaužívaných zdvorilostných pravidiel. Podľa toho, čo počula z toaliet, sa zdalo, že nie je ani spoločensky prispôsobivý.

Teoreticky by ju mal odpudzovať, ale nebolo to tak. Chcela
len jedno: odhrnúť mu z tváre záplavu plavých vlasov a pozrieť sa, či je naozaj taký pekný, ako tušila.

„Veľmi ma to mrzí,“ povedala ticho. „Nevedela som, čo ti chce Blaine urobiť.“

Nič nepovedal. Namiesto toho k nej prišiel o krok bližšie, takže cítila jeho telesné teplo. Natiahol sa k nej. Ruku zastavil, skôr než sa dotkol jej líca, ale držal ju pri tvári. Jeho tajomné modré oči ju spaľovali.

Wren sa jej tak zúfalo túžil dotknúť, až ten dotyk cítil. Nikdy po ničom tak netúžil. Ale vedel, že by nemal.

Bola človek.

A bola krásna. Vlasy mala jemnejšie než páperie. Jej pleť sálala životodarné teplo. Dal by za to všetko na svete, keby sa mohol dotknúť aspoň malého kúska jej pokožky a zistiť, či je naozaj taká rozkošná, ako vyzerá.

Ale nemohol.

Zviera sa nikdy nemôže dotknúť takej krehkej bytosti, ako je ona. V jeho prirodzenosti bolo ničiť, nie láskať. Ruka mu klesla.

„Si ten Nickov priateľ, o ktorom rozprával?“ opýtala sa ticho.

Wren pri jej nečakanej otázke zdvihol hlavu. „Poznala si Nicka?“

Prikývla. „Chodila som s ním do školy. Učili sme sa spolu. Povedal, že tu mal priateľa Wrena, ktorý ho vždy nabil v biliarde. Bol si to ty?“

Wren sa pozrel na biliardové stoly a pri spomienke na priateľa prikývol. Nedá sa povedať, že by ho Nick dobre poznal. Ale Nick sa s ním aspoň pokúšal zblížiť. Bola to príjemná zmena v kolobehu života.

„Bol som to ja,“ zašepkal a sám sa čudoval, že jej odpovedá,
veď málokedy sa s niekým rozprával.

Ale s ňou sa chcel rozprávať. Očaril ho jej mäkký živý hlas.
Zdala sa mu taká nežná. Taká ženská. Akási cudzia, neznáma časť jeho duše ju túžila objímať.

Mierne sa k nej naklonil, aby mohol nenápadne vdychovať jej vôňu. Pokožku mala teplú, sviežu, s nepatrnou vrstvou púdru, a voňala telovým mliekom s prísadou korenistého dreva. Stvrdol od túžby.

Nikdy nepobozkal ženu, ale prvý raz to chcel urobiť. Jej pootvorené pery vyzerali tak zvodne.

Tak chutne…

„Wren?“

Obrátil hlavu, keď za sebou počul hlas Nicolette Peltierovej.

Staršia Francúzka prišla za nimi z kancelárie. Vycítil, že Nicolette ho chcela schmatnúť a od človeka odtiahnuť, ale tak ako všetci, čo žili v Útočisku, aj ona sa ho bála. Patril k tomu druhu zvierat, ktorý je nevypočítateľný. Ako smrť.

Všetci mali z neho strach. Okrem mladej ženy, čo stála pred ním.

Lenže ona netušila, že je tigard v koži človeka.

„Už musím ísť,“ povedal jej a pohol sa preč.

Marguerite sa natiahla a dotkla sa jeho ruky. Slabiny mu za-
reagovali a napli sa, lebo jej dotyk v ňom vyvolal silnú túžbu.
Musel v sebe potlačiť zviera, ktoré ju chcelo. Obyčajne týmto pudom podľahol.

Dnes v noci nesmel. Mohol by jej ublížiť, a to naozaj nechcel.

„Veľmi ma mrzí, čo sa stalo,“ povedala mäkkým hlasom. „Bolo to neospravedlniteľné. Dúfam, že ti nenarobili problémy.

alebo ti neublížili.“

Nepovedal nič, iba tam stál. Naposledy pozrela na Nicolette, zvrtla sa a odišla.

Bola preč. Mal pocit, akoby ho prebodol nôž.

„Počúvaj, Wren,“ oslovila ho Nicolette. „Najlepšie bude, ak teraz skončíš službu a pôjdeš si na noc oddýchnuť.“

Wren neodporoval. Potreboval sa na čas zbaviť ľudskej podoby, hlavne preto, že sa cítil veľmi rozháraný. Akoby mal telo nabité elektrinou. Akoby sa vznášal. Niečo také nikdy v živote necítil.

Bez slova odišiel do kuchyne, kde boli dvere do vedľajšej budovy, v ktorej bývali šelmoľudia.

Penzión Peltierovcov už dlho poskytoval útočisko tvorom, ako bol on… tvorom, ktorých z najrôznejších dôvodov odvrhli vlastné rody. Ako Aimee často hovorievala, všetci boli utečencami a stratenými existenciami.

O Wrenovi to platilo viac než o väčšine ostatných. Nikdy do nijakého zvieracieho rodu nepatril. Nijaký tiger ani leopard by vedľa seba nezniesol takú zlátaninu čŕt. Bol mutanta hybrid-kríženec, ktorý mení podoby, a vôbec by nemal žiť.

Po poslednom incidente vytušil, že už ani medvede ho nemajú radi. Nedôverovali mu. Boli v chúlostivej situácii. Vždy, keď sa ich mláďatá hrali a liezli naňho, okamžite ich vzali k sebe. Alebo ho radšej izolovali, keď mali podozrenie, že začne zúriť. Tak ako dnes v noci.

Preto si Nicka veľmi vážil. Nick sa k nemu správal ako k normálnej bytosti.

„O čo ide, dopekla?“ hovorieval Nick. „Všetci sme nejako po-
stihnutí. Ty sa aspoň umývaš a nemusím s tebou bojovať o samičky. Podľa môjho názoru si v poriadku“

Nick mal jedinečný pohľad na svet.

Wren si cestou po schodoch vyzliekal košeľu. Marvin poskakoval za ním. Vyšiel iba do polovice schodiska, keď ho ovládla zlá predtucha.

Tá mladá žena…

Dostala sa do maléru a potrebovala pomoc Wren si mechanicky natiahol na telo čierne tričko, lebo cítil, že jej hrozí nebezpečenstvo. Marvinovi nepovedal ani slovo a v zlomku sekundy sa premiestnil z budovy na ulicu.

Kapitola 2

MARGUERITE SPOMALILA, lebo sa jej znova zdalo, že ju
z prítmia niekto pozoruje. Kráčala ulicou Chartres smerom k námestiu Jackson Square, kde si chcela vziať taxík, aby sa domov dostala skôr, než bude hlboká noc.

Poobzerala sa okolo seba a chvíľu čakala, že uvidí Wrena.

Nebol to on. Zbadala však štyroch zanedbane vyzerajúcich mužov, ktorí ju z neznámych dôvodov pozorovali. Držali sa v prítmí. Asi nechceli, aby im videla do tváre. Ochromil ju strach. Pozorovali ju až príliš sústredene. Až príliš napäto a výhražne, ale už sa pohli smerom k nej.

Rýchlo sa rozhliadla okolo seba, či neuvidí nejakých ľudí, ale tak neskoro v noci nebol na ulici nikto.

Ani skupina turistov…

Dopadne to dobre. Drž sa na svetle a stále choď dopredu. Nič
ti neurobia, ak ťa bude na ulici vidieť.

Zrýchlila, lebo za sebou počula dupot utekajúcich nôh. Keď si už myslela, že prebehnú okolo nej, jeden z mužov ju schmatol a vtiahol cez pootvorenú bránu do dvora.

Marguerite sa ho snažila odsotiť a ujsť.

Silno ju udrel. „Navaľ peňaženku, ty sviňa.“

Bola taká vystrašená, že nedokázala myslieť ani na to, aby si
stiahla tašku z pleca.

Do dvora vbehli ostatní muži a pribuchli bránu. Jeden z nich jej strhol tašku, ale pri tom prudkom pohybe jej roztrhol blúzku.

„Hej,“ zakričal na ostatných troch. „Chcete sa s ňou trochu pobaviť?“

Kým sa zmohli na odpoveď, ich komplic už ležal na zemi. Z tmy niekto vyšiel a vrátil jej tašku s peniazmi.

Marguerite sa pozrela na svojho záchrancu a takmer sa roz-
plakala, keď uvidela Wrena. Už sa nekrčil, stál krásne vystretý…

Bol impozantný. Ohromujúci. Keď sa postavil medzi ňu a mužov, oči sa mu divoko leskli, akoby nebol celkom pri zmysloch. Zdalo sa, že je schopný bez mihnutia oka hocikoho zabiť.

Muži naňho zaútočili.

Nohy sa jej podlamovali, ale cúvla a s obdivom aj hrôzou sledovala, ako s nimi Wren neuveriteľne obratne zápasí. Jeden zlodej sa pred neho postavil s nožom. Chytil ho však za zápästie a tak mu ho vykrútil, že zapraskalo a nôž vypadol mužovi z ruky. Potom ho Wren prudko udrel chrbtom ruky, až sa muž odrazil od steny.

Ďalší napadol Wrena zozadu, ale on ho vymrštil do vzduchu, takže spadol hlavou na zem. Odzadu sa naňho vrhol ďalší. Udrel do Wrena celou silou, ale Wren sa len mykol a zatackal. Obrátil sa k útočníkovi a odkopol ho.

Marguerite si vydýchla, ale jeden zo zlodejov zrazu vytiahol zbraň a namieril ju na nich.

Prestala dýchať, Wren stuhol.

O zlomok sekundy muž vystrelil. Wren sa k nemu vrhol a zbraň mu z ruky vykopol. Ostatní traja zdrhli, keď videli, že Wren udrel strelca päsťou. Muž spadol na zem, ale rýchlo sa postavil na nohy a ušiel.

„Si v poriadku?“ spýtala sa Marguerite, keď pribehla k Wreno-vi. „Postrelil ťa?“


„Nič mi nie je,“ odpovedal a zdvihol zo zeme zbraň. Otvoril zásobník, vybral náboje a potom rozbil zbraň o kamenný múr. Keď zahodil náboje do tmy, obrátil sa a pozrel sa na ňu.

„Ublížili ti?“

Neuveriteľne sa jej uľavilo, ale tak sa triasla, že nevedela, či sa udrží na nohách. Túžila natiahnuť ruku a vďačne sa ho dotknúť, ale cítila, že Wren nechce, aby sa ho niekto dotýkal.

„Nie. Ďakujem ti, nič mi nie je.“

Oči mu stemneli od zlosti, keď preletel pohľadom po jej roztr –

hanej blúzke. Videla, že najradšej by za to násilníkov chytil, a zaplavilo ju krásne teplo.

„Väčšinou nerobievam takéto hlúposti,“ povedala ticho. „Pokúšala som sa mobilom zavolať taxík, ale povedali mi, že by som musela čakať tridsať až štyridsať minút. Tak mi napadlo, že by som mohla ísť na námestie Jackson Square a tam si nejaký stopnúť alebo naň počkať v Cafe Du Monde, kde je to bezpečnejšie. A vtedy som si uvedomila, že ma sledujú… Chvalabohu, že si prišiel.“

Zdalo sa, že Wren sa necíti vo svojej koži, keď mu je vďačná.

„Poď,“ povedal a hlavu otočil k ulici. „Odprevadím ťa domov.“

Nad jeho návrhom váhala. „Bývam až pri zoo. Pešo je to príliš ďaleko.“

Bolo na ňom vidieť, že nechce počuť ani slovo. „Idem s tebou domov. Neboj sa.“

Marguerite si zavesila tašku na plece, Wren si strčil ruky do
vreciek a vyviedol ju z dvora na ulicu. Už nemal na sebe bielu košeľu, ale čierne tričko, ktoré obťahovalo jeho vytrénované pevné telo. Nebol prehnane vyvinutý ako kulturista, ale každý sval sa mu jasne črtal.

Bol neuveriteľne príťažlivý. A v tej chvíli bol jej hrdinom. Ešte nikdy necítila k nikomu väčšiu vďačnosť. Ani netušil, že by si s ňou teraz mohol robiť, čo by chcel, a vôbec by sa nebránila. Vlastne túžila, aby ju vzal do náručia a pomohol jej upokojiť roz-rušené nervy, ale zdalo sa, že o ňu nemá záujem.

Pocítila známu pichľavú bolesť, že muži ju vnímajú len ako kamarátku. Želala si, aby sa na ňu aspoň raz v živote nejaký muž pozrel vášnivo. Aby sa mu zdala zvodná a príťažlivá. Ale nikdy to nezažila, okrem prípadov, keď sa muži uchádzali o priazeň jej otca a ju využívali na to, aby sa k nemu dostali.

Mohla byť aj neviditeľná. Prekrížila si ruky cez prsia a vzdychla. Hlboko v srdci sa jej usadil starý známy smútok.

Keď kráčali, Wren nerozprával. Dokonca mal sklonenú hlavu a pohľad upretý do zeme. Napriek tomu vedela, že okolie vníma veľmi pozorne.

Želala si, aby tak vnímal aj ju.

Wren zatínal zuby. Cítil jej túžbu a nervozitu. Ale nevedel, ako ju má upokojiť. Nikdy sa s nikým veľmi nerozprával. Väčšina ľudí bola radšej, keď mlčal, alebo si ho vôbec nevšímali. A to mu vlastne vyhovovalo.

Okrem toho sa musel veľmi sústrediť, aby ostal v ľudskej podobe, keďže bol ranený. Výstrel ho trafil. Zasiahol ho do pravého pleca a pekelne to bolelo. Spaľoval množstvo magickej energie navyše, aby zatajil dieru v košeli a krv.

Nechcel, aby o tom vedela. Trápila by sa, že ho zranili, keď ju bránil. A možno by chcela, aby vyhľadal lekársku pomoc, a to si rozhodne nemohol dovoliť.

Napadlo mu ešte niečo horšie: možno by necítila vôbec nič, a to by ho hnevalo. Ľudia mávali čudné emócie, ktorým celkom nerozumel.

„Dlho pracuješ v Útočisku?“ spýtala sa.

„Krátko.“

Nezdalo sa, že by jej odpoveď stačila. „Chodíš niekde do školy? Alebo pracuješ v bare na plný úväzok?“

„Chodím do školy.“ Bolo to klamstvo a sám nevedel, prečo to povedal. Kyle Peltier – najmladší člen medvedej rodiny Pel-
tierovcov – a zopár ďalších čašníkov chodili na univerzitu, ale
Wren nebol ten typ, ktorému by sa chcelo tak často stýkať s ľuďmi.

To, čo potreboval vedieť, aby prežil, sa v škole neučilo.

Lenže z akéhosi dôvodu, ktorý nechápal, chcel pred ňou vyzerať normálne. Prvýkrát v živote nechcel byť iný. Chcel v nej vyvolať dojem, že je priemerný muž, akých bežne stretávala.

To, že bol iný, mu nikdy predtým neprekážalo, ale dnes v noci áno. Zdalo sa mu to hlúpe. Bol zvláštnym zjavom aj vo svete šelmoľudí. A pokiaľ ide o svet ľudí… okamžite by ho zavreli do klietky, keby sa o ňom dozvedeli.

„Do ktorej školy?“ spýtala sa ho nevinne.

„UNO.“ Univerzita New Orleansu bola spoľahlivá výhovorka. Študovali tam dvaja čašníci Tony a Mark a Wren vedel od nich dosť, aby dokázal o prednáškach, profesoroch a školskom areáli presvedčivo klamať, keby musel. Okrem toho vyzerala príliš zazobane, aby chodila na štátnu univerzitu. Pravdepodobne študuje na Tulanovej alebo na Loyolovej univerzite.

Zastala a tak sa naňho usmiala, že sa okamžite vzrušil. „Mimochodom, volám sa Marguerite Goudeauová.“

Zrazu si uvedomil, koho má vedľa seba. Za posledné roky po –

čul to meno veľakrát. „Si Maggie. Nickova študijná partnerka.“

Marguerite sa znova usmiala. „Tipujem, že ti Nick o mne rozprával.“

Áno. Nick bol do nej po uši zaľúbený. Chcel s ňou chodiť, ale nikdy jej to nepovedal. „Je ako Venuša. A keďže som Venušu niekoľkokrát v živote stretol, viem, že nijaký smrteľník nemá právo dotknúť sa jej.“

Wren si bol istý, že to platí aj pre tigardov. Nick mal pravdu, Maggie bola v niečom výnimočná.

„Povedal, že si najinteligentnejšia žena, akú kedy stretol, ale že si sa nedokázala učiť kraviny.“

Zasmiala sa. Jej smiech bol melodický, mäkký a vyvolal v ňom väčšiu vlnu tepla, než by sa patrilo. „Typický Nick.“

Marguerite si odkašľala, keď ju Wren prebodol žeravým pohľadom. Bolo v ňom niečo také živočíšne, až ju to desilo. Cítila sa ako človek v džungli, ktorého zahnala do úzkych hladná šelma.

„Prepáč,“ povedal a znova sa zadíval do zeme. „Nechcel som ťa zasa znervózniť. Viem, že ľudia nemajú radi, keď sa na nich pozerám.“

Povedal to tak chladne, že sa zamračila. Napriek tomu cítila, že ho to ranilo. „Mne to neprekáža.“

„Ale áno, prekáža. Len si ku mne zdvorilá.“ Odtiahol sa a pokračoval v chôdzi.

Ako to vedel? Väčšina mužov nemala ani zďaleka takú dobrú intuíciu.

Marguerite zrýchlila, aby ho dohonila. „Tá opica, s ktorou som ťa videla v bare, je tvoje domáce zvieratko?“

Pokrútil hlavou. „Marvin je iba svoj. Ale rád sa okolo mňa poflakuje.“

Zasmiala sa nad tým, ako milo sa Wren vyjadril. „Nikdy pred –

tým som nestretla človeka, ktorý by sa kamarátil s opicou.“

Zaprskal, lebo nesúhlasil. „No neviem. Tí dvaja muži, s ktorými si prišla, by sa podľa mňa dali zaradiť medzi primátov, ale bola by to urážka primátov, a ja nechcem, aby sa na mňa Marvin naštval. Je mimoriadne citlivý, chápeš?“

Wrenove slová ju pobavili. „Možno máš pravdu. Ale nie sú
to moji priatelia. Len s nimi študujem.“

Keď na ňu hodil rýchly pohľad, videla, že sa mračí. „Prečo študuješ s magormi?“

Malo by ju asi nahnevať, že uráža jej kolegov, ale prečo? Veď s ním vlastne súhlasila. „Zo zvyku. Todda a Blaina poznám od detstva. Musíš ich pochopiť, nemajú ľahký život. Obaja majú vážne vzťahové problémy prameniace z ľahostajnosti ich rodičov, ktorí na nich nikdy nemali čas.“

Nezdalo sa, že by naňho zapôsobili dôvody, ktorými ospra-
vedlňovala ich hrubosť. „Pokúsili sa ich rodičia niekedy zabiť?“

„Nie,“ odpovedala ohromená, že sa na niečo také vôbec pýta. „To určite nie.“

„Povedali im matky niekedy, že sú úplný hnus a radšej ich mali dať zožrať, keď sa narodili?“

„Samozrejme, že nie.“

„Pokúsili sa ich rodičia niekedy predať do zoo?“

Teraz bol smiešny a mala čo robiť, aby nad ním neprevracala oči. „Nijakí rodičia by niečo také neurobili.“

Z výrazu jeho tváre vyčítala, že je naivka, ak si to myslí. „V tom prípade mi ver, že nemali taký zlý život.“

Marguerite zastala, Wren šiel ďalej. Myslel to vážne? Nie, iba ju naťahoval. Určite. Nijakí rodičia by sa nepokúsili predať dieťa do zoologickej záhrady. Bola to hlúposť. Wren len tak trúsil zveličené príklady, aby zdôraznil podstatu.

Pobehla, aby ho dohonila. „A čo tvoji rodičia?“ spýtala sa, pre –

tože sa ho snažila správne pochopiť. „Urobili ti niečo také?“

Neodpovedal, ale jeho správanie naznačovalo, že jej otázka bola na mieste…

Nie, nijaký rodič by svojmu dieťaťu niečo také neurobil. Aj keď sa jej otec väčšinou správal ako nepríjemný hlupák, ani on by nikdy nevedel byť taký zlý.

„Wren?“ oslovila ho a chytila za ruku, aby zastal. „Povedz mi úprimne. Pokúsili sa ťa niekedy rodičia predať do zoo? No tak, chcem to vedieť.“

Okamžite si vyslobodil ruku z jej zovretia. „Existuje pesnička
od skupiny Dead Milkmen, ktorú Babráci často hrávajú v Úto-
čisku. Volá sa Veteráni skurveného sveta. Počula si ju niekedy?“

„Nie.“

„Mala by si. Je v nej veľa pravdy.“ V očiach sa mu mihla hrôza, ale snažil sa ju potlačiť. Ten hlboký smútok v jeho pohľade ju ničil. „Každému z nás spôsobil život nejaké jazvy Maggie. Zabudni na všetko, čo som ti povedal. Poď domov a daj sa do poriadku.“ Obrátil sa a kráčal ďalej.

Išla za ním a uvažovala, aké jazvy spôsobil život jemu. Na mladého muža mal v očiach až prastarú múdrosť. To naznačovalo, že žije oveľa dlhšie, aj keď vyzerá na dvadsiatnika.

„Vieš, keď človek o sebe hovorí, pomáha to. Vážne. Minulosti sa zbavíš oveľa ľahšie, keď sa niekomu zveríš.“

Wren zdvihol obočie. „Všimol som si, že ty mi o detstve nehovoríš, Maggie. Rozhodne ťa nepoznám tak dobre, aby som ti hovoril o svojom.“

Mal pravdu. Skrývala v sebe veľa bolesti, a práve preto uvažovala nad tým, čo ukrýva on. Vyzeral ako dieťa ulice. Dieťa, ktoré odvrhli a muselo sa začať príliš skoro o seba starať. Mal v sebe neľútostnú tvrdosť, ktorá býva pre takých ľudí typická. A strhaný výraz človeka, ktorý očakáva, že ho zneužijú a odkopnú.

Práve preto sa za ním túžila natiahnuť a držať ho. Videla však, koľko je v ňom hnevu, a tak si uvedomovala, že by mu to prekážalo. Vlastne by mu mala vyjadriť uznanie. Nestal sa z neho úplný grázel. Pracoval a chodil do školy. Tieto dva fakty hovorili veľa o jeho morálnom základe. Ako počula, väčšina ľudí, čo sa ocitli na ulici, skončili ako kriminálnici a podvodníci, ktorí sa priživujú na ostatných.

Wren jej zachránil život. A teraz dával pozor, aby ju už nikto neobťažoval.

Doviedol ju na ulicu Decatur Street na okraji námestia Jackson

Square, kde rýchlo stopol taxík a vzal ju do jej moderne zrekonštruovanej vily, iba dva bloky od Audubonovej zoologickej záhrady.

Keď sa viezli cez Francúzsku štvrť, cítila, že ju Wren pozoruje, hoci v tme jeho oči nevidela. Ten pocit bol spaľujúci a znepokojujúci.

Bez slova, bez jediného pohybu sedel v prítmí ako poľujúci dravec, ktorý striehne na svoj budúci obed. V jeho držaní tela bolo niečo strašidelné. Keby to nebol nezmysel, povedala by, že prestal dýchať. Vyzeral ako socha človeka.

Kútikom oka nepokojne pozorovala, ako sa pouličné svetlo láme na jeho výraznej čeľusti. Znervózňovalo ju, že bola s mužom, ktorý šíril takú energiu, a pritom netušila, ako vlastne vyzerá.

Ticho odľahčovalo iba slabé bzučanie taxikárovho cédečka s hudbou v štýle zydeco. Chcela s Wrenom nadviazať rozhovor, ale keďže on sa o to nesnažil, radšej sa prispôsobila jeho nálade.

Nakoniec sa doviezli na príjazdovú cestu k jej domu. Wren poprosil taxikára, aby počkal, a odprevadil ju k dverám.

Správal sa tak zvláštne nežne. Úplne to odporovalo atmosfére smrteľného nebezpečenstva, ktorá sa s ním stále niesla.

„Tak sme tu,“ povedala, keď v taške lovila kľúče. „Všade dobre, doma najlepšie.“

Otvorila vchodové dvere, vošla dnu a uvažovala, či ho má pozvať. Čiastočne aj chcela, ale bála sa odmietnutia. Muži ju väčšinou brali ako kamarátku, nie ako ženu. Vždy ju to trápilo a pomyslela si, že dnes v noci by sa po všetkom, čo prežila, nedokázala s jeho odmietnutím vyrovnať. Okrem toho chcela byť chvíľu sama a upokojiť sa.

Wren stál vo dverách a cítil jej neistotu. Prenikla až k zvieraťu v jeho vnútri a prebudila v ňom silné pudy. Mal v prirodzenosti

útočiť, keď cítil slabosť, ale pri nej nie. Chcel ju dotykmi utešovať.

A to ho na smrť vydesilo.

„Dobrú noc,“ povedal a vyšiel z dverí. Musel ísť od nej ďalej.

„Wren?“

Zastal a znova sa na ňu pozrel.

„Ďakujem ti za všetko. Nikdy ti to nebudem môcť splatiť.“

Naklonil sa k nej. „To je v poriadku, Maggie. Len si dávaj na seba pozor.“ Pohol sa k taxíku.

„Koľko ti dlhujem za taxík?“ zavolala za ním.

Wren jej iba zamával nad hlavou. Pri jej otázke mal chuť rozosmiať sa. Čo si myslela, prečo ju odviedol až domov?

Ženy… nikdy im nebude rozumieť.

Pri dverách auta zastal a odvážil sa na ňu ešte rýchlo pozrieť.
Stála vo vchode ako v ráme obrazu. Vyzerala tak krehko a nádherne. Túžil ju pobozkať tak zúfalo, až cítil chuť jej plných lákavých perí. Túžil vychutnávať celé jej telo. Túžil spoznať všetky vône a oblé línie jej nahého tela…

Hormóny sa v ňom divoko búrili. Celé telo akoby mu horelo zaživa. Nevedel, či to zvládne. Naozaj ho to desilo. Keby sa prestal ovládať, mohol by ju zraniť alebo dokonca zabiť.

V duchu ju videl nahú. Predstavoval si, že ju má pod sebou
a berie si jej telo – nie ako zviera, ale ako muž…

Odíď!

Nemal na výber. Nepatril sem a nepatril ani k nej.

Nepatril nikam. Aj keby veľmi chcel. Život musí prežiť sám.

Marguerite sa prinútila nereagovať na Wrenov žeravý, hltavý pohľad. Ešte ju nijaký muž tak nezaujal a už vôbec nie v prípade, že mu ani nevidela do tváre.

Bolo to smiešne, ale nemohla poprieť, čo sa dialo s jej telom. Mala si aspoň vypýtať jeho telefónne číslo alebo e-mailovú adresu.

Nastúpil do taxíka a zabuchol dvere. Koniec. Až sa pri tom zvuku zachvela.

Marguerite pozorovala, ako auto odchádza, a cítila nevysvetli –

teľné nutkanie zavolať Wrena naspäť. Cítila jeho osamelosť a hlboko ju to dojímalo.

Ale už bolo neskoro. Odišiel. Nikdy viac ho neuvidí.

Wren zaplatil taxikárovi asi blok od Maggiinho domu. Začal sa potiť od námahy, lebo udržať si ľudskú podobu nebola hračka. Musel sa odtiaľto čo najskôr dostať do Útočiska. Keby ako človek stratil vedomie, okamžite by sa premenil do pravej podoby. A to naozaj nepotreboval. Byť veľkou šelmou v bezvedomí…

Zaručilo by mu to doživotný pobyt v nejakom štátnom laboratóriu. Videl dosť epizód seriálov Akty X a Buffy, premožiteľka upírov, aby vedel, že sa tam nesmie dostať.

Ponoril sa do tmavého tieňa za garážou a bleskovo sa premiestnil naspäť do Penziónu Peltierovcov, do vyšetrovne Carsona Whitethundera.

Jastrabočlovek Carson bol ich domáci veterinár a liečil všetkých nečlovečích obyvateľov Útočiska. Žilo ich tam veľa.

Útočisko bolo zriadené pred viac ako sto rokmi a malo poskytovať úkryt každému zvieraciemu druhu bez výnimky Samotní Peltierovci boli medveďoľudia, ostatní obyvatelia boli leopardi, panteri, vlci, dokonca jeden drak. Chýbal medzi nimi len jeden druh – šakal. Lenže šakali boli ešte výstrednejšie tvory než tí čudáci, čo patrili do normálneho šakalieho druhu, a preto žili mimo ostatných šelmoľudí.

Carson bol ako obyčajne vo svojej ordinácii a čítal lekársku knihu. V ľudskej podobe bol rodeným Američanom, tak ako jeho človečí otec. Mal dlhé čierne vlasy, ktoré si vždy zväzoval do chvosta westernovou šnúrkou. Čierne obočie sa mu klenulo nízko nad očami, ktoré mali zvláštnu orieškovozelenú farbu. Túto noc si obliekol tmavozelený rolák, športové sako a džínsy.

Wren prišiel bližšie, zaklopal na sklenenú výplň dverí, potla-
čil ich a otvoril.

Carson zdvihol pohľad. „Počkaj chvíľu, Wren.“

Wren sa snažil, ale podlomili sa mu nohy. O zlomok sekundy sa premenil do svojej pravej podoby, na polovičného bieleho tigra a polovičného snežného leoparda. Bol zhnusený sám zo seba. Obyčajne si vybral jednu alebo druhú podobu, ale keď bol ranený, dokázal zvládnuť iba toto.

Carson zanadával, vstal a ponáhľal sa k Wrenovi. „Čo sa ti stalo?“

Wren nevládal odpovedať. Snažil sa ostať pri vedomí, no len čo sa Carson dotkol jeho rany, bolesť mu vystrelila do celého tela a všetko zmizlo v tme.

Carson znova zanadával, lebo zbadal krv, ktorá Wrenovi zaliala spodnú časť hrude. Schmatol domáci telefón na písacom stole a zavolal svojej asistentke. „Margie, poďte hore do labáku. Zdá sa, že Wrena postrelili.“

Carson zavolal aj niekoľkým medveďom dolu na prízemí, aby mu prišli pomôcť preložiť Wrena na operačný stôl. Hoci bol Carson ako šelmočlovek silnejší než väčšina ľudí, Wren bol mimoriadne veľký tigard, vážil dobrých štyristo kíl. Carson nemal najmenšiu chuť dvíhať z dlážky takú obludu bez pomoci.

Tatko Peltier sa objavil prvý. Vďaka jeho úctyhodnej výške dva metre desať v ľudskej podobe bol naňho hrôzostrašný pohľad. Dlhé zvlnené svetlé vlasy mu voľne padali okolo tváre, ktorá podľa ľudského veku mohla patriť štyridsaťročnému mužovi. V skutočnosti mal Tatko medveď už takmer päťsto rokov. V námorníckom tričku a džínsach vyzeral nevľúdne a drsne… s takým mužom alebo medveďom by sa zaplietol do bitky len blázon.

Zamračil sa, keď zbadal na dlážke tigarda. „Dopekla, čo sa stalo?“

„Neviem,“ odpovedal Carson, kým držal sťahovací obväz Wrenovi na hrudi.

„To je určite rana po guľke. Netuším, ako ju schytal. Zaklopal mi na dvere a odpadol.“

O sekundu prišli traja bratia Peltierovci, ktorí pochádzali zo
štvorčiat, a pomohli Carsonovi presunúť Wrena na chirurgický stôl. Pribehla aj Margie a rýchlo začala pripravovať vyšetrovňu na operáciu.

Margie Neelyová patrila k malej hŕstke ľudí, ktorí vedeli, kto sú v skutočnosti obyvatelia Útočiska. Bola to drobná červenovláska, ktorá pracovala v bare ako čašníčka, kým sa celkom náhodou nedozvedela tajomstvo o šelmoľuďoch. Bola taká nevtieravá a priateľská, že ju prijali medzi seba a neskôr jej zaplatili školenie, aby mohla pracovať ako Carsonova asistentka.

Dev Peltier, ktorý bol tak ako jeho bratia presnou otcovou kópiou, ustúpil dozadu, aby sa mohol Carson postaviť k Wrenovi.

„Večer sa zaplietol do bitky s nejakými ľuďmi,“ povedal mladý medveď. „Odtrhol som ich od seba a poslal preč. Čo keď sa jeden z nich vrátil a postrelil ho?“

„To nie,“ vyhlásil jeho rovnako vyzerajúci brat Remi, keď odchádzal od stola, na ktorom ležal Wren.

„Boli to bohatí zasrani. Nemali by odvahu riskovať, že by im rodičia pre to zrušili tučné bankové kontá.“

Dev vzdychol. „Keďže ide o Wrena, ťažko povedať, koho zasa naštval. Ale aspoň vieme, že to bol človek. Nijaký šelmočlovek by nepoužil zbraň, bolo by to pod jeho úroveň.“

Tatko súhlasil. „Chlapci, ideme, nechajme Carsona pracovať a keď sa Wren prebudí, hneď zistíme, čo sa stalo.“

Medvede odišli z ordinácie a Carson si umyl ruky.

Keď sa Margie dotkla Wrenovho boku, aby ho pripravila na zákrok, zrazu sa so zúrivým vrčaním prebral a chňapol po nej.

Odskočila, zanadávala a držala si ruku na prsiach.

Carson sa zamračil, keď videl, že jej Wren natrhol ruku. „Čo stváraš, tiger,“ zasipel a rýchlo vpichol Wrenovi uspávaciu injekciu. Ten aj naďalej s Carsonom zápasil, až kým sedatívum nezaúčinkovalo. „Musíš sa ovládať.“

„Nič mi nie je,“ povedala Margie a okolo natrhnutej ruky si omotala uterák. „Je to moja chyba. Neuvedomila som si, že sa môže znova prebrať. Mala som to vedieť.“

Carson krútil hlavou, keď si prehliadal rany, ktoré jej Wren spôsobil. Rozhodne ich bolo treba zašiť. „Mal som ťa varovať. Tento druh šelmy je mimoriadne útočný, keď je ranený. Krížení dravci všeobecne neznášajú ostatných a sú známi tým, že roztrhajú každého, kto sa k nim priblíži.“

„To je pravda, bola som dolu v bare, keď mu tí ľudia vychrstli do očí pohár piva. Stále mi nejde do hlavy, že sa Justinovi a Coltovi podarilo Wrena od nich odtrhnúť a odvliecť ho odtiaľ skôr, ako by na nich zaútočil.“

Carson si unavene vzdychol. „Wren je čoraz výbušnejší. Neviem, ako dlho tu ešte bude môcť ostať.“

Keď sa naňho pozrela, v jej očiach videl znepokojenie. „To isté povedala aj Nicolette, keď ho poslala z baru do domu. Ak ešte raz takto zaútočí, pošle ho odtiaľto preč.“

Carson sa znovu pozrel na svojho pacienta v bezvedomí. „Potom nech mu Boh pomáha… Najlepšie by bolo odobrať mu magické schopnosti, vrátiť ho do minulosti a vypustiť niekde v dažďovom pralese. Mali to s ním urobiť už dávno, nie ho sem doviesť.“

„Nicolette už všetko zariaďuje. Jeho otec zošalel, preto predpokladá, že Wrenovi sa stane to isté.“

Carson sa znovu pozrel na Wrena. Hruď mal stuhnutú. Tigarda poznal odvtedy, čo ho sem priviedli takmer pred dvadsiatimi rokmi. Mal traumu zo surovej krvavej smrti rodičov a práve prichádzal do puberty. Magické schopnosti mu nepredvídateľne kolísali. Ibaže pre nich boli príliš silné, nevedeli mu ich odobrať. Najväčšou prekážkou bol však chlapcov strážca, ktorý naňho dával pozor. Nedôveroval nikomu, kto sa k nemu priblížil, preto Wrena nemohli dostať.

Ale teraz…

Teraz si ich Wrenov strážca vôbec nevšímal. Aspoň väčšinu času. V nestráženej chvíli by mohli tigarda ľahko chytiť a odobrať mu magické sily.

Táto možnosť bola v ich kruhoch posledným východiskom Mali ju v zálohe iba pre tých, čo sa nevedeli pohybovať vo svete ľudí. Alebo pre tých, od ktorých hrozilo nebezpečenstvo, že tajný svet šelmoľudí odhalia verejnosti.

Wren nechcel nikdy nikam zapadnúť. Bol hrdý na to, že je stratená existencia a vyvrheľ. Nikomu to neprekážalo, pretože v bare si robil svoju prácu a s ľuďmi nenadväzoval kontakt.

Dnes večer sa všetko zmenilo. Snažil sa získať ľudskú ženu. Aj keď kontakt so ženami nebol zakázaný. Väčšina samcov si občas užívala s človečími milenkami, ale museli byť opatrní, koho si vyberajú.

Keby ich Wrenova nerozvážnosť ohrozila, nemali by iné východisko.

Bez mihnutia oka by ho obetovali.

Kapitola 3

„TIGER, DOBOHA, čo si stváral? A ešte si aj schytal guľku.“ Wren v podobe tigarda otvoril oči a zbadal Deva, ktorý práve vchádzal do jeho izby. Rýchlo sa pozrel na hodiny na nočnom stolíku a videl, že je krátko popoludní – čertovsky skoro na to, aby bol čulý ako rybička. Keby ho aspoň všetko tak nebolelo.

Ohromilo ho, že medveď bol už hore a v ľudskej podobe vrazil do jeho izby. Väčšina Katagariánov si udržala ľudskú podobu pred súmrakom len s ťažkosťami. Väčšinou to boli nočné tvory.

Okrem toho obyvatelia Penziónu Peltierovcov vedeli, ako tigre neznášajú, keď ich niekto vyruší, najmä z hlbokého spánku.

Wren vo zvieracej podobe zdvihol hlavu z vankúša a pozoroval Deva, ako kráča k jeho bielizníku. Wren na mladého medveďa varovne zavrčal, ale ten si ho nevšímal a položil na bielizník obrovskú, bohato naaranžovanú kyticu.

Wren sa začal posúvať z postele dolu, ale rana ho príliš bolela. Hrozivo zareval.

„Nechaj svoj tigrí zadok tam, kde je,“ povedal Dev podráždene. „Ak má niekto právo byť napálený, tak sme to my. Všímaš si, že ľudskú podobu mám ja, a nie ty? Myslíš si, že chcem byť hore v takúto neprirodzenú dennú hodinu a ešte vyzerať ako človek?“

Medveď mal pravdu.

„A vieš, prečo sme hore?“

To ho tak akurát zaujímalo. Keby mal Wren ľudskú podobu, vyvaľoval by na medveďa oči ako šašo, aby ho trochu napálil.

Dev mierne skrotol, keď videl, že je Wren v zlom stave, ale aj tak si bez obalu sám odpovedal na otázku. „Pretože sme si všetci mysleli, že kvety sú pre Aimee. Ešte nikdy si nevidel, aby sa medvede hýbali tak rýchlo ako my, keď nám Mamka povedala, že pred barom stojí nákladné auto plné kvetov, ktoré treba sem doručiť. Už sme pomaly otvárali basu s chľastom a pripíjali si na nejakého džentlmena z baru, keď nám poslíček povedal, že kvety sú pre teba.“

Dev prišiel k posteli a zo zadného vrecka na džínsoch vytiahol malú kartičku. „Píše sa tu ‚Ďakujem za minulú noc.“ Dev sa naňho pobavene zaškeril. „Tak čo? Konečne si mal šťastie a našiel si nejakú nadržanú rýchlovku do postele?“

Wren chňapol po Devovi, čo medveďa prinútilo odskočiť od postele.

Dev sa pozrel na Wrena prižmúrenými očami. „Mal by si ju radšej poslať doriti, lebo inak sa to o nás rozkríkne. Je mi jedno, či si ranený, nebudem sa s tebou hrať.“

„Ani ja, ty kretén“ Wren mu tieto slová poslal telepaticky.

Dev ohromene pozrel na Wrena. „Ale čo? Tiger sa zmohol na viac slabík, dokonca na celú vetu. Kto by si to pomyslel? Nech bola tá žena ktokoľvek, musela byť veľmi talentovaná, keď ťa prinútila rozprávať. Uvidíš, že nabudúce prinúti vstať z hrobu mŕtvoly. Zavolaj rýchlo nejakého Lovca temnoty. Som si istý, že niektorý túži po tom, aby ho vzkriesila.“

Wren zavrčal, ale skôr než stihol skočiť, do izby vošli štyria Devovi bratia a priniesli ďalšie kvety. Obrovské množstvo. O niekoľko minút vyzerala celá izba ako pohrebný ústav.

Len čo naukladali kvety okolo postele a bielizníka, všetci chlapci okrem Deva a jeho mladšieho brata Serra odišli.

Serre stál na konci postele, pozeral na Wrena a krútil plavovlasou hlavou. „Človeče, Wren. Som ohúrený. Mne ešte žiadna žena neposlala kvety, aby mi poďakovala.“

Dev pohŕdavo zaprskal. „Nebuď taký ohúrený. Myslím, že mu ich neposlala z vďaky. Poďakovanie vyjadruje iba jeden kvet. Veľa kvetov vyjadruje niečo celkom iné: myslí si, že zomrel. Alebo že ho zabila.“ Dev sa zamyslene obzeral. „Hmm… Podľa mňa mala tigra vo svojej nore, ale veľmi ju to nerozhecovalo. Potrebuje niečo lepšie. – zapoľovať si na medveďa.“

Wren na Deva zaútočil, ale nestihol ho udrieť, pretože Serre odtiahol brata z dosahu.

„Vykašli sa na to, Dev. Hádam sa nechceš pliesť medzi tigra a tu ženu?“

„Prečo nie?“

Wren sa na posteli zdvihol a postavil do útočnej polohy. Tentoraz trafí.

„Veď vidíš prečo,“ odsekol Serre. Vystrčil Deva von z dverí a obrátil sa znovu k Wrenovi. „Oddýchni si, tiger. Budeme ti strážiť chrbát.“

Keď Serre zavrel dvere, Wren si znova ľahol do postele. Aj tak ich stále počul na chodbe.

„Kristebože, Dev. Čo si sa úplne zbláznil? Nedráždi toho šialeného tigra. Je strašne rozzúrený a má penu okolo papule. Ešte si niekto bude myslieť, že má besnotu.“

Dev sa posmešne uškrnul. „Viem, lenže dráždiť ho je to isté,
ako hádzať mäso Kylovi. Strašne dobre sa pri tom zabávam.“

Serre zhnusene zaprskal. „To mi je jasné, ale bol by som rád,
keby si už prestal do chudáka Kyla hádzať v bare mäso. Neovládne sa. Uvidíš, že nabudúce sa vrhne na nejakého medveďa. Mamku to rozbesní a my ostatní budeme musieť upokojovať splašených hostí. A budeme musieť zariadiť, aby si nepamätali, že práve boli svedkami, ako sa mladý muž premenil na zviera. A s tým musíš skoncovať.“

„Viem, ale nemôžem si pomôcť.“

Wren počul, ako Serre na staršieho brata nahnevane zavrčal. „Lenže ak sa nepolepšíš, Tatko ťa raz zabije.“

„Ale kým ten deň príde, ešte sa na vás všetkých poriadne zabavím.“

Serre si vzdychol. „Dovtedy ťa prosím v mene ostatných, buď taký láskavý a daj tigrovi pokoj. Viem, že ako dvojnohý si poradíš so všetkým… a ako štvornohý takmer so všetkým. Ale pozor, to dievča nechaj na pokoji, lebo sa o ňu zaujíma Wren. Len nepodľahni chtíču, radšej si zbaľ jednu z tých tvojich pipiek.“

„Čo si chorý? Nemám záujem o takú škrobenú snobku. Kristepane, z tej jej olivovozelenej je mi na grcanie. Vieš si to vôbec predstaviť? Olivovozelenú som na sebe nikdy nemal a rozhodne v nej nechcem vidieť nijakú ženu. Tá farba ma desí.“

Ich hlasy sa vzdialili. Wren padol späť do postele s úľavou, keď počul, že Dev sa ako obyčajne len idiotský zabával podpichovaním a v skutočnosti od Maggie nič nechce. To mu zachránilo život.

Na druhej strane, ani Wren od Maggie nič nechcel. Čím bola taká neodolateľná?

Na tom vlastne nezáležalo. Už za ňou nepôjde. Možno bol blá-zon, ale nie samovrah. Neprinieslo by to nič dobré, keby sa stýkal s človekom. Nič.

Len čo sa Marguerite skončila posledná hodina práva, znova sa vybrala do Francúzskej štvrte. Vynechala poobedňajšie doučovanie so svojou študijnou skupinou a namiesto toho išla pozrieť Wrena. Za to, že ju zachránil, mu chcela poďakovať, ako sa patrí – osobne.

To bolo najmenej, čo mohla urobiť.

Keď dorazila do Útočiska, bolo krátko po šiestej večer a vonku sa už zotmelo. Poobzerala si bar ponorený do šera a zbadala vysokého tmavovlasého muža, ktorý zbieral poháre zo stolov. Nebol príliš príťažlivý, vlasy mal ako špagáty a celé telo pokryté farebnými tetovaniami.

Ďalej si obzerala poloprázdnu miestnosť, až zbadala čašníčku z minulého večera, ktorá práve kráčala k stolu s podnosom plným pohárov s alkoholom.

Keď obslúžila mužov, ktorí ju hltali pohľadmi, Marguerite vykročila za ňou.

„Ahoj,“ pozdravila ženu, keď odišla od stola so zákazníkmi.
„Pracuje Wren dnes večer?“

Čašníčka sa na ňu zamračila, akoby bola tým najhorším druhom živočícha. „Poznám ťa. Bola si tu včera večer s tými vyjebancami.“

Marguerite sa pri jej slovách začervenala. „Áno, a veľmi ma to mrzí.“

„Malo by ťa. Namočila si Wrena do problémov.“

Pri čašníčkiných slovách jej zovrelo žalúdok. „To som nechcela. Prosím ťa, však ste ho za to nevyhodili? Nebola to jeho chyba. Netušila som, že sa budú tak správať.“

Čašníčka ju stále uprene pozorovala.

„Ver mi, naozaj ma to veľmi mrzí.“ Marguerite držala v rukách darček. „Chcela by som len, aby si toto odovzdala Wrenovi na pamiatku, dobre?“

„Na pamiatku čoho?“

Marguerite pocítila úzkosť, keď si uvedomila, že čašníčka jej nemá v úmysle pomôcť. Bodaj by nebola zakríknutá. Ťažko mohla byť iná, keď sa k nej ľudia správajú tak hrubo a odmerane. Cítila sa oveľa lepšie, keď bola sama. „Prosím ťa, len dozri, aby to Wren dostal.“

Keď sa obrátila a chcela odísť, žena ju zastavila. „Bola si pri
tom, keď Wrena včera v noci postrelili?“

Marguerite pri jej otázke zamrela. Počula dobre? „Prosím?“

„Ale nič,“ povedala blondína a s taškou v ruke sa odvrátila.
„Môžeš sa spoľahnúť, že to dostane.“

Teraz musela zasa Marguerite zastaviť čašníčku, pretože ju premohol strach. Wren určite nebol ranený. Musela by o tom vedieť, keby ho včera v noci postrelili.

„Čo to hovoríš?“ spýtala sa čašníčky. „Wren nebol postrelený. Guľka ho netrafila… alebo áno?“

Stačil pohľad do blondínkinej tváre a Marguerite dostala ešte väčší strach. Guľka nešla vedľa.

„Čo sa mu stalo?“ spýtala sa Aimee.

Marguerite prehltla, lebo ju ovládol pocit viny. „Prepadli ma, on sa tam z ničoho nič objavil a tých chlapov odohnal. Jeden z nich mal zbraň a vystrelil, ale Wren mi povedal, že nie je ranený. Nevidela som na ňom nijakú ranu.“ Dieru po guľke by predsa zbadala, nie?

Keby bol ťažko ranený, povedal by niečo. Nijaký človek nezvládne guľku v tele bez bolestí…

„Wren ťa zachránil?“ Čašníčka položila otázku takým tónom, akoby neverila, že by niečo podobné mohol urobiť.

Marguerite prikývla. „Guľka ho len škrabla, však?“

„Nie,“ odpovedala čašníčka ostro. „Wren minulú noc takmer zomrel.“

Pri tej správe prišlo Marguerite až zle. To nemôže byť pravda.
Čašníčka si z nej určite iba strieľa. „V ktorej nemocnici leží?“

Podľa výrazu tváre mladej ženy videla, že bojuje s tým, či jej má odpovedať, ale nemohla jej to vyčítať. Preboha, kvôli nej Wrena urazili, napadli a postrelili – a to všetko ani nie v priebehu hodiny. Ten nešťastný muž ju zrejme do konca života nebude chcieť ani vidieť.

Aimee ustúpila o krok dozadu a s prižmúrenými očami poze-
rala na Marguerite. „To ty si mu dnes poslala všetky tie kvety, však?“

„Áno. Keby som vedela, že je ranený, poslala by som ich ešte viac.“

Zdalo sa, že ju to pobavilo. „Poď so mnou.“ Aimee zaviedla Marguerite k dverám za barom a podala jej tašku. „Počkaj tu, ani sa nepohni. Ja sa o pár minút vrátim.“

Marguerite prikývla a vtedy si všimla nepriateľské pohľady, ktoré na ňu hádzali barmani. Mali oblečené tričká a džínsy a hoci boli pekní, šírili vražednú energiu. Akoby ich hnevalo, že stojí v priestore za barom, ale nevedela prísť na to, prečo…

Možno vedeli o Wrenovi a obviňovali ju z toho.

Keď sa Marguerite nervózne a neisto obrátila, zbadala muža s dlhými čiernymi vlasmi zo včerajšej noci. Justin. Tak sa volal. Aj on na ňu pozeral nahnevane ako ostatní. Nepovedal nič, iba odkladal čisté poháre.

Zdalo sa jej, že prešla večnosť, kým sa Aimee vrátila a kývnu-
tím ruky jej naznačila, aby prešla cez dvere.“Poď za mnou.“

Marguerite cítila úľavu, keď ju žena viedla cez barovú kuchyňu. Okolo hrncov a sporákov pobehovali piati kuchári, ďalší dvaja muži umývali riad vo veľkom dreze. Nikto zo zamestnancov si ich nevšímal.

No iba dovtedy, kým nedošli k ďalším dverám na konci dlhých antikorových stolov. Stál pred nimi vysoký blondín a rozhodne sa netváril nadšene, že Aimee chce vziať Marguerite dozadu. Vyzeral presne ako muž, ktorý ich včera večer vyhodil z baru, ale vôbec si ju nepamätal.

„Čo to vyvádzaš, Aimee? zavrčal.

„Uhni, Remi.“

„Ani mi nenapadne.“

Aimee si založila ruky v bok. „Uhni, braček, lebo odtiaľto
odkrívaš.“

Prižmúril oči. „Nestraš ma, labuť. Môžem ti odtrhnúť hlavu a ani pri tom nevzdychnem.“

„Ja ti môžem ublížiť tak, že budeš mať oveľa trvalejšie následky.“ Pohľadom mu skĺzla do rozkroku. „Teraz uhni, lebo o to prídeš.“

Skrivil pery a neochotne ustúpil.

„Nevšímaj si tú zamračenú tvár,“ povedala Aimee, keď otvorila dvere. „Je to jeho prirodzený výraz. Či mi veríš, alebo nie, pôsobí oveľa príjemnejšie než jeho úsmev. Je desivý a zlý.“

Marguerite nevedela, čo si má o tom myslieť. Aimee ju priviedla do veľkolepej starodávnej haly. Dom bol jednoducho nádherný. Čudné, akoby sa ocitli v nejakej časovej odchýlke. V tejto časti domu totiž nevidela jediný náznak modernej doby. Ani jediný.

Pohľad jej padol na dvere, na ktorých bolo päť bezpečnostných zámkov kvalitnej značky Stanley a poplašný systém, ktorý mohol konkurovať aj technike NASA.

Tak dobre, všetko tu nebolo starodávne. Ale až na bezpečnost –

né zariadenia mala pocit, že vošla do staromódneho filmového sveta.

Aimee viedla Marguerite bohato zdobeným ručne vyrezávaným schodiskom na prvé poschodie, kde uvidela dlhý rad mahagónových dverí. Čašnícka zastala až v polovici chodby. Zaklopala na dvere, potom ich pootvorila.

„Už poslúchaš?“ spýtala sa, pričom telo mala v takej polohe,
aby Marguerite nedovidela do izby.

Odpoveď neprišla.

„Máš tu návštevu. Takže ťa prosím, buď chvíľu človek, dobre?“ Po krátkom zaváhaní Aimee odstúpila a otvorila dvere dokorán. „Počkám na chodbe, kým si to vy dvaja nevybavíte. Zavolajte ma, ak budete niečo potrebovať.“ Potom pošepkala: „Napríklad kňaza, poliša alebo krotiteľa šeliem.

Marguerite sa zamračila. Aké zvláštne veci hovorí, ale nakoniec, už zistila, že tu je každý akýsi čudný.

Vošla okolo Aimee do izby a stuhla, keď zbadala Wrena na veľkej francúzskej posteli. Ležal pod čiernou prešívanou prikrývkou, ktorá ladila s čiernymi závesmi, zakrývajúcimi okná. Bol bledý ako stena. Kvety, ktoré mu poslala, boli naukladané na bliezníku a na dlážke, ale inak nebolo v tejto izbe vôbec nič osobné. Ani jediná vec, ktorá by mu mohla patriť. Vyzeralo to tak, akoby bol Wren iba hosťom, ktorý sa tu ubytoval na jednu-dve noci.

Srdce jej tĺklo, keď podišla k jeho posteli. Ťažko dýchal, plece a hornú časť hrude mal obviazanú širokým tlakovým obväzom. Dolnú polovicu tela mu zahaľovala čierna prikrývka, ale od pása hore bol nahý, takže mohla obdivovať jeho pozoruhodne pevné svalstvo na prsiach a na rukách. Tento muž bol neuveriteľne krásne stavaný. Na bruchu sa mu dokonca črtalo šesť ukážkových svalov. Na hornej polovici tela mal iba jeden nepatrný pásik jemných tmavoplavých chĺpkov, ktorý viedol dolu k pupku a strácal sa pod prikrývkou.

Najviac jej však do očí udrelo to, že má veľké bolesti.

Marguerite si kľakla vedľa postele. Mučil ju pocit viny. Bola to jej chyba. Všetko…

„Prečo si mi to nepovedal?“

Mlčal. Neodpovedal jej, ale namiesto toho sa natiahol a odhr-
nul jej z tváre prameň vlasov. „Nemala si sa sem vracať, Maggie.“

Dlaň mal drsnú a stvrdnutú. Na rozdiel od mužov, ktorých poz-
nala, Wrenove ruky boli zvyknuté na tvrdú prácu, nie na manikúru a krémy. „Chcela som ti dať darček a poďakovať sa ti za včerajšiu noc.“

Wren preletel pohľadom po kvetoch v izbe. Medvede a ostatní šelmoľudia si z neho za to nemilosrdne uťahovali. Nič si z toho nerobil. Tie kvety mali preňho obrovskú cenu.

Ešte mu nikdy nikto nedal dar. Nikto.

Chcel sa na posteli posunúť vyššie, ale Maggie ho zastavila.

„Nemal by si sa hýbať.“ Obavy v jej tvári ho dojali. „Som v poriadku.“

„Nie si.“ Rukou ukázala na obväz, kde sa znova tvorila čer-
vená škvrna. „Pozri sa, krvácaš. Mám niekoho zavolať?“

Pokrútil hlavou. „To sa mi zahojí.“

Pozrela sa naňho krásnymi hnedými očami, ale jej pohľad bol plný výčitiek. „Nemôžem uveriť, že si mi včera v noci nepovedal, že ťa postrelili. Čo keby si umrel?“

Posmešne zasipel. „Bol som postrelený už toľkokrát, že viem, kedy to nie je smrteľné.“

Marguerite sa naňho ohromene pozrela. Myslel to vážne? Uňho si nikdy nebola celkom istá. V predchádzajúcich rozhovoroch mal také poznámky, že keby boli pravdivé, bola by to hrôza. Vďaka tomu, ako nevzrušene o tom rozprával, si však začínala myslieť, že si nevymýšľa.

„Kto do teba strieľal?“

Neodpovedal, lebo sa snažil na posteli lepšie oprieť. Dready mu zasa padli do očí, takže mu skryli tvár. Nevidela ju. Začala ho podozrievať, že to robí zámerne, aby mohol pozorovať okolie, a jeho nikto.

Napriek tomu zbadala, že mu od vyčerpania popri uchu steká kvapka potu. „Nebudem tu dlho,“ povedala a podávala mu tašku, ktorú držala v rukách.

Pozeral sa na ňu, akoby videl nepriateľa. Bolo to trochu ko-
mické. Vyzeral, akoby ho ešte nikto nikdy neobdaroval.

„Čo je to?“ spýtal sa.

„Otvor to.“

Myslela si, že dar sa mu nepáči, lebo zamračene vytiahol z tašky hodvábny baliaci papier a držal ho pred sebou. Tváril sa, akoby ho chcel ochutnať…

„Čo robíš?“ spýtala sa ho s nahnevaným výrazom.

Vôbec jej neodpovedal. Papier odhodil nabok, siahol do tašky a vytiahol sivé tričko s dlhými rukávmi. Usmiala sa, keď videla, aký je zmätený.

„Viem, hovoril si, že chodíš na UNO, ale nechcela som ti do-niesť nejakú pokútnu napodobeninu. V obchode som videla toto tričko s tigrom a logom Louisianskej štátnej univerzity a neodolala som, musela som ho kúpiť. Viem, že je to čudné, ale vždy som bola tigrami posadnutá a myslela som si, že na tebe bude dobre vyzerať.“

Zdvihol hlavu, akoby bol z jej slov celkom popletený alebo
ohúrený. „Ďakujem ti, Maggie.“

Pri zvuku svojej prezývky dostala husiu kožu. Milovala tón, akým ju vyslovoval – isto, zvučne a ochraňujúco. Bolo to ako pohladkanie.

„Môžem pre teba niečo urobiť?“ spýtala sa.

Stvrdol pri jej otázke, a aj tam dole. Presne to, čo chcel, od nej nikdy žiadať nemohol – mať ju nahú v posteli. V prsiach ho začal spaľovať ešte väčší oheň. „Je mi dobre.“

„Určite? Mohla by som ti doniesť…“

„Aimee?“ zvolal a prerušil ju.

Dvere sa okamžite otvorili a objavila sa v nich mladá medvedia žena. Obidvoch preletela pohľadom a podišla k posteli.

„Už musí ísť,“ povedal jej Wren.

Aimee prikývla, potom sa natiahla za Maggie.

Striasla zo seba Aiminu ruku. „Wren…“

„Musím si oddýchnuť, Maggie. Prosím ťa.“

Marguerite stíchla, keď počula bolestné vypätie v jeho hlase. Teraz sa s ním nemôže dohadovať. Mal kruté bolesti, pretože jej zachránil život v situácii, v ktorej by sa iní muži vôbec nenamáhali a išli radšej iným smerom.

„Dobre.“ Prišla ešte k posteli, zohla sa a zľahka ho pobozkala na líce.

Wren nemohol dýchať, lomcovala ním silná túžba. Mal čo robiť, aby ju nestrhol k sebe do postele…

Keď sa od neho odťahovala, zrazu jej chytil hlavu do svojich dlaní a pritiahol si jej pery na svoje ústa. Zavrčal od Maggiinej slastnej chuti. Od omamného dotyku jej mäkkých pier. Prvýkrát v živote pocítil chuť ženy a nevedel si predstaviť, že iná žena by mohla mať lepšiu chuť než ona. Bola neuveriteľná.

Pery mala poddajné a nemravné. Prebúdzali v ňom divoký hlad, ktorý nemohlo ukojiť nič, len ona. Ten hlad ho tak desil a zároveň vzrušoval, až sa to vymykalo jeho chápaniu.

Nemal by cítiť niečo také. Nie k človeku. K nikomu.

Nech ich Boh ochraňuje pred jeho rozorvanými citmi.

Marguerite zastonala, keď ochutnala živočíšnu hriešnosť Wrenových úst. Jazykom zaútočil na jej jazyk. Až sa rozochvela. Cítila z neho vôňu pačuli a antibiotickej masti.

Cítila vôňu pravého muža. Vôňu hriešnych slastí noci, ktoré túžila prežívať po celý deň.

Odtiahol sa s tlmeným zavrčaním. „Choď, Maggie. Kým nebude neskoro“.

Jeho slová ju zmiatli. „Neskoro? Prečo?“

„Aimee,“ povedal so zaťatými zubami, ale na Maggie ani ne-pozrel.

Aimee ju odtiahla. „Ideme, Maggie. Naozaj by mal odpočívať.“

Wren pozoroval obidve ženy, keď vychádzali z izby. Bolelo ho srdce, že ho opúšťa. Ešte aj teraz sa okolo neho vznášala Maggiina vôňa. Napĺňala mu nozdry, až dravé zviera v jeho vnútri zarevalo od neuveriteľného blaha. Túžilo po nej tak veľmi a nevedelo svoj pud potlačiť.

Položil si ruku na slabiny, ktoré boli tvrdé ako skala a silno mu pulzovali. Nikdy po ničom tak netúžil ako teraz po nej. Chcel s ňou stráviť noc.

Lenže to nebolo možné. Vedel to.

Bola človek a on bol zviera… Rozhodne si v prítomnosti ženy nemohol veriť. Nemohol si veriť v prítomnosti vôbec nikoho. V okamihu sa mohol zmeniť na útočnú nebezpečnú šelmu. Taká bola kliatba jeho rasy a rodu.

Veď aj jeho vlastná matka zaútočila na otca…

Wren si vzdychol a pozrel sa na sivé tričko, ktoré mu Maggie doniesla. Cítil, ako sa mu pery zvlnili do úsmevu, a to ho prekvapilo najviac. Ani sa nepamätal, kedy sa usmieval naposledy.

Dočerta, nebol si istý ani tým, či sa vôbec niekedy v živote usmieval.

V hrudi sa mu usadil neznámy pocit. Nevedel, čo znamená. Držal pred sebou hodvábny papier. Ostala v ňom nepatrná stopa Magginej omamnej ženskej vône. Zovretou rukou ho pokrčil, ničila ho neznesiteľná túžba.

Odhodil papier na dlážku, vzal jej dar, zovrel ho v ruke a zasa si ľahol.

Niekto mu zaklopal na dvere.

Zatajil dych, lebo dúfal, že to bude zasa Maggie, ale nebola. Do izby vošla Aimee.

„Si v poriadku, tigrík?“

Prikývol. Aimee bola jediná osoba, ktorej dovolil, aby mu hovorila tigrík. Z jej úst to nevyznievalo ako urážka, ale ako milé oslovenie domáceho zvieratka. Zo všetkých ľudí a šeliem v Útočisku bola Aimee jediná, pri ktorej mával pocit, že jej je aspoň trochu sympatický. Ale tak ako ostatní, aj ona sa ho bála. Dokonca aj teraz mala strach, hoci sa ho snažila zakryť.

Prešla cez izbu. Keď sa zohla po tašku a papier, zavrčal na ňu. V okamihu sa vystrela. „Myslela som si, že to chceš zahodiť.“

„Nie.“

Zdvihla ruky nad hlavu, že sa vzdáva a už sa ich ani nedotkne. „Ako vidíš, poslala som ju domov.“

Tam, kam Maggie patrila, ale pri tej predstave mu trhalo srdce. Nechcel, aby bola doma. Chcel…

Chcel ju mať tu pri sebe.

No nie je to hlúposť?

„Prečo si jej nevrátil batoh?“ spýtala sa Aimee nevinným hla-som.

Vrhol pohľad do kúta, kde bol Maggiin čierny značkový batoh Prada. Maggie ho zabudla v bare pod stolom minulú noc počas tej hroznej mely. Aimee ho našla krátko po Maggiinom odchode a dnes ráno to povedala Wrenovi. Prikázal jej, aby mu ho ihneď priniesla. Nechcel, aby sa niekto iný dotýkal Maggiiných osobných vecí.

„Zabudol som.“

Aimee prikývla. „Chceš, aby som ho odniesla…“

„Nie!“

Medvedia žena sa naňho ostro pozrela. „Mal by si sa krotiť, tigrík. Vieš, čo povedala Mamka.“

Aj on sa pozrel na Aimee ostro. „Neželám si, aby bolo na jej veciach cítiť váš pach. Je ti to jasné?“

Aimee prevrátila oči. „Aké ste vy mačkovité šelmy náladové. Fakt neviem, kto si zúrivejšie chráni teritórium, vy, alebo vlci? Nech nás Artemis chráni pred vami všetkými.“

Sledoval, ako Aimee odchádza z izby a opatrne zatvára dvere. Potom si k sebe privinul tričko a so zavretými očami si predstavoval Maggiinu tvár. Nick mal pravdu, bola to nádherná kultivovaná žena. Konečne pochopil, čo tým Nick myslel, keď sa o nej vyjadril ako o luxusnom tovare. Vychádzalo to z každého póru jej tela.

On bol len uštvaná nula a jeho život bol bezcenný ako odpadky na ulici.

Presne tak. Jeho život bol bezcenný. On bol bezcenný. Zničil všetko, čoho sa dotkol.

S pocitmi nesmiernej ľútosti nad touto pravdou sa z ľudskej podoby prevtelil do tigra. Pozeral na svoju veľkú bielu labu položenú na tričku. Čo by mohol dať žene, keby bol človečí muž?
A napriek tomu by dokázal aj zabiť, aby mohol byť čímkoľvek iným než tým, čím v skutočnosti bol.

Všetko, čo v živote chcel, bolo niekam patriť. Hocikam. Ale nebolo mu to súdené.

Jedna jeho polovica chcela tričko roztrhať, aby ho nemal na
očiach, ale druhá polovica mu v tom bránila. Dala mu ho Maggie.

Porušila svoj zabehaný kolobeh, aby mu ho mohla priniesť. Bol to dar. Naozajstný dar, a preto si ho bude strážiť ako poklad.

Zavrel oči. Stále cítil chuť jej bozku. Cítil na pokožke jej vôňu.

A Boh mu pomáhaj, chcel ju cítiť ešte viac.

Marguerite nemohla zabudnúť na Wrenovu chuť. Tak ju ešte ani jeden muž nebozkával. Hriešne a divoko. Zvrhlo. Nenásytne a prudko.

Pritom nebol vhodným typom muža, na akého by mala myslieť. Bol odnášačom riadu. Jej otec by dostal infarkt, keby sa dozvedel, že sa s takým mužom rozprávala, a nie ešte bozkávala.

Ale to nepokladala za dôležité, Wren bol úžasný.

„A zachránil mi život,“ zašepkala. Blaine ani Todd by to určite neurobili, a keby aj áno, neodprevadili by ju domov s guľkou v tele. Ležali by trpiteľsky na zemi a kričali, aby im niekto
zavolal sanitku. Žiadali by, aby sem zo špičkovej kliniky Mayo
dopravili vrtuľníkom toho najlepšieho chirurga, aký sa dá zohnať za peniaze.

Wren však nepovedal o svojom zranení ani slovo. Aj keď je pravda, že nebol práve zhovorčivý. Nikdy nestretla človeka, ktorý by tak málo rozprával. A napriek tomu ju priťahoval viac než ktokoľvek iný. Mlčaním povedal oveľa viac než väčšina ostatných celou tirádou slov.

Nemohla si pomôcť, ale uvažovala aj nad tým, či jeho čaro nepramenilo čiastočne z faktu, že bol pre jej otca spoločensky
neprijateľný. Vedela si živo predstaviť, ako ich dvoch navzájom
predstavuje.

„Ahoj, ocko, toto je môj priateľ. Viem, potrebuje ísť k holičovi
a robí v motorkárskom bare, ale nie je super?“

Jej otec by určite dostal srdcový záchvat.

Napriek tomu stále cítila chuť Wrenových pier. Oceľovú silu v jeho rukách, keď jej zovrel hlavu do dlaní a nasával chuť jej úst.

Ako to, že ju niekto vedel tak vzrušiť?

„Vyhoď si to z hlavy.“

Lenže to sa ľahšie povie, než urobí. Chcela iba jedno: vrátiť sa do baru a znova sa s ním stretnúť.

„To nemôžem.“

Tak ako mala rada Wrena, milovala aj svojho otca.

A on by sa nikdy v živote nezmieril s tým, keby chodila s Wrenom. To mu nemohla urobiť, aj keď bol chorobný egoista a podliak, ktorý sa viac bál o priazeň svojich voličov než o dcéru. Čo sa dalo robiť, bol to jej otec, a keďže jej matka spáchala samovraždu, z celej rodiny jej ostal iba on.

S Wrenom sa už nemôže stretnúť. Nemôže. Bez ohľadu na
to, čo jej srdce cítilo, alebo čo jej našepkávali pocity, ich vzťah
sa skončil.

Kapitola 4

MARGUERITE SI STRČILA KNIHY do požičaného batoha.
Svoj ruksak značky Prada ešte nenašla. Nevedela si spomenúť, kam ho dala. Na oddelení strát a nálezov v knižnici sa bola opýtať už desaťkrát. Veci obyčajne nestrácala.

S povzdychom vstala zo školskej lavice a pobrala sa do knižnice, kde sa mala stretnúť so spolužiakmi.

Keď vyšla z budovy a kráčala cez trávnik, zrazu na ňu zavolal nejaký muž: „Maggie.“ Ten hlboký a sýty hlas tak zahučal,
až sa jej takmer podlomili kolená.

Iba jeden človek mal taký hlas. Iba jeden človek ju teraz volal Maggie…

Zastala, obrátila sa a zbadala, že k nej prichádza Wren. Energickými, dlhými a ladnými krokmi, ktoré v nej vyvolali závratnú slasť. Mal oblečené vyšúchané džínsy s dierami na kolenách, čierne motorkárske čižmy, čierne tričko a na ňom rozopnutú červeno-čiernu flanelovú košeľu.

Nikto z jej známych sa neobliekal tak lajdácky. Vďaka oblečeniu vyzeral ako tínedžer.

Ale napriek tomu bol cool. Vedela to najlepšie, veď ho videla bez košele, bez trička. Sálala z neho akási nebezpečná sebaistota, ktorá naznačovala, že je oveľa starší, než na pohľad vyzerá.

Keď zastal rovno pred ňou, jednu ruku držal za chrbtom. V blízkosti takého dominantného muža sa rozochvela. Bol oveľa vyšší než ona a tie jeho oči…

Zažila chvíle, keď nevyzerali celkom ako ľudské.

„Už môžeš chodiť?“

Nenútene pokrčil ramenami, ale jej to nešlo do hlavy. „Veď som ti povedal, že zranenie nebolo smrteľné.“ Spoza chrbta vytiahol jej batoh a podal jej ho. „Myslel som si, že ti asi bude chýbať. Nechala si ho predvčerom v noci v bare.“

„Och, chvalabohu!“ vykríkla potešená, že sa konečne našiel.

„Tak si ma prekvapila, keď si včera prišla za mnou do izby,
až som zabudol, že ho mám.“

Usmiala sa naňho. Bola mu vďačná, že si robil také starosti
a doniesol jej ho až sem. „Nemusel si mi ho nosiť. Mohol si mi len zatelefonovať a ja by som si poň prišla.“

„Nemal som tvoje číslo.“

„Ach,“ vyhŕkla, lebo si uvedomila, že mu ho nedala. Ale zároveň sa zarazila. „Ako si ma tu našiel?“

Neodpovedal. Tváril sa, akoby otázku nepočul. „Mal by som ísť.“

„Dofrasa, čo má toto znamenať?“

Marguerite pozerala ponad Wrenovo plece. Stál za ním Blaine s partičkou verných spolužiakov. Zhlboka sa nadýchla. Toto sa neskončí dobre. Ako poznala Blaina, určite pokladá Wrena za bezočivého votrelca, ktorý narušil jeho teritórium. A ak mal ešte za chrbtom kamarátov, bol schopný všeličoho. Blaine sa vedel správať ako úplný kretén, keď sa cítil istý.

„Do toho ťa nič nie je, Blaine,“ ostrým hlasom ho varovala. „Choď preč, daj nám pokoj.“

Jej dôrazný príkaz nebral na vedomie.

Blaine na nich zlostne zazeral. „O čo tu ide – odnášač riadu sa prišiel pomstiť? Ak si si nevšimol, kamoško, tu nie sú žiadne stoly s pohármi, ktoré treba odpratať.“

Cítila, že vo Wrenovi stúpa hnev. Našťastie ho potláčal.

Prebodla Blaina pohľadom. „Daj mu pokoj, Blaine. Ale hneď.“

Blaine si zhnusene obzrel Wrenovo oblečenie a pohŕdavo sa mu zaškeril do tváre. „Čo to? Nemôžeš si dovoliť kúpiť poriadne nohavice? Alebo si taký horkokrvný, že potrebuješ chladiť žily?“

„Blaine,“ zavrčala.

„Čo to máš za vlasy?“ opýtal sa ďalší chalan z partie. „Umývaš si ich vôbec?“

„To sú dready, kámo,“ odpovedal mu ďalší s falošným jamajským prízvukom. „A keď si dáš šľuk trávy, budeš vyzerať ešte štýlovejšie, jasné, nie?“

Blaine s odporom zaprskal a hodil na Marguerite predstieraný súcitný pohľad. „Margeaux, ale vážne, prečo sa ťaháš s takou nulou? Viem, že nemôžeš za to, kto bola tvoja matka, ale dočerta, ženská, dúfal som, že gény tvojho otca budú v prevahe.“

„Prepáč mi to, Maggie,“ povedal Wren tichým hlasom. „Nechcel som ťa strápniť.“

„Ty ma nestrápňuješ,“ povedala so zaťatými zubami. „To oni.

Wren sa na ňu napriek tomu nepozrel. Zvrtol sa a dal sa na odchod.

„Dobre robíš, odnášač riadu,“ povedal Blaine posmešným tó-nom, „a už nikdy viac sa k nej nepriblíž.“

Keď Wren prechádzal popri nich, Blaine doňho strčil. Wrenova reakcia bola rýchla a drsná. Udrel Blaina päsťou rovno do tváre. Blaine sa sklátil na zem, jeho spolužiaci skočili na Wrena.

„Prestaňte!“ kričala Marguerite zo strachu, že Wrenovi ublížia. Lenže on si s nimi hravo poradil. Ďalšieho zložil na zem a ešte ho silno udrel. Keď sa proti nemu zahnali ďalší dvaja, objavila sa pri nich univerzitná stráž, ktorá ťahala Wrena preč. S vrčaním sa obrátil na strážnika a zasadil mu tvrdý úder. Ani si nestihol uvedomiť, že to nie je študent.

Ďalší strážnik vytiahol obušok a udrel ním Wrena do postreleného pleca. Zreval a útočníka odsotil. Marguerite si uvedomila, že Wren sa chce pustiť aj doňho.

„Wren, prestaň!“ kričala. „Ublížia ti.“

Zastal ako primrznutý.

„Chcem, aby ste toho grázla zatkli za napadnutie,“ prskal Blaine a držal si krvácajúci nos. Mal z neho kašu.

„O to sa nebojte,“ povedal strážnik, keď Wrenovi nasadil putá na ruky. „Odvedieme ho na najbližšiu policajnú stanicu v meste.“

Wrenova bledá tvár bola nehybná ako maska, na svoju obra-
nu nepovedal ani slovo.

Marguerite soptila. „Nič zlé neurobil. Oni ho napadli prví.“

„Kravina,“ povedal jeden z partie študentov, keď si utieral krv z úst. „Bezdôvodne napadol Blaina. Len sme bránili spolužiaka, inak by ho to zviera roztrhalo.“

„Nemá tu čo robiť,“ dodal Blaine. „Patrí k mestskej spodine. Vstúpil na cudzí pozemok bez povolenia.“

Videla, že strážnik, ktorého Wren udrel, utiahol putá tak natesno, že sa mu zarezali do zápästia.

Wren nič nepovedal. Ani sa nemykol a neprejavil žiadnu bolesť.

„Si študent?“ spýtal sa ho strážnik nahnevane.

Wren pokrútil hlavou.

„Tak prečo si v areáli univerzity?

„Wren neodpovedal.

Strážnika to nahnevalo ešte viac, preto prudko šklbol Wrenový-mi putami. „Chlapče, radšej mi odpovedz, ak si nechceš narobiť problémy. Kto ťa sem pozval?“

Wren mal pohľad stále zabodnutý do zeme. „Nikto.“

„Bol mojím hosťom,“ povedala Marguerite.

Wren na ňu ostro pozrel. „Klame. Vôbec ju nepoznám.“ Mar-guerite zovrelo srdce od dojatia. Snaží sa ju chrániť, aby sa nedostala do ťažkostí. Ako študentka niesla zodpovednosť za každého, koho si do areálu pozvala.

Zatiaľ nevedela odhadnúť, čo s ním univerzitná stráž chce urobiť.

Rozhodla sa zaňho prihovoriť, preto začala pravdivo opisovať incident, lenže pohľad do Wrenovej tváre ju umlčal. Z jeho výrazu vyčítala, že nechce, aby hovorila pravdu.

Pri obrubníku zastalo policajné auto.

S pocitom úplnej bezmocnosti sledovala, ako Wrena odvádzajú a surovo vtláčajú do auta.

„Počkaj, ako s ním zatočia moji právnici,“ smial sa Blaine. „Za toto si ten smrad odsedí doživotný trest.“

Obrátila sa k Blainovi a zabodla doňho vražedný pohľad. „Si úplný magor. Môžeš zabudnúť na to, že pôjdeš na stáž k môjmu otcovi. Do jeho úradu vstúpiš, až keď sa minú zásoby ropy na zemi!“

„Margeaux…“

Vyslobodila si ruku z jeho zovretia a vykročila k svojmu autu. Musela zohnať Wrenovi právnika. V nijakom prípade ho nenechá šikanovať policajtmi, veď nič neurobil, iba sa bránil.

O šesť hodín Marguerite ostýchavo stála na policajnej stanici, pretože ju premohol strach. Ešte nikdy nebola na takom mieste. Vyzeralo chladne a hrozivo. Tajuplne. Doslova strašidelne. Dúfala, že sa sem už nikdy nebude musieť vrátiť.

Je tu iba preto, aby dostala Wrena von, ale keď sa tu tak strašne cíti ona, nevedela si predstaviť, čo prežíva on. Je zavretý v príšernejšej časti budovy s kriminálnikmi, ktorí bohvie čo spáchali.

Musia odtiaľto Wrena dostať.

„Hovoril som vám, aby ste ostali doma, slečna Goudeauová,“ ozval sa jej právnik. Bol to nízky afroameričan s rednúcimi, mierne šedivými vlasmi. Tento renomovaný a uznávaný profesionál patril k najobávanejším advokátom v New Orleanse. Čo bolo najlepšie, vedel byť diskrétny, takže nikto, ani jej vlastný otec, sa nič nedozvie.

Ona aj Wren budú pod jeho ochranou.

Pochybovala, že by si Wren mohol dovoliť vlastného právneho zástupcu, a vedela, že štátni obhajcovia sú väčšinou preťažení. Chcela mať istotu, že tu Wren strávi čo najmenej času. Našťastie mala dosť svojich peňazí, aby hravo zaplatila honorár pána Givryho, ak odtiaľto Wrena dostane.

„Myslím, že by ste sa mali vrátiť domov,“ povedal pán Givry a tlačil ju k dverám.

„Nie,“ odpovedala rozhodne. „Chcem mať istotu, že bude v poriadku.“

Pán Givry sa netváril ani trochu nadšene, keď videl, aká je neústupčivá, a odviedol ju na recepciu, kde sedela úradníčka v policajnej uniforme. Hoci žena bola zavalitá, mala vytrénované svaly a vynikajúcu kondíciu. Tvárila sa neoblomne a prísne. Keď k nej pristúpili, odhrnula si z očí krátke hnedé vlasy a unudene sa na nich pozrela.

„Prišli sme vyplatiť kauciu za… no…“ Pozrel na Marguerite,
aby mu pomohla.

„Wrena,“ doplnila ho.

„Wrena akého?“ spýtala sa úradníčka podráždene.

Marguerite zmĺkla, lebo si uvedomila, že vôbec netuší, ako sa volá priezviskom. „No… to presne neviem.“

Pán Givry sa na ňu ohromene pozrel. Muselo to vyzerať čudne, že bola ochotná minúť niekoľko tisíc dolárov za to, aby dostala z väzenia muža, ktorého ledva pozná. Ona však dobre vedela, prečo to robí, len nemala v úmysle vysvetľovať právnikovi alebo úradníčke, ako jej Wren zachránil život.

Určite by mala zasa smolu a dostalo by sa to do novín. Potom by mala na krku ešte väčší problém.

„No,“ zahovorila to Marguerite rýchlo. „Je približne v mojom veku, vysoký okolo stoosemdesiatosem centimetrov a má plavé dready. Priviedli ho sem asi pred šiestimi hodinami za bitku na Tulanovej univerzite.“

Objavil sa pri nich afroamerický policajný úradník a potriasol hlavou. „Marie, vieš, ktorý to je. Ten chalan, ktorého sme museli spacifikovať.“

Žena s odporom skrivila tvár. „Ten šialenec?“

„Hej.“

„Šialenec?“ zopakovala Marguerite prekvapene. „Prečo?“

Policajný úradník pohoršene zasipel. „Keď ho sem doviedli, najprv sme ho umiestnili medzi bežnú väzenskú zberbu. Troch kriminálnikov zbil do krvi. Museli sme privolať sedem policajtov, aby ho spacifikovali a strčili do samotky. Odvtedy chodí hore-dolu po cele ako divé zviera. Zlostne zazerá a vrčí na každého, kto sa k nemu priblíži. Je to až strašidelné. S tým chalanom rozhodne nie je niečo v poriadku.“

Právnik sa na ňu prekvapene pozrel. „Určite ho chceš dostať
von na kauciu?“

„Áno. Jasné.“

Pán Givry sa stále tváril pochybovačne, ale keďže bol svedomitý profesionál, obrátil sa na úradníčku. „Akú výšku má jeho kaucia?“

„Sedemdesiatpäťtisíc dolárov.“

Ona aj právnik pozerali s otvorenými ústami.

To musí byť omyl, nie? „Myslíte to vážne?“ spýtala sa jej Mar-guerite.

„Áno, slečna,“ povedala Marie bez váhania. „Napadol policajta v univerzitnom areáli.“

Marguerite bola pobúrená nespravodlivosťou voči Wrenovi.
„Nie úmyselne. Nevedel, že je to policajt, keď ho udrel.“

Policajný úradník sa tomu iba vysmial. „Jasné, to hovoria všetci.“

Rozhnevanej Marguerite prišlo nevoľno. Toľko peňazí nemala. Musela by ísť za otcom, ktorý by dostal infarkt, keby mu povedala, na čo ich potrebuje.

„Čau, ocinko, tohto muža, odnášača riadu, som spoznala
v jednom motorkárskom bare a potrebujem ho dostať z basy… Čo spáchal? Nič také. Len zbil policajta a Blaina. Pamätáš si Blaina, však? Jeho otec patrí k najväčším prispievateľom do tvojej volebnej kampane. Ale to je jedno, no nie? Wren je dobrý chlapec. Dokonca ho kvôli mne postrelili, lebo ma zachraňoval pred znásilnením, keď som bola v tej časti Francúzskej štvrte, kde si mi zakázal chodiť. Ocinko? Zastavuje sa ti srdce? Mám ti doniesť tvoje tabletky?“

No tak tým by ho bezpochyby dostala, to určite.

Pán Givry sa na ňu súcitne pozrel. „Čo mám urobiť, slečna Goudeauová?“

Požičiate mi peniaze?

Kým stihla povedať niečo rozumnejšie ako túto vetu, otvorili sa vchodové dvere a dnu vošli traja muži. Jedného z nich ihneď spoznala. Bol to doktor Julian Alexander, jej pedagogický poradca na univerzite.

Tento vysoký plavovlasý a skutočne oslňujúci človek prišiel v spoločnosti dvoch ďalších fešákov. Jeden bol o päť centimetrov vyšší a plavovlasý, druhý mal krátke čierne vlasy. Tmavovlasý muž sa výškou vyrovnal doktorovi Alexanderovi.

„Bill,“ oslovil jej právnik tmavovlasého muža a podal mu ruku. „Čo ťa sem privádza? Nevedel som, že ešte stále osobne navštevuješ klientov vo väzení.“

Bill sa zasmial a potriasol pánu Givrymu zdvorilo ponúknutú ruku. „Už nie.“

„Tak sa mi to asi len zdá.“

Bill sa ďalej usmieval. „Som tu nerád, ale musím vyplatiť kauciu za jedného významného klienta a dostať ho odtiaľto von. Vždy mu budem venovať osobnú pozornosť, ak vieš, čo tým myslím.“

Pohľad do tváre pána Givryho prezrádzal, že presne vie, o čom Bill hovorí. Marguerite vôbec netušila, kto je Billovým klientom, ale musel byť prachatý, keď poňho prišiel advokát, ktorý sa už inak za nikým neobťažoval.

„Marguerite?“ Oslovil ju doktor Alexander, keď k nej pristúpil. „Prečo si tu? Dúfam, že nemáš nejaký malér?“

Potriasla hlavou. „V novinách sa neobjavil ani jeden článok o mojej osobe, čo samo osebe dokazuje, že som nevinná ako ľalia. Prišla som zložiť kauciu za priateľa, ale zistila som, že nemám dosť peňazí na vyplatenie.“

Zamračila sa, keď si zrazu uvedomila, kto je ten tmavovlasý muž. „Ste William Laurens, najstarší syn štátneho senátora Lau-rensa, však?“

Bill zdvihol hlavu, keď v pamäti hľadal záchytné body, podľa ktorých by určil jej totožnosť. „Poznáme sa?“

„Je to dcéra senátora Goudeaua,“ vyhŕkli naraz doktor Alexan-der a jej právnik.

„Ahá,“ zareagoval Bill a v tvári sa mu odzrkadľovalo, že mu svitlo. Podal jej ruku. „Stretávali sme sa na večierkoch počas kampane.“

Prikývla. „Zbožňujem vašu manželku. Je to naozaj svojská osobnosť.“ Selena Laurensová bola viac než to. Táto mimoriadne výstredná žena bola jasnovidka a vo Francúzskej štvrti vlastnila obchod s predmetmi duchovného hnutia Nový vek. Margueritin otec ju strpel len preto, že Billova rodina patrila k najbohatším v štáte Louisiana a Selenina za ňou tiež veľmi nezaostávala.

Keby bola Selena chudobná, bral by ju ako pomätenú čudáčku. Za týchto okolností však Margueritin otec označil veštkyňu z tarotových kariet len za „uletenú“.

Bill sa zasmial. „Áno, to je. Veď preto ju milujem.“ Ukázal na blondína vedľa seba. „Toto je môj švagor Kyrian Hunter a Juliana už poznáte.“

„Teší ma,“ povedala Kyrianovi, ktorý jej potriasol ruku a odpovedal rovnakou zdvorilostnou frázou.

„Vážení, ospravedlňte ma na sekundu…“ Bill podišiel k policajnej úradníčke, aby sa s ňou porozprával.

Marguerite sa znova pozrela na Kyriana. „Ste ten muž, pre ktorého občas pracoval Nick Gautier, však?“

Kyrian sa zamračil. „Ste Nickova priateľka?“

Prikývla. „Bol to úžasný človek.“

„Áno, bol,“ povedal Kyrian s nesmierne smutným výrazom. Bill sa k nim vrátil. „Hneď ho sem privedú, ale, dočerta, ten chlapec by sa mal rozhodne naučiť, ako sa vyhýbať malérom.“

„Čo sa stalo?“ opýtal sa Kyrian.

Bill si hlasno vzdychol. „Akosi mi zabudol povedať, že napadol strážnika na Tulanovej univerzite a teraz ho držia na samotke.“

„Wrena?“ spýtala sa s nádejou. „Ste tu kvôli Wrenovi?“

Kyrian bol jej slovami ohromený. „Aj vy poznáte Wrena?“

Marguerite prikývla. „Stretli sme sa prvýkrát len pred niekoľkými dňami, ale hej, poznám ho.“ Previnilo sa na nich pozerala. „Hanbím sa to povedať, ale ja som na príčine, že ho zatkli.“

Bill nadvihol obočie. „Ako to?“

„Wren prišiel do areálu našej univerzity preto, aby mi vrátil
batoh, ktorý som si zabudla v Útočisku. Keď odchádzal, začala ho obťažovať partia študentov. Najprv ho urážali, potom doňho jeden z nich strčil a Wren ho za to udrel päsťou. Ostatní sa naňho vrhli, prišla stráž a zatkla ho za výtržníctvo.“

Videla, že Bill spracováva nové informácie a horúčkovito sa
sústreďuje na to, ako by ich mohol využiť, aby Wrena vysekal
z problémov. „Naozaj napadol strážnika?“

„Áno, ale bolo to nešťastnou náhodou. Vynoril sa spoza jeho chrbta a som si istá jedným – Wren si myslel, že sa naňho vrhol ďalší študent. Nevidel, kto to je, až kým ho neudrel.“

Bill prižmúril oči a prísne sa na ňu pozrel. „Ste ochotná to dosvedčiť?“

„Rozhodne áno.“

„Dobre,“ povedal s úsmevom. Cítila, že Bill vyseká Wrena z maléru. Chvalabohu.

„Tak kto je to podarené decko, ktoré ťa vytiahlo od večere,
aby si ho dostal z basy?“ spýtal sa pán Givry.

„Wren Tigarian.“

Jej právnik sa stále mračil, Marguerite takisto.

„Mal by som to meno poznať?“ spýtal sa jej právnik.

„Tigarian Technologies,“ začal vysvetľovať doktor Alexander. „Je jediným dieťaťom Aristotela Tigariana a výhradným dedičom celého ich medzinárodného impéria.“

Marguerite vyjavene počúvala. Tigarian Technologies boli po Microsofte druhou najväčšou spoločnosťou v celosvetovej brandži. „Prečo potom pracuje ako odnášač riadu?“

Julian na ňu zazrel. „Prečo dcéra popredného senátora študuje na Tulane, a nie na Princetone, Harvarde alebo na Yale?“

„Mám rada New Orleans.“

„A Wren nemá záujem o riadenie otcovej spoločnosti,“ povedal Bill. „Radšej to necháva vrcholovému manažmentu.“

Stále jej to nešlo do hlavy. Wren nežil ako bohatý človek. Žil
ako tulák.

Bill pozrel ponad jej plece, potom sa zamračil. „Hej!“ zakričal. „Dajte mu tie prekliate putá dolu. Netreba mu to tak sťažovať. Nie je zločinec.“

Policajti privádzajúci Wrena sa hrozivo uškrnuli Billovi do tváre. „No určite, nevideli ste, ako zmlátil ten gang motorkárov. Vaše ‚decko‘ by mohlo dávať lekcie aj Mikovi Tysonovi.“

Marguerite sa rozbúchalo srdce, keď zbadala Wrena. Oko mal podliate krvou a napuchnutú peru. Policajt so zlomyseľnosťou prudko skrútil putá, keď mu ich otváral. Wren zdvihol hlavu, akoby zacítil jej prítomnosť, a zavŕtal sa do nej prenikavým pohľadom.

Zachvela sa od vzrušenia. Bolo v ňom niečo znepokojujúce,
ale zároveň ju niečo k nemu napriek zdravému rozumu priťahovalo.

Bill vrhol na policajtov vražedný pohľad. „Pozrite sa naňho.
Bol u lekára?“

„Žiadneho lekára nechcel.“

Bill pokrútil hlavou. „Si v poriadku, Wren?“

Wren prikývol a pošúchal si zápästia.

Marguerite podišla k nemu. Cítila radosť, že mu už nič nehrozí.

„Určite si v poriadku?“ spýtala sa a odhrnula mu vlasy z tváre, aby prezrela zranené oko.

Jemne pritisol nos na jej ruku, akoby ju ovoniaval, a prikývol. „Nič mi nie je. Čo tu robíš?“

„Pokúšala som ťa dostať von na kauciu.“

Vyzeral prekvapene. „Vážne?“

Prikývla.

Váhavo sa na ňu usmial.

„Mám zavolať Carsonovi?“ spýtal sa ho Bill.

Wren pokrútil hlavou.

„Mám ťa odviezť domov?“ spýtala sa ho.

„Áno, prosím ťa. Ďakujem.“

Podľa výrazu na tvárach mužov videla, akí sú ohromení, že
prijal jej ponuku. A ju to tiež prekvapilo.

Bill si odkašlal. „Určite nechceš, aby som ťa zobral naspäť?“

Wren potriasol hlavou a až vtedy si uvedomila, že jedinou osobou, s ktorou doteraz prehovoril, bola ona.

Kým Marguerite lovila v taške kľúče, všimla si, že vchodové
dvere sa otvárajú. V úplnom šoku videla, že Blaina a dvoch jeho kamarátov, ktorí napadli Wrena, vedú do budovy v putách.

„To je absurdné!“ prskal Blaine. „Môj právnik zariadi, aby vám všetkým za to zobrali odznaky. Počujete?!“ Stuhol, keď pri
nej zbadal pána Givryho. „Tom! Dostaň ma odtiaľto preč.“

Znepokojený právnik podišiel k Blainovi a s výrazom účas-
ti mu povedal, aby sa upokojil.

„Z čoho je obvinený?“ spýtal sa pán Givry policajtov.

Odpovedal mu Bill. „No, pozrime sa na to: napadnutie, blíženie na tele, slovný útok, urážka na cti, útočné hmaty, opitosť na verejnosti, narušenie pokoja na školskom priestranstve, nezákonné prejavy nenávisti. Môžem mu prišiť čokoľvek, na čo si len spomeniem.“

Pán Givry sa na Billa podráždene pozrel. „Trváš na týchto obvineniach?“

Bill naňho vyceril zuby a z toho úškrnu sa dalo vyčítať, že má v úmysle pána Givryho rozdupať na kopytách. „Hej. Podaním prísažnej žaloby dosiahnem vydanie zatykača, len ešte musím brnknúť Wrenovi. Mal by si svojmu klientovi poradiť, aby si dával pozor, koho uráža a napáda. Nielenže napadol Wrena v areáli univerzity, ale nedávno v noci aj v bare Útočisko, kde mám more očitých svedkov, ktorí radi dosvedčia jeho útočné správanie a opitosť. Už si niekedy počul výraz ‚nikdy neťahaj tigra za chvost‘? Teda, keď skončím s tvojím klientom, on aj jeho rodina budú šťastní, že im ostalo z majetku aspoň špáradlo na zuby.“

„Vy si asi zo mňa strieľate,“ prskal Blaine od zúrivosti.

Pán Givry si vzdychol. „Nie, Blaine, nestrieľa. Idem zavolať tvojmu otcovi a…“

„Netreba sa tak ponáhľať,“ povedal Bill bez náznaku citu.
„Môžem ťa ubezpečiť, že všetci strávia noc za mrežami.“

Pán Givry naňho vrhol tvrdý nahnevaný pohľad. „Bill, to
nemôžeš urobiť. Sú to dobrí chlapci z dobrých rodín.“

„To je aj Wren a už sa to nedá odvrátiť. Možno si nabudúce dobre rozmyslia, či sa začnú k niekomu arogantne a chrapúnsky správať.“ Bill otvoril svoju aktovku a vytiahol z nej hárok papiera, ktorý podal pánu Givrymu. „Takisto som získal
súdny zákaz približovať sa k Wrenovi, ktorý bude platiť pre
tvojho klienta, keď ho odtiaľto pustia. Ak sa znova k môjmu
klientovi priblíži, vážne to oľutuje.“

Bill sa krátko pozrel na Blaina. „Keď sme už pri tom, keby
som bol tebou, varoval by som ho, že ak bude trvať na vznesení obvinenia proti môjmu klientovi, zapletie do nepríjemného prípadu aj slečnu Goudeauovú, keďže ona bola Wrenovou hostiteľkou v Tulane. A teraz by sme nechceli nijako spochybniť povesť slušnej senátorovej dcéry, však?“

Blaine sa vrhol na Wrena. Musela ho od neho odtrhnúť po-
lícia. „To si odpykáš, ty sráč.“

„Sklapni, Blaine!“ ostro ho zarazil pán Givry. „Aj tak máš
dosť problémov.“

Bill skúmavo pozoroval Blaina, ktorého už vliekli do malej miestnosti. „K obvineniam pridáme aj vyhrážanie sa ublížením na tele.“

Polícia odviedla Blaina a jeho kamarátov na výsluch.

Pán Givry sa tváril zhnusene. „Nechceš mi to uľahčiť, však,
Bill?“

„Rozhodne nie. Na tomto prípade si určite pekne zarobíš.“

Pán Givry si od vyčerpanosti vzdychol. „Dobre. Ráno ti zavo-lám a dohodneme sa, čo z toho môžeme vyžmýkať.“

Bill položil Wrenovi ruku na rameno, ale hneď ju odtiahol, pretože Wren naňho doslova zavrčal. „Prepáč,“ povedal. „Ja ti… no… zavolám ti neskôr.“

Kyrian a Julian ešte zostali stáť.

„Určite nechceš, aby sme ťa radšej vzali domov my?“ spýtal sa Kyrian Wrena.

Wren pokrútil hlavou.

„Dobre teda. Dávaj si na seba pozor.“

Marguerite ukázala kývnutím hlavy na dvere. „Môžeme ísť?“

Prikývol. A keď vychádzali von, všimla si, že si šúcha zranené plece. „Potrebuješ ísť do nemocnice?“

„Nie, potrebujem si len trochu oddýchnuť.“

„Určite?“

„Jasné. Len ma odvez domov, hej?“

Viedla ho k svojmu mercedesu, ktorý mala zaparkovaný pod pouličnou lampou. „Nevedela som, že patríš k firme Tigarian Technologies.“

Vpíjal sa jej do očí. „Záleží na tom?“

„Ale prosím ťa.“

„Tak prečo by som to mal hovoriť?“

Mal pravdu. „Prečo žiješ v New Orleanse, keď spoločnosť sídli v New Yorku?“

Pokrčil plecami. „Nemám rád New York. Je tam príliš veľa ľudí. Príliš veľký hluk. Príliš veľká zima. Nemám rád zimu.“

Znelo jej to rozumne. Usmiala sa naňho, nastúpila do auta a ča-kala, kým nasadne aj on. Rýchlo sa zošuchol na sedadlo, zabuchol dvere a zapol si pás.

„Dali ti tam jesť?“ spýtala sa. „Chceš sa niekde cestou domov zastaviť a najesť sa?“

Prikývol.

„Na čo máš chuť?“

„Je mi to jedno. Zjem všetko okrem tabletiek tylenolu a čokolády.“

„To sú čudné výnimky z jedálneho lístka.“

„Nie pre mňa.“

No dobre… bol to zvláštny muž.

Marguerite viedla auto z parkoviska a Wren si zatiaľ vyťahoval veci zo sýtožltej papierovej obálky, ktorú mu odovzdala polícia. „Bolo to tam zlé?“

Znehybnel a pozrel na ňu. „Rozhodne to neboli najsvetlejšie chvíle môjho života.“

Usmiala sa nad jeho sarkazmom. „Čo sa vo väzení zomlelo, že sa to skončilo bitkou?“

Strčil si peňaženku do vrecka. „Mysleli si, že sa dobre zabavia, keď budú otĺkať ‚decko‘ a predvádzať svoju mužnú silu. Ja som si zasa myslel, že sa dobre zabavím, ak ich zopár stlčiem do bezvedomia.“

Vedela to pochopiť. Ku všetkému mal veľmi svojský prístup.
„To sa vždy zapletieš do nejakej bitky?“

„Nie,“ odpovedal unaveným hlasom a pritom si na zápästie pripínal hodinky značky Timex. „Nebijem sa rád. Bol by som najšťastnejší, keby mi každý dal pokoj. Ale keď niekto začne…“

„Ty to dokončíš.“

Prikývol. „Môj otec hovorieval, že útočníka nestačí len odraziť. Musíš ho natoľko zraniť, aby si zapamätal, že do teba nemá zapárať. Ale ešte lepšie je zabiť ho.“

„Zdá sa, že naši otcovia majú veľa spoločné.“

Wren na to nič; nepovedal. Namiesto toho ukázal rukou do ľa-va. „McDonald’s mi vyhovuje.“

Nad jeho návrhom pokrčila nosom. „Ty tam chodievaš jesť?“

„Majú dobrý výber.“

Pri pomyslení na to pocítila odpor. Videla ich jedlá len v reklame a nikdy jej ani nenapadlo ochutnať ich. „To neviem posúdiť. Nie som si istá, či sa mi ten nápad s rýchloobčerstvením páči.“ Ale zatiahla auto do krajného pruhu a zaradila sa za šoférov, ktorí sa posúvali k okienku.

Wren sa na ňu nedôverčivo pozrel. „Nehovor mi, že si sa tam nikdy nebola najesť.“

„Nikdy.“

„A kde teda jedávaš?“

„V reštauráciách alebo v univerzitnej jedálni.“ Pristavila auto pri reproduktore a stiahla okienko. „Je to zvláštne takto dostávať jedlo.“

Zaškeril sa na ňu, potom sa nahol ponad jej lono a odpovedal žene, ktorá sa ich spýtala, čo si chcú objednať. „Dám si dvanásť Big Macov, tri dvojité hamburgery so syrom, dva s rybím filé, štyri jablkové koláče, šesť veľkých porcií hranolčekov a veľký vanilkový kokteil.“ Pozrel sa na ňu. „Chceš niečo?“

Zdvihla obočie a pozerala naňho s otvorenými očami – žasla nad jeho neuveriteľne veľkou objednávkou. „Ale nechceš to naozaj všetko sám zjesť, však nie?“

Zarazene na ňu pozeral. „Je to zakázané?“

„Nie,“ odpovedala rýchlo. „Nie, ak si taký hladný. Len som ešte nikdy nikoho nevidela toľko zjesť.“

Zmätene sa na ňu zamračil. „Ja jem toľko stále.“

„A si taký štíhly? Ja by som bola väčšia než dom.“

„Chcete ešte niečo?“ spýtal sa ich hlas v reproduktore.

Preletela pohľadom menu. „Dám si cheeseburger s Coca-Colou.“

Marguerite sa poriadne rozšírili oči, keď zbadala celkový účet,

ale na pokyn servírky už musela ísť s autom ďalej. Kto by si pomyslel, že rýchloobčerstvenie je také drahé?

Wren vytiahol peňaženku a podal Marguerite peniaze na zaplatenie. Opieral sa o sedadlo a pozoroval hru svetla, ktoré sa mihalo v jej tmavých vlasoch. Bola taká nádherná.

Kým čakali, natiahol sa a hánkami prstov sa dotkol jej líca.

Hebkosť jej pokožky ho ohromila. A zároveň aj vzrušila. Túžil po nej.

Obrátila hlavu a usmiala sa naňho. Ten výraz ho zasiahol silou kladiva, cítil sa zvláštne omámený. Zaklonila hlavu, akoby ho tiež skúmala pohľadom. „Ako sa ti podarilo urobiť taký účes?“

„Ani neviem. Len som si vlasy tak zakrútil a držia.“

„Ako si ich umývaš?“

Pokrčil plecami. „Ako každý. Dám si na hlavu šampón a pustím vodu.“

Zamračene sa natiahla a dotkla jedného prameňa. Usmiala sa a zvraštila nos. „Je to na dotyk čudné. Skoro ako vlna.“ Spustila ruku a natiahla ju do okienka.

Wren ticho sedel a rozmýšľal nad tým, čo povedala. Dready začal nosiť preto, aby si držal ľudí od tela, a zaberalo to. Väčšina s odporom skrivila pery a hneď sa mu zďaleka vyhla, čo mu vyhovovalo. Nemal rád, keď sa ho niekto dotýkal. Ale nebol by proti, keby mu Maggie hladkala vlasy.

A pokožku…

Podala mu drobné, potom jedlo. Wren rozbalil jeden Big Mac a dával si pozor, aby ho jedol ako človek, ale bolo to naozaj ťažké. Jeho druh jedával iba raz za tri, štyri dni. Bol už veľmi vyhladnutý. Táto porcia jedla mu vlastne nestačila. Stačila akurát na to, aby vydržal, kým sa dostane späť do Útočiska a tam zje zvyšok množstva, ktoré potreboval.

Zobral do ruky vrecko s hranolčekmi a ponúkol jej ho. Usmiala sa, vzala si ho a jedla.

Wren ju pozorne sledoval. Vôbec netušila, ako prekonával sám seba. Jeho druh sa nikdy s nikým o potravu nedelil, keď bol hladný. O drobné sústo boli schopní bojovať na život a na smrť.

Lenže on sa chcel o ňu starať. Bol to taký zvláštny pocit.

Keby nemal zdravý rozum, mohol by si predstavovať, že je s ňou spárený. Ale Katagariáni sa s ľuďmi nepárili. To sa nedalo. Marguerite viedla auto po preplnených uliciach, a pritom kútikom oka pozorovala Wrena. Nerozprával pri jedení. On však nerozprával veľa ani inokedy.

Bol strhujúcim stelesnením protikladov. Ešte stále sa jej i v hlave nerozležalo, že má v službách jedného z najvychytenejších právnikov v New Orleanse, stačí zatelefonovať.

„Čo si tvoji rodičia myslia o tom, že pracuješ ako odnášač
riadu?“ spýtala sa. Jej otec by zomrel od hanby, keby niečo také robila. Vždy jej starostlivo triedil a vyberal zamestnania, aby boli primerané jeho kariére aj spoločenskému postaveniu.

Wren prehltol jedlo. „Dnes už veľmi nemyslia.“ Čakala, že dokončí myšlienku. Namiesto toho začal znova jesť. So zvrašte-ným čelom ho nútila, aby jej to vysvetlil. „Prečo nemyslia?“

„Pre mojich rodičov je to asi dosť ťažké, pretože sú mŕtvi.“ Zovrelo jej srdce. „Obidvaja?“

Prikývol.

„Ako dlho?“

„Asi dvadsať rokov.“

Bol ešte batoľa, keď zomreli. Aké hrozné, že nepozná svojich rodičov. „Je mi to ľúto.“

„To ti nemusí byť. Mne nie je.“

Pozerala naňho šokovaná.

„Boli to totálni kreténi,“ povedal ticho. „Obidvaja ma nezná-šali. Nemohli sa na mňa ani pozrieť bez toho, aby sa im ústa neskrivili hnusom. Keď o mne mama hovorila, používala slovo ‚to‘.“

„Panebože, Wren… to je hrozné.“

Mykol plecami. „Na to si zvykneš. Mal som šťastie, že som bol ich jediným dieťaťom. Keby mali ďalšie, som si istý, že by ma zabili.“

Ľahostajnosť v jeho hlase ju omračovala. „Strieľaš si zo mňa, však?“

Neodpovedal, ale jeho výraz tváre ju presvedčil, že to myslí vážne. A keď si spomenie, že v návaloch zlosti zakaždým pokladala svojho otca za bezcitného smrada. Zrazu v jej očiach vyzeral ako Otec roka.

„Keď tvoji rodičia zomreli, kým si bol ešte maličký, kto ťa
teda vychovával?“

„Vychovával som sa sám.“

„Hej, ale kto bol tvoj poručník?“

„Bill Laurens. Môj otec a Bill si spoločnú firmu založili už dávno. Po smrti mojich rodičov ma nejaký chlapík doviedol sem k Billovi a on sa dohodol s Nicolette Peltierovou, že ma nechá bývať a pracovať v Útočisku, aby som si na seba zarobil.“

„Nemáš už ďalších príbuzných?“

„Škoda hovoriť. Tí, čo mi ostali, ma nechcú ani vidieť.“

To myslel vážne? „Prečo?“

„Nie som v poriadku.“

Po chrbte jej prebehli zimomriavky. Existovalo niečo závažné, čo by o ňom mala vedieť? „Čo tým myslíš, že nie si v poriadku?“

Odpil si z kokteilu a až potom jej odpovedal. „Som znetvorený.

Rýchlo si ho pri šoférovaní premerala pohľadom. Jej sa rozhodne nezdal znetvorený. Vyzeral dokonalý a zdravý. „Ako?“

Neodpovedal, ale rozbalil si ďalší Big Mac a začal ho jesť.

„Wren…“

„Už sa ma na nič nepýtaj, Maggie. Som hrozne unavený, hladný a mám bolesti. Keby si ma dobre poznala, pochopila by si, aký to je zázrak, že tu pokojne sedím a neodhryznem ti hlavu, doslova. Chcem sa len dostať domov, jasné?“

„Jasné,“ povedala, hoci umierala od zvedavosti, akú odpoveď by dostala.

Zvyšok cesty do Útočiska mlčali. Keď zastala na neveľkom parkovisku za domom, mal zjedené takmer všetko jedlo.

Marguerite obišla auto, aby mu pomohla odniesť tašky. Do-viedol ju k červeným zadným dverám, kde natrafili na toho istého zlostne vyzerajúceho muža, ktorý Aimee kázal, aby nechala Marguerite v bare. „Nemôže ísť dnu.“

„Uhni, Remi,“ povedal Wren pomedzi zuby.“

„Poznáš pravidlá.“

„Hej, poznám pravidlá. Podľa zákonov džungle tiger žerie medvede.“

Marguerite zbadala, že za Remim sa objavila Aimee. „To je v poriadku, Remi, nechaj ho prejsť.“

Remi sa na ňu posmešne zaškeril. „Čo si sa zbláznila?

Aimee odtiahla Remiho z dverí. „Poďte dnu, ľudia.“

Marguerite nepovedala ani slovo, keď kráčali hore schodmi do Wrenovej izby. „Čo to malo znamenať?“ spýtala sa, len čo Wren zavrel dvere na svojej spálni.

„Šéfka neznáša vo svojom dome návštevy.“

„Aha. Myslím, že by som mala ísť…“

„Ostaň… prosím ťa.“

Wren vedel, že by to od nej nemal žiadať. Potreboval si oddýchnuť. Dočerta, potreboval opateru. Ale ani na jednom mu nezáležalo. Chcel len jediné, byť s ňou aspoň trochu dlhšie.
Nezáležalo mu na hroziacom nebezpečenstve. Na ničom, len
na tom, aby mohol cítiť jej vôňu. Vidieť ju celú.

Dotýkať sa jej.

Sklonil hlavu k jej tvári, až sa ho sama dotkla perami. Divokým bozkom ju pritlačil ku dverám.

Marguerite pudovo zaborila ruku do jeho vlasov. Wren zasipel a odtiahol sa, akoby ho niečo zabolelo. Ruku mala stále zachytenú v jeho zakrútených plavých dreadoch.

„Prepáč, prepáč,“ usilovala sa vymotať si ruku tak, aby mu nespôsobila ďalšiu bolesť.

Mračil sa na ňu, keď si šúchal hlavu.

Natiahla sa, aby mu pomohla, lenže on sa od nej odvrátil.

Keď odstúpila od dverí, takmer v okamihu sa prudko otvorili. Marguerite sa obrátila a zbadala v nich rozhnevanú ženu v strednom veku, ktorú predtým videla v bare.

Wrenovi sa z hĺbky hrdla vydralo zvláštne zavrčanie.

„Musí odísť,“ povedala žena hlasom, ktorý nepripúšťal ďalšiu debatu. „Hneď.“

„Chcem, aby tu zostala.“

„Kašlem na to, čo chceš,“ odsekla hlasom, ktorý bol poznačený výrazným francúzskym prízvukom. „Toto je môj dom a…“

„Platím ti dosť.“

„Nie,“ povedala tónom plným jedovatej zlosti, „neplatíš. Za toto nie.“

Narobiť mu problémy bolo to posledné, čo si Marguerite želala. „To je v poriadku, Wren. Idem.“

Hnev v jeho tvári ju až vystrašil. Wren vrhol na ženu zdrvujúci pohľad, potom odprevadil Marguerite dolu schodmi zadnému východu.

„Mrzí ma to,“ povedal, keď ju viedol k autu za domom.

„Netráp sa. Uvidíme sa inokedy.“

Prikývol a otvoril jej dvere na aute. Keď ich za ňou zatvoril, položil ruku na okienko. Ten túžobný výraz v jeho tvári ju celú rozochvel.

Položila ruku na sklo tak, že prikryla jeho dlaň, a usmiala sa naňho.

Keď naštartovala auto, Wren ustúpil nabok a sledoval ju po-
hľadom, až kým nevyšla z parkoviska. Potom sa vrátil dovnútra.

V hale stretol Nicolette. Hneď za matkou stála Aimee a vyzerala skrúšene.

„Ak sa budeš ešte raz vyhrážať niektorému môjmu synovi, sama ťa zabijem, tiger.

„Drsne sa zasmial. „Len to skús, medvedica. Nedopadneš dobre.“

Nicolette sa musela ovládnuť, keď od nej Wren odišiel a vybehol hore schodmi.

„Nebola to jeho chyba, Mamka,“ vysvetľovala Aimee. „Povedala som mu, že k nám môže ísť aj ona…

„Nicolette ju udrela opakom ruky. „Ak ešte raz ohrozíš bezpečnosť tohto domu, sama ťa odtiaľto vyhodím. Rozumieš mi dobre?“

Aimee prikývla.

„Tatko,“ zakričala Nicolette na svojho manžela.

Objavil sa vo dverách vedúcich do kuchyne. „Oui?“

„Zvolaj zhromaždenie. Myslím, že je najvyšší čas, aby sme dali tigra utratiť.“

Kapitola 5

WREN STÁL V MALEJ KÚPEĽNI vedľa svojej izby a neslušne nadával, pretože Marvin naňho špliechal vodu.

„Prestaň, Marvin,“ rafol hravú opicu, ktorá sa teraz naňho vyškierala. „Vieš, že neznášam, keď sa mi voda dostane do očí.“

Neznášal ten pocit, keď dobre nevidel. Všetky zvieratá jeho druhu to neznášali, čo bolo zvláštne, keď vezmeme do úvahy, ako rady sa hrajú vo vode.

Jednoducho neznášali akúkoľvek slabosť. Slabý tiger sa rovnal mŕtvemu tigrovi.

Jeho otec bol toho mŕtvym dôkazom.

Dvere, ktoré nechal Wren pootvorené, sa rozleteli dokorán a na chodbe uvidel stáť Aimee. „Čo vy dvaja stvárate?“

Wren si vytiahol hrebeň z vlasov. Obzeral sa, kam by sa mohol utiahnuť, ale jediná úniková cesta viedla okolo mladej medvedice. Nebol rád, že ho pristihla. Nechcel, aby niekto vedel, čo robí.

Aimee vošla do izby a zavrela za sebou dvere. S hlavou naklonenou nabok si ho premeriavala skúmavým pohľadom, ktorý ho nesmierne stiesňoval.

Marvin skákal na umývadlo a z umývadla a pritom neustále škriekal.

„Chceš si rozpliesť vlasy, však?“

Wren neodpovedal, radšej položil hrebeň vedľa Marvina. Do toho ju nič nie je.

„Robíš to kvôli tej človečej žene, však?“

Pokúsil sa prejsť okolo nej, lenže ona sa mu postavila do cesty.

„To je v poriadku, Wren,“ upokojovala ho Aimee nežne. „Nikomu o nej nepoviem. Ver mi, veľmi dobre chápem takéto neprijateľné vzťahy proti prírode.“

Hej, veď pred týždňom ju pristihol s vlkom Fangom. Vášnivo sa bozkávali. Keby ju s Fangom pristihol hocikto iný, Fanga by

zabili alebo by prinajmenšom skonal s vážnymi zraneniami. Ale našťastie pre nich, Wrena ani trochu nezaujímalo, s kým Aimee spávala. Rozhodne to nebola jeho vec.

Vzala hrebeň z umývadla. „Mám ti pomôcť?“

Jedna jeho polovica na ňu chcela zavrčať a odohnať ju preč, ale druhá si uvedomovala, že by ju aj potreboval. „Môžeš to skúsiť,“ zamrmlal. „Ale podľa mňa je to beznádejné.“

Už viac ako hodinu sa snažil rozčesať ten chaos na hlave, ale zatiaľ nezaznamenal nijaký výsledok, iba bolesť.

A to všetko preto, že chcel…

Chcel nemožné. Chcel aspoň raz cítiť vo vlasoch ženskú ruku, ale po dotykoch Aimee netúžil.

Túžil po Maggie.

Aimee znežnela tvár, keď sa hrebeňom pokúšala prejsť po pramienku zamotaných vlasov. Po niekoľkých minútach námahy, ktorej výsledkom bol iba na polovice zlomený hrebeň, si bezmocne vzdychla.

„Vzdávam sa, Wren, na toto potrebujeme odborníka. Počkaj, idem zavolať Margie. Pomôže nám, na rozčesávanie zamotaných vlasov je najlepšia. Ak to niekto dokáže, tak práve ona.“

Keď Aimee vychádzala z dverí, Wren ju zastavil. „Prečo si ku mne taká dobrá?“ Ani jeden z medveďov sa k nemu nesprával
pekne. Väčšina z nich ho ledva zniesla.

Aimee bola vždy milá.

Usmiala sa naňho. „Mám ťa rada, tigrík. A vždy budem mať. Viem, že nie si nebezpečný… Teda, viem, že by si nás mohol zabiť, že si nebezpečný, ale bezdôvodne nikoho neohrozuješ, len sám seba.“

„Aj tak sa ma bojíš.“

Pohľad jej znežnel, keď sa naňho pozrela. „Nie. Bojím sa o teba, Wren. To je veľký rozdiel.“

Pri jej slovách vraštil čelo, pretože sa cítil zmätený.

Vyčerpane si vzdychla. „Nikoho pri sebe neznesieš, tigrík. Viem, že sa správaš nevhodne len preto, aby ti ľudia dali pokoj, a bojím sa, že raz vyvedieš niečo také, že tu všetci spoločne zaútočia proti tebe.“

Vrhla rýchly pohľad na Marvina, ktorý ju pozoroval, akoby jej rozumel a súhlasil s ňou. „Viem, že tvoji príbuzní sú suroví. Viem, že ťa sem poslal Bill, lebo chcel zabrániť rodine tvojho otca, aby ťa zabila, kým sa nebudeš vedieť sám brániť. Ver mi alebo nie, nechcem, aby ti ublížili. Každý si zaslúži trochu šťastia v živote. Dokonca aj tigre.“

Tie slová ho hlboko dojali. Nečudoval sa, že vlka tak priťahovala. Na medveďa mala veľmi dobré srdce. „Ďakujem ti, Aimee.“

Prikývla a odišla. Marvin začal na Wrena škriekať, keď si znovu začal rozmotávať vlasy. Opica nechápala, prečo sa Wren snaží zmeniť. Marvin v tom nevidel zmysel.

„Viem,“ prihovoril sa Wren opici. „Ale chcem, aby sa mohla dotýkať mojich vlasov bez toho, aby ju hnevali. Raz aj ty nájdeš svoju Marvinu a potom to pochopíš.“

„Panebože, Margeaux! Musíš vidieť, kto je vonku na chodbe!“

Marguerite zdvihla pohľad od kníh, ktoré si balila do ruksaku, a zamračila sa na Whitney, ktorá mala ďalšiu hodinu o troje dverí ďalej. „Kto?“

„Najchutnejší chlap na tejto planéte. Prisahám, nikdy som nevidela takého sexi muža. Určite je homosexuál. Heterosexuáli nikdy nevyzerajú tak mňam mňam.“

„Tebe to už nelezie na nervy?“ spýtala sa Tammy z vedľajšej stoličky. „Mala by si študovať umenie ako hlavný odbor. Jediné, čo som tam počas štúdia zažila, bolo to, ako muži pásli po iných mužoch. Preto som teraz na právnickej fakulte. Potrebujem totiž profesiu, kde by som natrafila na chlapíka, ktorý je na ženy.“

Whitney vrhla na Tammy udivený pohľad už len zato, že prehovorila bez vyzvania. Marguerite naopak zbožňovala túto barbarku, ktorá mala vždy po víkende v zásobe tie najzaujímavejšie historky.

Marguerite sa na ňu usmiala. „Dobre, Tammy, keďže si naša najväčšia odborníčka na mužov, choď si ho poriadne obzrieť a povieš mi, čo si o ňom myslíš. A kam ho zaradiť.“

Keď si už Marguerite dávala zbalený ruksak na chrbát, Tammy sa vrátila zamyslená a so zachmúreným výrazom v tvári.
„Neviem. Niečo mi nesedí. Naša amatérska psychologička má
pravdu, vyzerá fantasticky. Na prvý pohľad by som povedala,
že je hetero, lebo z neho cítiť silný mužský faktor, ktorý hovorí, mám na to chuť‘ a doslova ťa vyzýva, aby si si odhryzla z jeho šťavnatého mäska.

Ďalej musím vyzdvihnúť, že je oblečený do čiernej hodvábnej košele, ktorú má pri krku rozopnutú, rukávy zrolované dohora, a nemá ju zastrčenú do nohavíc. Samozrejme, na ľavej ruke mu vidieť špičkové tetovanie. Ale…“

Tammy pokrčila nosom. „Má na sebe čierne voľné nohavice a veľmi, veľmi drahé čierne talianske mokasíny. Myslím, že od Ferragama. Musím povedať, že ho to u mňa zaraďuje skôr medzi homosexuálnu špičku. Hetero muži sa obyčajne neobliekajú tak dobre. Okrem toho má jeden z tých drahých účesov, ktoré vyzerajú zároveň trochu zanedbane. Ale neobzerá si nikoho, kto prechádza okolo neho, ani mužov, ani ženy. Je to zvláštne. No, povedala by som, že máme nádej, tak päťdesiat na päťdesiat. Ale možno hrá na obidve strany.“

„Čudné…“ povedala Marguerite a vyšla z posluchárne, aby si ho sama obzrela. „Uvidíme, ako zapôsobí na mňa…“

Na chodbe bol dosť veľký rozruch, pretože študentky si ho chodili obzerať alebo s ním skúšali nenápadne koketovať horúcimi pohľadmi. Najprv zbadala v tlačenici iba jeho temeno s plavými vlasmi.

Bolo ťažké preplávať cez estrogénové more toľkých žien, ktoré sa chceli naňho pozrieť. A keď sa jej podarilo dostať bližšie, musela uznať, že vyzerá fantasticky. Rozhodne nebola odolná voči jeho silnému mužskému faktoru, ktorý spomenula Tammy.

Mal dokonalú tvár s plnými zmyselnými perami, ktoré až pro-sili o náruživý bozk, vysoké lícne kosti a aristokratický nos. Dlhé plavé vlasy mal vzadu kratšie než vpredu a niekoľko prameňov mu strategicky padalo do očí, čo mu dodávalo na záhadnosti. Držal kyticu ruží a veľkú luxusnú čokoládovú bonboniéru značky Godiva, ale bolo vidieť, že sa cíti veľmi nepríjemne. Pokožku mal tmavú, žltohnedú.

Až keď urobil krok smerom k nej, zbadala tyrkysovú farbu
jeho očí, a to poznanie ju zasiahlo ako silný úder.

To nemôže byť…

„Wren?“

Zastal až tesne pri nej, dôverne a váhavo sa na ňu usmial, po-tom si doslova pritlačil nos k jej lícu, akoby ju ovoniaval, a dal jej ľahký nežný bozk.

Tammy zastala pri nich a odkašľala si. „Tak čo, hrá na obidve strany?“ spýtala sa.

Marguerite sa zasmiala. „Ak nie. Je to náš človek, môžeš mi veriť.“

Tammy na rozlúčku pleskla Marguerite do dlane. „Tak choď, dievča moje zlaté. Postaraj sa o to, aby si náš tím mohol pripísať zopár gólov.“

Wren sa zamračil, keď sa Tammy zvrtla a odišla preč. „Mám sa spýtať, o čo ide?“

Marguerite sa nervózne zasmiala. „Nie. Rozhodne by som bola radšej, keby si sa na to nepýtal.“

Zamračená tvár sa mu zachmúrila ešte väčšmi, keď jej podával kvety a sladkosti. „Sú pre teba.“

„Bolo to akési gýčové a otrepané, ale aj tak sa jej rozbúchalo srdce, že to urobil. Nijaký muž jej ešte nikdy nedal kvety ani sladkosti. „Ďakujem ti.“

Hrýzla si peru, pritom sa natiahla a dotkla sa jeho ostrihaných vlasov, ktoré jej medzi prstami pripadali neuveriteľne hodvábne. Ich hebkosť jej pripomínala skôr zvieraciu kožušinu než ľudské vlasy.

Vyzeral naozaj dobre, ale v kútiku duše jej trochu chýbal ten starý Wren s chumáčmi dreadov. „Čo si to urobil?“

Oči mu potemneli od neistoty. „Páči sa ti to?“

„Áno, myslím, že áno.“ Vedela, že je rozkošný, ale netušila, že je až tak neuveriteľne sexi. V jeho novom vzhľade bolo čosi, vďaka čomu ju vzrušoval ešte viac než starý Wren. Kto by povedal, že účes môže muža tak zmeniť?

„Ale neurobil si to kvôli mne, však?“

Hanblivo odvrátil pohľad.

Zaplavil ju vrúcny pocit lásky. „Wren, nemusel si si ostrihať
vlasy. Páčili sa mi aj predtým.“

Rýchlo sa rozhliadol okolo seba po ženách, ktoré sa už roz-
chádzali. „Nechcel som ťa zasa strápňovať.“

Rukami si pritiahla bližšie jeho tvár, aby si k nej mohla priložiť líce. Mužná vôňa jeho pokožky a vody po holení vyvolali búrku jej hormónov. Ale blesky v jej srdci vyvolala obeť, ktorú pre ňu priniesol.

„Ty ma nikdy nestrápňuješ, Wren,“ zašepkala mu do ucha „A nikdy ani nebudeš.“

Wren nemohol vôbec dýchať, keď ho ovanula jej vôňa. Mal čo robiť, aby sa ovládol. Cítil jej pokožku na svojom tele.. jej ruku na svojom líci… Bolo to úžasné. Jej dotyk ho spaľovala zasiahol tú nepatrnú časť jeho ja, ktorá bola ľudská. Dokonca viac než to, zasiahol jeho zvieracie srdce a skrotil ho. Nikdy by nepovedal, že bude cítiť niečo také.

Bol pokojný. Mierny. Utíšený. Nijaká bolesť. Nijaká minulosť. Nijaké posmešky, opakujúce sa ako ozvena v jeho hlave. Napĺňala ho iba Maggie a neznáma závratná radosť, akú ešte nezažil.

Bol to neskutočne nádherný pocit. Nechcel aby sa skončil.

Ochromila ho hrôza, keď sa od neho nečakane odtiahla. Pozrela sa mu do očí. „Ako si vedel, že ma tu nájdeš? Nie si náhodou ako tí šialenci prenasledujúci svoju obeť?“

Wren sa nad tým uškrnul. Pravda bola taká, že zviera v ňom ukryté ju dokázalo ľahko vystopovať na akomkoľvek mieste tejto planéty. Mala jedinečnú vôňu ženy a používala parfum z čajových ruží, do ktorého sa miešala vôňa jej šampónu značky Úskok. Ale asi by ju vystrašilo, keby vedela, že sa pred ním nemôže nikdy ukryť.

„V batohu si mala rozvrh. Pozrel som si ho, kým som ti ho
včera vrátil.“

Placho sa naňho usmiala a jeho to vzrušilo. Potom sklonila hlavu, aby ovoňala ruže, ktoré jej priniesol. Natiahol sa a dotkol sa jej.

„Kto je tvoj priateľ, Margeaux?“

Wren okamžite odtiahol ruku, keď spoznal jednu zo žien, ktoré boli s Maggie v bare v ten večer, čo sa zoznámili.

Marguerite sa obrátila a za sebou uvidela Whitney, ktorá Wrena zahĺbene pozorovala. „Whitney, to je Wren, zoznámte sa.“

Whitney to celkom zmiatlo. „Wren? Ten odporný odnášač ria-du, ktorý dal zatknúť Blaina?“

Marguerite okamžite Wrena obránila. „Bitku začal Blaine.“

Pochybovala, že ju Whitney počula, pretože hltala Wrena očami ako hladná tigrica, ktorá zbadala na tanieri chutnú kotletu. Jediným problémom bolo, že ten kus mäska patril Marguerite, ktorá nemala v úmysle s niekým sa oň deliť.

Chytila ho pod pazuchu a ťahala preč. „Wren a ja máme rande. Zatiaľ ahoj.“

Wren sa zohol a urobil to vrúcne, úžasné gesto – nežne sa pritisol nosom k jej lícu, schoval jej ruku do svojej a viedol ju k východu.

Wren stále celkom nechápal, prečo za Maggie chodil. Ľudia oňho v minulosti nikdy neprejavili naozajstný záujem. Ako katagariánskeho muža by ho nemala tak priťahovať. A ak áno, tak len telesne, viac určite nie.

A predsa ňou bol očarený, keď ho viezla do svojej vilky pri zoo. Chcel len jedno, schúliť sa do jej lona a spokojne priasť. Nerozumel tomu, pretože obyčajne by najradšej odtrhol ruku každému, kto sa k nemu priblížil.

Občas sa naňho rýchlo pozrela a venovala mu ten najsladší plachý úsmev, aký kedy videl na ženskej tvári. Ešte horšia pre jeho sebaovládanie bola však túžba, ktorú z nej cítil. Dychtila po ňom tak ako on po nej, a to v ňom prebúdzalo divokosť.

Šelma v ňom túžila hrozivo vrčať, ceriť zuby a prenasledovať svoju korisť.

A nielen to, túžila sa páriť.

Keď Marguerite odbočila na príjazdovú cestu k svojej vile, celé telo sa mu chvelo. Bolo už pripravené. Čulé, pružné, v strehu.

A túžilo po nej so surovou dravosťou, ktorá ho na smrť desila. Rozhodne ju nenechá odísť, kým neokúsi jej chuť.

Marguerite otvorila dvere na aute a vystúpila. Wren bol na jej strane auta skôr, než si stihla vybrať vak s knihami.“

„Odnesiem ti to,“ povedal ticho.

Pohyboval sa tak rýchlo, až to bolo nadľudské…

Prikývla, natiahla sa po kvety a čokoládu, aby si ich odniesla do domu. Wren ju nasledoval po schodíky pred vchodom, potom ustúpil, kým odomykala dvere, a spolu vošli dnu.

Marguerite išla dať kvety do vázy na konferenčnom stolíku. Ani sa nestihla vystrieť a už stál za ňou. Ponoril si tvár do jej vlasov a hlboko vdychoval a prehĺtal, akoby ju ochutnával. Nikdy nič také nezažila. Ich poloha bola taká zmyselná, až sa začala chvieť.

Zrazu sa oňho opierala chrbtom a on ju pevne objímal rukami, lebo si ju chcel držať tesne pri tele. Jasne cítila, akú má erekciu. Wren bol dokonale vyvinutý muž. Silný a výkonný.

„Voniaš tak dobre, že by som ťa zjedol,“ zašepkal jej pri uchu.

Marguerite nedokázala odpovedať, pretože pod dotykom jeho tela celá horela. Položila si ruky na jeho predlaktia a prstami pomaly prechádzala po vytetovanom obrázku z džungle, ktorý znázorňoval bieleho tigra striehnuceho vo vysokej tráve. Wren mal tetovanie po celej dĺžke ľavého predlaktia. V jeho rukách cítila toľko sily a energie, že si pripadala slabá. Roztrasená. Nikdy predtým nepoznala muža, ktorý by v nej vyvolával takéto pocity.

Otočil si ju v náručí, takže mu pozerala do tváre. Jeho svet-
lotyrkysové oči boli dychtivé a elektrizujúce. Chytil jej tvár do dlaní a prudko ju pobozkal.

Marguerite sa k nemu pritisla, pretože všetky hormóny jej v tele bublali ako sopka. Nikdy v živote nebola taká vzrušená. Nikdy nevnímala žiadneho muža tak náruživo. Jeho jazyk vyhľadal jej jazyk a ešte viac si ju pritlačil k štíhlemu stvrdnutému telu. Hroty jej bradaviek sa obtierali o jeho hruď. Až stonala od toho dotyku a od neukojiteľnej túžby cítiť ho bez šiat, ktoré ich od seba oddeľovali.

Nikdy nepatrila k ženám, ktoré skočia chlapovi do postele, len čo ho spoznajú. V živote mala vlastne iba dvoch milencov. Jeden bol jej priateľom v prvom ročníku univerzity a s druhým chodila viac ako rok. Boli to pekné časy, ale nie výnimočné.

Takto sa pri mužoch predtým necítila… že umrie, ak sa jej ne-dotknú. Necítila, že horí a zaplavuje ju slasť pri pomyslení, že ich má v sebe.

Ale pri Wrenovi to cítila.

Prsia sa jej napínali od túžby. Stále sa bozkávali a jej prerývaný dych sa miešal s jeho dychom.

Pomaly nadvihol okraj jej sukne, tak pomaly, že to čakanie bolo takmer neúnosné. Až zaplakala, keď pocítila jeho stvrdnuté dlane na holej pokožke. A teplo jeho kože zmiešané s chladným vzduchom, keď ju hladkal pevnými, istými rukami. Bola to najerotickejšia chvíľa jej života. Vedela, že je už vlhká a vzrušená, potrebovala cítiť ešte viac z jeho tela. Mala čo robiť, aby nezačala žobrať, nech sa už nad ňou zľutuje.

Wren pátral jazykom v jej ústach, pretože ju chcel čo najviac ochutnať. Nikdy necítil takú nenásytnú túžbu ako teraz. Neodbytnú. Bolestnú. Neukojiteľnú. Zavrel oči a vdychoval jej vôňu, potom jej zdvihol sukňu ešte viac, aby mohol cítiť hebkosť jej stehien. Bola rozpálená. Dokonalý raj.

Nikdy predtým sa ženy nedotkol, aspoň nie takto, a začínal chápať, prečo to zviera v ňom divoko, zúrivo revalo. Bola to nebezpečná šelma, ktorá chcela Maggie hltavo zožrať. Revala a útočne vystrkovala pazúry, pretože chcela slobodu.

Chcela ju.

Pocit primitívnej nadvlády v ňom mohutnel s ohromujúcou si-lou a surovosťou. Konečne pochopil, prečo zvieratá zabíjajú tvory, ktoré sa priblížia k ich teritóriu. Keby sa jej dotkol niekto iný…

Wren by ho roztrhal na kusy.

Prestal jej bozkávať pery, ústami sa vpil do jej krku a pocítil tep jej srdca. Jazykom jej láskal a dráždil vláčnu pokožku, pritom pomaly posúval ruku dolu pod okraj jej tmavomodrých nohavičiek.

Takmer čakal, že ho zastaví, ale neurobila to. Namiesto toho ešte viac roztiahla nohy, aby dosiahol na tú časť jej tela, po ktorej neovládateľne túžil. Pevne sa držala jeho ramien.

Ach, áno, presne to chcel. Cítil, ako sa chveje, keď ju hladkal s citlivou nežnosťou, o ktorej ani netušil, že jej je schopný. Keby mu niekedy niekto povedal, že raz bude v rukách držať ženu a neublíži jej, vysmial by sa mu. A teraz nežne držal Maggie.

Nie, miloval sa s ňou. Bol to ľudský výraz, ktorému až do teraz nerozumel. Ale ešte prekvapujúcejšie bolo, že mu to prinášalo takú nesmiernu slasť.

Jej krátke kučeravé chĺpky sa mu otierali o prsty, keď mu ruka klesala nižšie a skúmala ju. Oddeľoval chúlostivé záhyby jej tela, až sa dotkol časti, ktorú chcel najviac. Zavrel oči a chvel sa, keď ponáral prostredník hlboko do nej.

Prudko sa nadvihla a zastonala mu pri perách. Wren triumfálne zavrčal a dráždil ju ďalej. Bola taká vlhká. Taká mäkká. Jej slastné mrmlanie mu napĺňalo uši a on ešte viac stvrdol od túžby po nej.

Marguerite nedokázala myslieť, keď ju tým dotykom trýznil. A keď do nej ponoril ďalší prst, bála sa, že sa jej podlomia kolená.

„Musím ťa mať, Maggie,“ zašepkal jej chrapľavo do ucha.

Odpovedala mu tým, že mu rozopla košeľu, aby mohla cítiť je-ho zvodnú, nádhernú kožu. Zaváhala, lebo zbadala obväz na jeho ramene, ktorý mu ostal po incidente, keď ju chránil. Prenikla ňou zvláštna neha a opäť náruživo začala bozkávať jeho pery.

Marguerite z neho horúčkovito vyzliekla oblečenie, pretože ho túžila vidieť celého. Túžila ho cítiť hlboko v sebe. Nikdy netúžila po ničom tak naliehavo.

Musela ho mať. Bolo to ako šialenstvo, ktoré nikdy predtým nezažila.

Ani sa nedostali do jej spálne. Namiesto toho klesli na dlážku tam, kde boli.

Marguerite zasyčala, keď jej Wren rozopol blúzku a potom sa celou tvárou pritlačil na jej drobné prsia. Veľkosť prsníkov jej v minulosti vždy spôsobovala nepríjemné rozpaky, ale teraz nič také necítila. Prečo by mala? Veď sa zdalo, že Wren sa jej tela nevie nabažiť. Chvíľu sa trel o jej prsia od brady až po obočie a potom jej dlho, súvisle, necudne lízal stvrdnutú bradavku.

Chvela sa. „Čo robíš?“.

Tvár držal tesne nad jej druhou bradavkou a na pevný hrot dýchol horúci dráždivý vzduch. Jeho modré oči sa zavŕtali do jej očí. „Chcem mať tvoju vôňu po celom tele. Chcem ovoniavať tvoju pokožku, kým ňou nebudem omámený.“

Stonala, keď erotické číslo zopakoval na pravom prsníku, a jej telo sa chvelo neodbytnou túžbou. Zvláštne, ako prirodzene vní-mala svoje telo… jeho dotyky. Nebola nervózna, nad ničím nezaváhala. Všetko, čo chcela, bol Wren.

Na pokožke cítila jeho drsný jazyk a pri každom oliznutí sa jej zachvel žalúdok. Blúzku aj sukňu jej vyzliekol. A keď jej zubami stiahol nohavičky, takmer dosiahla vrchol od prudkej slasti.

Dal si na nej záležať. Pomaly, plynule hrýzol a lízal každý cen-timeter jej pokožky od chodidiel po stehná. Akoby nikdy predtým nemal ženu. Akoby sa domáhal každej bunky jej tela. A robil to čertovsky dobre. Tento muž lízal úžasne.

Wren prestal a pozrel sa na ňu. Posunkom ruky jej ešte viac oddelil stehná, aby sa mohol zľahka prstami dotýkať jej vlhkej štrbiny a s úžasom sa dívať na jej telo. Tak veľmi sa odlišovalo od jeho tela. Bolo mäkké a lákavé.

Aký to je zážitok dotýkať sa ženy…

Zaškrípal zubami, keď jej rukou prešiel po klitorse. So sku– točnosťou sa nedali porovnať ani tie najkrajšie sny. Ovládnutý neudržateľnou vášňou do nej vnoril dva prsty a sledoval, ako citlivo reagovala – roztriasla sa.

Bola naňho pripravená viac než dosť.

On si ju však nechcel vziať ako človečí muž. Chcel sa jej zmocniť ako zviera, ktorým v skutočnosti bol. Tigre sa pri párení pohrávajú so svojimi partnerkami…

Marguerite zakňučala, keď sa Wren od nej odtiahol.

„Čo robíš?“ spýtala sa, keď ju zdvihol.

„Milujem sa s tebou, Maggie,“ zašepkal jej do ucha a položil si ju chrbtom na brucho.

Marguerite nevedela presne, čo robí, pretože ležal chrbtom na dlážke a ju mal na sebe. Bolo zvláštne takto ležať po celej dĺžke jeho nahého tela. Na pleciach cítila jeho hruď. Stehná mal pod jej zadkom, chodidlami sa zachytil o jej členky a na široko jej roztiahol nohy.

„Wren…“ Jej slová ukončil krátky výkrik, pretože do nej vošiel odzadu. Zasyčala, keď ho v sebe nakoniec pocítila. Celú ju zaplnil…

Hlavu si položila na jeho plecia, keď začal pomaly prerážať hlbšie do jej tela. Nikdy v živote sa necítila taká bezmocná A pritom to bola nespútaná erotika.

Chytil jej prsia do dlaní, ale neprestával do nej v horúčkovitom rytme znova a znova narážať, až mala pocit, že sa od slasti rozletí na kúsky.

Vzal jej ruku do svojej a viedol ju dolu k jej roztiahnutým stehnám, aby mohla chytiť miesto, kde sú spojení.

„Dotkni sa ma, Maggie,“ zavrčal. „Chcem, aby si cítila, keď
do teba vnikám.“

Nemohla to necítiť. Bol v nej, mohutný a silný.

Nechal si jej ruku dolu na tele a svoju presunul vyššie, aby si ju mohol prirážať v tempe pohybov.

Marguerite nadskakovala hlava a od slasti sa celá rozpadávala. Bol to najneuveriteľnejší okamih v jej živote. Nebol to len telesný akt, mala pocit, akoby s Wrenom tvorili jeden celok. Akoby mu dávala niečo, čo nemohol dostať od nikoho iného. Nevyznievalo to rozumne, ale tak sa pri ňom cítila.

Wren nemohol dýchať, keď cítil jej klzkú, horúcu vlhkosť, ktorá ho obklopovala. Túžil len po jednom, byť vo svojej Maggie. Počuť jej výkrik pri vyvrcholení a vedieť, že jej ho vyvolal on. Robil čoraz rýchlejšie pohyby, šúchal sa telom o jej telo a pritom opatrne zabáral zuby do jej zátylku.

Prudko zaklonila hlavu a vykríkla, keď sa začala triasť v jeho náručí.

Triumfálne sa zasmial, že ju ukojil. Ale jeho smiech zanikol, lebo on sa takisto blížil k orgazmu.

Pevne ju zovrel v náručí, keď pocítil, že sa v nej chveje. Ešte nikdy nič také nezažil.

Hlava sa mu krútila, ležal na dlážke a vychutnával jej ľahké telo nad sebou. Chcel v nej ostať navždy. Nedalo sa nič robiť, na-koniec z jej tela musel vyjsť von.

Marguerite z neho skĺzla, potom sa obrátila tvárou k nemu „Bolo to neuveriteľné.“

Usmial sa na ňu a priložil si jej ruku k perám, aby mohol
jemne sať jej prsty. „Zbožňujem tvoju chuť, Maggie.“

Srdce jej tĺklo.

Sledovala, ako jej ústami čistí dlaň.

„Pred tebou som sa nikdy žiadnej ženy nedotýkal,“ povedala horúcim pohľadom sa jej vpíjal do očí.

„Čože?“

Sadol si a pritúlil sa nosom k jej krku. „Počula si, moja sladká Maggie. Si jediná žena, ktorú som v živote mal.“

To myslel vážne? „Ako si mohol byť panic a tak skúsene sa so mnou milovať?“

Usmial sa na ňu. „Zvierací pud.“

Dvihla obočie, najmä preto, že jej pohľad padol dolu a uvedo-mila si, že znova po nej túži. „Wren?“

Ale už nepočúval. Položil ju chrbtom na dlážku a ľahol si medzi jej stehná. „Ukáž mi, ako sa ľudský muž miluje so svojou ženou, Maggie. Chcem vedieť, aké to je mať ťa pod sebou.“

Zamračila sa pri jeho slovách, ale on do nej znova prudko vnikol a úplne ju rozpálil. Marguerite zavzdychala od slasti a chytila do rúk jeho zadok. „Ako to, že si zasa pripravený?“

Jemne jej hrýzol čeľusť. „Mám čo doháňať.“

A v najbližších hodinách to aj dokazoval.

Wren ležal privinutý k Maggie, srdce mu búchalo. Jej vône mal plnú hlavu, až túžil zostať takto večne. Bol k nej pritúlený odzadu, aby mohla driemať v jeho náručí. Aj on bol unavený, ale keby zaspal, premenil by sa do prirodzenej podoby šelmy.

To teraz najmenej potreboval, aby sa dozvedela, kto vlastne
je. Určite by ju vystrašilo, keby zistila, že spala s tigardom.

Zatvoril oči a vychutnával pocit z jej mäkkého zadočka na svojich slabinách. Jej vlasy mu príjemne šteklili pery.

Prvýkrát počas dospelosti si takmer želal, aby sa mohol oženiť. Ale on vedel svoje. Bol ten najposlednejší v jeho rodovej
línii. Z matkinej strany určite.

Z otcovej strany…

Žiaden tiger so sebaúctou by sa ho ani nedotkol. Bol im odporný. Nielenže sa narodil ako hybrid, ale v jeho rase bol biely tiger pokladaný za najhoršiu úchylku prírody.

Do sveta Katagariánov nepatril o nič viac ako do sveta ľudí.

Bol osamelý. S tým nemohol nič robiť. Bola to jeho osobná kliatba a už dávno sa s ňou zmieril.

Vzdychol si a neochotne sa odtiahol od jedinej ženy, ktorú pravdepodobne kedy mal. Zastavil sa len na chvíľku, aby ju pobozkal na líce.

Najlepšie bolo teraz ju opustiť a nikdy sa nevracať. Už vedel, čo mu bude chýbať. Raz to s ňou zažil… no dobre, viackrát. Ale to musí stačiť. Prišiel pravý čas nechať ju v jej svete a on sa vráti do svojho.

Marguerite zacítila, ako sa posteľ prehla, keď z nej Wren vstal. Otvorila oči a videla, že sa zohýna po uterák, ktorý v zhone pustila na zem dnes ráno, keď sa ponáhľala do školy na prednášku.

Panebože, mal ten najkrajší zadok, aký kedy na mužovi videla.

„Odchádzaš?“ spýtala sa.

Vystrel sa, aby sa na ňu mohol pozrieť. „Musím ísť do práce.

Zasmiala sa pri myšlienke, že muž s jeho peniazmi má naspech, aby sa dostal načas do zamestnania s minimálnou mzdou. „Čo keby si zavolal, že si chorý?“

„Ak tam neprídem včas, Tony nebude môcť ísť na prednášku. To by nebolo voči nemu fér.“

Pocítila v žalúdku zvláštne chvenie, že Wren berie ohľad na

svojho kolegu v práci. Ani jeden z mužov, ktorých poznala, by nepovažoval niekoho iného za dôležitejšieho než vlastné záujmy.

Wren sa vrátil k posteli, aby ju pobozkal. Marguerite úplne zmäkla, len čo sa jej dotkol perami. Cítila nutkanie prosiť ho, aby zostal, ale nechcela byť taká požadovačná. Ešte s ním zažije ďalšie chvíle, ešte spolu strávia veľa času.

Rukou vkĺzol pod prikrývku a nežne jej hladkal bok. Vzdychla, keď pocítila jeho rozhorúčenú pokožku na svojej, a začala ho bozkávať ešte hlbšie.

Wren sa odtiahol s vrčaním. „Ak budeme pokračovať, neodídem už vôbec.“

„Bolo by to také zlé?“

Tvár mu zastrel nepokoj. „Áno, Maggie. Bolo.“ Odišiel od nej tak rýchlo, až jej behal mráz po chrbte. Teraz mala z neho čudné pocity. Nerozumela tomu. Akoby niečo ukončil.

„Čo sa deje, Wren?“

„Nič,“ povedal stroho, keď sa od nej odvrátil a zamieril do kúpeľne.

Marguerite vstala, natiahla si župan a šla za ním.

„Wren?“ spýtala sa, aj keď stál pod sprchou. „Povedz mi, čo sa deje.“

Jeho oči ju spaľovali. „Nemôžem. Aj keby som ti to povedal, nikdy by si tomu neuverila.“

„Skús to.“

Potriasol hlavou. „Pozri, Maggie. Dnešné poobedie bolo vzrušujúce… bola si a stále si neuveriteľná. Ale nemôžeme sa stretávať.“

„Prečo nie?“

Dlho a unavene si vzdychol. „Si dcéra senátora.“

„Ty si syn priemyselného magnáta. Takí ľudia ako my bežne spolu chodia.“

Trpko sa zasmial. „Nie, Maggie. Nechodia. V mojom živote je veľa svinských vecí, ktoré by si nepochopila.“

„Ako napríklad?“

Oči mu stemneli utrpením. Mokrou rukou sa jej dotkol líca.

„Škoda, že nie som taký muž, akého si zaslúžiš. Nikdy ním nebudem. Nikdy…“

Pohľad sa mu naplnil ľútosťou, pustil ju a zatiahol záves na
sprche.

Marguerite tam stála a počúvala, ako sa umýva. V myšlienkach preberala všetko, čo spolu zažili od toho večera, ako sa zoznámili. Po dnešnom popoludní, a vlastne už odvtedy, čo si ostrihal vlasy, mala pocit, že ich spája výnimočne krásne puto.

Lenže želanie má ďaleko od skutočnosti. Ak jej nechcel dôverovať, nemohla s tým nič urobiť. Nepatrila k ženám, ktoré o lásku prosia.

Napriek tomu sa v nej čosi rúcalo pri myšlienke, že ho viac
neuvidí. Ani ho poriadne nepozná a už sa s ním…

Nič o ňom nevieš. Nič.

To bola pravda. V podstate jej o sebe nič neprezradil. Ale prečo ju tak priťahoval?

Preboha, nie, hádam sa zo mňa nestáva jedna z tých žien, ktoré vždy priťahujú gauneri. Vždy bola na seba hrdá, že vie rozumne uvažovať. A teraz strávila celé popoludnie v posteli s mužom, ktorého ani poriadne nepozná.

To je otrasné!

Prestala tiecť voda a o chvíľku sa záves na sprche odhrnul. Marguerite nemohla odtrhnúť oči od obrazu, ktorý sa jej naskytol – stál tam celkom nahý a na žltohnedej pokožke sa mu leskla voda.

Pozrel sa na ňu spaľujúcim pohľadom, potom sa natiahol poza ňu, aby si vzal z vešiaka uterák. Zrazu pocítila nevysvetliteľnú túžbu trieť sa o jeho telo.

„Ja… hm, dám si rýchlu sprchu a odveziem ťa do Útočiska.“

„Ďakujem.“

Marguerite sa zamračila, keď si všimla, že sa mu uvoľnil ob-
väz. Ale doslova ju omráčilo, že ranu mal prakticky zahojenú.

„Čo…“

Cúvol skôr, než si to mohla zblízka pozrieť.

„Wren?“ spýtala sa, keď vychádzali z kúpeľne. „Dovoľ, aby som sa pozrela na tvoje plece.“

„Nie je na čo pozerať.“

„Tvoja rana… vyzerá zahojená.“

Kým jej stihol odpovedať, schmatla obväz a stiahla ho. Zasipel, potom zavrčal, ale nevšímala si to, len vyvaľovala oči na jazvu, ktorá vyzerala tak, akoby od zranenia prešlo niekoľko mesiacov, nie iba pár dní.

Pozerala s otvorenými ústami na úkaz, ktorý nemohol byť skutočný. „Ako je to možné?“

„Som liečiteľ, ktorý dokáže rýchlo liečiť rany.“

Pokrútila hlavou. „Kto si, Wren?“

Pozrel na ňu s drzým výrazom tváre. „Čo myslíš, kto som? Upír s nadprirodzenou liečivou mocou? Vlkolak?“

Prevrátila oči nad jeho štipľavosťou. „Nebuď smiešny.“

„Veď práve. Zranenie nebolo také vážne a mne sa rany rýchlo hoja, jasné? To je celá záhada.“

„Nemusíš byť taký útočný.“

Podišiel k nej krokom divokej šelmy, čo ju na okamih naozaj vydesilo. „Mám v povahe zaútočiť, keď ma vypočúvajú alebo tlačia k stene. Toto spolu s mnohými ďalšími dôvodmi je na príčine, že nemôžem mať vzťah s tebou ani s nikým iným. Ne-môžem veriť sám sebe, keď som s tebou, Maggie. Narodil som sa v mimoriadne násilníckej rodine a vážne neviem, ako mám zaobchádzať s citmi, ktoré si vo mne vyburcovala.“ Zabodol do nej pohľad plný bolesti. „Nechcem ti ublížiť, ale keby som s tebou ostal, neovládol by som sa. Viem to.“

Nechcela tomu veriť. Ako by jej mohol ublížiť niekto, kto sa správa ako pravý ochranca? Nedávalo jej to zmysel.

„Už si niekedy udrel ženu?“

Práve prechádzal popri nej a uterák obkrútený okolo pása si pevnejšie pritiahol rukou.

„Udrel?“ nútila ho odpovedať.

Svalom na dolnej čeľusti mu šklbalo. „Nie.“

„Tak prečo si myslíš, že mne by si ublížil?“

Odvrátil od nej pohľad, ale tyrkysové oči mu nepokojne behali. „Maggie, netušíš, čoho som schopný. Neviem to ani ja a nechcem to ani zistiť. Minulosť mojej rodiny je strašná.“

Zachvela sa pri jeho slovách. „Ako zomreli tvoji rodičia?“

„Nechci, aby som ti odpovedal. Ver mi, želám si, aby bolo všetko inak. Želám si, aby som ja bol iný, ale nie som.“ Sklonil sa a zľahka ju pobozkal na líce. „Len dúfam, že budem mať dosť síl, aby som za tebou nechodil. V záujme nás oboch.“

„A ak nechcem, aby si mal?“

Utýraný pohľad v jeho očiach ju ničil. „Maggie, prosím ťa nežiadaj odo mňa to, čo ti nemôžem dať.“

„Povedz mi, čo sa stalo tvojim rodičom, Wren.“

Jeho horúčkovité oči ju spaľovali. Bolo v nich toľko trýznivej bolesti, že keď nakoniec prehovoril, prekvapilo ju to. „Pozabíjali sa v záchvate zúrivosti. Teraz už rozumieš?“

Marguerite jeho slová ochromili. Chvíľu nemohla dýchať.

„Zdedil som výbušnú povahu po obidvoch a teraz vieš, prečo nemôžem byť v blízkosti iných ľudí. Maggie, nechcem ti ublížiť. Nechcem, ale keby som mal s tebou ostať, viem, že nakoniec by som spáchal niečo zlé.“

Stále tomu neverila. „Nemyslím si, že by si mi niekedy dokázal ublížiť.“

„Ja si to tiež nemyslím, Maggie. Ja to viem. Ver mi, musím
sa ti vyhýbať.“

Srdce sa jej rozpadávalo, no napriek tomu bolo niekde v jej vnútri zrnko nádeje. Možno iba potrebuje čas, aby si urovnal myšlienky. Už predtým si obidvaja povedali, že sa nebudú stretávať, a predsa tu stoja. Nahí. Telo pri tele.

Možno sa stane nemožné a on zmení názor.

Ak nie, nebude ho tu držať. Odmietala byť jednou z tých neodbytných žien, ktoré muža obháňajú. Bola oveľa silnejšia.

Vtom jej napadla stará múdrosť: „Ak niekoho miluješ, daj mu slobodu. Ak sa vráti, vždy patril a bude patriť iba tebe. Ak sa nevráti, nepatril ti ani na začiatku.“ Bola to pravda.

Samozrejme, za touto myšlienkou jej okamžite napadol Tammin obľúbený dodatok: „Ak vysedáva v tvojej obývačke, napcháva sa tvojím jedlom, obracia ti hore nohami celý byt, vyvoláva známym z tvojho telefónu, míňa všetky tvoje peniaze a nevie sa k tebe pekne správať, hoci mu neberieš osobnú slobodu… buď si zaňho vydatá, alebo si ho porodila.“

Tammy mala niekedy zaujímavé postrehy o živote.

Keby sa ho snažila držať pri sebe ako na remeni, neprinieslo by to nič dobré.

„Dobre, Wren, ale ak niekedy budeš potrebovať priateľa, vieš, kde ma nájdeš.“

Usmial sa a pritisol sa nosom k jej lícu. Jeho dych jej tak rozhorúčil pokožku, až sa vzrušila a pocítila mdloby. Mala čo robiť, aby ho nestiahla späť do postele.

„Ak niekedy budeš potrebovať ochrancu, vieš, kde ma nájdeš.“

Zasmiala sa na tom, ale srdce jej pukalo pri pomyslení, že ho už neuvidí.

„Choď,“ povedal a postrčil ju. „Daj si sprchu. Počkám vo vedľajšej izbe.“

Marguerite prikývla a pozorovala ho, ako odchádza vedľa Už teraz jej chýbal. Umyla sa, obliekla a potom ho odviezla naspäť do Útočiska.

Otvoril dvere na aute a obrátil sa k nej. „Ďakujem ti, Maggie.“

„Za čo?“

„Za to, že si so mnou bola.“

Zachmúrila sa pri jeho záhadných slovách. Prečo jej za to ďakuje? „K utrpeniu to malo ďaleko.“

„Nikdy na teba nezabudnem,“ zašepkal. Vzal jej ruku do svojej a pobozkal jej dlaň.

Potom vystúpil z auta.

Marguerite stiahla bočné okienko. „Wren?“

Znova sa k nej obrátil. „Je koniec, Maggie. Musí to tak byť.“

Kým stihla ešte niečo povedať, zmizol v budove a ani sa za
ňou neobzrel. Počúvala rádio, z ktorého ticho znela pesnička od Edwina McCaina „Budem“ a zapĺňala prázdne sedadlo po Wrenovi.

V srdci však cítila, že prázdnotu v nej nikto nezaplní. Nikto, iba Wren, a on bol rozhodnutý vyhýbať sa jej.

Aj keď to tak bolo možno najlepšie. Z Wrena bolo cítiť čosi veľmi temné a veľmi hrozivé. Možno mal pravdu. Možno nebol celkom v poriadku.

Noviny každý deň zapĺňali príbehy žien, ktoré si vybrali zlé-
ho partnera alebo manžela. Mnohé ženy to však ani nestačili oľutovať, lebo nežili…

Ale Wren by jej neublížil. Inštinktívne to cítila.

„Hej, ale ak mi nechceš dôverovať, je to beznádejné.“

Wren chcel slobodu a ona za ním odmietala behať.

Bola Marguerite Goudeauová. A keby nemala v živote nič iné, tak hrdosť určite áno.

„Zbohom, Wren,“ zašepkala. „Dúfam, že jedného dňa sa znova stretneme, keď sa naučíš ľuďom dôverovať.“

Kapitola 6

WRENOVI BOLO MIZERNE, keď vošiel do Útočiska cez zadný vchod. Prinútil sa dvere zavrieť mierne, nebuchnúť nimi. Nechcel tu byť. Chcel byť tam, kde je Maggie.

Ešte aj teraz cítil vôňu jej pokožky, cítil tlak jej horúceho tela na svojom. Túžba po nej ho spaľovala tak šialene, až sa chcel premeniť do svojej pravej podoby a skočiť späť za ňou.

Ale to už nikdy nesmel.

Nepatrila do jeho života.

„Meškáš, tiger,“ zavrčal Remi na Wrena, keď vošiel do kuchyne. „Dočerta, kde si trčal?“

Wren si ho nevšímal, z vešiaka pri dverách stiahol bielu zásteru, hodil ju na seba cez hlavu a zaviazal okolo pása. Pribehol k nemu Marvin a rozhnevane, hrozivo škriekal, akoby chcel vyjadriť zmätok, ktorý mu Wren spôsobil, keď ho nechal s medveďmi tak dlho samého.

„Prepáč, opica,“ povedal Wren ticho. „Dnes poobede som mal oveľa lepší program.“

Marvin zošpúlil papuľu, potom vyskočil Wrenovi na plece, objal ho okolo krku a poriadne mu postrapatil vlasy. Wren si ich uhladil, ale nepokarhal ho.

Remi sa naňho nepriateľsky pozrel a išiel po ďalší sud do skladu.

Cez kuchynské dvere vedúce z baru vošiel Tony s kopou riadu. S úľavou sa pozrel na Wrena a svoj náklad zložil do veľkej antikorovej výlevky.

„Človeče, dnes sme lietali ako špinavé handry. Akoby boli fašiangové hody alebo tak nejak.“

Wren vrhol rýchly pohľad na nástenné hodiny. Meškal pätnásť minút a Tonyho ešte čakala hustá premávka v uliciach.

Tony naklonil hlavu k Wrenovi. „Neboj sa. Stihnem to. Ale dávaj si pozor na Remiho, celý deň je nasratý.“

Wren nad tým iba zaprskal. Remi bol v jednom kuse nasratý. Mladý medveď mal zrejme celoživotný predmenštruačný syn-dróm.

„A neleť na tom aute,“ upozorňoval Wren Tonyho, ktorý si už odkladal zásteru a vyťahoval kľúče z vrecka. „Tam ďalej na ulici je policajt.“

„Ďakujem za informáciu.“

Len čo Tony odišiel, Remi so sudom zastal a znova zazrel na
Wrena. „Tak čo? Už sa rozprávaš s kolegami v práci?“

Wren si ho nevšímal a vzal si prázdny podnos.

Remi sa pozrel priamo naňho. „Ukojil si ľudskú ženu, tiger.
Kde si bol dnes poobede?“

Cítil, že medveď chce naňho zaútočiť – bola to nielen Remiho prirodzená vlastnosť, ale aj jeho. Našťastie, medveď mal dosť rozumu. Wren vôbec nezareagoval a pohol sa smerom k baru, aby pozbieral zo stolov poháre.

Bol to typický večer plný turistov a motorkárov, ktorých výkriky sa miešali s heavymetalovými piesňami, znejúcimi z reproduktorov. Babráci vyjdú na pódium oveľa neskôr. Okrem Colta, ktorý bol ich gitaristom, kapela prespala celý deň a vstávala až na súmraku. Pre zviera bolo ťažké zachovať si cez deň ľudskú podobu.

Dokázal to iba veľmi silný jedinec.

Keďže bol čas večere, časť baru so stolmi sa do posledného
miesta zaplnila ľuďmi, ktorí jedli. Šelmoľudí sa tam nepohybovalo veľa. Wren bol jedným z mála, čo prišli pracovať tak zavčasu. Jemu denné svetlo veľmi neprekážalo. Hoci bol podľa šelmoľudských rokov mladý, nikdy nemal väčšie problémy zachovať si pred zotmením ľudskú podobu. Prečo? To nevedel.

Možno to pramenilo z toho, že ho stálo veľa úsilia, či si chcel zachovať podobu čistokrvného tigra alebo čistokrvného leoparda, nielen podobu človeka. Tieto schopnosti si vybrúsil už na začiatku života, keď sa pokúšal nájsť spôsob, ako zapadnúť medzi ostatné zvieratá.

Nanešťastie, výsledok jeho snahy bol sporný, lebo rýchlo vycítili, že je hybrid. Pach bol to jediné, čo nedokázal zmeniť ani čarami. A to ho veľmi hnevalo.

Len čo podnos zaplnil riadom, vrátil sa k baru, kde boli dvere do kuchyne. Fang, ktorý stál za barom, uhol od kuchynských dverí a podržal mu ich otvorené.

Wren mu poďakoval úklonom hlavy. Fang bol vlk, ktorý prišiel do Útočiska takmer pred rokom a pol. Prvých pár mesiacov strávil v kóme, ktorú mu spôsobil nebezpečný Dajmon. Po jeho útoku ostal vlk celkom bezmocný. Na rozdiel od upírov z hollywoodskych filmov Dajmoni nielenže pili krv, ale vysávali dušu zo živých tvorov do vlastných tiel, aby si predĺžili život. Keďže šelmoľudia dokázali čarovať, Dajmoni ich vyhľadávali a zabíjali, aby mohli sami využívať ich magické schopnosti.

Šelmočlovek musel neľútostne bojovať, ak ho napadol Dajmon, preto mal Wren pre Fanga pochopenie. Skončiť v kóme nebola nijaká slasť. Vlk mal čertovské šťastie, že prežil.

Od toho fantastického Dňa vďakyvzdania, keď Fang dokázal prvýkrát zísť z postele, sa pomaly spamätával, ale aj tak ho útok vážne poznamenal.

„Čo sa ti stalo s vlasmi, tiger?“

„Odpadli mi.“

Fang pokrútil hlavou, keď Wren prechádzal okolo neho do kuchyne. Zastal pri výlevkách. Marvin vyskočil z jeho pleca na poličku, aby mohol z podnosu vyložiť riad a dať ho do umývačky.

„Ako to išlo dnes poobede?“

Otočil hlavu a uvidel za sebou Aimee. V obtiahnutom červenom tričku a džínsoch vyzerala nádherne ako vždy. Pery sa jej zvlnili do širokého úsmevu. Pohľad mala plný nádeje.

Wren pokrčil plecami. „Celkom dobre.“

Jej úsmev zmizol. „Kvety nezabrali?“

„Zabrali.“

„Tak prečo nie si šťastný?“

Zasa pokrčil plecami.

Aimee ho schmatla za ruku a ťahala do kúta, preč od ostatných, aby nepočuli. „Wren, porozprávaj sa so mnou.“

Bola jedinou osobou, s ktorou sa tu naozaj rozprával, aj keď to nebolo bohviečo, pretože zriedkakedy jej povedal viac než zopár slov. „Nehodím sa k človeku.“

Rýchlo sa pozrela na dvere, ktoré viedli do baru, kde pracoval Fang. „Áno, je to utrpenie, keď niečo chceme, a pritom vieme, že by sme to nemali chcieť. Ale…“

„V tomto prípade nie je nijaké ale, Aimee,“ povedal Wren so zaťatými zubami. „Katagariáni nemávajú ľudské partnerky, to predsa vieš. Kedy naposledy mal niekto z nás ľudského partnera?“

„Stáva sa to.“

On vedel svoje. „Ak aj áno, boli by sme neplodní. Zviera ne-môže mať deti s človekom.“ Čo by nebola taká tragédia. Bohovia vedeli, že posledné, čo potreboval, bolo splodiť ďalších takých netvorov ako on. To však nebol kameň úrazu. Najväčšiu prekážku videl v tom, že Maggie bola nad jeho možnosti. Stelesňovala všetko dobré na tomto svete a on všetko, z čoho mali ľudia hrôzu a des.

To neprichádzalo do úvahy.

Wren si odovzdane vzdychol. „Už som ju pustil z hlavy. Teraz musím pracovať.“

Ale problém bol v tom, že ešte nepustil Maggie z hlavy. Na-opak, myslel na ňu viac než predtým. Nechápal, prečo po nej tak dychtí. Prečo ju tak bytostne potrebuje.

Šelma v ňom ukrytá chcela Maggie vysliediť a uloviť. Už jej tiekli sliny, už to v nej vrelo. Bol rád, že vedel, ako ovládnuť tú šelmu, lebo inak ťažko povedať, čo by mohol spáchať.

Nechal Aimee tak a odišiel si po podnos.

„Wren?“ zavolala ho a potiahla za ruku, aby zastal.

Wren vrhol veľavravný pohľad smerom k baru, kde Fang čakal na svoju mladú medvedicu. „Prestaň snívať, Aimee. Naša realita je príliš tvrdá a niečomu takému nepraje.“

V jej modrých očiach videl pochybnosti. „Ale v živote nás poháňa nádej, že príde niečo lepšie.“

Posmešne sa zasmial nad jej slepým optimizmom. „Nádeje som sa vzdal v deň, keď mi moja vlastná matka skočila na krk a chcela ma zabiť.“ Tvrdo sa na Aimee pozrel. „A keby som bol tebou, Aimee, tiež by som si na to dával pozor. Ani jeden z nás nemá ľudskú matku. Ak si náhodou myslíš, že Nicolette na teba nezaútočí, tak si blázon.“

„Som jej jediná dcéra.“

„Aj ja som bol jediné dieťa – posledný potomok matkinho druhu – a predsa bez váhania išla proti mne. Nezabudni na to.“ Wren sa prešmykol popri Aimee a vrátil sa do baru.

Aj tak mu Aimine slová stále zneli v ušiach.

Nádej. Trpko sa zasmial tomu slovu. Nádej bola pre ľudí. Nie pre zvieratá ani pre netvorov.

„Ahoj.“

Zdvihol pohľad a zistil, že ho oslovila mladá žena v mimoriadne krátkej sukni a obtiahnutej blúzke.

Zaklonila hlavu a šupla do seba drink. „Povedala som si, že ti ušetrím čas a pohár ti prinesiem,“ vysvetľovala, ale pritom ho prebehla horúcim pohľadom. Zošmykla pohár po prsiach a podala mu ho.

Wren bol ohromený, že voči nej vôbec nič necíti. Sklonil hlavu, vzal od nej pohár a odišiel k ďalšiemu stolu.

Žena sa urazene vrátila na svoju stoličku.

„Dofrasa, tiger, čo je s tebou?“ spýtal sa Justin, keď sa pripojil k Wrenovi. „Ktorá šelma by odvrhla takú kosť?“

„Choď si ju uloviť, panter,“ povedal Wren ticho. „Je celá tvoja.“

„Fajn, idem na to.“

Wren sledoval, ako Justin zamieril rovno k žene a rozbehol s ňou rozhovor. O niekoľko minút už obaja odchádzali ku skladovacej miestnosti vedľa pódia, ktorú jeden z medveďov zvukovo izoloval, aby mali vhodné miesto pre rýchlovky s radodajnými ľudskými ženami.

Bolo to zvláštne, ale žena nevyvolávala vo Wrenovi vôbec nijaké pocity. Ani len ľahké vzrušenie. Keby nepoznal pravdu, bol by presvedčený, že je zadaný a má partnerku. Ale na ruke nemal znak spárenia, a keby aj mal, nikdy by svoj život nespojil s človekom. Najmä nie s Maggie. Jej otec bol príliš významný muž.

Ich povinnosťou bolo utajiť svoj svet pred ľuďmi. Vybrať si životnú partnerku z rodiny politika by bola samovražda.

Pribehol k nemu Marvin, položil pohár na podnos a zase odbehol.

Nicolette sa postavila tesne pred dvere svojej kancelárie a po-
zorovala Wrena, ako upratuje stoly. Všetky zvieracie pudy, ktoré mala vrodené, jej hovorili, že prišiel pravý čas, aby Wren opustil Útočisko – no niežeby ho tu niekedy chcela.

Keby to záviselo od nej, v Útočisku by nebýval nikto okrem
jej vlastnej rodiny. Pravidlá však neurčovala ona. Diktovala ich životná nevyhnutnosť. Tá jej prikazovala, aby dovolila iným šelmoľuďom prísť a odísť, či dokonca žiť v jej milovanom penzióne.

To však neznamenalo, že sa jej to páči

Tvár jej zmäkla, keď pohľadom spočinula na svojom synovi Devovi, ktorý sa práve rozprával s jej ďalším synom Cherifom. Dvoch synov stratila. Zabili ich arkádski šelmoľudia, ktorí ich prenasledovali ako štvancov iba preto, že patrili k zvieracej rase.

V krvilačnej vojne Arkádov proti Katagariánom nechcela prísť o ďalšie deti.

Urobila by čokoľvek, aby ochránila svoju rodinu.

„Zlato?“

Obrátila sa za hlasom svojho manžela. Aubert na ňu znepo-kojene pozeral. „Oui, Aubert?“

Hodil pohľad dozadu, kde bol Wren. „Ten tiger nikomu neubližuje.“

Skrivila pery a ďalej pozorovala, ako Wren odpratáva poháre zo stolov. „Už len jeho prítomnosť ma dráždi. Nie je v po riadku a ty to dobre vieš.“

„Nemá kam ísť.“

„Ani my.“ Mykla bradou smerom k opici, ktorá poskakovala za tigardom. „Toto je tiež proti prírode. Nenávidím toho prekliateho opičiaka. Je odporný. Takéto zvieratá sú našou potravou. Nikdy by sa nemali chovať ako domáci miláčikovia.“

„Marvin nie je domáci miláčik,“ povedal ticho Aubert. „Nepatrí Wrenovi. Sú priatelia a opica tigra upokojuje. Preto jej tu dovo-ľujeme ostať.“

Zhnusene odfrkla. „Prečo sa oňho musíme starať? Sme medvede. Sme silnejší. Stačí jeden úder a tigra zabijeme.“

Súhlasne prikývol. „V divočine, šelma proti šelme, to áno. Lenže Wren je sčasti človek, tak ako my. Vie, že na nás nemá
útočiť spredu, ale skôr odzadu. To, že má menšiu silu, si nahradí rýchlosťou, pohyblivosťou a obratnosťou. Vedel by nás zabiť. O tom nepochybujem.“

Zlostne pozrela na manžela. „Bojíš sa ho?“

„Nie,“ ostro jej odsekol. „Ale nie som blázon. Nedovoľ, aby ťa nenávisť zaslepila, ma petite. Lepšie urobíme, keď jeho silu využijeme v boji na našej strane, ako by sme si ho mali znepriateliť.“

Uvažovala nad jeho slovami. „Možno, ale je iný než ostatní. Nevšíma si nás a neváži si ani našu pohostinnosť.“

„Oui, ale necháva si to pre seba. Málokedy sa s niekým rozpráva.

Nicolette napriek tomu Wrenovi neverila. Cítila tigardov nepokoj. Cítila jeho nevyrovnanosť a výbušnosť. Každú chvíľu mohol zúrivo zaútočiť. „Myslím, že by sme mali svoje obavy predniesť pred Omegrionom.“ Omegrion bolo najvyššie rozhodovacie zhromaždenie ich rasy. Tvorilo a presadzovalo zákony spoločné pre všetkých šelmoľudí. Jeho členovia mohli vyhlásiť vražednú honbu – akúsi krvnú pomstu – na každého, oho šelmoľudia pokladali za hrozbu pre svoj svet.

Aubert prevrátil oči. „To netreba. Wren nie je nijaký zabijak.“

„Nie je, ale bude. Cítim to.“

Wren si zhlboka vzdychol, keď utieral stôl. S novým účesom
priťahoval príliš veľa pozornosti, a to nenávidel. Vždy bol najradšej, keď zapadal do prostredia. Predtým si ho možno ľudia aj všimli, ale rýchlo odvrátili pohľad. Alebo s odporom skrivili ústa.

Teraz bol pre obe pohlavia zaujímavejší. Ženy ho pozorovali preto, lebo sa im páčil. Muži ho pozorovali s prižmúrenými očami zasa preto, lebo ich partnerky naňho vrhali vášnivé pohľady.

Tigre boli povahou samotárske tvory. Žili svoje životy osamote.

A predsa ho myšlienky unášali späť k tomu poobediu. K úžasnej Maggiinej tvári.

Musím na ňu zabudnúť.

Jediný problém bol v tom, že nemohol.

Marguerite si vzdychla, keď ustieľala posteľ. Bolo ťažké ne-myslieť na Wrena, veď v nej spolu strávili väčšinu popoludnia.

„Tak je to lepšie, že odo mňa odišiel,“ hovorila si.

Mala pravdu. Právnická škola nebola ľahká. Prednášky boli náročné a vyžadovali si veľa sústredenia. Rozhodne nepotrebovala, aby ju rozptyľoval problémový, nezvládnuteľný priateľ.

V nijakom prípade si nemohla dovoliť vyletieť zo školy. To by jej otca nepotešilo.

Marguerite odstúpila od postele a o niečo zakopla. Zamračila sa, pretože na dlážke zbadala malú čiernu peňaženku.

Vystrúhala grimasu. „Dofrasa.“ Aké má hlúpe šťastie. Peňaženka určite vypadla Wrenovi z vrecka, keď sa obliekal.

Zdvihla ju a otvorila. Našla v nej vodičský preukaz a peniaze. Áno, patrila jemu. Nemohla patriť nikomu inému, nestratil ju nijaký nešikovný vlamač.

„Mala by som mu ju poslať poštou.“

Ale pravdepodobne ju bude potrebovať skôr, než mu ju doručia. „Zachovám sa ako dospelý človek.“

Odnesie ju do baru, nechá ju u čašníčky a rýchlo sa vyparí, aby ju nezbadal.

No áno, bolo to trochu zbabelé a nie veľmi hodné dospelého človeka, ale aspoň si ušetrí nepríjemné pocity. Ak ju nechce vidieť, tak ani ona nechce, aby ju tam videl.

Wren bol v kuchyni a vykladal riad z podnosu, keď ním prebehol neznámy pocit. Zvláštna horúčava a chvenie. Akoby ho to zasiahlo priamo do duše.

Prižmúril oči, sklonil hlavu, nahrbil sa a skúmavým pohľadom preletel po miestnosti.

Nezbadal nič nezvyčajné. Ale šelma v jeho vnútri stále niečo cítila.

So škrípajúcimi zubami vyšiel z kuchyne a zamieril do baru. Urobil len jeden krok a zistil zdroj svojho nepokoja…

Maggie.

Rozprávala sa s Devom.

Wren ešte viac zúžil pohľad, pretože ho ovládla žiarlivosť, akú nikdy predtým nezažil. Mal čo robiť, aby sa udržal v ľudskej podobe a nerozbehol sa divoko proti medveďovi. Dev by skončil mŕtvy v jeho papuli.

Namiesto toho prešiel cez bar rýchlymi, prudkými krokmi.

Marguerite cítila, že vzduch za ňou sa hýbe. Ešte skôr než otočila hlavu, vedela, že je to Wren. Cítila jeho prítomnosť ako skutočný dotyk.

Pozrela sa naňho cez plece. Jeho modré oči ju spaľovali. Rozochvela sa pod silou jeho pohľadu.

„Zabudol si si peňaženku,“ povedala rýchlo, lebo nechcela, aby si myslel, že ho prenasleduje. Vzala peňaženku od muža, ktorému ju pred chvíľou zverila, a podala ju Wrenovi. „Chcela som ti ju tu len nechať.“

Pohla sa k dverám.

„Počkaj,“ povedal Wren a potiahol ju, aby zastala.

„Na čo mám čakať?“ povedala ostrejšie, než chcela. „Wren, nie som hračka na pobavenie. Jasne si mi povedal, že medzi nami už nič nie je. Bola som…“

Jej slová prerušil spaľujúcim bozkom. Marguerite až zastenala, keď pocítila tú divokú dravosť na svojich ústach.

Aj tak sa odtiahla. „To je kruté.“ Hltal ju očami, v ktorých zba-dala trpkú túžbu.

„Už si niekedy chcela niečo, čo ti mohlo uškodiť? A túžila si po tom tak veľmi, že si nebola schopná myslieť na nič iné?“

„Áno, veď nakoniec preto zjem čokoládu vždy celú.“

Zasmial sa a pocítila, že Wrenovo zovretie na pleci povolilo.
Neušlo jej, že muž stojaci za ním je šokovaný.

Wren si ju pritiahol k sebe, pritlačil sa nosom k jej hlave a zhlboka vdýchol vôňu jej vlasov. „Chcem ovoniavať svoju čokoládu, mačička. Aj keď ma to zabije.“

Zamračila sa nad jeho slovami. „Nikdy by som ti neublížila, Wren.“

Celý stŕpol, akoby niečo počul alebo cítil. „Už musíš ísť. Nie je to tu pre teba bezpečné.“

„Prečo?

„Wren neodpovedal. Obidvaja priťahovali príliš veľkú pozornosť ostatných šelmoľudí v bare. Nemohol dovoliť, aby sa dozvedeli, aká dôležitá začína byť preňho táto žena.

„Urobím si prestávku,“ povedal Devovi, potom ju chytil za ruku a viedol k dverám.

„Čo sa tu deje?“ spýtala sa ho, keď sa dostali na ulicu.

„Nemôžem ti to povedať. Vážne nemôžem.“ V nijakom prípade jej nemohol prezradiť, že jeho city k nej boli úplne nevhodné a pomýlené. Nesmel mať rád človeka. Nie takto.

Cítil…

Cítil sa ako človek. A to rozhodne nebol.

Wren ju odviedol k jej mercedesu zaparkovanému vo vedľajšej ulici. Zaťal päste, pretože telo sa mu búrilo a domáhalo sa jej tela.

Prečo sa takto cítil? Dočerta, bola to chyba.

Dvihol ruku a priložil jej dlaň na červené líce.

Nebol ten pravý, ktorého v živote potrebovala. Nebol ten pravý pre nikoho, a on to vedel. Ale prvýkrát v živote túžil s niekým byť.

A práve s ľudskou ženou.

Čo sa to s ním dialo? Mal trelózu, ktorá postihuje niektorých šelmoľudí, keď sa dostanú do puberty? Vtedy túto chorobu necítil, nechápal to šialenstvo, ktoré sa podobalo besnote a prejavovalo sa prudkými návalmi hormónov.

Teraz ho však cítil. Hlodalo v ňom a hľadalo ukojenie.

Možno sa uňho trelóza oneskorila, pretože bol kríženec. To nevedel. Ale ľudia ho rozhodne nemali priťahovať. Nie viac, len ako posteľová známosť alebo korisť.

Vpíjala sa doňho vyčítavými hnedými očami, ktoré sa blýskali od hnevu. „Nechápem, o čo tu ide, Wren. Odvrhneš ma a ešte na mňa pozeráš, akoby si bol hladom trpiaci žobrák a ja jediný rezeň v meste.“

„To si dobre vystihla,“ povedal nežne. „Si trieda, na ktorú
nemám.“

„Prečo si to myslíš?“

„Nie som v poriadku, Maggie. Telesne, citovo, ani spoločensky… Nemal by som byť s tebou.“

„To je hlúposť. Stále mi to hovoríš, ale ja som si na tebe nevšimla nič nenormálne. Čo ti je, že spolu nemôžeme chodiť?“

Veľmi si želal, aby jej to mohol povedať, ale nebolo by to rozumné. To vedel. Keby jej prezradil, že je zviera, vystrašila by sa na smrť. Namiesto toho použil ľudské dôvody. „Som spoločensky neprispôsobivý.“

„To som aj ja. V spoločnosti bývam trápna a nenávidím večierky všetkého druhu.“

„Ja nenávidím ľudí.“

„Preto máš ruku stále na mojej tvári?“

Až prehltol, keď počul pravdu, ktorú nemohol poprieť. „Lebo

k tebe necítim nenávisť.“

„No, to sa mi uľavilo, zvlášť po dnešnom popoludní.

Začalo mu šklbať čeľusťou, keď od nej odtiahol ruku. „Musím sa vrátiť do práce.“

„Uvidím ťa ešte?“

Chcel povedať nie, ale časť jeho ja sa pri nej cítila dokonale
pokojná. Boli to jediné chvíle jeho života, keď sa cítil taký šťastný.

Mocní bohovia, ona ho vlastne napoly skrotila.

Zbav sa jej.

Nemohol. Potreboval ju mať pri sebe. Cítil, ako jej proti svojej vôli prikývol.

Marguerite si s úľavou vydýchla. Neuvedomovala si, že zadržala dych, keď napäto očakávala odpoveď.

Tentoraz ju neodmietol. To bolo dobré znamenie.

„Wren?“

Pozrela sa zaňho a na ulici zbadala rozladenú staršiu ženu, ktorá do nich zabodávala zlostný pohľad. Bolo jasné, že žena necíti sympatie ani k jednému z nich, veď nedávno vyhodila Marguerite zo svojho domu.

Wren na ňu vrhol pohľad, potom zo seba vydal akési zavrčanie, ktoré veľmi nepripomínalo ľudský zvuk, a zasa sa zadíval Marguerite do očí. „Už musím ísť.“

„Dobre.“ Marguerite sa naklonila dopredu a dala Wrenovi zdržanlivý bozk na líce. Keď sa od neho odkláňala, videla, že si ho slastne vychutnáva.

Zdvihol jej ruku, pritiahol si ju k perám a dal jej vášnivý bozk na hánky. „Dávaj si pozor.“

„Aj ty.“

O krok ustúpil, keď nasadala do auta, a nepohol sa, kým nezmizla z dohľadu.

Obrátil sa a kráčal k miestu, kde ešte stála Nicolette. Medvedica nepovedala ani slovo, keď prešiel okolo nej, ale cítil jej rozpálený zlostný pohľad.

Nevšímal si to, vrátil sa do baru a pokračoval v práci.

Nicolette vošla dnu hneď za tigardom a zastala pri svojom sy-novi Devovi. „Je to proti prírode, aby našu rasu priťahoval človek.“

„Začína byť nevyrovnaný.“

Prikývla. „Pred niekoľkými hodinami som sa rozprávala s jeho bratrancom.“

„A?“

Pozrela sa na tigarda prižmúrenými očami. „Povedal, že Wren zabil obidvoch svojich rodičov.“

Zdalo sa, že Dev je správou omráčený, ale ona nebola. Očakávala, že sa dozvie presne toto. V tigardovi bolo niečo temné.

„Čože?“ spýtal sa Dev. „Veď bol iba trochu odrastenejšie mláďa, keď ho sem priviedli.“

„Jeho druh je prekliaty. Prečo podľa teba snežné leopardy už takmer vyhynuli? Zošalejú a zaútočia na tých, od ktorých sú závislí. Na tých, ktorí sa o nich starajú.“

„Myslíš, že Wren čoskoro zošalie?“

„Čo si myslíš ty?“

Dev sa rýchlo pozrel smerom k miestu, kde Wren upratoval stôl a Marvin mu sedel na pleci. „Myslím, že je do tej ženy zaľúbený. Dokonca som počul, ako sa smeje.“

Nicolette sa nad tým pohŕdavo uškrnula. „Je proti prírode aby Katagarián miloval človeka. Okrem toho, tá žena je smrteľne nebezpečná pre nás všetkých.“ Slovo žena doslova vypľula z úst. „Vieš si predstaviť, čo by sa stalo, keby sa jej otec o nás dozvedel? Prenasledovali by nás a zabíjali.“

Dev prikývol. „Ľudia by podľahli panike, o tom nepochybujem.

Nicolette zaškrípala zubami, pretože ju ovládol surový ne-ľútostný hnev. „Nedovolím, aby nás všetkých ten kríženec a netvor ohrozoval.“

„Čo plánuješ podniknúť, Mamka?“

Neodpovedala, pretože pozorovala tigarda, ktorý na ňu vykrivil ústa, keď niesol nádoby do kuchyne.

Nemohla Devovi povedať, čo plánovala. Z nejakých dôvodov mal jej syn tigarda celkom rád. A to ju hlboko zarážalo. Lenže väčšina samcov boli slabosi. Preto sa medvedice pokladali v ich zvieracom druhu za silnejšie a preto viedla túto domácnosť ona.

„Neboj sa, Devereaux. Mamka si so všetkým poradí. Choď strážiť naše dvere.“

Už čoskoro bude jej dom opäť bezpečný – bez hrozby, ktorú pre nich všetkých znamenal Wren.

Kapitola 7

MARGUERITE SI ŤAŽKO VZDYCHLA, keď sa prechádzala
sama po zoologickej záhrade a pozorovala zvieratá, ako sa spolu hrajú alebo oddychujú. Prešli tri dni a Wren sa jej vôbec neozval. Čo bolo ešte horšie, pred dvoma hodinami jej telefonoval otec a vrieskal na ňu za to, že Blaina zatkli a hrozil mu súdny proces. Bolo jasné, že ani Blaine, ani jeho otec sa nenamáhali informovať jej otca, kto v skutočnosti Wren je – Blaine tomu pravdepodobne odmietol uveriť. Nakoniec, čia rodina by mohla byť významnejšia než tá jeho? A čo iné by mohol robiť človek s toľkými peniazmi ako Blaine, než sa opájať vlastnou dôležitosťou?

Bolo jej z toho zle a ešte teraz v hlave počula otcov rozhnevaný hlas.

„Bude mať trvalý záznam v registri trestov, a kvôli čomu? Kvôli bezcennému povaľačovi, s ktorým si sa rozhodla priateliť? Vážne Marguerite, čo sa to s tebou deje? Blainov otec mi pomohol zozbierať desaťtisíce dolárov na kampaň a moja dcéra dá zatknúť jeho jediného syna? Chceš ma zničiť? Chceš, aby ma skolil infarkt a aby si skôr získala dedičstvo? Tak rovno vytiahni zbraň a zastreľ ma. Nech to už máme za sebou…“

A potom vytiahol ešte jedno staré známe eso z rukáva, ktorým sa jej vždy spoľahlivo zadrel hlboko do duše.

„To mám za to, že som sa oženil s Cajunkou proti vôli svojej
rodiny. Nikdy som nemal splodiť deti. Sú rizikom, ktoré si politik nemôže dovoliť.“

Počas celej jeho štyridsaťpäťminútovej tirády sa vôbec nedostala k slovu. Po chvíli sa už o to ani nepokúsila. Položila slúchadlo na stolík, a kým otec soptil, chrúmala čipsy a listovala v časopise. Keď skončil, iba sa mu ospravedlnila a zavesila.

Jej otec rozhodne nepatril k ľuďom, ktorí sa dali presvedčiť rozumnými dôvodmi. Samozrejme, celú vec mohla ukončiť tak, že by mu povedala, kto je Wren a prečo sa Blaine nedokázal z maléru vyvliecť ani pomocou úplatku, ale mala z toho sadistickú radosť, keď mu to nepovedala. Nech sa otec utápa v tých svojich pomýlených predstavách.

Ako ho poznala, urobil by obrat o stoosemdesiat stupňov, keby sa dozvedel, aký je Wren bohatý.

Ale nechcela, aby mal jej otec rád Wrena preto, že má veľký majetok. Chcela, aby videl človeka, nie peniaze.

Pokrútila hlavou, ďalej kráčala po chodníku medzi klietkami v zoo a snažila sa celú záležitosť pustiť z hlavy. Lenže to sa nedalo. Nechcela bojovať s vlastným otcom.

Chcela len, aby bol otec na ňu pyšný. A aby ju chápal. On sa však správal tak nerozumne. Nepoznala nikoho iného, kto by robil také rýchle závery, na základe zopár informácií, a potom sa donekonečna hádal, že pravdu má on a všetci ostatní sa mýlia.

„Raz sa ti vzopriem, ocko,“ zašepkala. Dúfala v to, ale bolo to ťažké. Napriek všetkému ho milovala. Bol to jej otec a mával aj chvíľky nesmiernej lásky…

Aspoň občas.

Jednoducho mal na ňu vysoké nároky. Chcel, aby bola taká ako Whitney alebo Elise, vzorná slečna z lepšej spoločnosti. Oslňujúca kráska, ktorá sa môže stať oddanou manželkou hociktorého boháča. Spoľahlivou partnerkou, ktorá organizuje strategicky dôležité večierky, aby pomohla svojmu manželovi vyšplhať sa po rebríčku úspešnosti, nech si vyberie akýkoľvek cieľ.

To však nebolo nič pre ňu. Bola nevýrazná a k útlemu, krehkému žieňaťu mala ďaleko. Pokiaľ ide o večierky… radšej sedela sama niekde v kúte a čítala. Neznášala, keď musela byť milá k ľuďom, ktorých nemala rada, lebo jej otec od nich očakával finančné príspevky. Neznášala, keď sa musela správať falošne. Chcela len jediné, byť sama sebou.

Chcela na tomto svete zaujať vlastnými schopnosťami tak ako jej matka, kým sa nevydala, a nie byť iba pomocnou rukou pre niekoho ďalšieho. Tento štýl života jej matku zničil a vedela, že ju by to zabilo takisto.

„Jednoducho, chcem dýchať.“ Bolo jej jedno, čo bude robiť, pokiaľ bude mať zamestnanie alebo kariéru, ktorú si vybrala ona. Nebude zatvorená v klietke ako tieto zvieratá. Bez ohľadu na to, ako svojho otca milovala, už mu nedovolí, aby s ňou zaobchádzal tak, ako zaobchádzal s jej matkou. Skôr či neskôr ho donúti, aby ju nechal žiť podľa vlastných predstáv.

Marguerite sa zastavila pred výbehom s bielymi tigrami. Už keď bola malé dievčatko, nesmierne rada chodila do zoo. Bolo to milované miesto jej matky.

Mama tu vyrastala. Práve Margueritin starý otec z maminej strany v sedemdesiatych rokoch a začiatkom osemdesiatych viedol kampaň za záchranu zoologickej záhrady. Bol to vizionár, ktorý ju vyviedol z temného stredoveku a premenil na jednu z najvýznamnejších zoologických záhrad v celej krajine.

Všade, kam sa pozrela, videla matkinu rodinu.

Vlastne videla matku.

Keď bola jej mama študentkou na Tulanovej univerzite, pracovala tu ako sprievodkyňa. Po skončení školy sa plánovala stať veterinárkou alebo ošetrovateľkou v zoo, ale manželstvo prekazilo všetky jej sny.

Marguerite si spomínala, že mamu videla usmievať sa alebo smiať iba vtedy, keď ju vzala sem a rozprávala jej príbehy o zvieratách, ako žijú a lovia korisť. Tu našla Marguerite vnútorný pokoj.

Tu, kde mohla znovu cítiť prítomnosť svojej matky.

Margueritin otec toto miesto nenávidel. Preňho bolo podradné, špinavé a hnusné. Ale Marguerite sa zdalo nádherné.

„Chýbaš mi, mami,“ zašepkala, keď pozorovala, ako sa dva tigre hrajú v malej, ale presnej kópii divočiny, ich domova.

Mala iba dvanásť rokov, keď sa matka – skľúčená úlohou po-litikovej manželky – predávkovala antidepresívami. Samozrejme, Margueritin otec to ututlal, preto si každý myslel, že to bola nešťastná náhoda, ale ona poznala pravdu. Otec sa odmietol s matkou rozviesť či aspoň rozísť a žiť oddelene. Uškodilo by to jeho kariére.

Matka nezniesla myšlienku, že ju bude do konca života tvrdo kritizovať za jej priateľov, štýl obliekania, záľuby, vkus a všetko ostatné, preto vzala situáciu do vlastných rúk. Zanechala Marguerite list na rozlúčku, v ktorom jej odkázala, aby bola silnejšia než ona.

Choď za svojím srdcom, Marguerite. Nikomu nedovoľ, aby ti diktoval, ako más žiť. Život máš len jeden, anjel môj. Preži ho za nás obidve.

Marguerite sa zachveli pery od návalu žiaľu. Jej matka bola
naozaj krásna a nežná duša.

Po matkinej smrti Marguerite dlho otca nenávidela. A hlboko nenávidela Boha za to, že ju s ním nechal samotnú. Ale s pribúdajúcimi rokmi ho začala trochu chápať.

Tak ako Blaine a Todd, aj on bol vydaný napospas cieľom svojej ctižiadostivej rodiny, ktorá mala o jeho budúcnosti presné predstavy. Jej starý otec riadil otcovi celý život od narodenia. A v mnohých veciach to robil dodnes. Otec sa ešte aj ako vplyvný senátor vždy podriadi jeho názorom. Ak sa deduško rozčúli, rozčúlený a skrušený je aj ocko.

Otec sa vzoprel jej starému otcovi len raz, keď sa oženil s jej
matkou.

Marguerite nevedela určite, či otec niekedy matku naozaj miloval. Bola jednou z tých dokonalých, fantastických žien. Krásavica, za ktorou sa obracali všetky hlavy. Chcel ju každý muž.

Otca nepochybne priťahovala výnimočným vzhľadom. Okrem toho ako bývalá Miss Louisiany a Cajunka, ktorej otec zachránil ich milovanú Audubonovu zoologickú záhradu, znamenala veľký prínos pre muža s politickými ambíciami. S matkou po boku mohol otec vyhlasovať, že chápe potreby všetkých obyvateľov Louisiany – bohatých aj chudobných.

No, ich potreby možno chápal, ale nikdy nechápal potreby svo-jej dcéry a ani nikdy nebude.

„Ahoj, Maggie.“

Marguerite stuhla, keď spoznala ten sýty, hypnotický hlas. Pozrela sa cez plece a zbadala, že pár krokov za ňou stojí Wren.
Mal na sebe voľnú džínsovú košeľu a džínsy. Nič krajšie v poslednom čase nevidela. Blond vlasy mal trochu strapaté a vďaka modrej košeli mu oči doslova svietili. Vyrazil jej dych.

Bez rozmýšľania sa mu vrhla do náručia a pevne ho objala, pretože potrebovala cítiť teplo človeka.

Lepšie si to ani nemohol načasovať.

Wrena šokovala jej reakcia. Ovinul si ruky okolo nej, keď zacítil, ako ho zviera. Ešte nikto nebol nikdy taký šťastný, že ho vidí. Až prehltol, lebo ho zaplavili neznáme nové city.

„Som taká rada, že si tu,“ zašepkala.

„Všimol som si.“

Odtiahla sa a po tvári jej preletel úškrn. Pocítil jej náhly strach. Wren sa na ňu usmial, hoci srdce mu zvierala cudzia bolesť. „Bol to žart, Maggie.“

Výraz tváre jej opäť zmäkol radosťou. „Ako si vedel, že som tu?“

Stíchol, pretože sa snažil vymyslieť hodnovernú lož. „Nebola si doma.“

„Hej, ale mohla som byť hocikde v New Orleanse.“

Wren si nervózne šúchal krk. Musí odviesť jej pozornosť od
takéhoto druhu otázok, kým mu niečo nevykĺzne z úst.

„Rád sem chodím.“ To bola obrovská lož. V skutočnosti zoologické záhrady nenávidel. Nezniesol pohľad na zvieratá zavreté do klietok. Keďže bol jedným z nich, počul ich myšlienky a cítil ich utrpenie. Ale nie všetky boli zo svojej situácie nešťastné. Mnohým zvieratám sa páčila pozornosť ľudí a boli vďačné, že môžu žiť v bezpečnom prostredí.

Ale ostatné…

Boli presne ako on. Dravci. A mali odpor ku klietkam a väzeniam všetkého druhu.

Keď bol dieťa, matka mu vždy hrozila, že ho predá do zoo.

„Je to hračka prírody. Zaplatili by nám slušné peniaze, aby
mohli niečo také ukázať verejnosti. Len si predstav, aký balík peňazí by sme získali.“ Pred tým, aby skončil na takomto mieste, ho ochránil jedine otec.

Wren škrípal zubami, keď odvrátil pohľad od bielych tigrov.
V tunajšej zoo boli hlavnou atrakciou. Jeho matka sa nemýlila.

Nenávidel ju za to.

Potlačil zlé myšlienky a obrátil sa znova k Maggie. „Prečo si tu?“

Podmanivo sa naňho usmiala. „Veď som ti hovorila, že som
posadnutá tigrami.“ Pozrela zaňho do priekopy, kde sa hrali biele tigre. „Rex a Zulu sú asi najkrajšie tvory, aké som kedy videla. Neuveriteľne rada sem chodím a pozorujem ich.“

Jej slová ho pobavili. „Hmm, tak ty máš rada bielych tigrov?

Prikývla. „Dala by som za to neviem čo, keby som sa mohla
s niektorým pomaznať.“

Usmial sa nad tou iróniou. Ani netušila, že to už urobila „Nie je také ťažké skrotiť ich.“

Zasmiala sa. „No určite. Pravdepodobne by zožrali každého, kto by bol taký hlúpy a priblížil by sa k nim.“

Možno, ale nie v prípade, ak ruka, ktorá ich hladká, je taká nežná, citlivá a jemná ako Maggina. Každý tiger by si ľahol k jej nohám…

On určite.

Wren vzal tie krásne ruky do svojich. Pokožku mala ako ho-
rúci zamat, čo mu pripomenulo, aké mäkké je celé jej telo. Cítil v nej hlboký smútok a bolelo ho z toho aj jeho vlastné srdce. „Prečo teraz neštuduješ?“

Vzdychla si, akoby niesla na pleciach ťarchu celého vesmíru.
„Neviem sa sústrediť. Pred chvíľou som mala zúfalý telefonát
s otcom, tak som sa snažila upokojiť na mieste, ktoré vyvoláva
aspoň zdanie šťastia.“ Stiahol sa mu z toho žalúdok. Nechcel
narušiť jej pokoj. „Mám ťa nechať samu?“

Pokrútila hlavou. „Nie. Šťastie som našla, keď som ťa uvidela.“ Prestalo mu biť srdce, lebo počul slová, o ktorých si myslel, že ich nebude počuť nikdy od nikoho. Ich vzťah odporoval pravidlám. Šelmoľudia si partnerky nevyberajú sami, sudičky to robia za nich a bez nich.

Zakaždým, keď šelmočloveku určili celoživotného partnera,
na ruke sa mu objavil znak spárenia. Takmer vždy sa objavil po
sexe, čo bol jeden z dôvodov, prečo boli nespárení šelmoľudia
promiskuitní. Čím viac náhodných známostí mali v posteli, tým skôr si mohli nájsť partnera. Ale Wren nemal nijaký viditeľný znak, ktorý by mu ukazoval, že Maggie je jeho.

Ukazovalo mu to iba srdce, ktoré po nej túžilo.

Nerozprával, iba vnímal, ako si s ním Maggie preplietla ruky. Úsmev na jej tvári mu rozohnal každú čiastočku tela.

Vlasy malá zopnuté dozadu, len jeden prameň jej voľne padal
popri tvári až k jamke na krku. Neovládateľne túžil dotknúť sa
toho miestečka perami, aby mohol vdychovať jej vzácnu vôňu.

Oči mala plné vášne a lásky. Bola určíte tou najkrajšou bytosťou, akú kedy v živote videl.

Okolo nich prebehla skupinka žiakov, smiali sa a vykrikovali, keď videli dvoch tigrích samcov.

Wren si deti sotva všimol. „Čo máš dnes v pláne?“

Pokrčila plecami. „Zatiaľ nič. A ty?“

„Dnes mám voľno.“

„Vážne?“

Prikývol, potom sa na ňu diabolsky uškrnul. „Ideme sa niekam vyzliecť donaha?“

Marguerite pri jeho návrhu zvýskla a cítila, ako ju oblieva horúčava. Ale pravdou bolo, že nič iné nechcela. „To je všetko, čo pre teba znamenám?“ doberala si ho.

„Nie,“ povedal s hlbokou úprimnosťou a oči mu pritom blčali. „Znamenáš pre mňa oveľa viac než to.“ Až prehltla nad vážnosťou jeho hlasu. Nad naliehavým výrazom jeho tváre. Bola ním celkom uchvátená. Pustil jej ruky, chytil do dlaní jej tvár a pritiahol si ju k sebe. Marguerite zatvorila oči v očakávaní, že ju pobozká.

Jeho pery sa dotkli jej pier.

Zrazu výkrik preťal vzduch.

„Pomoc! Panebože, zavolajte niekto ošetrovateľov zvierat. Rýchlo!“

Wren sa odtiahol od Marguerite, pretože deti začali vrieskať a okolo nich sa zbiehali ľudia.

„Čo sa stalo?“ spýtala sa.

Asi meter od nej jačala nejaká pani. „Och, panebože, to dieťa je v klietke s tigrami!“

„Zožerú ho!“

Keď sa Marguerite otočila, vyrazilo jej dych, lebo v klietke
zbadala asi osemročného chlapca. Po páde do priekopy mal za-
krvavenú tvár a roztrhané šaty, plakal, kričal a snažil sa vyliezť
naspäť hore k ohrade, lenže hladký betónový múr mu v tom bránil. Špliechal okolo seba vodu, a tým priťahoval ešte väčšiu pozornosť tigrov.

Čo bolo horšie, tigre vrčali a syčali a pomaly sa prikrádali po
odpočívadle k vode, ktorá ich oddeľovala od dieťaťa.

Bola si istá, ako každý v dave ľudí, že je po chlapcovi.

Odrazu Wren vybehol popri nej k drevenému zábradliu, ktoré držalo návštevníkov ďalej od ohrady. S hrôzou sledovala, ako sa prešvihol ponad ohradu a ostnatý drôt, skočil do klietky a prikrčený do podrepu pristál neďaleko chlapca na jednej z betónových plôch, ktoré tvorili vo vode malé ostrovčeky. Wren mal sklonenú hlavu a to svoje typické držanie tela divokej šelmy. Pomaly sa však postavil na nohy a obrátil k dieťaťu, ktoré kričalo a plakalo.

Zakryla si rukou ústa, lebo čakala, že tigre ich oboch zabijú.

Wren sa opatrne priblížil k dieťaťu, ktoré sa pri páde zranilo.

„Už bude dobre, drobec,“ povedal mu Wren pokojným, vyrovnaným hlasom a prebrodil sa cez vodu k chlapcovi. „Ako sa voláš?“

„Johnny.“

Wren k nemu natiahol ruky, aby ho zobral z betónového ostrova, ale chlapec sa nechcel pohnúť.

„Ver mi, Johnny. Neublížia ti. Nedovolím im to.“

Johnny plakal a zmietal sa, keď ho Wren bral z betónu. Privinul si ho k sebe, hladkal ho a pritom sa obzeral, kadiaľ by mohol dostať chlapca do bezpečia. Vďaka svojej zvieracej sile by mohol Wren hravo vyskočiť späť do priestoru pre divákov nad ich hlavami, ale to by asi ľuďom prezradilo, že nie je celkom obyčajný človek.

Aj tak budú mať nejaké podozrenie, pretože sa z klietky dostanú bez toho, aby niektorého z nich tigre surovo pohrýzli alebo dokaličili. Wren zaškrípal zubami, keď si uvedomil, že mnoho ľudí si ich fotografuje.

Dočerta!

Odvrátil tvár a rýchlo sa poobzeral. Najlepšie bude, ak odtiaľto uniknú zadnými dvierkami, ktoré ošetrovatelia využívali zrejme vtedy, keď tigre kŕmili. Wren sa pohol tým smerom.

Rex a Zulu prišli bližšie. Začali revať a poskakovať, aby Wrena zastrašili a odohnali. Otočil sa a pozeral priamo na nich.

Chceli naňho zaútočiť, cítil to, ale boli zmätení jeho ľudskou podobou a tigrím pachom.

Zasyčal na nich.

Napli celé telá.

Johnny vykríkol.

„Pst,“ povedal Wren pokojne. „Nemaj strach. Vycítili by to a prebudilo by to v nich chuť zaútočiť. Pomysli si, že sú to len milé mačiatka.“

„Ale sú to tigre.“

„Viem. Pomysli si, že si tiež tiger. Tvár sa, že nás vôbec nevidia.“

Chlapcovi prestávali tiecť slzy. „No tak, cica, cica.“

Wren prikývol. „To je ono, Johnny. Drž sa.“

Tigre prišli bližšie, ale zachovávali si od Wrena dostatočne
veľký odstup, takže stihol dobehnúť k dvierkam. Už pri nich bola skupinka ošetrovateľov zo zoo, ktorí ich odomkli. Len čo Wren podal Johnnyho ošetrovateľke, jeden z tigrov sa naňho vyrútil.

„Uteč!“ zareval ošetrovateľ.

Wren sa ani nepohol, keď naňho tiger skočil. Chytil tigra a zvalil sa s ním na zem. Rex sa chcel s Wrenom iba hrať.

Ležal na zemi, tigra mal na prsiach, ten doňho dobiedzal a rozšantene mu hrýzol kožu. Wren potľapkal Rexa veselo po hlave.

„Mal by si ma pustiť, Rex,“ povedal mu ticho. „Inak ťa môžu uspať injekciou.“

Tiger mu oblízal tvár a potom odskočil nabok. Wren sa postavil a vrátil sa k ohrade.

„Dočerta, čo to malo znamenať?“ spýtal sa ošetrovateľ.

„Vyrastal som medzi tigrami,“ povedal Wren. „Sú to len veľké mačky.“

„No určite,“ odpovedal ošetrovateľ nedôverčivo. „Máte šťastie, že si vás nedali na obed.“

Wren vyšiel z klietky.

Kým za ním ošetrovateľ zamykal dvierka a jeho ďalší kolega sa venoval chlapcovi, k Wrenovi pribehla Maggie. „Si v poriadku?“

Prikývol.

Obzerala si ho z metrovej vzdialenosti, akoby nemohla uveriť, že vyviazol bez jediného škrabanca. „Myslela som si, že je po tebe, keď na teba tiger skočil.“

„Chcel sa iba pohrať s kamarátom.“

„No určite, a peklo je len obyčajná sauna. Mohol ťa zožrať zaživa.“

Usmial sa nad ustaraným tónom jej hlasu. „Byť zožratý zaživa nemusí byť také zlé, ale závisí to od toho, kto žerie.“

Tvár jej očervenela. „Ako to môžeš zľahčovať? To, čo si urobil, bolo neuveriteľné.“

Začali k nim prichádzať ľudia a vypytovať sa na veci, na ktoré Wren nemal v úmysle odpovedať.

„Ideme,“ povedal Maggie. „Zmiznime odtiaľto.“

Prikývla, chytila ho za ruku a viedla k východu. Museli uhýbať množstvu ľudí, ktorí sa dožadovali odpovedí na svoje otázky, až sa nakoniec dostali k jej autu.

Keď nasadli, Marguerite zamierila s Wrenom k nej domov.
„Naozaj si vyrastal medzi veľkými mačkami?“ spýtala sa.

„Áno.“

„V New Yorku?“

Z tónu jej hlasu vycítil, že mu to celkom nezhltla. „Ty mi
neveríš?“

„No, New York nie je povestný oblasťami divočiny.“

Wren sa sklamane uškrnul. „Tak dobre. Pravda je, že som ako
ten filmový doktor Dolittle. Viem sa rozprávať so všetkými zvieratami. Viem im čítať myšlienky. Skočil som do klietky a povedal som tigrom, aby neotravovali. Poslúchli ma, pretože som jeden z nich.“

Marguerite prevrátila oči. „Nebuď smiešny.“

Wren si podráždene vzdychol. Z tohto sa nikdy nevymotá. Aj keby jej povedal pravdu, odmietla by jej uveriť. „Tak mi povedz ty, Maggie, prečo ma tigre nezabili?“

„Bol si niekedy dlhšie v prostredí krotiteľov šeliem?“

Zasmial sa nad tým. „Bol som v tvojej blízkosti. S čistým svedomím ťa môžem označiť za krotiteľku tigrov.“

„Ale, nechajme to tak. Poriadnu odpoveď z teba nedostanem, však?“

Iróniou bolo, že ich dostávala, ale nechcela ich počúvať. Ale vôbec jej to nevyčítal. V jej svete boli ľudia ľuďmi, nie zamas
kovanými zvieratami. Jej rasa nepatrila do jeho sveta. Iba malá hŕstka ľudí ho bola schopná trochu pochopiť, a nieto ešte v ňom žiť.

„Chýbala si mi, Maggie,“ povedal tlmeným hlasom. „Celé dni som myslel iba na teba. Keď ležím v posteli, dokážem myslieť len na to, že som s tebou a dotýkam sa ťa.“

Zastavila auto na príjazdovej ceste a vypla motor. Cítil, že je
podráždená a nepokojná.

„Nechápem ťa, Wren,“ povedala a pozerala mu do tváre. „Si jeden z najbohatších mužov v krajine, ale žiješ ako človek na mizine a odnášaš riad v zapadnutom motorkárskom bare. Povedal si mi, že ma už nechceš vidieť a zároveň mi vravíš, že jediné, čo chceš, je byť so mnou nahý v posteli. Vravíš, že som ti chýbala, ale celé dni si sa mi neozval. Aká je pravda? Iba sa so mnou pohrávaš? Lebo ak áno…“

„Ani ja sa nechápem. Jasné? Nikdy som sám sebe nerozumel. Až do toho večera, keď si prišla do Útočiska, sa môj život skladal zo základných vecí. Vstal som, najedol som sa, pracoval som a potom som šiel spať. Teraz… neviem, čo chcem.“

To nebola pravda. Vedel presne, čo chce. Ale nemohol to mať. „Viem, že nie som pre teba vhodný muž, Maggie. Keby som mal rozum, odišiel by som a nechal by som ťa na pokoji, ale Boh mi pomáhaj, nedokážem to. Chcem byť s tebou, aj keď viem, že to nie je správne.“

„Prečo?“

Od zlosti zaškrípal zubami, lebo si želal, aby jej mohol povedať pravdu a presvedčiť ju, nech tomu verí. Ale nemohol. Keby jej všetko povedal, pravdepodobne by to znamenalo jej smrť. „Nepatrím do tvojho sveta.“

„Do môjho sveta nepatrím ani ja.“

Zamračene sa na ňu pozrel. Teraz bola smiešna ona. „Samozrejme, že patríš.“

„Nie, Wren. Aj keď nosím značkové oblečenie a vozím sa v drahom aute, môj život ma nenapĺňa. Hnevá ma, že som svojmu otcovi dovolila, aby vo mne vypestoval pocit, že si vlastne nezaslúžim to, čo mám. Hnevá ma, že žijem v tomto dome, ktorý mi vybavil ocko, lebo sa bál, že keby som bývala na študentskom internáte – čo som aj chcela – stýkala by som sa s nevhodnými ľuďmi. Toľkokrát v živote som sa modlila, aby som mala dosť odvahy a ušla z tohto všetkého. Ale predsa som tu, v ockovom dome, a stále chodím do školy, ktorú nenávidím. A to len preto, že neviem, čo by som mala so svojím životom urobiť.“

Jej smútok doľahol na Wrena tak silno ako predtým nič iné.

„Keby si sa od otca oslobodila, čo by si robila?“

Unavene si vzdychla. „Neviem. Asi by som cestovala. Vždy som chcela vidieť všetky možné kultúry tejto planéty, ale otec mi to nedovolí. Hovorí, že je to príliš nebezpečné, a bojí sa, že by som sa zaplietla do nejakého škandálu, ktorý by mal nepriaznivé následky pre jeho kariéru. Neviem si ani predstaviť, aké to je byť v tvojej situácii a nemať nikoho, komu sa spovedať. Aké to je mať toľko slobody?“

Wren sa trpko zasmial. „Cítim sa osamelo. Nikto sa nestará, či sa mi niečo nestalo. Keby ma zastrelili, v tú noc, keď sme sa spoznali, pochovali by ma a nikto by nevyronil ani slzu. Tým by sa všetko skončilo. Ale nie som taký slobodný, ako si myslíš. Existujú mnohí ľudia, ktorí by jasali, keby mi tá guľka prevŕtala srdce, ktorí by ma veľmi radi videli mŕtveho.“

„Prečo?“

Narastal v ňom pocit rozhorčenia. „Peniaze sú silnou motiváciou a existuje niekoľko osôb, ktoré by boli oveľa bohatšie, keby som tu už nebol.“

„Wren, poznám jednu osobu, ktorá by bola oveľa chudobnejšia, keby si tu nebol.“

Wrenovi pri tých slovách zovrelo srdce. Naklonil sa dopredu a perami sa prisal na jej pery. Cítil chuť ženy a sladkej poddajnosti. Holej necudnosti. Ale predovšetkým cítil chuť raja.

Ovinula si ruky okolo neho a objímali sa v tesnom priestore jej auta.

Úd mu stvrdol od základnej potreby, ktorú mohla ukojiť iba ona. Nebol to však len pohlavný pud. Dotkla sa niečoho v jeho vnútri. Niečoho ľudského aj zvieracieho.

Wren ani nedýchal, keď sa od nej odtiahol a hltal ju pohľadom. Mohol použiť svoju moc čarovať a preniesť ich z auta do postele, ale to by bola poriadna hlúposť.

Určite sa netúžila dozvedieť, že spala so zvieraťom.

Chcel ju viac než čokoľvek iné vo svojom doterajšom živote, preto sa natiahol krížom cez ňu a otvoril dvere na jej strane.

Marguerite takmer vypadla z auta. Wren rýchlo preliezol na jej prázdne sedadlo a vystúpil von cez tie isté dvere. Zdvihol ju na ruky a doslova s ňou utekal k domu.

„Nemôžeš sa dočkať?“

Zasmial sa nad jej otázkou. „Priprav kľúče, lebo inak asi vykopnem dvere.“

Tón jeho hlasu jej naznačil, že nežartuje. Marguerite sa smiala, keď sa pokúšala strčiť kľúč do zámky. Wren zavrčal, prehodil si ju cez plece a vzal od nej kľúč. O zlomok sekundy mal dvere otvorené.

Vošiel do domu, zabuchol dvere a posadil ju hneď pred ne tvárou k sebe.

Marguerite sa stále smiala a pozerala naňho. Keď si cez hlavu sťahoval košeľu, spaľoval ju rozvášnenými očami. Pri pohľade na jeho obnaženú hruď ju rozbláznená nálada prešla. Jazva na jeho pleci bola krutou spomienkou na to, ako sa kvôli nej obetoval. Chytil jej tvár a dal jej taký horúci bozk, až stratila dych.

Ovinula si ruky okolo neho a zastenala od slastnej chuti jeho tela, od dotyku jeho rozpálenej pokožky. Keď sa začali bozkávať ešte hlbšie, na prsiach cítila, ako mu tlčie srdce.

Presunul sa od jej úst na hrdlo, kde ju jeho dych pálil. Keď sa prisal na jej jemnú kožu, po tele jej behali zimomriavky. Tak veľmi jej chýbal… Oveľa viac, ako čakala, ani si nemyslela, že je to možné. Nechápala to, ale nakoniec city sa takmer nikdy nedajú pochopiť.

„Milujem tvoju vôňu,“ povedal s prerývaných dychom pri jej uchu.

„Milujem tvoje dotyky.“

Najväčšmi zo všetkého milovala, keď sa zarastenou tvárou dotýkal jej pokožky. V porovnaní s ňou mal také pevné telo. Tak neuveriteľne mužné.

Wren nedokázal rozmýšľať, keď ju mal v náručí. Chcel len jedno, byť znova v nej. Jeho túžba bola taká silná, že mu zahmlila rozum. Perami pomaly kĺzala po jeho čeľusti, kým on jej vyhrnul sukňu, aby mohol zovrieť jej zadok do dlaní a pritlačiť si ju tesnejšie na stvrdnutý úd.

Jedna jeho polovica si ju chcela pomaly vychutnávať, ale druhá už túžila zájsť ďalej. Pohrá sa s ňou neskôr. Šelma ukrytá v ňom ju potrebovala hneď teraz.

Prerývane dýchal a sťahoval jej nohavičky dolu nohami.

Marguerite sa chvela pri pohľade na Wrena kľačiaceho medzi jej chodidlami. Zdvihla jednu nohu po druhej, aby jej mohol vyzliecť nohavičky. Pozrel sa dohora na ňu a spaľoval ju ohnivou silou svetlomodrých očí.

Pomaly vstal, znova jej vyhrnul sukňu, ale ani na chvíľku neodtrhol pohľad od jej očí. Marguerite sa hlboko z hrdla vydral ston, pretože Wren jej prebehol rukou po malom trojuholníku chĺpkov. Jeho dotyky boli neuveriteľne jemné, keď pomaly oddeľoval záhyby jej tela a začal ju trieť na najchúlostivejšom mieste. Mala čo robiť, aby vydržala stáť, keď ju zaplavila telesná rozkoš. A keď do nej vsunul prst, zastonala od vzrušenia.

Wren ju pozorne sledoval, lebo sa pomaly začala voziť po jeho prstoch. Neexistovalo nič krajšie ako táto žena, keď sa ním nechávala ukájať. Už to nemohol vydržať, odtiahol sa od nej na sekundu, len aby si odopol nohavice a uvoľnil prirodzenie. Šelma v jeho tele zavrčala, pretože sa dostala na povrch, a ovládla ho.

Cítil, ako mu v ústach rastú dlhé zuby, ale bojoval, aby zostal v ľudskej podobe, kým je s ňou.

Lenže bolo to ťažké.

Zaboril si tvár do jej krku a zdvihol jej nohu do takej výšky,
aby mohol do nej vniknúť. Vykríkla od rozkoše, pretože sa do nej zasunul celý.

Marguerite nebola schopná vôbec myslieť, lebo ju úplne zaplnil a začali sa divoko milovať. Nevedela, ako ju mohol držať a pritom do nej narážať, ale zvládol to a bolo to neuveriteľné. Nikdy nemala muža, ktorý tak šialene túžil byť s ňou.

Lízal a trel jej krk, ona zaklonila hlavu, oprela si ju o dvere a Wren do nej prudko vrážal.

„Och, Wren,“ zašepkala roztúžene a zaborila si ruku do jeho hebkých zlatistých vlasov.

Počula svoj vlastný prerývaný dych, keď ňou narážal o dvere. „Prirážaj, Maggie,“ zašepkal. „Chcem ti vidieť na tvári slasť.“

Chrbát opretý o drevené dvere prehla do oblúka a on do nej ďalej narážal. Obidve nohy si ovinula okolo jeho pása, aby mu pomohla vniknúť ešte hlbšie do jej tela.

Tempo jeho pohybov už nemohla vydržať. O dve sekundy vykríkla jeho meno. Mala orgazmus.

Wren sa usmieval, keď videl vzrušenie na jej tvári. Cítil, ako mu zviera telo v pravidelných sťahoch. Zrýchlil pohyby a splynul s ňou vo vrcholnom momente dokonalej telesnej blaženosti.

Hodil hlavou dozadu a napínal sa od rozkoše, ktorá ním pulzovala, až nakoniec cítil, ako šelma v jeho vnútri víťazoslávne zarevala.

Marguerite sa usmievala pri pohľade, ako Wren vyvrcholil v jej náručí. Až keď vychádzal z jej tela, napadla jej hrozná myšlienka.

„Nepoužili sme ochranu.“

Zamračil sa na ňu. „Čože?“

„Uvedomila som si, že by som mohla otehotnieť. Mohla by som…“

„Maggie,“ prerušil ju prísnym hlasom. „Nemusíš sa báť.“

„Tebe sa to ľahko hovorí,“ povedala nahnevaná typickou muž-skou reakciou. „Ty nebudeš musieť…“

„Maggie, počúvaj ma,“ povedal tichým rozvážnym tónom.
„So mnou nemôžeš otehotnieť. So mnou nie.“

Zamračila sa. „Ako to myslíš?“

Mal smutnú tvár, keď jej odhrnul vlasy z čela a pobozkal jej ho. „Som neplodný, chápeš? To viem určite. So mnou v nijakom prípade nemôžeš otehotnieť ani ty, ani iná žena.“ S úľavou si vydýchla. „Si si tým istý?“

„Stopercentne.“

Už sa cítila lepšie. A zrazu jej napadlo niečo iné. „A čo choroby?“

Zazrel na ňu. „Mal som iba teba. Hovoril som ti to.“

Povedal jej pravdu? Čestné slovo, prežila ťažké chvíľky, kým
tomu uverila. „Určite? Nemiluješ sa ako začiatočník.“

Rukou naznačil malý kríž na holej hrudi, presne cez srdce.
„Nech sa prepadnem, ak klamem. Si jediná žena, s ktorou som
sexoval. Prisahám.“

Tie slová ju hlboko dojali. Usmiala sa naňho. „Je mi ľúto, že si neplodný.“

Krátko a trpko sa na tom zasmial. „Netráp sa. Ver mi, tak je to lepšie.“

Prečo práve on? Taký muž by mal mať dom plný detí. Bol rodený ochranca. Nežný a trpezlivý.

Natiahla sa a dotkla sa jeho líca. Zavrel oči, bozkával jej dlaň a pritom jej rozopínal blúzku.

Marguerite sa zachvela, keď jej rukou prešiel po prsníku a hladkal ju cez podprsenku. Videla, že je znova pripravený milovať sa s ňou. „Ako to, že zasa môžeš?“

„Neviem. To iba pri tebe.“

Pokrútila hlavou. „Stále mi hovoríš tie správne slová a ja ti potom neviem odolať.“

Strhol z nej blúzku, natiahol ruky dozadu a rozopol jej podprsenku, potom jej pomaly vyzliekol sukňu. Marguerite až prehltla, keď si uvedomila, že stojí v obývačke nahá. Wren kopnutím zhodil z nôh topánky a vyzliekol si nohavice.

Spaľoval ju pohľadom, rýchlo si ju pritiahol k sebe a pobozkal. Prebehla mu rukou po pestrom tetovaní na predlaktí. Bolo to nádherné umelecké dielo a znázorňovalo tigra v džungli, ktorý vykukuje z hustej trávy.

Wren sa od nej odtiahol s diabolským úškrnom. „Vieš, čo s tebou urobím?“

„Už si to asi so mnou urobil.“

Zasmial sa a ťahal ju k posuvným skleneným dverám, ktoré viedli na neveľký dvor za domom.

Marguerite zastala a cúvla, keď odtiahol záves. „Čo robíš?“

„Chcem sa s tebou milovať v bazéne.“

Nesúhlasne vykríkla. „Zbláznil si sa? Za bieleho dňa? Niekto nás uvidí.“

„Nikto nás neuvidí.“

„Netrep! To nemôžeš vedieť.“

Wren sklonil hlavu a jemne jej olizoval prsia. Marguerite
stonala, keď na pokožke cítila jeho horúci jazyk.

„Nikto nás neuvidí, Maggie. Sľubujem.“ Narovnal sa. „Veríš mi?“

Nemala by. „Dobre vieš, že vonku môžu byť reportéri s fotoaparátmi.“

„Ak tam sú, zabijem ich, skôr ako si stihnú založiť film do aparátu.“

„No určite.“

„Prisahám, že vonku nikto nie je, Maggie. Poď, zažijeme dobrodružstvo.“

Marguerite si hrýzla peru, keď uvažovala nad jeho návrhom. Jej otca by porazilo…

Ale toto nie je otcov život. Je to jej život. Nikdy predtým nič
také neurobila. Bolo to zvláštne vzrušujúce… osviežujúce. Zmyselné…

„Dobre, ale ak nás pristihnú…“

„Môžeš ma vykastrovať.“

Zazrela naňho s predstieraným hnevom. „Vykastrujem.“

„Viem.“

Od vzrušenia si hrýzla peru, keď otvoril dvere a ťahal ju na zadný dvor. Bolo to desivé, ale zároveň zvláštne dráždivé, keď sa celkom nahá postavila na denné svetlo.

Nervózne sa obzerala po okolí, lebo viac-menej očakávala, že zbadá niekoho, kto ich špehuje. S úľavou však zistila, že sú tam len oni dvaja. Jej otec sa vždy paranoicky bál o súkromie, preto si najal záhradníkov, aby okolo celého dvora vysadili vysoké kríky. Prípadní zvedavci ich nemali odkiaľ špehovať.

Wren ju pustil a skočil do vody v bazéne. Vynoril sa na hladine a zbadal, že Marguerite ešte stále stojí na betóne a rukami sa zakrýva. Na pokožku jej dopadali slnečné lúče. V tej záplave svetla bola dokonale krásna.

„Skoč za mnou, Maggie.“

Placho sa usmiala a vrhla za ním do bazéna. Ako všetky tigre, aj Wren sa nesmierne rád hrával vo vode. Dokázal zadržať dych pod hladinou oveľa dlhšie než človek.

Ponoril sa a hnal k svojej koristi. Pod vodou ju jemne uhryzol do stehna, potom sa vynoril na hladine.

Marguerite sa chvela, pretože vo vode zacítila Wrenovo nahé
telo. Roztiahol jej stehná a bokmi vkĺzol medzi jej nohy. Zastonala od rozkoše, keď pocítila, ako jej voda obmýva najchúlostivejšiu časť tela a Wren jej špičkou prirodzenia tlačí na klitoris.

Hltala Wrena pohľadom. Voda mu zmyla vlasy z tváre dozadu, vyzeral nádherne. Mal dokonalé črty. Až teraz si uvedomila, že už si pred ňou nezakrýva oči. Na verejnosti vždy klopil zrak a do očí mu padali vlasy.

Ale pri nej to bolo inak. Ak mu vlasy z očí odhrnula, nechal
ich tak.

„Prečo na mňa tak pozeráš?“ spýtal sa.

„Len som rozmýšľala, ako si sa zmenil od tej noci, čo sme sa spoznali.“

Zavrela oči, pretože do nej opäť vnikol.

Ako môže byť muž tak skoro pripravený znova sexovať?

„Nezmenil som sa, Maggie. Som stále rovnaký.“

Pri nej však nebol. Bol oveľa prístupnejší a dôverčivejší. Rozprával sa s ňou, kým pri ostatných obyčajne mlčal. Vďaka tomu k nemu cítila mimoriadne hlbokú nežnosť.

Zasipela a viac ponorila panvu, aby vkĺzol do jej tela celý.
Potom sa z neho zošmykla a odplávala od neho.

„Maggie?“ zavolal. „Urobil som niečo zlé?“

Šliapala vodu. „Nie. Ale ak ma chceš, musíš si ma chytiť.“

Usmial sa, ponoril pod vodu a plával k nej. Marguerite zvýskla a uháňala pred ním k betónovým schodíkom, ktoré viedli z bazéna.

Wren ju stihol práve vo chvíli, keď dorazila ku schodom. Na jeho prekvapme ho vo vode prudko prevrátila a pritisla ku scho-dom. Samozrejme, nepritláčala ho silno, hravo ju mohol premôcť. Bol však zvedavý, čo si naňho vymyslela.

Pobozkala ho a zovrela ho dlane. Zaplavila ho slasť, pretože mu jemne hladkala penis od koreňa po špičku.

Vkĺzla mu medzi nohy. Wren sa ponoril na dno ku schodíkom a potom ich obidvoch vo vode zdvihol, aby s ním mohla splynúť, keby chcela.

Namiesto toho mu chytila zadok do dlaní a dvíhala mu boky nad vodu. Keď ich mal nad hladinou, chcel sa jej opýtať, čo robí. Lenže kým sa zmohol na slovo, vzala si ho do úst. Bol taký ohromený nečakanou rozkošou, že sa mu zošmykla ruka a skončil s hlavou pod vodou.

Wren sa vynoril s prskaním a kašľaním. Videl, že Maggine hnedé oči sa mu zo žartu posmievajú. „Nechcela som ťa utopiť.“
Nemohol rozprávať, pretože ešte stále kašľal.

Postrčila ho bližšie k okraju, aby si mohol položiť hlavu na suchý betón, a znova ho začala dráždiť ústami.

Wrenovi sa točila hlava od vzrušenia, keď sledoval, ako ho ukája. Chytil jej tvár do dlane, kým ona mu jazykom krúžila okolo údu. Pohľad na ňu v jeho lone… už nemohol vydržať. Väčšie blaho a šťastie nikdy nepoznal.

Vyvrcholil do prudkej omračujúcej rozkoše. Ani potom však neprestala. Dráždila ho ďalej, až kým z jeho tela nedostala posledný záchvev slasti.

Wren bol ohromený jej správaním, neznámou nehou vo svojom vnútri.

Pozrel si na ruku, či neuvidí znak spárenia. Určite v ňom nijaká žena nemohla vyvolať taký nádherný vnútorný pocit, keby mu nebola určená ako životná partnerka. Napriek tomu nemal na sebe nijaký vypálený znak, nijaké magické znamenie o tom, že sú si súdení.

Od potláčaného sklamania škrípal zubami, najradšej by preklial svoj osud. Pritiahol k sebe jej roztúžené telo a zvieral ho v náručí.

„Ďakujem ti, Maggie,“ povedal a pobozkal ju na líce.

Marguerite zavzdychala od dokonalej blaženosti a objala ho ešte pevnejšie. Keby sa to dalo, zvyšok života by strávila ponorená do tejto dokonalej chvíle.

Už nikdy nechcela vyjsť z bazéna.

„Wren?“ oslovila ho, zdvihla hlavu z jeho hrude a pozerala sa mu do tváre. „Nechcem byť otravná, ale musím vedieť, či ma zase neopustíš. Ešte nikdy som nič také nezažila a nechcem, aby si si myslel, že skočím na každého chlapa, ktorý vkročí do môjho domu.“

Pošteklil jej prstami líce a krotko sa na ňu usmial. „Rád by som sa s tebou stretával, Maggie. Dajme si rande raz za čas a uvidíme, čo sa stane. Dobre?

„Prikývla a znova si oprela hlavu o jeho hruď.

Wren zavrel oči, držal ju a v hlave mu vírili myšlienky. Ka-
tagariáni a ľudia sa nedávali dokopy. Okrem toho existovalo veľa Katagariánov aj ľudí, ktorí si želali jeho smrť. Nevedel, či má vôbec pred sebou nejakú budúcnosť.

Vedel len to, že keby mal, chcel, aby Maggie bola jej súčasťou.

Lenže to nezáviselo od neho. Krutosť sudičiek poznal lepšie než ktokoľvek iný. Raz vás požehnajú šťastím a vzápätí zatratia.

On bol už dlho zatracovaný, už dlho trpel, preto dobre vedel, že nemá očakávať nič lepšie. Nie, niečo sa stane. Cítil to hlboko v duši. Jeho čas s Maggie bol obmedzený. Dúfal len, že ťažkosti, ktoré určite prídu, dopadnú výlučne na jeho plecia. Rozhodne nechcel, aby Maggie kvôli nemu ublížili.

Jedno bolo však isté. Položil by život za to, aby ochránil túto ženu vo svojom náručí, a zabil by každého, kto by ju ohrozoval.

Kapitola 8

Neratiti

Tajomný ostrov pri brehoch Austrálie pláva

Len v tejto chvíli…

DANTE PONTIS ZASTAL, aby sa zorientoval, pretože sa
práve zhmotnil vo veľkej kruhovej sále, zdobenej karmínovočervenou a zlatou farbou. Cez otvorené okná, ktoré siahali od podlahy z čierneho mramoru až po pozlátený strop, videl a počul oceán zo všetkých strán. Miestnosť im slúžila na zasadnutia zhromaždenia.

Savitar, ich čudácky a záhadný sprostredkovateľ s pochybnou povesťou, miloval vodu…

Veľmi ju miloval.

Miestnosť pripomínala starodávne obydlie sultána. Bola bohato dekorovaná a v strede stál obrovský okrúhly stôl. Dante si vždy lámal hlavu, ako asi vyzerá zvyšok paláca. Dosiaľ však nijaký šelmočlovek nedostal pozvanie na prehliadku.

Ich sprostredkovateľ si starostlivo strážil súkromie. Hraničilo to až s krajnou paranojou.

Ľudské príslovie „zvedavosť zahlušila mačku“ vlastne vzniklo vtedy, keď sa raz arkádsky panter pokúsil vykradnúť za dvere sály a obzrieť si palác.

Savitar ho na mieste spálil.

Z toho vyplýva, že priveľká zvedavosť sa nevypláca. Neexistovalo totiž nijaké kúzlo na svete, čo by vzkriesilo obrovskú čiernu tlejúcu škvrnu, ktorá bola kedysi živým tvorom. Táto jediná príhoda jasne a elegantne vyjadrovala Savitarovu podstatu: veľký muž sa nedá len tak ľahko oblafnúť.

Vôbec nemal zmysel pre humor.

Napriek neformálnej bezstarostnej povahe bol Savitar schopný poslať vás v zlomku sekundy do pekla stredoveku. A keďže Dante kedysi v stredoveku žil, rozumel tomu trestu lepšie než väčšina ostatných.

Dante si podráždene vzdychol, keď počul, ako vonku škriekajú čajky. Výzva dostaviť sa pred Omegrion nemohla prísť vo vhodnejší čas… a myslel to vyslovene sarkasticky.

Jeho brat Romeo ležal bezmocne posledné tri dni s ťažkou chrípkou a jeho malé panterčatá zatiaľ vyvádzali v Danteho dome ako šialené, pretože tam nebol ocko, ktorý by ich zaháňal.

Danteho manželka Pandora mala každú chvíľu vrhnúť celú
kopu mláďat a jeho ďalší dvaja bratia Mike a Leo sa rozhodli,
že budú viesť jeho bar bez neho.

Presne tak, musel sa domov vrátiť skôr, než mu ho podpália
a Pandora začne rodiť. Strašná predstava, že by pôrod nestihol. Jeho energická panterka sa mu vyhrážala, že v takom prípade ho kastrácia neminie. Už len pri pomyslení na to si chytil hlavu do dlaní. Ako poznal svoju prchkú milovanú panterku, určite by to urobila čo najbolestivejšie. A vzhľadom na ťažkosti súvisiace s tehotenstvom, keď musela pod srdcom nosiť jeho mláďatá, dôkladne by si to vychutnala.

Zbežne si pozrel malú skupinku šelmoľudí, ktorá sa už zišla na zasadnutie Omegrionu. Bolo to osem členov, ktorí vyzerali rovnako napätí ako on. Tí, čo sem zatiaľ dorazili, boli všetci Katagariáni. Ani ho to neprekvapovalo. Arkádi prichádzali pred Omegrion zakaždým spoločne, akoby sa báli osamote stretnúť so svojimi zvieracími príbuznými.

A mali na to dôvod. Neexistovala totiž jediná katagariánska rodina, ktorá by nedlhovala krvnú pomstu Arkádom, pretože tí vášnivo radi zvieratá prenasledovali lovili a zabíjali.

Vždy ho fascinovalo, že Regisovia – vodcovia jednotlivých
rodov Arkádov a Katagariánov – prišli, sedeli vedľa seba a pritom proti sebe nebojovali. Aj keď v minulosti sa tu už medzi nimi strhli bitky. Tieto prehrešky však rýchlo, šikovne a tvrdo urovnával sprostredkovateľ Omegrionu.

Savitar sa s nikým nemaznal. Ak niekto porušil jeho pravidlá, bez váhania ho spálil.

Doslova.

A poriadne si to vychutnal.

Danteho hnev trochu vyprchal, keď v jednom kúte zbadal Furyho a Vana Kattalakisovcov, ako sa spolu rozprávajú. Dante sa s týmito vlkmi zoznámil pred mnohými rokmi, ale zdalo sa mu zvláštne, že tu boli obidvaja. Omegrion bol totiž zhromaždenie, kam každý rod šelmoľudí vyslal iba svojho vodcu Regisa, ktorý zastupoval všetkých ostatných príslušníkov rodu.

Mal tu byť len jeden katagariánsky vlk.

Vane bol neľútostný dravec ako Dante. Mal dlhé tmavohnedé vlasy, ktoré mu voľne padali na plecia. Fury si svoje svetlé vlasy sťahoval vzadu do chvosta. Tak ako Dante, aj Fury sa celý obliekol do čierneho, kým Vane si dal džínsy, biele tričko a hnedé kožené sako.

„Vlci,“ oslovil ich na privítanie Dante, keď k nim prišiel
bližšie.

Najprv mu podal ruku Vane, potom Fury. Dante sa uškrnul, keď si všimol, že Vane má na dlani znak spárenia.

„Vyzerá to tak, že odvtedy, čo sme sa videli naposledy, nás obidvoch označkovali,“ povedal Vane.

„Hej,“ odpovedal Dante so smiechom. „Stalo sa nemožné a motyka vystrelila, čo?“

Fury sa zasmial. „Ani netušíte, čo vás ešte čaká.“

Dante preletel očami obidvoch bratov. „Ako to, že katagariánski lykosovia tu majú až dvoch zástupcov?“

Vane sa naňho diabolsky usmial. „Nemajú.“

Dante sa zamračil.

Furymu poskakovali v modrých očiach svetielka pobavenia.
„Ja som katagariánsky Regis. Vane je arkádsky Regis.“

Táto správa Danteho ohúrila. To nemohla byť pravda. Vane bol predsa Katagarián. „To nie je možné, dopekla.“

Vane prikývol. „Ako si povedal, motyka vystrelila.“

Dante potriasol hlavou. „No dobre, ale vysvetli mi to.“

Vrodená chyba,“ vysvetľoval Vane. „V puberte som sa zmenil z Katagariána na Arkáda, ale až donedávna som to nikomu nepovedal.“

Dante stuhol, keď sa na polovici Vanovej tváre objavil štylizovaný farebný znak arkádskeho Strážcu. Boli to vojaci s ľudskou podobou, ktorých poslaním bolo zabíjať svojich katagariánskych príbuzných. Dante k nim preto cítil odpor až do špiku kostí.

„Upokoj sa, Dante,“ povedal Fury. „Vane vyrastal ako jeden z nás. Ako Katagarián. Nie je taký ako ostatní Strážcovia, ktorí zabíjajú bez príčiny.“

„To by som ti ani neodporúčal,“ povedal Dante a bolo vidieť, že humor z neho vyprchal. „Aj keď riadim limani, Strážcov nemám v láske.“

„Tak to sme dvaja,“ vyhlásil Vane a pritom mu znak zmizol
z tváre. „Môžeš mi veriť, že kvôli šialeným Strážcom som v ži-vote veľa stratil a ich vražednej výpravy sa nezúčastňujem. Mier?“ Natiahol k Dantemu ruku.

Dante najskôr zaváhal, ale potom mu ju potriasol. Keď sa to
tak vezme, tohto vlka si vážil. „Takže si vlastne človek, čo? Je mi ťa fakt ľúto.“

Vane sa zaškeril. „No, mne tiež.“

Dantemu sa vrátila dobrá nálada a usmial sa na vlka. „Človeče, ale aj tak si ťa musím vážiť. Dva hlasy v Omegrione, to je pôsobivé. Možno budem mať šťastie a jedno z mojich mláďat sa v puberte tiež zmení na Arkáda. Potom mi pribudne ďalší hlas.“

Fury povytiahol jedno obočie. „Nie je tvoja partnerka Arkádka? Vie vôbec, aký vzťah máš k jej rase?“

Dante zvážnel. „Vie. Ale dôležité je len jedno: aký vzťah mám k nej, a o tom nikdy ani minútu nepochybovala.“

Fury a Vane súhlasne prikývli.

Dante sa obzrel okolo seba, pretože v sále sa zhmotnilo zopár ďalších Katagariánov. „Tuší niekto z vás, prečo sme tu?“

Vane si vzdychol. „Počul som, že nejaký Katagarián má trelózu.“

Dante vtiahol vzduch pomedzi zuby. Trelóza bola choroba podobná besnote. Týmto druhom šialenstva sa mohla jeho rasa nakaziť iba v čase puberty. Nikto presne nevedel, čo ju spôsobovalo. Ale keď sa už dostala niekomu do krvi, svojho hostiteľa úplne ovládla a zmenila na bezuzdného zabijaka. Zatiaľ neexistovala nijaká liečba. Ak ostatní usúdili, že ju nejaký Katagarián alebo Arkád má, chytili ho a zabili.

„Kto vznesie obvinenie?“ spýtal sa Dante.

Vane ukázal na vysokého blondína v kúte. „Jeden z tigrov.“ Dante si muža prehliadol. Mal oblečený drahý hnedý hodvábny oblek od Versaceho. Z každého póru tohto tigra sršali peniaze a kultivovanosť.

Dante prižmúril oči a ďalej si ho obzeral. „To nie je Lysander.“

Lysander Stephanos bol tmavovlasý tiger, nevľúdny ako každý pruhovaný dravec, ktorého Dante poznal. Nikdy by sa nedal chytiť a zabiť, kým bol v koži zvieraťa. Iba ak v koženom oblečení… „Stal sa novým Regisom tigrov?“

„Dočerta, len to nie,“ povedal Fury skepticky. „Chcel by som stretnúť tigra, ktorý by bol taký odvážny a šikovný, že by Lysandra odrovnal. Ten chlapík zožerie na raňajky medveďa.“

„Radšej medveďa než pantera,“ povedal Dante a diabolsky sa zasmial.

Vane prevrátil oči. „Ten tiger v kúte sa volá Zack. Čaká len na to, kedy sa Lysander objaví. Lenže ako vidieť, Lysander si na rozdiel od Zacka nemyslí, že obvinenie je oprávnené.“

„Ako to vieš?“

„Keby si myslel, že tvrdenia sú opodstatnené, pochybujem, že by tu bol Zack.“

Toto zdôvodnenie sa Dantemu zdalo rozumné. Lysander bol typický tiger – žil samotársky a neznášal všetko a všetkých, čo rušili jeho kruhy. „Tak potom kto podporuje Zacka?“

„Neviem,“ povedal Vane, „ale dnes to tu asi bude zaujímavé.“

Dante v to dúfal. Nebolo nič horšie ako nudné zasadnutie.

Zrazu blyslo jasné svetlo, až Dantem trhlo, a na opačnom konci miestnosti sa zjavil Lysander. Mal na sebe voľné čierne indické nohavice a dlhú čiernu vestu, bohato vyšívanú zlatom. Od pása hore bol inak tiger nahý. Celé pravé rameno a biceps mu pokrýval pestrofarebný obrázok srdca prepichnutého mečom. Čierne vlnité vlasy mu voľne padali do tváre.

Plavovlasý tiger sa pohŕdavo uškrnul, keď uvidel nekonvenčne oblečeného Lysandra. „Práve ideš z džungle?“

Lysander prižmúril oči a hrozivo sa pozrel na menšieho tigra. „Neser ma, hidžda. Ľudskú podobu mám rád iba z jedného jediného dôvodu, a keďže muži ma nepriťahujú, nie som nadšený, že tu som.“

Dante s Vanom sa na seba pobavene pozreli. Vane mal pravdu, že Lysander nepodporuje druhého tigra. Dantemu sa páčila urážka tigrovej chabej mužnosti v hindčine, ktorej však plavovlasý tiger nerozumel.

Lysander sa pretlačil popri Zackovi k stoličke za veľkým okrúhlym stolom, ale z jeho nervozity bolo jasné, že najradšej by odtiaľto zmizol, tak ako ostatní.

Vpravo vedľa Danteho sa zablyslo, ani sa nestihol odvrátiť. Dante zbadal, že asi meter od nich sa zjavil Damos Kattalakis. Bol to arkádsky drakos. Mal na sebe stredoveké brnenie, čo nikoho neprekvapovalo, pretože väčšina drakov žila v minulosti, keď existovali rozľahlé pusté oblasti a nezmapované časti krajiny, v ktorých sa mohli ľahko skryť pred ľuďmi.

Tak ako Fury a Vane, aj Damos bol priamym potomkom kráľovských bratov, ktorých otec pomocou mágie vytvoril nadprirodzené rasy.

Damos k nim naklonil hlavu. „Vlci. Panter.“

„Drak,“ pozdravil ho Dante zdvorilo, ale ruku mu nepodal. Okrem svojej ženy a Vana pred pár sekundami sa radšej nikdy nijakého Arkáda nedotýkal.

Damosa to pobavilo a natiahnutú ruku podal Vanovi. „Som rád, že ťa zase vidím, bratranček.“

„Podobne,“ odpovedal mu Vane a potriasol mu ruku.

Kým si Damos podával ruku s Furym, do sály z ničoho nič vhuplo ďalších deväť Arkádov, ktorí sa usádzali za veľký okrúhly stôl a nikoho z Katagariánov si nevšímali.

Dante nad ich správaním pohoršene zasipel. „Pozrite, sú ako vystrašené decká. Som prekvapený, že mali toľko odvahy a ukázali sa tu ešte skôr než Savitar, ktorý by ich ochránil.“

„Kto vraví, že tu nie som?“

Dantemu myklo hlavou, keď sa za ním ozval hlboký hlas s ľahkým prízvukom. Na Savitara vysokého dva metre bol impo-zantný pohľad. Niežeby sa ho Dante bál, ale mal obrovský rešpekt pred touto prastarou múdrou bytosťou.

V Savitarových čiernych očiach bolo takisto vidieť záblesk úcty k Dantemu. Dlhé hnedé vlasy mu padali po plecia a mal taký istý tmavý odtieň pokožky ako Dante, pôvodom Talian. Savitar nosil malú, pekne zastrihnutú koziu briadku. Nikto presne nevedel, odkiaľ Savitar pochádza, ale pokojne mohol byť Španiel, Talian alebo dokonca Arab.

Ako vždy mal na sebe dlhý tmavomodrý splývavý plášť, ktorý Dantemu strihom pripomínal starovekú egyptskú tuniku. Do očí však bili jeho tmavohnedé sandále nemeckej značky Birkenstocks, ktoré mal na nohách.

„Skúsim hádať,“ povedal Dante so smiechom. „Tá najväčšia sa má privaliť na severné pobrežie, však?“

„Presne,“ tón Savitarovho hlasu bol smrteľne vážny. „Rýchlo to tu vybavme. Čaká ma moja vytúžená doska, vlna a kočka a chcem sa na všetkých troch poriadne povoziť.

Savitar odišiel od ich skupinky.

„Zvieratá. Ľudia,“ oslovil ich, keď prešiel cez sálu ráznym krokom, ktorým dával jasne najavo, že je na vrchole potravinového reťazca. „Uchmatnite si flek a laby za chrbát.“

Dante sa uškrnul nad Savitarovým výberom slov. Tieto výrazy z duše nenávidel.

Constantine, arkádsky šakal, sa posmešne zasmial Savitarovi do tváre, čo bol veľmi zlý ťah. „Nebudeme počúvať takéto…“

Savitar okamžite prerušil príval jeho slov tak, že zamával rukou šakalovým smerom. Šakal začal chrčať a chytať dych, akoby ho škrtila neviditeľná ruka.

„Si len neskúsený hlúpy grázlik,“ povedal Savitar zlovestným hlasom, keď prišiel bližšie k šakaločloveku. Savitar naňho pozrel prižmúrenými očami. „Veď ja ťa naučím.“

Šakal si rýchlo sadol… a ostatní tiež. Úbohé zviera ťažko dýchalo a šúchalo si pomliaždený krk.

Dante bol trochu pokojnejší než ostatní, ale aj on dobre vedel, že sa neoplatí skúšať hranice Savitarovej trpezlivosti. Savitar dokázal svojimi nadprirodzenými schopnosťami zosmiešniť každého tvora v tejto miestnosti.

Savitar si sadol na trón, ktorý nebol umiestnený za stolom, ale trochu bokom, tak ako sedáva telesný strážca… alebo rozhodca. To sa preňho hodilo, lebo na to tu Savitar bol. Strážil životy všetkých prítomných aj tých, ktorých zastupovali, teda ľudí a zvierat.

Pohodlne sa usadil na mäkkom, vankúšmi obloženom tróne a znudene sa na každého pozrel. „No dobre, ľudia aj zvieratá. Máme presne štyridsaťdva minút a trinásť sekúnd, kým mi príde ďalšia mohutná vlna. Verím, že tu skončíme včas, aby som sa stihol postaviť na dosku, keď sa vlna dovalí.“

Savitar si trpezlivo vzdychol. „Ale keďže máme medzi sebou
niekoľko nových tvárí, dovoľte mi predniesť zopár smiešnych a nudných vzdelávacích fráz… Čujte, čujte! Vítam vás v sále Omegrionu. Tu sa všetci stretávame, jeden zástupca z každého rodu arkádskych aj katagariánskych patrií. Prichádzame v mieri, aby sme šírili mier.“ Savitar sa zachechtal, akoby sa mu už samotná myšlienka zdala smiešna. „Som váš sprostredkovateľ Savitar. Som súhrnom všetkého, čo bolo a čo opäť raz bude. Vytváram z chaosu poriadok a z poriadku chaos…“

Jedna zo žien podráždene zaprskala a prerušila ho. „Kto je ten-to muž a prečo ho musíme počúvať? Odkedy sa riadime príkazmi človeka?“

Dante pozrel krížom ponad stôl, kde na stoličke pre arkádskeho litariana sedela drobná hnedovláska. Chúďa levica, ani netušila, čo povedala.

Viac-menej čakal, že Savitar ju roznesie na kopytách.

Namiesto toho sa Paris Sebastienne, katagariánsky litarian, na-hol dopredu a začal jej všetko vysvetľovať. „Pusinka, on nie je

človek. Vidíš Lea?“ A ukázal prstom na sivovlasého arkádskeho medveďa, ktorý sedel tri miesta od Danteho. „Je v tomto zhromaždení už… ako dlho, Leo? Deväťsto rokov?“

„Deväťstoosemdesiatdva, aby som bol presný.“

„Hej,“ pokračoval Paris. „A Savitar tu bol ešte skôr. Predsedá tomuto zhromaždeniu od samého začiatku a všimni si, že vyzerá tak na tridsať. Nevieme, kto to je, ale nie je jedným z nás a nie je ani človek. Ver mi, urobíš lepšie, keď doňho nebudeš rýpať.“

„Ďakujem ti za mimoriadne nudné zhrnutie,“ povedal Savitar sucho. „Keď ma bude nabudúce trápiť nespavosť, aspoň budem vedieť, komu mám zavolať. Ale vráťme sa k našej milej levici, ktorá by sa určite rada dožila ďalšieho roka. Už ma nikdy neprerušuj. Nemám to rád a občas to, čo nemám rád, zabijem.“

Savitar ukázal na stoličku po jej ľavej ruke, ktorá bola prázd-
na. „Sedával tam Regis arkádskych jaguárov. Všimni si, že teraz tam nie je nikto.“

Žena sa zamračila, keď to videla. „Čo sa mu stalo?“

„Nasral ma.“

Tie slová ju zmiatli. „Prečo na jeho miesto neprišiel iný jaguár?“

„Nasral ma… a kapitálne.“

Paris sa k nej naklonil a nahlas zašepkal. „Už neostal ani jeden arkádsky jaguár. Savitar vyhubil celý ich rod.“

Vyvalila oči a v údive otvorila ústa. Odkašľala si a rukou urobila zmierlivé gesto. „Prosím, Savitar, pokračuj.“

„Á-á-áno,“ povedal ostro Savitar, pričom slovo natiahol, aby
ukázal, aký je nervózny. Pozrel sa na hodinky. „Čas nám beží,
vážení.

Pohľad zapichol do Nicolette Peltierovej. „Tak prečo si ma
zavolala?“

Nicolette sa pomaly postavila, aby predniesla reč pred všetkými prítomnými. „Pán môj, odpusť mi, že mrhám tvoj čas. Ale mám znepokojujúce správy. Zdá sa, že máme medzi sebou Zabijaka, a potrebujem vašu pomoc, lebo žije v jednom z našich chránených útočísk. Ako kážu naše zákony, nemôžem ho zabiť bez súhlasu ostatných.“

„Radi tvoj problém znesieme zo sveta,“ ponúkla sa dobrovoľne Anelise Romanová. Táto žena bola arkádsky niphetos pardalia, čiže snežný leopard, a v očiach mala záblesky, ktoré každému v sále pripomenuli, že samice sú oveľa krvilačnejšie než samce.

Savitar pokrútil hlavou. „A kto je ten tvoj Zabijak, Nicolette?“

„Wren Tigarian.“

Savitar zdvihol obočie. „Kde je Wren? Ako posledný katagariánsky niphetos pardalia má v Omegrione svoju stoličku. Prečo tu dnes nesedí?“

„Nemôže, keď je Zabijak.“

Savitar sa otočil, aby si mohol obzrieť blonďavého tigra, ktorý prehovoril, hoci nebol na rade.

Z výrazu Savitarovej tváre Dante videl, že muž sa rozhodne
nezabáva. „A ty si kto?“

„Som Zack Tigarian, Wrenov bratranec.“

Anelise sa zamračila a začala vetriť okolie. „Ale ty nie si snežný leopard. Si tiger.“

„Som Wrenov bratranec z otcovej strany. Jeho otec bol tiger.“

Savitar si šúchal bradu a čiernymi prižmúrenými očami po-
zeral na tigra. „A čo ty o tom všetkom vieš?“

„Viem, že Wren chladnokrvne zavraždil obidvoch svojich ro-dičov. Obidvoch.“

Savitar naňho šelmovsky pozrel. „Ak si to vedel, prečo si čakal a neoznámil si to Omegrionu skôr?“

„Pretože som sa obával pred vás postaviť. Bol som mladý a bál som sa bratranca. Okrem toho človek Bill Laurens ho vzápätí nato skryl v Nicolettinom Útočisku, takže som to nikomu nestihol povedať. Keď sa tam Wren natrvalo usadil, bol som bezmocný a nemohol som ho hnať pred spravodlivý súd.“

Zdalo sa, že Savitara to ani trochu nepresvedčilo. „A teraz už môžeš?“

„Už sa ho nebojím. Prišiel čas, aby zaplatil za svoje zločiny.
Okrem toho sa uňho prejavuje trelóza, ktorá v nadmernej miere

postihuje celý jeho zvierací druh. Treba ho zastaviť, skôr než zabije niekoho ďalšieho.“

Dante krútil hlavou, pretože ho tie slová štvali.

„Čo sa deje?“ spýtal sa Fury potichu.

„Klame.“

„Necítim z neho klamstvo.“

„Hej, ale keď sú v hre veľké peniaze…“ Podráždene pokrútil hlavou. „Neverím pánu Versacemu.“

Savitar si zhlboka vzdychol. „No, zdá sa, že toto je problém
Katagariánov. Arkádi, choďte domov.“

Keď začali proti tomu protestovať, Savitar ich nechal zmiznúť z miestnosti a vrátil ich späť domov, každého do príslušnej časovej éry.

Okrem jedného.

Vana Kattalakisa.

Nicolette sa postavila, keď si Vane prišiel sadnúť vedľa svojho brata Furyho. „Prečo tu ešte trčí? Je to Arkád.“

Savitar nadvihol obočie. „Ty si fakt čertovsky všímavá medvedica, Nicolette. Ale Vane sedí na dvoch stoličkách. Plným právom sa stal hlavou katagariánskych lykosov.“

Fury sa diabolsky uškrnul smerom k medvedici. „Ja som len
figúrka. Rozhodne netúžim stavať sa proti Vanovi a nechať sa od vlastného brata nakopať do zadku.“

Od hnevu prižmúrila oči a pozerala na obidvoch vlkov. „On nadržiava tigrovi.“

Vane mykol plecami. „Nadržiavam pravde, Nicolette. Či už je príjemná, nepríjemná alebo neškodná.“

Zack podišiel dopredu a postavil sa za Nicolettinu stoličku.
„Treba povedať, že trelóza je vo Wrenovej rodine z matkinej strany dedičná. Podľahol jej takmer každý člen rodiny. Preto je Wren jej posledný potomok. Dokonca aj jeho matka ku koncu života zošalela. Niektorí tvrdia, že ju zabil len preto, lebo ho napadla prvá.“

Dante pozoroval Savitarovu tvár, keď sprostredkovateľ uvažoval nad tigrovými slovami.

„Možno,“ ozval sa Savitar po krátkom mlčaní. „Lenže Wren už nie je v puberte. Je dávno dospelý.“

Zack mu začal odporovať. „Má iba štyridsaťpäť rokov. Puberta trvá u jeho druhu až do šesťdesiatky.“

„Nie vždy,“ povedal Savitar. „Závisí to od génov.“

„Do puberty sa dostal neskoro,“ vysvetľovala mu Nicolette. „To viem určite. A sexuálne aktívny začal byť len v posledných
dňoch. Odvtedy je čoraz útočnejší. Výbušnejší. Dokonca ho zatkli za agresivitu a za napadnutie ľudských policajtov.“

Pokrútila hlavou. „Práve dnes poobede ho odfotografovali a hovorilo sa o ňom v miestnych správach, pretože ľudia ho videli pobehovať v zoologickej záhrade ako človeka priamo v klietke s ďalšími tigrami. Len nepovedz, že to nie je šialenstvo.“

Prosebne sa pozrela na všetkých zástupcov Katagariánov, ktorí v sále ostali, aby sa pridali na jej stranu. „Jeho správanie je hrozbou pre nás všetkých. Keby sa ľudia dozvedeli…“

„Kraviny,“ povedal Dante ostro a bez obalu. „Zaváňa to chamtivosťou.“

„To je smiešne,“ povedal Paris. „Sme zvieratá, nie ľudia. Nám na peniazoch nezáleží.“

Dante ho zastavil zdvihnutou rukou. „Zobuď sa. Už si niekedy bol v mojom klube Peklo? Mne na nich čertovsky záleží a sú rozhodujúcim faktorom môjho života. Som vlastne druhý naj-bohatší Katagarián na svete. A kto je predo mnou? Wren Tigarian. Celá táto záležitosť smrdí intrigami.“ Prepálil pohľadom tigra, ktorý tupo pozeral pred seba.

Lysander si pošúchal bradu. „Neviem. Ak nás ohrozuje…“

„Wren nie je nebezpečný,“ bránil ho Vane. „Poznám toho chalana. Je tichý a utiahnutý. Neurobil by nič, čím by na seba pritiahol pozornosť.“

Nicolette sa Vanovi opovržlivo zasmiala do tváre. „A čo ty
vlastne o Wrenovi vieš? Rozprával sa s tebou vôbec niekedy?“

Vane tlmene zavrčal, ale nakoniec priznal pravdu. „No… ani nie.“

„Prejavil ti niekedy nejaké sympatie?“

Vanovi začalo šklbať čeľusťou. „Nie. Vlastne nie. Ako som povedal, je utiahnutý do seba a okolie ho nezaujíma.“

„Presne tak,“ povedala a skrivila peru. Pozrela sa na Savita-
ra. „Je maximálne nespoločenský. Odmieta kohokoľvek a čokoľvek poslúchať. Ohrozoval životy mojich synov aj mňa. Teraz chodí s dcérou senátora. Povedz mi, ktorý Katagarián so zdravým rozumom by niečo také urobil?“

Dokonca aj Dante musel pripustiť, že je to životu nebezpečné.

„Budeme čakať, kým nezabije niekoho nevinného?“ spýtala sa Nicolette. „Čo keď začne otravovať senátora, že je jeho nemanželský potomok? Už som stratila dosť svojich detí. O ďalšie sa nedám pripraviť. Chcem, aby odišiel z môjho domu. Ak sa ho sama pokúsim vyhnať, zabije mňa alebo jedno z mojich mláďat. Som si tým istá. Nikdy nebol duševne zdravý.“

„Zabil obidvoch svojich rodičov, keď mal iba dvadsať rokov,“ dodal Zack. „Obaja boli vynikajúco vycvičení a mocní predátori. Len si predstavte, čoho je schopný teraz, keď je vycvičený aj on.“

Savitar presunul pohľad na Danteho a tváril sa zhnusene.

„Som tu iba ako pozorovateľ. Koniec koncov, záverečné hlasovanie je vo vašich rukách, vážení.“ Znova sa pozrel na Nicolette a Zacka. „Ale pamätajte si: ak nie je pravda to, čo hovoríte, môj trest vás neminie. Chamtivosť je vlastnosť ľudí, nie Katagariánov.“ Pohľadom sa zavŕtal do Zacka. „Ak rozpútaš nespravodlivú honbu na šelmočloveka, vráti sa ti to.“

„Wren je Zabijak,“ zopakoval dôrazne Zack. „Navrhujem, aby sme povolali Stratov a dali ho utratiť.“

„Podporujem tento návrh,“ povedala Nicolette.

Savitar si ťažko vzdychol. „Máme dva návrhy, aby sme dali zabiť Wrena Tigariana. Všetci, ktorí ste za, povedzte áno.“

Wren si vzdychol, stiahol zo seba košeľu a pustil vodu, aby si umyl tvár. Bol unavený, ale stále myslel iba na to, že znova pôjde za Maggie. To nutkanie bolo ako šialenstvo.

„Prečo som ňou taký posadnutý?“ povedal so zaťatými zubami. Pokračovať vo vzťahu so ženou jej úrovne sa rovnalo samovražde, a to dobre vedel. Veď neboli partneri.

Znova si obzrel ruku. Dokonca ani teraz tam nemal žiadny
znak. Prečo to všetko cíti? Strávil s ňou celý večer a chcel viac. Nerozumel tomu.

Umyl si tvár, zavrel vodu a vlhkou rukou si prešiel po vlasoch. Keď sa naťahoval po uterák, zacítil okolo seba čudný prúd vzduchu…

Wren natiahol krk ako typický tiger. V tom postoji načúval
a vetril vzduch okolo seba.

O dve sekundy zacítil pach dravca.

Wren sa obrátil, ale kým stihol sústrediť pohľad, čosi ostrého bodlo do pŕs. Zahrešil a zatackal sa.
„Pripravte slučku.“

Zdalo sa mu, že hlasy prichádzajú zďaleka. Zrak sa mu zahmlil. Wren zanadával, keď si uvedomil, že mu vpichli uspávaciu injekciu, ale odmietol sa jej poddať.

„Kurva,“ zavrčal a premenil sa z človeka na tigra.

Vyrazil von z izby a na chodbe uvidel štyroch ľudí.

„Zastreľte ho!“ úsečne zavelil jeden.

Skočil na toho so zbraňou. Keď sa dotkol jeho tela, človek sa premenil na tigra. Wren pocítil ďalšie bodnutie do chrbta a dvaja ľudia sa pokúšali nasadiť mu na krk slučku. Keby sa im to podarilo, je s ním koniec.

Premenil sa do podoby leoparda, lebo vedel, že iba takto má nádej vyviaznuť. Rozbehol sa proti zatvorenému oknu a vyskočil na ulicu. Sklo sa roztrieštilo a do tela sa mu zapichli črepiny.

Keď dopadol tvrdo na zem, celé telo sa mu triaslo.

Na asfalte ležal iba chvíľku, aby chytil dych. Rýchlo sa postavil a uháňal zadnou uličkou ku kláštoru, ktorý stál na konci ďalšej ulice. Počul, ako ho prenasledujú.

Hnal sa dopredu a z rezných rán sa mu valila krv. Musí im ujsť. Keby spomalil, chytili by ho a zabili. Pri tempe, akým bežal, by však aj tak nemohol žiť oveľa dlhšie. Cez rany na koži z neho život rýchlo unikal.

Srdce mu tĺklo až v hlave, ale uvedomoval si, že si musí nájsť nové útočisko, lebo inak umrie.

Marguerite práve končila s umývaním riadu, keď začula zvuk,
akoby jej niekto klopal na zadný vchod.

Zamračila sa a trochu sa bála ísť ku dverám. V takú neskorú nočnú hodinu by na jej zadnom dvore nemal byť nikto a videla už veľa častí televízneho programu Najhľadanejší zločinci Ameriky, aby jej bolo jasné, že nemá von ani vykuknúť.

Radšej sa natiahla za telefónom, aby zavolala políciu.

„Maggie?“

Zamračila sa ešte viac, pretože za dverami spoznala Wrenov hlas. Prečo by bol teraz u nej na zadnom dvore?

Možno sa jej to iba zdalo.

„Maggie, prosím ťa, pusť ma dnu.“

Pre istotu stále zvierala v ruke telefón, odtiahla záves a zbadala ho na zadnom dvore celkom nahého. A nielen to, bol celý zakrvavený. Dýchal prerývane, tvár mal doškriabanú a dorezanú. Vyzeral, akoby sa mu stala nejaká nehoda.

„Panebože, Wren,“ vydesene zašepkala, keď otvorila dvere a pustila ho dnu. „Čo sa stalo?“

Nerozprával, len tackavo vošiel do kuchyne.

„Wren?“

Spadol na kolená a pozrel hore na ňu. Stále ťažko dýchal.
„Prepáč, Maggie. Nevedel som, kde inde mám ísť.“

Srdce jej splašene tĺklo, keď si k nemu kľakla. „Zavolám…“

„Nechcem políciu,“ zastenal. „Nechcem lekárov.“

„Ale si…“

„Nie!“ zarazil ju a z ruky jej vytrhol telefón. „Zabijú ma.“

„Kto ťa zabije?“

Bezmocne sa pozerala, ako sa mu prevracajú oči v jamkách
a v bezvedomí padá k jej nohám. O chvíľu namiesto muža ležalo na dlážke…

Čosi.

Tackavo ustúpila dozadu, ďalej od toho tvora. Vyzeral ako čudný kríženec snežného leoparda a bieleho tigra a bol dosť obrovský.

Marguerite nikdy nič také nevidela. Jedna jej polovica chcela kričať a druhá sa ochromene dívala pred seba.

„To nie je možné…“

Určite sa jej to iba zdá.

Lenže to, čo bolo na dlážke, sa nedalo poprieť. Pozerala na kr-vavé stopy nôh, ktoré viedli chodbou. Boli ľudské.

Boli Wrenove.

A končili sa pri tigardovi…

„Asi mi preskakuje. Mám halucinácie.“ Presne tak, má halucinačné dozvuky.

Ale veď ty drogy neberieš.

„Hlava moja, tak potom mi vysvetli, prosím ťa, čo je toto za svinstvo, ha?!“

Ale nijaké vysvetlenie neexistovalo. Aspoň nie logické. Do jej domu prišiel Wren, vyzeral, akoby ho niekto zbil, a teraz ležalo na dlážke krvácajúce zviera.

Veľké krvácajúce zviera.

„No dobre, Marguerite, čítaš romány o upíroch a čarodejníkoch od Anne Riceovej aj Jima Butchera. Videla si horor Strieborný projektil o vlkolakovi… Lenže on nie je ani upír, ani vlkolak.“

Nie, je niečo podobné.

Teraz už chápala, čo sa jej snažil povedať, aj keď nepriamo. Ale na druhej strane jej vlastne presne povedal, kto je, a ona nad tým mávla rukou.

Teraz už chápala, prečo sa odvážil skočiť do klietky s tigrami a neublížili mu. Prečo sa mu tak rýchlo zahojila rana po guľke.

Nebol človek.

Alebo nie tak celkom.

„Nevedel som, kde inde mám ísť.“

Tie slová sa jej zrazu vynorili v hlave a hlboko ju zasiahli. Pravdepodobne veľmi dobre vedel, čo sa stane v okamihu, keď
stratí vedomie – asi preto s ňou predtým odmietal stráviť noc. Napriek tomu jej natoľko dôveroval, že ju vo chvíľach núdze vyhľadal.

Jeho život bol v jej rukách. Keby zavolala políciu, záchranku alebo dokonca útulok zvierat, zavreli by ho do klietky a nikdy by ho už nepustili.

Alebo ešte niečo horšie. Ako ju upozornil, zabili by ho.

Srdce jej tĺklo, ale podišla bližšie k tej veľkej mačke na dlážke. Natiahla trasúcu sa ruku a dotkla sa hebkej kožušiny. Ako by hladkala hustú hodvábnu srsť mačky. Nikdy nemala pod prstami nič jemnejšie. Impulzívne zaborila tvár do kožušiny a vnímala len to, ako jej príjemne láska pokožku.

„Si to naozaj ty, Wren?“

Nereagoval.

A stále krvácal.

Vydesila sa, že by jej mohol tam na dlážke umrieť, a tak sa ho pokúšala presunúť. Bezvýsledne, zistila totiž, že váži asi toľko, čo jej auto. Vôbec netušila, čo má robiť, ale zašla aspoň do kúpeľne po lieh, antibiotickú masť a obväzy.

„Ale čo, dofrasa,“ povedala si, keď vzala potrebné veci. „Po guľke sa rýchlo uzdravil. Všetci tí čudní šelmoľudia sa rýchlo uzdravujú.“ Keď ho poriadne obviaže, hneď bude zdravý ako rybička.

Veľmi v to dúfala.

Keď sa k nemu vrátila a začala mu čistiť rany, nemohla si pomôcť, ale musela rozmýšľať nad tým, kto mu to urobil a kde sa tak zranil. A prečo. Najviac ju znepokojovalo, či ten, čo mal Wrena na svedomí, by ho mohol nájsť.

A ju tiež.

WREN SA POMALY PREBUDIL a vzápätí pocítil krutú pulzujúcu bolesť v lebke, ktorá akoby vystreľovala do každej bunky jeho tela. V ušiach mu hučalo, ale už pomaly otváral oči za kmitajúcimi viečkami. Snažil sa zaostriť pohľad.

Prvé, čo uvidel, bola tmavozelená pohovka.

Kde to som, dočerta?

Zrazu sa mu všetko vybavilo. Tigre, ktoré ho prenasledovali. Ľudia, ktorí sa ho snažili uspať injekciami. Šialený beh zadnými uličkami New Orleansu. Auto, ktoré doňho narazilo, keď bežal na druhú stranu ulice, aby sa vyhol ďalšiemu dravcovi.

Náraz ho odhodil až do obchodu na ulici Decatur. A potom ten blázinec, keď splašení turisti utekali pred snežným leopardom, alebo muži so zbraňami, ktorí mu vlastne pomohli uniknúť pred prenasledovateľmi.

Nemal inú možnosť, musel utekať do Maggiinho…

Šklblo mu chvostom.

„Ach, bože.“

Pozrel sa za zvukom vyľakaného Maggiinho hlasu a uvidel ju. Stála vo svojej kuchyni a vyjavene sa naňho dívala. Bola vydesená. Ten prenikavý pach strachu dráždil dravca v jeho tele.

Dravca, ktorého skrotila… Tentoraz bola šelma v jeho vnútri pokojná. Netúžila útočiť. Netúžila ubližovať.

Namiesto toho chcela cítiť len jej teplú ruku v kožuchu…

„Už je dobre, už je dobre, mačička,“ povedala Marguerite tým zvláštnym vysoko položeným hlasom, akým sa ľudia prihovárajú iba malým deťom alebo domácim zvieratkám. „Nezožer svoju dobrú hostiteľku, hej? Ona ti neublíži, môj milý. Len sa postaví k tebe, tak sa na ňu nevrhni. Prosím, nevrhni sa na mňa.“

Podišla trochu bližšie, ale pritom ho ostražito pozorovala. Hlas

jej klesol o dve oktávy, keď sa mu znovu prihovorila. „Si v tom

tele naozaj ty, Wren? Spoznávaš ma?“

Wren sa zhlboka nadýchol, aby sa pripravil na to, čo chcel urobiť – bleskovo sa premenil späť do ľudskej podoby. Bolesť sa mu desaťnásobne zhoršila, ale potlačil ju, takže odvrátil ďalšiu premenu na šelmu v bezvedomí. Pohľad zameral na ňu.

„Viem, že si to ty, Maggie.“

Marguerite od úľavy prehltla, lebo videla, že sa potvrdili jej obavy aj nádeje. Wren bol naozaj šelma.

Vystrašená a nervózna prešla krátku vzdialenosť k miestu, kde ležal na dlážke dolu tvárou, prikrytý jej plachtou, ktorá mu za-haľovala nahý zadok a nohy. Po celom chrbte mal hlboké škra-bance a stopy po uhryznutí, akoby naňho zaútočil nejaký iný druh šelmy. Plavé vlasy mu padali do očí a zakrývali ich, preto mu do nich zasa nevidela. Ale keď sa dvíhal na nohy, ešte aj vtedy jej jemnými náznakmi v pohyboch pripomínal naťahujúcu sa šelmu.

Kľakla si vedľa neho a položila mu na nahý chrbát ruku, aby ho dotykom utešila. Začal sa pomaly prevaľovať naopak, pritom ticho stonal, a keď konečne ležal na chrbte, pozrel hore na ňu.

Reznými ranami a podliatinami mal zohavenú aj hruď. Jedna zvlášť škaredá čierna podliatina mu prakticky pokrývala celú ľavú polovicu hrudného koša. Ťahala sa až hore k srdcu. Už len samotné dýchanie mu muselo spôsobovať vražednú bolesť, napriek tomu však znášal svoje utrpenie so stoickým pokojom, ktorý ju ohromoval.

Hlavu mal položenú na vankúši a uprene na ňu pozeral svojimi hypnotickými modrými očami. Len tie prezrádzali, aké veľké má bolesti. Videla v nich aj strach z toho, že teraz, keď sa o ňom dozvedela pravdu, ho odmietne.

To nikdy.

„Neboj sa ma, Maggie.“

Prikývla a natiahla sa, aby mu z tváre odhrnula jemné vlasy.
V ľudskej podobe mal vysokú horúčku. Pokožku mal takú rozhorúčenú a vlhkú, že ju to ešte väčšmi vystrašilo. Niekoľko rezných rán a modrín mu zbadala aj na tvári, jednu dokonca na dolnej pere, ale neboli už ani zďaleka také škaredé ako v tú noc, keď sa objavilna jej zadnom dvore.

Po toľkých dňoch, ktoré preležal v bezvedomí u nej na dlážke, mu narástla hustá tmavoplavá brada. Musela si priznať, že v nej vyzeral prekvapujúco dobre.

„Ako sa cítiš?“ spýtala sa.

„Akoby do mňa narazil autobus, ktorý ešte niekoľkokrát cúvol a prešiel po mne, aby bolo isté, že dokonal svoje dielo.“ Pokrčil nosom. „Myslím, že pri poslednom nájazde zaboril do mojich rebier pneumatiky. Pre prípad, že by som sa chcel znova nadýchnuť a žiť.“

Usmiala sa nad jeho čiernym humorom, pokojne mu položila ruku na hruď a nechala ju tam. Cítila, ako silno mu bije srdce pod jej rukou. Bola vďačná za tento malý dar, preto sa zaň v duchu poďakovala krátkou modlitbou. „Čo sa stalo?“

Wren sa odmlčal. Na jeho peknej tvári videla, ako zápasí s tým, čo jej má povedať.

„Buď ku mne úprimný. Wren. Už viem, že sa dokážeš premeniť na zviera, a nešalela som tu z toho… tak veľmi. Už by si mi mohol povedať všetko.“

Šklblo ním, akoby ho niečo zabolelo, a potom sa ozval. „No, škoda, že som neostal pri vedomí tak dlho, aby som videl tvoju tvár, keď som sa premenil.“

„O nič si neprišiel. Môžem ťa uistiť, že nebola pekná.“

Zdvihol hlavu a chytil jej ruku do svojej. Začal sa hrať s jej prstami, ktoré mala položené na jeho hrudi, presne na obnaženej bradavke. Šúchal si stvrdnutú bradavku jej dlaňou, potom si jej ruku pritiahol k rozťatej pere a dal jej jemný bozk na končeky prstov.

„Na tebe nie je nikdy nič nepekné, Maggie. Si najkrajšia žena, akú som v živote videl.“

Pri jeho slovách sa jej rozbúchalo srdca a prebehlo ňou vzrušenie. Doteraz jej nikto nič sladšie nepovedal. „Vedela som, že máš otras mozgu.“

Začal nesúhlasne krútiť hlavou, ale skončilo sa to šklbnutím. Pohyby hlavou ho museli poriadne bolieť.

„Tak čo sa stalo?“ znovu sa spýtala.

„Nič vážne. Ide po mne banda kreténov, ktorí ma chcú zabiť.“

Nevedela presne, čo ju desí viac, jeho pokojný tón hlasu, alebo fakt, že jeho priznanie ju neprekvapilo. S niečím takým počítala. „Kto sú tí zabijaci?“

„Ďalší šelmoľudia.“

Takých ako on je viac? Prinútila sa nereagovať na to. Ale my-slela si, že mu ublížili ľudia. Vzhľadom na jeho samotársku po-vahu by bolo logické, že ostal na svete celkom sám.

Aká bola hlúpa, že jej to nenapadlo.

„Prečo sa ťa pokúšajú zabiť?“

„Pretože by som nemal chodiť s človekom. Nesmieme mať s tvojím druhom nič viac, len príležitostné vzťahy. Majú strach, že keď chodím s tebou, som nebezpečný a všetkých ohrozujem.“

Nepáčilo sa jej, že aj od neho počuje výraz „tvoj druh“, ale tentoraz musela uznať, že medzi ňou a ním naozaj existuje rozdiel. Bola človek, on nebol.

Alebo nie celkom.

„Si nebezpečný?“

„Neviem. Myslím len na teba. Keď nie som s tebou, veľmi trpím a neviem prečo. Ani sa mi nesnívalo, že je niečo také možné. Nemal by som mať voči ľudskej žene takéto city. Viem to. Túžim byť s tebou tak zúfalo, až mám pocit, že trpím nejakým druhom šialenstva. Možno majú pravdu. Možno ma treba odstrániť.“

„A možno sa mýlia, Wren. Nemyslím si, že si nebezpečný. Určite nie fyzicky. Ale to, čo robíš s mojím telom, by sa mohlo v niektorých štátoch pokladať za zločin.“

Usmial sa na ňu. „Ďakujem ti, že si ma prijala a nezavolala políciu.“

„Bez problémov. Ver mi, nechať nádherného nahého muža vo svojom dome nie je pre väčšinu žien nijaké utrpenie.“

Krátko sa zasmial. „Nemôžem uveriť, ako dobre to všetko znášaš.

„To len preto, že z najhoršieho som sa dostala, kým si bol v bezvedomí. Mala som dosť času vyrovnať sa s faktom, že na
dlážke mi leží polomŕtvy tiger, ktorý prišiel do môjho domu zamaskovaný za môjho frajera.“

Wren stále nevychádzal z údivu, že je taká pokojná. Čakal, že v tom lepšom prípade pred ním ujde a nechá ho samého. A v tom horšom ho odovzdá úradom.

Za normálnych okolností, keby bol zdravý, by nikdy nikomu nedôveroval. Ale keď bol oslabený uspávajúcimi injekciami, nič iné mu neostávalo, len dúfať, že Maggie ho nezradí.

A nezradila. Skrývala ho a podľa svojho núdzového lôžka na podlahe usúdil, že sa oňho starala, kým bol v bezvedomí.

Wren sa snažil posadiť a Marguerite mu pomohla oprieť sa chrbtom o pohovku. Dotyky jej rúk na nahej pokožke boli také príjemné, upokojujúce. Dal by za to všetko, keby tie draho cenné ruky cítil na tele večne, ale, žiaľ, odtiahla ich.

„Ako dlho som bol v bezvedomí?“

„Štyri dni.“

Stuhol. To nemohla byť pravda. Alebo áno? „Čože?“

Prikývla. „Veď som ti povedala, že som mala more času, aby
som si zvykla, že si veľká mačka. Každý deň som sa bála, že sa
už nepreberieš.“

Ochromil ho panický strach. Keby tak odišla z domu…

Bolo viac než čudné, že tí, čo ho prenasledovali, ich obi dvoch ešte nenašli a nezabili. „Čo si robila, kým som bol mimo?“

Ukázala na malé provizórne lôžko na dlážke vedľa neho. „Bola som vždy pri tebe pre prípad, že by si niečo potreboval. Iba som vyčistila krv na zadnej verande, potom som pozamykala celý dom. Nevedela som, kto po tebe ide, ale bála som sa, že nech je to ktokoľvek, môže ťa nájsť. Preto som radšej mala telefón vždy poruke, aby som mohla zavolať pomoc.“

Zaplavila ho neha, keď to počul. Zdalo sa mu neuveriteľné, že to všetko preňho niekto urobil. Za celý život sa ho nikto ani raz nepokúsil ochrániť. O Nicolette nemal žiadne falošné predstavy. Keby niekedy urobil niečo, čo by ohrozilo jej život alebo rodinu, bez mihnutia oka by ho vyhodila.

Ale Maggie nie. Nemala voči nemu nijaké záväzky a napriek tomu ho skrývala a ohrozovala svoj vlastný život. Bolo to neuveriteľné.

Od úľavy vzdychol, že mala toľko citu a ani sa od neho ne-pohla. „Zastavil sa tu niekto?“

„Nie. A dobre som pozatvárala okná aj dvere, pre istotu.“

Bol ohromený, že ho ešte nenašli. Ale na druhej strane, keď bol v bezvedomí, nezanechával nijaký pach ani stopu. Teraz musí byť opatrný. Šelmoľudia by naňho mohli poslať pátračov-parapsychológov. Keby použil svoje magické schopnosti ako napríklad teraz, keď si udržiaval ľudskú podobu – mohli by ho nájsť.

Zavrel oči a takto sústredený maskoval svoju magickú moc. Ale dlho to nevydrží, čoskoro ho to ešte viac oslabí.

Skôr či neskôr zanechá nejakú stopu, podľa ktorej ho budú môcť ľahko vypátrať.

„Musíme odtiaľto hneď vypadnúť.“

Zatvárila sa zmätene. „Prečo? Mám tu veľa potravín.“

„Nechcem, aby ma našli v tvojom dome, Maggie. Ktovie, čo by ti urobili.“

„Som už veľké dievča, Wren. A mám kvalitnú zbraň s plným zásobníkom.“

Uškrnul sa, keď počul jej odvážne vyťahovanie. „Spomeň si na tú noc, keď sme sa spoznali a mňa postrehli. Videla si, že zbrane na nás nemajú veľký účinok. Samozrejme, ak nás niekto nepostrelí z blízkej vzdialenosti do hlavy.“

Celá tvár sa jej zvraštila hnusom.

„Bohužiaľ,“ zašepkal. „Ako som povedal, musíme odísť.“

Marguerite nevedela, čo má robiť. Nechcela oňho prísť. „Koľko vás je?“

„Dosť. Herecký štáb vo filme Cecila B. DeMilla pri nás vyzerá ako operná ária s dvomi účinkujúcimi.“ Natiahol sa a chytil jej líce do dlane. „Maggie, prídu si po mňa a nezastavia sa, kým ma nezabijú. Bola si v Útočisku a vedia to. Skôr či neskôr ťa nájdu, ak ťa nevezmem so sebou. Využijú ťa, aby sa dostali ku mne.“

Hlava sa jej točila z toho, čo rozprával. „Nemôžem odísť. Mám školu. Povinnosti…“

„Nemôžeš chodiť do školy, keď budeš mŕtva.“

Začala v nej stúpať panika, lebo na ňu doľahla hrôza celej jej situácie.

To nemôže byť pravda.

„Pôjdem za otcom. On nás ochráni.“

Wren jej odrazu pred očami zmizol. O dve sekundy sa objavil za ňou. „Pred našimi ľuďmi ťa neochráni,“ zašepkal jej pri uchu.

„Ako si to urobil?“ spýtala sa ochromená, aký má obrovský rozsah schopností.

„Je to ľahké. Naši ľudia dokážu cestovať v čase a používať čarovnú moc, ako sa im zapáči. Nijaký človek na tejto planéte ťa pred nimi neskryje. Ver mi.“

Soptila, keď ho počula. Cítila sa bezmocná, a to nenávidela najviac. Bola dospelá žena, ktorá si sama riadila život, a nezniesla myšlienku, že sa nemôže nijako brániť. Musí pre nich existovať východisko.

„Nemôžem použiť zbraň na svoju obranu a nemôžeme sa skryť, tak čo máme robiť? Mám sa vzdať celého svojho života, lebo som s tebou spala?“

Wren sa strhol pri jej slovách, pretože ho zasiahli ako fyzický úder. Mala pravdu. Žiada od nej príliš veľa. To nebolo spravo-dlivé. Nemohol od nej chcieť, aby kvôli nemu obetovala zvyšok života.

To nemohol chcieť od nikoho. Okrem toho, žila dokonalým životom, až kým doň nevstúpil on. Nie, rozhodne nepotrebovala, aby jej niekto taký ako on zbabral budúcnosť. Nikdy nepriniesol nikomu šťastie ani radosť. Patrila k malej hŕstke ľudí, ktorí sa k nemu správali skutočne pekne. Nemôže sa jej za to odvďačiť tým, že jej ublíži.

Existoval len jeden spôsob, ako to vyriešiť…

Marguerite sa zamračila, keď ju Wren nežne pobozkal na pery.

„Prepáč, že som ti posral život, Maggie,“ povedal sklesnutým unaveným hlasom, keď ustúpil dozadu a pozeral sa na ňu. Tie oči ju spaľovali smutnou odovzdanosťou.

Ľútosťou.

Hladkal jej líce prstami a hltal ju pohľadom, akoby si chcel vryť jej črty do pamäti.

O dve sekundy jej zmizol pred očami.

Líce mala ešte teplé od dotyku jeho ruky, ale inak cítila chlad po celom tele. Jeho náhla neprítomnosť ju znepokojila.

„Wren?“ zavolala a hľadala ho po izbe. Určite sa hneď vynorí za ňou, ako to urobil pred minútou… alebo nie?

„Wren? Kde si?“

Niekto zaklopal na dvere.

Čo to stvára?

Určite je to on. Išla k dverám a otvorila, lenže na prednej ve-rande uvidela doktora Alexandera.

„Ahoj, Marguerite,“ pozdravil ju. „Bol som…“

„Teraz nie, doktor Alexander, prosím. Mám vážne problémy.“

„Môžem ti nejako pomôcť?“

Bola taká zhnusená, vystrašená a zúfalá z toho, čo sa jej stalo, že bez rozmýšľania vyhŕkla: „Nie. Iba ak by ste vedeli vystopovať tigra, ktorý práve zmizol.“

Videla, že zbledol ako stena. „Takže Wren tu naozaj je.“

A vtedy všetko pochopila.

Bolo jej jasné, prečo doktor Alexander a ostatní prišli po Wrena do väzenia a vyplatili zaňho kauciu. „Viete, kto je Wren?“

„Viete?“

Jeho zaryté mlčanie a bezvýrazný pohľad ju začali štvať. „Prečo ste prišli, doktor Alexander?“ spýtala sa chladne.

„Štyri dni si nebola v škole a nedvíhaš telefón.“

Žalúdok sa jej stiahol úzkosťou. „Ako to viete? Už nie ste mojím pedagogickým poradcom.“

Jeho pekná tvár sa desivo zachmúrila. „Nie, nie som. Ale viem, že si pravdepodobne posledná videla Wrena, a ja ho musím nájsť.

„Prečo?“

„Lebo zomrie, ak ho nenájdeme.“

Marguerite zvrieskla, keď sa jej za chrbtom ozval hlboký hlas. Zvrtla sa a uvidela vysokého plavovlasého muža v čiernom oblečení. „Ako ste sa dostali do môjho domu?“

Neodpovedal a šiel rovno k miestu, kde spával Wren. „Bol tu,“ oznámil Julianovi. „Všade cítim jeho pach.“ Muž ju prebodol zúrivým pohľadom. „Kam išiel?“

„Kto ste, dočerta?“ spýtala sa dôrazne.

„Fury. Ako fúria,“ zavrčal, „a nie je to len meno, ale aj moja povaha. Takže prestaň vyskakovať, človek. Nemám na to čas ani trpezlivosť. Prišli sme zachrániť tvojho priateľa pred smrťou.“

Doktor Alexander si varovne odkašlal. „Poznáš ma, Marguerite. Môžeš mi veriť, sme na Wrenovej strane. Vieš, kde je?“

Odmlčala sa, lebo zvažovala, aké má možnosti. Keď Wrena zavreli do väzenia, zavolal doktora Alexandera a Billa. Ale keď bol teraz ranený, nešiel za nimi.

Znamenalo to, že sa im nedá dôverovať?

Alebo to len znamenalo, že jej dôveruje viac?

Nebola si istá odpoveďou, ale uvedomila si, že mu teraz môže pomôcť iba tak, ak bude riskovať. A modliť sa, že sa rozhodla správne…

„Nie. Pred chvíľkou zmizol.“

„Čo hovoril, kým odišiel?“ spýtal sa Fury.

„Neviem. Povedal mi, že s ním musím ujsť, ale povedala som mu, že nemôžem len tak odísť. Zvláštne sa tváril a potom sa mi ospravedlnil, že mi pokašlal život. O dve sekundy bol preč.“

„Doriti,“ zavrčal Fury a pozrel na doktora Alexandera. „Vieš, kam išiel.“

Doktor Alexander vyzeral znechutene.

„Zožeň Vana a stretneme sa tam.“ Fury ledva dopovedal a zmizol aj on.

Doktor Alexander zanadával, vytiahol z vrecka mobilný telefón a stačil gombík.

„Vane,“ povedal po pár sekundách. „Zistili sme, kde bol. Ale nezastihli sme ho. Myslím, že šiel naspäť do Útočiska, aby sa proti nim sám postavil.“

Dr. Alexander sa mračil, kým mlčal a počúval. „Nie. Mám ženu, s ktorou bol. Odteraz bude so mnou, dám na ňu pozor. Zvládneš s Furym ostatných?“

Marguerite si hrýzla necht a čakala.

„Vezmem ju k Jeanovi-Lucovi. Daj mi vedieť, čo sa deje.“ Vypol telefón. „Zbaľ si tašku s najnutnejšími vecami.“

„Prečo?“

Mal tvrdý pohľad, ktorý sa do nej ostro zarezával.

„Vedia, kto si, Marguerite. Preto som tu. U tvojich profesorov som si overil, že vymeškávaš vyučovanie. Bál som sa, že ťa už

našli a držia ťa ako rukojemníčku, aby prilákali Wrena. Obidvaja máte pekelné šťastie, že vás nevystopovali, ale ver mi, je to len otázka času, kedy sa tu objavia. Musíme ťa odviesť do bezpečia. Ihneď.“

Mala ešte niekoľko otázok. „Kto je to ‚my‘?“

„Pozri, vysvetlím ti to neskôr. Teraz chcem, aby si odtiaľto vypadla, skôr než budem nútený zabiť ľudí, ktorých inak pokladám za svojich priateľov.“

Mal pravdu. Bola hlúpa, veď už videla, čoho sú schopní.

Marguerite prikývla, zvrtla sa a rozbehla do svojej izby. Schmatla malú tašku a rýchlo do nej nahádzala veci na prezlečenie, spodnú bielizeň, nejaký mejkap a nočnú košeľu.

Keď sa vrátila, v obývačke pri doktorovi Alexanderovi bol už aj Bill Laurens.

Začudovala sa, keď zbadala právnika.

„No, ja viem,“ povedal Bill. „Vyzerám ako uhladený podnikový právnik. Ale hocikedy dokážem premôcť medveďa alebo tigra. Ideme, musíme ťa odtiaľto dostať.“

„Ako dlho budem preč?“

Bill a doktor Alexander sa na seba nervózne pozreli. „Nevieme.“

Bola rozrušená, ako rýchlo sa jej zmenil celý život, a pritom vôbec nemohla zvrátiť chod udalostí. V takomto rozpoložení schmatla zo stolíka svoj mobilný telefón s nabíjačkou. Vyviedla mužov z domu a zamkla vchod.

„To ste nemysleli vážne, že Wren sa išiel dať zabiť, však nie?“ spýtala sa doktora Alexandera, keď kráčali k jeho čiernemu terénnemu landroveru.

Obidvaja muži odpovedali naraz. „Aby ťa zachránil? Áno.“

Marguerite sa nikdy v živote necítila tak sebecky. Liezla do auta doktora Alexandera a hovorila si: „To nemôže byť pravda…“ Ani si neuvedomovala, že nahlas rozpráva, až keď sa ozval Bill.

„Vitaj v našom svete. Nežije sa v ňom príjemne. Ale ani sa nenudíme.“

Vzdychla si od bolesti, ktorá ju ovládla. „Stále si myslím, že je to len sen, zajtra sa prebudím vo svojej posteli a budem si lámať hlavu, čo dofrasa som mala na večeru.“

Bill sa na tom zasmial. Doktor Alexander sústredene odbočoval z príjazdovej cesty na hlavnú ulicu. „Ak chceš mať naozaj drsné prebudenie, spýtaj sa svojho profesora klasickej filológie, koľko má v skutočnosti rokov.“

Podľa tónu Billovho hlasu usúdila, že ju to úplne vyvedie z rovnováhy. „Radšej nevedieť, že?“

„Radšej nie, naozaj,“ povedal doktor Alexander. „Poviem len toľko, že vedomosti z tohto odboru mám z prvej ruky.“

Zakrútila sa jej hlava. Už sa nečudovala, že doktor Alexander tak ohuroval vedomosťami. Je oveľa ľahšie učiť o tom, čo sami zažijete. To však znamená, že profesor musel mať niekoľko tisíc rokov. Dosť, aby nad tým človeku rozum zastal.

Marguerite pozorovala pouličný ruch, keď uháňali smerom k štvrti Warehouse District. Svet za oknami auta vyzeral normálne a napriek tomu už nič nebolo také isté ako pred piatimi dňami. Uvažovala, koľko z vonkajšieho diania bolo iba zdanie, ktoré zakrývalo skutočnosť.

Dokelu, veď aj ten bar, okolo ktorého práve išli, mohli vlastniť démoni alebo nejaký čudný šelmočlovek. Lepšie povedané, príšera.

Ale to ju tak netrápilo. Teraz mala hlavu plnú istého šelmoWrena. „Povedzte mi, že Wrenovi sa nič nestane.“

Bill otočil hlavu a pozrel na ňu cez plece. „Teraz by si sa mala báť skôr o seba, Marguerite. Ak sa Wrenovi prenasledovatelia dozvedia, že vieš o ich existencii, prídu si po teba.“

Zachmúrene sa naňho pozrela. „Tomu nerozumiem. Vy viete, že existujú. Prečo vám nejdú po krku?“

„Utajovať ich existenciu je pre mňa viac než výhodné. Pre teba nie.“

„Vážne?“ spýtala sa smutným hlasom, v ktorom bolo počuť strach a hnev. „Posledné, čo chcem, je to, aby Wrena zavreli niekde do štátneho laboratória.“

Bill sa na ňu usmial a pochválil ju: „Dobrá odpoveď.“

Marguerite si vzdychla, keď potlačila slzy, ktoré ju štípali v očiach. „Nemôžem uveriť, že ho chcú kvôli mne zabiť. Nemôže im jednoducho povedať, že za mnou už nebude chodiť?“ 
Bill sa na ňu zamračene pozrel. „O čom to hovoríš?“

„Wren povedal, že po ňom idú, lebo nechcú, aby chodil s ľudskou ženou. Ak sa nebudeme stretávať…“

„Žiaľ, na to je neskoro,“ povedal Bill súcitne. „To sa už netýka teba, Marguerite. Ide o veľký biznis. Wrenovi príbuzní dlhé roky bažia po tom, aby ho zabili. Kým bol pod ochranou Útočiska, nemohli sa dotknúť ani jeho, ani jeho peňazí. Lenže teraz, keď ho odtiaľ vyhodili, ich už nič nezastaví.“

Nevidela v tom však logiku. „Som z toho celkom popletená. Útočisko je len bar, nie?“

„Nie,“ povedal Bill vážnym hlasom. „Je to akýsi útulok pre zvieratá, kam sa bytosti ako Wren bez strachu môžu uchýliť.“

„Nemôže si nájsť iné útočisko?“

Bill pokrútil hlavou. „Nie, nerastú totiž na stromoch. Ale to je teraz jedno. Omegrion už odhlasoval jeho smrť. Kým nezruší rozsudok, nikto ho nemôže prijať a chrániť. Keby to niekto urobil, zomrel by tiež.“

Zamračila sa. „Čo je Omegrion?“

„Je to najvyšší riadiaci orgán šelmoľudí,“ ozval sa doktor Ale-xander a zabočil doprava. „Akási obdoba Kongresu.“

Dúfala, že ich Kongres je výkonnejší a lepšie spolupracuje, veď práve od jeho rozhodnutia závisí, či bude Wren žiť, alebo zomrie.

„Ako dosiahneme, aby rozsudok proti nemu zrušili?“ spýta la sa.

Bill si vzdychol. „Treba dokázať, že nie je pre ostatných nebezpečný.“

„A ako to dokážeme?“

Bill sa na ňu zničene pozrel. „My nie. Wrena aj tak nakoniec chytia a zabijú. V tejto situácii ich môžeme akurát zdržiavať a chrániť tvoj život dovtedy, kým nerozhodnú, že nie si taká nebezpečná ako on.“

Bolo to nespravodlivé. Ako je to možné?

Po líci jej stiekla jediná slza, ale Billove slová ju bodali ako dýky.

„Wren si to nezaslúži. Či je muž alebo zviera, má tú najláskavejšiu dušu, akú som v živote poznala.“

Bill vyvalil oči a doktor Alexander nesúhlasne zaprskal.

„Si jediná, čo o ňom tamto hovorí, Marguerite,“ povedal doktor Alexander. „Wren je rovnako divoký a nebezpečný ako oni.“

Možno pri nich, ale pri nej taký nebol.

Marguerite zavrela oči a spomínala, aký bol Wren v tú noc, keď sa spoznali. Bol taký plachý a hanblivý. Udržiaval si od ostatných odstup a zo svojej ulity vyšiel iba vtedy, keď sa jej prihovoril.

Potom sa myšlienkami vrátila k tomu, ako ju držal, keď sa milovali. Ako od nej odohnal zlodejov. Mali pravdu, Wren mohol byť nebezpečný. Ale nikdy sa neprestal ovládať. Nikdy na nikoho bezdôvodne nezaútočil. Preto ešte nebol nebezpečný. On len nebol strachopud.

„Musíme ho zachrániť,“ povedala mužom v aute. „Povedzte mi, ako sa dajú zničiť tie obludy, čo mu idú po krku.“

Wren sa v tigrej podobe zakrádal hore schodmi. Hľadal v Útočisku Nicolette. Nemal najmenšie pochybnosti o tom, kto proti nemu ide, a bol pravý čas s tým skoncovať. Prenasledovať ho bola jedna vec, ale ohrozovať Maggie… to už bola iná pesnička.

Prišiel čas, aby si všetci uvedomili, že samotár ešte neznamená ľahký protivník. Tiger má zuby a nevie sa dočkať, kedy ich použije.

„Doriti!“

Obrátil sa a zistil, že vo dverách jednej izby stojí Fang v ľud

skej podobe. Vlk mal na sebe iba džínsy. Dokonca aj nohy mal bosé.

Wren sa prikrčil až k zemi, pripravoval sa na útok.

„Poď sem, pohni zadkom,“ vyštekol Fang. „Rýchlo!“

Wren začal ustupovať.

„Poslúchni ho, Wren. Prosím.“

Stuhol, keď počul hlas Aimee. Medvedica, tiež v ľudskej po-dobe, stála za vlkom. Jednu polovicu tváre mala červenú a pery napuchnuté, akoby sa s Fangom v jeho izbe bozkávala.

Dočerta, tí dvaja majú ešte väčší problém než on.

Vzápätí sa otvorili dvere ďalšej izby. Aimee sa stiahla z dohľadu, pretože vo dverách sa týčil jej mladší súrodenec Etienne, vysoký a plavovlasý ako jeho ostatní bratia. Medveď bol iba o niekoľko desaťročí starší než Wren, ale v ľudskej podobe na to vôbec nevyzeral.

Etienne sa bleskovo premenil do medvedej podoby.

„Tu v Útočisku sa nebojuje,“ povedal Fang, zavrel dvere na svojej izbe, aby ochránil Aimee, a postavil sa medzi zvieratá.
„Obidvaja viete, že musíme dodržiavať Mierové zákony.“

„Je odsúdený. Odstúp, vlk.“

Wren sa otočil za zvukom Aubertovho hlasu a bleskovo sa premenil na človeka, aby sa mohol postaviť tvárou v tvár povestnému chlapovi prezývanému Tatko medveď, ktorý sa držal iba Nicolettiných rozkazov. „Neurobil som nič zlé. Šíria sa o mne kecy a všetci to dobre viete.“

„Zošalel si,“ povedal mu Aubert. „Ohrozoval si moje mláďatá

a moju partnerku.“

Wren sa pozrel na Auberta prižmúrenými očami. „Nie, neohrozoval. Tej svojej suke môžeš povedať, že som tu, ak ma chce.“

Aubert sa rozbehol proti nemu.

Fang mu skočil do cesty a chytil ho, keď sa vrhal na Wrena. Ten sa napol, lebo čakal, že Aubert cez vlka prerazí, ale na jeho úžas Fang medveďa zadržal.

Aubert s revom odsotil Fanga nabok a skočil na Wrena.

Wren sa bleskovo premenil na tigra a zaútočil na Auberta,

ktorý sa zrazu prevtelil do medvedej podoby. Wren chňapol väč-šieho zvera za krk, ale odzadu naňho zaútočil Etienne. Zasyčal, keď ho Etienne hodil o stenu a obrovským pazúrom mu rozpáral nohu.

Omráčený Wren sa okamžite vyšvihol hore, ale preletela ním taká príšerná bolesť, až sa mu ranená noha podlomila. Pôvodné rany mal ešte príliš čerstvé a jeho výdrž už oslabovali nové… Ale bolo mu to jedno. Šiel do toho s vedomím, že ho zabijú.

Ale kým zomrie, ešte chce pocítiť zadosťučinenie.

Medvede sa vzpriamili a vyrútili proti nemu.

Urobili len dva kroky, keď v chodbe blyslo jasné svetlo.

Wren cúvol, pripravený znova bojovať, ale stuhol, pretože na chodbe zrazu zbadal Vana a Furyho.

Vane v ľudskej podobe vrhol pohľad na Fangovo krvácajúce
rameno a z hĺbky hrdla mu vyšlo desivé zavrčanie. „Aubert? Stratil si rozum?“

Aubert sa bleskovo premenil na človeka, kým Etienne zostal
v podobe medveďa. „Je odsúdený na smrť,“ zlostne zaprskal Aubert. „Vlk, prijali sme ťa sem, keď si mal holý zadok. Takto sa nám odplácaš?“

Vanove zelené oči horeli. „Nie, Aubert. Nezabudol som, že tebe aj Nicolette vďačím za veľa. Ale nebudem stáť bokom a pozerať sa, keď niekto ubližuje nevinnému. Wren nemá rodinu, ktorá by mu pomáhala. Preto sa mu snažím pomôcť ja.“

Wrena jeho slová úplne ochromili. Stáť teraz na jeho strane bola samovražda a nemohol uveriť, že o tom Vane vôbec uvažoval.

Aubert takisto nemohol veriť vlastným ušiam. „Budeš mu pomáhať napriek rozhodnutiu Omegrionu?“

Vane mu odpovedal chladným hlasom. Na tvári mal diabolský úškrn. „Trafil si.“

Wren zbadal, že Fang sa mu pozerá cez plece a v ľudskej tvári má panický strach.

„Nie!“

Všetci sa obrátili a uprostred chodby uvideli stáť Aimee.

Len Wren a Fang vedeli, v ktorej izbe bola doteraz.

Až prehltla, keď pozrela z otca na Fanga. „Tatko, prosím ťa, nerob to. Nie je to správne, a ty to vieš. Wren nás nijako neohrozuje.“

„Zošalela si, dcéra? Prišiel preto, aby zabil tvoju matku.“

Teraz sa už otvorili dvere na viacerých izbách. Zvieratá vyšli
von, aby zistili, kto ich vyrušuje. Wren bude musieť prebehnúť pomedzi ne, ak chce dostať to zviera alebo aspoň kus jeho
tela…

Napriek Vanovým smelým slovám Wren vôbec nečakal, že by sa niekto postavil na jeho stranu, preto keď traja vlci vytvorili barikádu medzi ním a ostatnými, šokovalo ho to.

„Živý sa odtiaľto nedostaneš,“ povedal Aubert varovne. „Ani jeden z vás.“

Wren zdvihol hlavu, lebo zbadal, že medzi Fangom a Aimee
prebieha niečo zvláštne. Vedel, že sa rozprávajú telepaticky. V zlomku sekundy ju Fang schmatol, zamával nožom, ktorý držal v ruke, a potom jej ho výhražne priložil ku krku. „Neopovážte sa nás sledovať. Inak ju zabijem.“

Fang sa otočil a pozrel sa na nich troch. „Fury, Vane, dostaňte Wrena odtiaľto.“

Wren chcel protestovať, ale kým stihol niečo povedať, Vane ho schmatol za krk a rýchlo ako blesk ho preniesol z chodby do miestnosti, ktorú nikdy predtým nevidel.

Bola tmavá, bez okien. Jediné svetlo vychádzalo spod tienidiel dvoch malých lámp, ktoré stáli na dvoch stoloch na opačnom konci miestnosti. Obzeral sa okolo seba a lámal si hlavu, kam ho to Vane priviedol. Moderná, elegantne zariadená izba bola vybavená špičkovými technickými novinkami. A nielen to, steny mala z tmavosivej ocele.

Podľa stien a kolísavého pohybu podlahy usúdil, že boli niekde na lodi.

Wren nahnevane zasipel a premenil sa na človeka, aby sa mo-hol s vlkom otvorene porozprávať. „Čo to stváraš, dočerta?“

„Zachraňujem ti život.“

Skrivil peru. „Neprosil som ťa o to, idiot.“

V izbe sa náhle zhmotnili Fury, Fang a Aimee a postavili sa vedľa Vana. Aimee sa vrhla Fangovi do náručia.

„Čo ste vy dvaja prišli o svoj sprostý rozum?“ spýtal sa ich Va-ne. „Vďaka vám a tigrovi sme v peknom maléri.“

„Nie, nie ste.“ Wren sa pokúsi bleskovo premiestniť naspäť
do Útočiska, ale nakoniec zistil, že to nejde. „Čo je, dočerta?“

„Musel som vás zablokovať,“ povedal Vane.

Wren vedel, že proti Vanovi sa neoplatí ísť – tento vlk mal príliš veľkú moc, aby ho porazil – ale musel sa do krajnosti premáhať, aby sa ho aspoň nepokúsil zabiť. „Odblokuj nás.“

„Nie,“ povedal Vane pevne. „Neohrozoval som celý rod, aby som sa potom prizeral, ako páchaš samovraždu.“

„Teba sa tento boj netýka.“

„Týka. Nebudem sedieť a pozerať sa, ako niekto nevinný umiera len pre chamtivosť nejakého hajzla.“

Wren sa vysmial Vanovmu hrdinstvu. „Pekne ti ďakujem, pán Ľudomil, ale tiger si tvoju pomoc neželá. Strč si ju do zadku.“

Niekto začal tlieskať. Wren obrátil hlavu a videl, že z dverí na-ľavo vchádza do izby Jean-Luc, Lovec temnoty. V ľudskej podobe pirát, inak nesmrteľný zabijak upírov, si aj teraz viac-menej ponechal starodávny vzhľad. V ľavom uchu sa mu leskol zlatý krúžok a bol celý v čiernom. Na sebe mal kožené nohavice, hodvábnu košeľu na gombíky a motorkárske čižmy. Dlhé rovné čierne vlasy si stiahol dozadu do chvosta, čo zvýrazňovalo ostré hrany jeho tváre. Oči mal také tmavé, že zreničky sa mu nedali rozoznať. V jeho pohľade bolo vidieť svetielka pobavenia. „Pekne si to povedal, tiger.“

„Sklapni, palácový pinč. Ani teba sa tento boj netýka.“

Jean-Luc sa pri tej urážke ostro nadýchol. „Chlapče, mal by si držať jazyk na uzde, lebo oň prídeš.“

Wren urobil krok smerom k nemu, ale potom stuhol, pretože do dverí za pirátovým chrbtom vošla Maggie. Výraz úľavy v jej tvári spôsobil, že Wren sa nevládal ani pohnúť.

Rozbehla sa k nemu a silno ho objala. „Som taká rada, že ťa zastihli, kým ešte nebolo neskoro. Však si nechcel urobiť nejakú hlúposť?“

„Ale nie, zlatko, prišli sme neskoro,“ povedal Fury štipľavo. „Náš milý tiger už stihol ošťať nesprávny bútľavý strom s úľom a všetky včely, v tomto prípade všetky medvede, rozzúril.“

Fury sa rýchlo pozrel na Fanga. „Ako však poznám medvede, najprv pôjdu po vlkovi, až potom po tigrovi. To bol dobrý ťah, Fang, flirtovať s ich jedinou dcérou. Naozaj šikovný. Vieš, že čokoláda má na nás druh smrteľné účinky. Rozmýšľam, že ak chceš spáchať samovraždu, bol by to rozhodne menej bolestivý spôsob, ako so sebou skoncovať.“

„Kašli na to, Fury,“ zarazil ho Vane a blížil sa k miestu, kde stál Fang s Aimee. „Musíme ju poslať naspäť. Hneď.“

„Viem,“ povedal Fang.

V očiach Aimee sa zaleskli slzy. „Nechcem ísť preč.“

Dvojica sa prosebne pozerala na Vana, ktorý sa mraštil, ako by mu bolo zle od žalúdka. „A ja som si myslel, že môj vzťah s Nevestou je prekliaty. Dočerta, ľudkovia, toto smrdí malérom.“

Fury zaprskal. „Ty si vodca, Vane. Tak niečo vymysli.“

Vane sa pozrel do stropu a vzdychol. „Keby som mal rozum, ktorý očividne vôbec nemám, nikdy by som sa nedal do tohto maléru zatiahnuť. Odovzdal by som brata aj Wrena medveďom, zobral by som svoju ženu a našiel nejaké pekné tiché miestečko, kde by sme vychovávali naše deti.“

Zmietol ich všetkých podráždeným pohľadom. „Ale je jasné, že som najväčší hlupák na tejto planéte.“

Jean-Luc vytiahol zo svojej čižmy dlhú tenkú dýku. „Vezmi si ju, mon ami. Buď pre seba, alebo pre nich. Stačí jeden ťah a všetky tvoje problémy sa vyriešia, že áno?“

„Nepokúšaj ma.“ Vane tlmene vrčal, keď si všetkých pozorne prezeral. „Wren, dobre ma počúvaj, kamoško, lebo tvoje šance sú čím ďalej, tým mizernejšie. Ak zabiješ Nicolette, je po tebe. Potom sa to už nedá zvrátiť.“

Wren sa mu vysmial. „Príkaz na popravu sa už nedá zvrátiť.
Bodka, koniec.“

Fury nesúhlasne pokrútil hlavou a vystúpil dopredu. „Nebol si tam, keď sa hlasovalo. Zhromaždenie sa v rozsudku rozdelilo na dva tábory.“

Wren sa zamračil. „Čo to hovoríš?“

„Že ešte máš šancu na záchranu,“ povedal Vane, „ale nie v prípade, že z pomsty zabiješ Nicolette.“

Wren mlčal, pretože v ňom začal hlodať pocit nádeje. Má im veriť? Dokonca aj mužovi, ktorý bol vlastne tigard, sa to zdalo až príliš nepravdepodobné.

Vane si vzdychol. „Ak dáš zhromaždeniu dôkaz, že si nevinný a svojich rodičov si nezabil, Savitar zruší rozsudok Omegrionu.“

Wrena tie absurdné slová omráčili. Stuhol. Nebol vlk pod vplyvom drog? „Doriti, o čom to rozprávaš? Snažia sa ma zabiť, pretože chodím s Maggie.“

„Čo si hlúpy?“ spýtal sa Fury. „To, že chodíš s ľudskou ženou, iba urýchlilo, že ťa Mamka Nicolette vykopla. Rozsudok smrti bol vynesený preto, že si zavraždil svojich rodičov.“

„To vraví kto?“

„Tvoj bratranec Zack.“

Wren pevne stisol sánky, aby na Furyho nepozeral s otvorenými ústami. Hlboko v duši mu začal narastať hnev.

To… to je ale svinstvo. Nemohol uveriť, že ten grázel išiel svojimi klamstvami kŕmiť dokonca aj Omegrion…

„Môžeme ti pomôcť, Wren,“ upokojoval ho Vane. „Ale musíš nám dôverovať.“

Wren sa na vlka uškrnul. „Nedám svoju dôveru ani život nikomu do rúk. Všetko, čo som kedy zažil, bolo na prd a už ma to celé serie.“

Fury s odporom skrivil peru. „Pekne sa vyjadruješ, tiger. Všetko vieš tak živo opísať. Nerozmýšľal si, že by si písal knihy pre deti?“

Fang jemne buchol brata po hlave.

„Au!“ vyštekol Fury a šúchal si hlavu. Vyčítavo sa pozrel na Fanga.

„Aj ja som predtým išiel ostatným tak na nervy?“ spýtal sa Fang Vana.

Vane mu bez rozpakov odpovedal. „Áno, a väčšinou aj ideš. Ale odbočili sme od témy.“

„Nemáme o čom debatovať,“ povedal Wren. „Nemôžeš ma tu držať večne, vlk. Preniesť ma na loď bol dobrý trik, lebo ma nemôžu vypátrať podľa pachu, ale nebude to dlho trvať a zistia, kde som. Dokázali ste akurát vtiahnuť do nášho boja Lovcov temnoty, a ako poznám Acherona, určite tým nebude nadšený.

Wren si vyčerpane vzdychol a pokrútil nad nimi hlavou. „Prídu si po mňa a všetci dobre vieme, že sa pred ničím nezastavia. Lepšie bude, ak proti nim udriem sám a prekvapím ich, akoby mali oni prví zaútočiť na mňa.“

Wren bol príliš unavený a dobitý, aby sa s nimi vládal ďalej
hádať, a tak šiel k dverám.

Keď prechádzal okolo Jeana-Luca, Lovec temnoty ho schmatol. Kým stihol Wren zareagovať, v ruke pocítil pichnutie ihly.

Rozzúrene zavrčal a premenil sa na šelmu, lenže kým mohol urobiť niečo ďalšie, všetko okolo neho stemnelo…

Marguerite zamrela pri pohľade na Wrena, ako padá na dlážku k nohám Lovca temnoty. „Čo ste mu urobili?“

„Uspal som ho.“

Fury si uvoľnene vzdychol. „Keď sa prebudí, bude poriadne
nasratý.“

„O tom nepochybujem,“ súhlasil Jean-Luc. „Preto navrhujem, aby sme ho udržiavali v spánku najmenej jeden, dva dni, kým nevyzdravie, a potom môžete vymyslieť plán, podľa ktorého má postupovať.“

„Hej, ale keď nás nebude počúvať…“

„Vymyslite niečo,“ ozvala sa Marguerite, „a ja vám zaručím, že vás bude počúvať.“

Fury sa jej vysmial, ale už pochopila, že v ich partii je on tým neveriacim Tomášom. „Nebuď taká namyslená, ľudská žena. Wren nepatrí medzi šelmy, ktoré sa dajú ľahko ovládať.“

Aimee nad ním pokrútila hlavou. „Nie, Fury, mýliš sa. Pri nej je Wren celkom iný.“

Fury išiel k Marguerite a vzal jej ruku. Obrátil ju a prezeral si dlaň. „Nie sú partnermi.“

Aimee vrhla zbožňujúci pohľad na Fanga a potom sa znova
pozrela na Furyho. „Nemusíš byť s niekým spárený, aby si ho mal hlboko rád. Myslím, že Wren ju bude počúvať.“

Marguerite s Aimee ustúpili, keď muži zdvihli tigarda Wrena a niesli ho úzkou chodbou do prepychovej spálne. Susedila s izbou, ktorú dali jej. Od Billa sa dozvedela, že loď prerobili z tankera. Zvonku vyzerala ako zhrdzavený vrak, lenže vo vnútri mala všetok luxus, dostupný vo svete ľudí. Nechýbala ani miestnosť s kontrolnými satelitnými prístrojmi, ktorá by finančnou hodnotou hravo tromfla aj NASA.

Doktor Alexander a Bill boli presvedčení, že loď je pre nich
ten najbezpečnejší úkryt. Kým boli na vode, šelmoľudia, ktorí prenasledovali Wrena, ho nemohli podľa pachu vypátrať. A kým svoje magické schopnosti využíval iba minimálne, nemohli ho nájsť ani podľa nich.

Marguerite len dúfala, že to zaberie. „Naozaj si myslíš, že existuje spôsob, ako môže Wren dokázať svoju nevinu?“ spýtala sa Vana, keď zakrýval Wrena tigarda prikrývkou.

„Neviem. Dopekla, neviem ani to, či fakt nezabil svojich rodičov. Jeho bratranec predniesol jeden čertovsky presvedčivý argument.“

„Nezabil ich,“ povedala Aimee pevne. „Videla som ho, keď ho k nám priviedli. Bol psychicky na dne. Tri týždne presedel v kúte, kolená si objímal rukami a vždy, keď mal ľudskú podobu, len sa kýval dopredu a dozadu. Keď mal podobu tigarda, leoparda alebo tigra, schúlil sa do klbka.“

Vane sa zamračil. „Bol ranený, keď ho k vám priviedli?“

Marguerite vyčítala Aimee z tváre, že nemá chuť odpovedať.
„Bol trochu dobitý.“

Vane sa zatváril nedôverčivo. „Trochu, alebo veľmi?“

„Tak dobre, veľmi,“ pripustila Aimee neochotne. „Ale keby bo-joval s dvoma dospelými Katagariánmi, bol by zranený oveľa viac.“

„Áno, ak ich neotrávil,“ dodal Fury. „Zack vlastne nepovedal, ako ich zabil.“

„Aj tak tomu neverím,“ povedala Marguerite. „On taký nie je.“

„Jasné. Ty asi žiješ v bludoch,“ podpichol ju Fury. „Cica, mám pre teba čerstvé správy. S výnimkou teba a piráta sme tu všetci zvieratá. A všetci máme pud zabijaka.“

Aimee si vzdychla, keď melancholicky pozerala na Wrena v bezvedomí. „V puberte si musel naozaj veľa odskákať. Mal to ťažké. Nebol schopný udržať si ani jednu podobu a každá maličkosť ho rozzúrila do nepríčetnosti.“

„Ako napríklad?“ spýtal sa Vane.

„No, keď robil prvú noc v kuchyni, Dev ho od chrbta vystrašil a Wren mu porezal hrdlo nožom, ktorý práve držal v rukách. Dev našťastie rýchlo uskočil, takže utŕžil iba malú ranu, ale keby mal pomalšie reflexy alebo keby bol v ľudskej podobe, mohlo sa to skončiť smrťou.“

„To ešte neznamená, že zabil svojich rodičov,“ povedal Fang, prešiel k Aimee a zostal stáť vedľa nej.

Jean-Luc nesúhlasne zaprskal. „To skôr hovorí v jeho neprospech. Normálny šelmočlovek by to neurobil.“

Fang trochu zneistel. „Nie, ale ak niekoho surovo napadnú, nemá inú možnosť.“

Nezdalo sa, že by Fury zhltol Fangov argument, ale Marguerite áno.

„Neviem, brat,“ povedal Fury. „Myslím, že prenášaš na Wrena to, čo sa stalo tebe.“

Marguerite sa pozrela na Aimee. „Kedy naposledy Wren zaútočil na niekoho prvý?“

Aimee okamžite vyhŕkla. „Len vtedy na Deva, ale Wren bol potom z toho strašne vydesený a roztrasený.“

Marguerite prikývla. „Myslela som si to. Wren je nevinný. Povedal mi, že jeho rodičia sa zabili navzájom, a ja mu verím.
Teraz musíme dať hlavy dokopy a vymyslieť, ako to dokázať.“

Kapitola 10

MARGUERITE LEŽALA na posteli vedľa Wrena, ktorý ešte stále spal v podobe šelmy. Od Vana sa dozvedela, že šelmoľudia si aj ako zvieratá zachovávajú ľudské vnímanie.

„Ak ti Wren neublížil v ľudskej podobe, neublíži ti ani ako zviera.“

Toto poznanie jej veľmi upokojilo myšlienky v hlave. Hoci bolo čudné dotýkať sa obrovskej divokej šelmy, a pritom nemať strach.

Je vôbec možné, že toto zviera je muž, ktorého pozná?

Marguerite sa dotkla jeho zamatovo mäkkých uší. Mal neuveriteľnú bielu kožušinu a keď bol vo svojej „čistej“ podobe, nemal na nej pruhy ani škvrny. Vyzeral ako veľká chlpatá mačka. V podobe tigra mal typické čierne čiary, ktoré pretínali jeho bielu kožušinu.

Posunula ruku a vnorila ju hlboko do srsti na krku. Akoby držala ten najjemnejší hodváb pod slnkom. Cítila Wrenovu silu. Bolo to desivé a zároveň posilňujúce.

Mimovoľne si do nej vnorila tvár a pevne ho držala. Chudák Wren, toľko si toho vytrpel. Keby mohla, zmiernila by jeho bo-lesti

Ale ako?

Mohla mu ponúknuť len útechu a nádej, že sa ich plán vydarí. Už nechcela, aby mu niekto znova ublížil. Vane jej veľa rozprával o Wrenovom detstve, o tom, aký bol stále opustený. Veľmi dobre tomu rozumela. Aj ona sa celý život cítila ako vydedenec. Nikdy nebola dosť dobrá. Nikdy nespĺňala predstavy druhých.

Jej život bol osamelý.

S rozboleným srdcom si zaborila nos do mäkkej kožušiny a nežne láskala jeho nezranený bok.

Wren sa prebral s najkrajším pocitom svojho života. Niekto ho

hladkal…

Ešte sa ho nikdy nikto nežne nedotýkal, keď bol v zvieracej podobe. Ruka na jeho boku bola horúca, upokojujúca. Hladkala mu kožušinu v zmyselnom rytme, ktorý však nebol sexuálny. Utešovalo ho to. A to preňho znamenalo viac než čokoľvek iné v jeho doterajšom živote.

Ostatní šelmoľudia dobre vedeli, že sa ho v tejto podobe radšej nemajú dotýkať. Ľudia sa ho tiež báli.

A jeho rodičia… nikdy mu neprejavovali nehu.

Jemu nie.

Pudovo cítil, že teraz ho láska Maggie. Spoznal jej sýtu vôňu v kožuchu. Zbožňoval to.

Spomenul si, čo chcel urobiť, keď ho ten prekliaty Lovec temnoty nečakane schmatol.

V tejto chvíli mu však myšlienka na samovraždu bola celkom vzdialená. Chcel navždy zostať tu a cítiť na tele blahodarnú silu Magginej ruky. Nič ho netrápilo, v duši mal iba nesmierny pokoj. Šťastie.

Keby tak na svete boli len oni dvaja…

Marguerite skríkla, keď sa na posteli prevalil a pri tom pohybe sa zároveň premenil z tigarda na muža. Jeho vášnivé svetlomodré oči ju spaľovali.

Dotkla sa hojacej rany na jeho spodnej pere. „Si v poriadku? Ako sa cítiš?“

„Krúti sa mi hlava. Dvíha sa mi žalúdok.“

Pokrčila nosom nad jeho úprimnou odpoveďou. „Potrebuješ ísť do kúpeľne?“

Pokrútil hlavou. „Potrebujem len pár minút, kým sa mi v tele nespália posledné zvyšky drogy. Nenávidím tie posraté uspávacie injekcie.“

„Chápem ťa.“ Odhrnula mu vlasy z krásnej tváre. „Mieniš aj ďalej robiť hlúposti?“

„Nemám inú možnosť.“

„Vane hovorí, že máš. Ak dokážeš…“

„Ako?“ spýtal sa. Hlas mu znel tak vyčerpane. Tak stroho a odovzdane. Akoby sa zmieril so svojím mizerným osudom. „Neexistuje nijaký dôkaz, ktorý by potvrdil, kto zabil môjho otca aj matku.“

Odmietala tomu veriť. Musela sa zachovať nejaká stopa, ktorá by Wrenovi pomohla. Musí byť spôsob, ako dokázať Wrenovu nevinu. „Povedz mi, čo sa vtedy stalo.“

Wren sa ponoril do seba, začal spomínať na posledné hodiny otcovho života. Nikdy predtým o tom nikomu nehovoril. Občas ho však prenasledovali nočné mory.

„Práve som sa učil meniť podoby, ale ani jednu som nevedel
dlhšie udržať. Jednu minútu som bol človek a ďalšiu už leo-
pard či tiger alebo tigard. Nevedel som si s tým poradiť. Moja matka bola mnou aj mojím vzhľadom znechutená. Preto rodičia nechceli ďalšie deti. Od ostatných som si tajne vypočul, že do môjho narodenia spolu vychádzali dobre. Potom matka nechcela otcovi dovoliť, aby sa jej dotkol. Zo strachu, že by splodila ďalší podobný nepodarok, ako som ja.“

Marguerite z neho bolelo srdce. Nevedela si predstaviť, že by ju rodičia tak bez zábran odmietali. Jej otec bol síce často duchom neprítomný alebo doma chýbal, ale nikdy nebol úmyselne krutý.

Wren sa hral s prameňom jej vlasov a pritom ďalej rozprával. „Otec sa na mňa takmer ani nepozrel, keď som bol mláďa. Držali ma v dome v zamknutej klietke, až kým som neprišiel do puberty. Otec vedel, že potrebujem niekoho, kto by ma trénoval v používaní magických schopnosti, preto najal bratranca, aby prišiel k nám a začal ma to učiť… Zacka.“

Vane jej spomínal, že práve on obvinil Wrena z dvojnásobnej vraždy. Ale v tej chvíli o tom ešte nechcela začať hovoriť. Najprv chcela poznať sled udalostí. „Takže bratranec ti ukázal, ako máš čarovať?“

„Nie. Bol maximálne znechutený, že neviem udržať podobu, a po týždni od nás odišiel.“ Wren si prerývane vzdychol.

„Otec sa preto rozhodol, že ma to naučí sám. Nič iné mu neostávalo. Bolo to jediné obdobie môjho života, keď so mnou trávil čas. Najprv bol voči mne taký zlý, prísny a chladný, že som pred ním stále utekal. Buď som vybehol z izby, alebo som využil svoje prvé znalosti mágie a rýchlo som sa premiestnil do inej časti domu alebo von. Nahnevane ma dotiahol naspäť a skúšal ma to učiť znova.“

„Ako ťa dotiahol naspäť?“

V očiach mal hlbokú bolesť. „To nie je dôležité.“

Marguerite však vedela svoje. Jeho stiahnuté telo hovorilo za všetko. Otcove metódy sa Wrenovi vryli až do duše.

„Keď som si už vedel pomerne dobre ovládať telo, otec sa upokojil. Dokonca ma začal mať rád, aspoň si myslím. A to ma bolelo najviac, keď zomrel. Celé detstvo som prežil sám, vídaval som iba svojho opatrovateľa, ktorý mi raz denne doniesol jedlo a vyčistil mi debničku. Občas za mnou prišiel otec, znechutene a nenávistne na mňa pozeral a potom bez slova odišiel. Takže keď sa mi začal venovať, bolo to pre mňa niečo neuveriteľné.“

Zmĺkol a odvrátil pohľad. Videla, že ho tie spomienky bolia. Veľmi si želala, aby ich vedela utíšiť.

„Presťahoval ma z klietky do izby,“ pokračoval Wren ticho. „Zaspal som, keď ma zrazu zobudilo rinčanie skla dolu v hale. Premenil som sa na človeka, aby som zistil, čo sa deje, a našiel
som ho v spálni s rozrezaným hrdlom. Bol taký zakrvavený a dobitý, že mu ani nebolo vidieť tvár.“

„Čo si urobil?“

„Sedel som tam skrčený v ľudskej podobe a držal som ho za ruku. Nedokázal som sa pohnúť, nedokázal som myslieť. Nikdy predtým som nevidel čerstvo zabitú mŕtvolu. Nebol som schopný ničoho, len som sa naňho pozeral vytreštenými očami.“

„A vieš, kto ho zabil?“

„Viem,“ povedal nahnevane. „Počul som matku a jej milenca. Smiali sa na tom vo vedľajšej izbe.“

Marguerite až prehltla, pretože ju ovládla hrôza z krutej nenávisti vo Wrenovom hlase. Možno nakoniec matku zabil.

„Bol som taký nahnevaný, že som bez rozmýšľania vbehol do izby, kde si obidvaja pripíjali šampanským. Vrhol som sa na matku, ale jej milenec ma schmatol a šmaril na zem. Chcel ma zabiť, ale matka ho zastavila. Potom som zistil, že to tak mali pôvodne naplánované. Mala zabiť mňa aj otca, aby mohol môj strýko prevziať vedenie firmy Tigarian Technologies. Vyhlásila však, že strýkovi neverí. Bola presvedčená, že keby som zomrel, nenechá im ani dolár. Ich jedinou nádejou, ako získať aspoň časť otcových peňazí, bolo držať ma v zajatí a spravovať ich z pozície môjho poručníka.“

Marguerite soptila. Ako mohol niekto niečo také urobiť,
a ešte vlastnému synovi? Prečo bola jeho matka taká krutá?

„Čo urobili ďalej?“ spýtala sa.

„Neviem presne. Pokúšal som sa použiť mágiu a ujsť jej milencovi, ale pamätám si už len to, že som sa prebudil v zamknutej izbe a celý dom bol v plameňoch.“

Zamračila sa. „Ako si sa dostal von?“

„Preborila sa podo mnou zhorená dlážka, padal som dolu schodmi a vtedy ma zbadal hasič. Myslel si, že som domáce zviera. Hodili na mňa deku a vytiahli ma sekundu predtým, ako sa zrútil celý dom. Keď som bol vonku, videl som na trávniku telá mojej matky, jej milenca a otca. Položili ich tam hasiči.

Wrenovi začalo šklbať čeľusťou. „Kým ma stihli odviesť na prehliadku k veterinárovi, pohrýzol som hasiča a ušiel som. Bežal som rovno medzi stromy a kríky, ktoré obkolesovali dom. Stále som bežal, až som narazil na muža, ktorý mi povedal, aby som skočil do jeho auta.“

„Nebolo to príliš riskantné?“

Zaprskal. „Asi áno, ale vedel, kto som, a povedal, že ho poslal môj otec, aby sa o mňa postaral. Vtedy som jasne nerozmýšľal. Bol som poranený a vystrašený a nemal som za kým ísť. Vedel som len to, že keď bude mať strýko príležitosť, zabije aj mňa, a muž, ktorý po mňa prišiel, voňal ako človek. Môj strýko ľudí nenávidel, preto som si myslel, že muž je moja najistejšia záchrana.“

Marguerite bola Wrenovým príbehom ohromená. Nevedela
si ani predstaviť, aká strašná musela byť preňho tá noc. „Prečo si ešte nikomu nepovedal, čo sa stalo tvojim rodičom?“

Šašovský sa na ňu uškrnul. „Kto by mi veril? Zvieratá nezabíjajú pre peniaze. To je ľudský zločin.“

„Ty nie si zviera.“

„Ale áno, Maggie,“ povedal a spaľoval ju očami. „Som. V tomto nikdy samu seba neklam. Až do svojich dvadsiatich piatich rokov som bol len malý tigard. Schopnosť meniť sa na človeka je iba následok pokusov s mágiou, ktoré jeden choromyseľný kráľ pred stáročiami robil na mojich predkoch. Nakoniec, veď mám srdce aj inštinkty zvieraťa. A vždy sa budem správať ako zviera.“

Stále tomu neverila. „Ale tvoj takzvaný zvierací strýko zabíjal z naozaj typického ľudského dôvodu a zvaľuje to teraz na teba. Myslím, že je v tebe viac ľudského, než pripúšťaš.“

Odvrátil od nej pohľad. „Celý život som žil v Útočisku. Vedel som, že keby som odtiaľ odišiel, rodina môjho otca mi pôjde po krku. A mal som pravdu.“ Pozrel sa jej priamo do očí. „Zabijú ťa, aby sa dostali ku mne. Chápeš?“

Po jeho slovách ju zaplavila vlna strachu, ale napriek tomu sa odmietala krčiť niekde v kúte. Nevedela, čo sa môže stať, ale pred ničím utekať nebude. Nedá sa nimi zastrašiť.

„Chápem.“

Wren si prerývane vzdychol, ale rozhodným hlasom povedal: „Musím sa postaviť proti nim.“

„Teraz z teba hovorí zviera. Postaviť sa proti nim a bojovať do poslednej kvapky krvi.“ Odhrnula mu vlasy z čela. Dúfala, že sa jej ho podarí odradiť od toho, aby sa dal zbytočne zabiť. „Wren, počkaj chvíľku a skús myslieť ako človek. Ako si najlepšie vybavíš účty s niekým, kto je chamtivý?“

„Keď ho zabiješ.“

Prevrátila oči a ruku si položila na jeho holú hruď. „Nie, keď sa postaráš o to, aby schudobnel. Vezmeš mu peniaze, ktoré preňho tak veľa znamenajú, a pošleš ho za mreže.“

Vysmial sa tomu. „To ho radšej zabijem.“

Pozrela naňho prižmúrenými očami.

Na jej prekvapenie sa na ňu usmial. „Dobre, chvíľu ťa teda budem počúvať. Čo navrhuješ?“

„Vane povedal, že by nás dokázal vrátiť do minulosti k…“

„K nám?“

„K vám,“ povedala rozhodne. „Je to jediné miesto, kde ma nebudú hľadať. Ak zostanem tu, nebudeš sa mať ako dozvedieť, či som v poriadku, a ani ja sa nebudem mať ako dozvedieť, či si v poriadku. Keby sme sa vrátili spolu, mohli by sme nájsť nejaké stopy, ktoré by usvedčili tvojho strýka z vrážd.“

Wren zaškrípal zubami a nedôverčivo sa na ňu uškrnul. „To bude nebezpečné.“

„Veď už sa nás snažia zabiť. Čo môže byť nebezpečnejšie?“

Z tváre mu vyčítala, že jej argument uznal. „Ešte nikdy som neskúšal vrátiť niekoho do minulosti. Čo ak to pokašlem?“

„Vane tvrdí, že nepokašleš.“

„Vane tým nič nestratí. Ja áno.“

Chytila ho za ruku a pozrela mu priamo do očí. „Dôverujem ti.“

Wren si nad tým zhlboka vzdychol. Nikdy predtým sa naňho nikto s dôverou neobrátil. A nemohol uveriť, ako veľmi mu Marguerite dôveruje v situácii keď môže toľko stratiť.

Bohovia dobrí, keby mal aspoň trocha rozumu, nechal by ju tu, pod dohľadom Jeana-Luca. Napriek všetkému vedel, že Marguerite má pravdu. Nemal by sa ako dozvedieť, či je v poriadku a či sa jej niečo nestalo. Mal by o ňu stále taký strach, že by sa nemohol sústrediť, keď bude hľadať dôkazy o svojej nevine.

Pohľad mu skĺzol na Magginu ruku na jeho hrudi. Bola človek. Krehký. A napriek tomu mala v sebe silu, ktorá ho ohromovala. Celý život bol sám…

Nebolo by krásne mať niekoho vedľa seba, aspoň tentoraz?

Ťažko si vzdychol, lebo ním prenikla hlboká túžba. Nie, nechcel bez nej žiť. Ani minútu.

„Dobre, Maggie. Skúsime to, čo navrhuješ, ale ak to nevyjde…“

„Môžeš ich zabiť, ako si to chcel ty.“

Pritiahol k sebe jej tvár, pretože ju túžil pobozkať. No len čo
sa im dotkli pery, zazvonil jej mobilný telefón.

Marguerite podráždene zavrčala a odtiahla sa. Nevšímala by si to, ale toto bol hovor, ktorý musela vziať. „Volá mi otec,“ vysvetlila. „Počkaj sekundu.“

Zdvihla telefón.

„Kde si bola, mladá dáma?“

Pri nazlostenom otcovom hlase sa až skrčila. „Čau, ocko, aj ja som rada, že ťa počujem.“

„Toto na mňa neskúšaj, Marguerite. Práve mi volali zo školy, že si sa tam celé dni neukázala. Chcú ťa vyhodiť. Čo si vlastne myslíš? Vieš vôbec, ako ma to strápni?“

Marguerite nenávidela ten pocit, keď sa jej slzy valili do očí. Ale najviac nenávidela to, že jeho slová ju naozaj zraňovali. „Prepáč, že som ťa tak sklamala, ocko. Ale mám…“

„Mňa nezaujíma, čo máš, dievčatko. Musíš sa vrátiť do školy a do svojej študijnej skupiny. Blaine povedal, že namiesto štúdia tráviš všetok čas s nejakým chudákom z ulice. Zaplatil som za teba príliš veľa peňazí, aby si flákala svoje povinnosti len preto, že nejaký povrchný grázel dobre vyzerá v džínsoch. Keby som si tak mohol dovoliť aspoň týždeň neprísť do práce.“

To ju už nahnevalo. Veď predsa mohla mať nehodu na aute alebo mohla byť chorá. Namáhal sa zistiť, prečo vymeškala školu? Nie.

„Prepáč, ocko, mám niečo oveľa dôležitejšie.“

„A to?“

Pevne zovrela telefón a rýchlo sa pozrela na Wrena, ktorý ju sledoval s hnevom v očiach. „Som na úteku s tigrom. Zavolám ti, keď budem môcť,“ ukončila rozhovor.

Okamžite vypla mobil.

Wrena to šokovalo. „Nemôžem uveriť, že si mu to povedala.“

„Ale prosím ťa,“ povedala podráždene. „Bude si myslieť, že si študent z Louisianskej štátnej univerzity. Tá škola má v logu tigra.“

Zhlboka sa nadýchla a uvažovala, aké bude mať následky to, čo práve urobila. „Začne obvolávať štátne úrady, aby ma našli. Takže ak ma nevezmeš so sebou, ‚návrat stratenej dcéry‘ bude verejnou záležitosťou a tvoji priatelia sa hneď dozvedia, kde ma majú hľadať.“

Zafrflal, z jeho tyrkysovomodrých očí však sálala dobrá nálada. „Ty si ale prefíkaná.“

Roztopašne si hryzla peru. „Áno aj nie. Naozaj potrebuješ mať niekoho vedľa seba a myslím, že nie je veľa ľudí, ktorým dôveruješ.“

Pohľad mu stvrdol ako ľad, jeho mrazivé modré oči mohli vraždiť. „Nedôverujem nikomu…“ Potom mu drsný pohľad zmäkol. „Okrem teba.“ Chytil jej tvár do dlane.

Marguerite vzdychla, keď ju pobozkal. Bože, toto bol najzúfalejší vzťah pod slnkom. Senátorova dcéra na úteku s tigardom podozrivým z vraždy.

Neudržala sa a rozosmiala sa.

Wren sa zamračene odtiahol.

„Prepáč,“ povedala a zľahka ho pobozkala. „Len mi napadol šialene dobrý titulok pre bulvárne noviny Weekly World News: ‚Dcéra významného senátora cestovala v čase, aby zachránila svojho priateľa tigra‘.“

Dotkla sa prstami jeho líca, lebo zrazu si naplno uvedomila rea-litu. „Nemôžem uveriť, že svet, v ktorom žiješ, je skutočný. Stále mám pocit, že je to len sen a každú chvíľu sa prebudím.“

„Kvôli tebe si želám, aby to bol sen. Želám si, aby som bol človek. Ale dobre vieš, že ak toto prežijem, nemôžem s tebou ostať.

Hoci tú predstavu nenávidela, uvedomovala si, že hovorí čistú pravdu. „Viem.“

Wren stuhol, lebo za dverami izby niečo počul.

Zdvihol hlavu a pozorne počúval.

„Čo sa deje?“ spýtala sa Marguerite.

Šokovalo ju, že keď pomaly schádzal z postele, zrazu sa na jeho tele objavilo oblečenie.

Naznačil jej, aby bola ticho.

Urobil krok k dverám.

Z ničoho nič sa v strede izby objavil muž.

Marguerite zhíkla, lebo Wren sa bleskovo otočil a skočil pred votrelca.

Keď naňho zaútočil, muž zmizol.

„Dočerta!“ zavrčal Wren. „Našli nás.“

Dvere sa rozleteli a do izby vbehol Vane. „Správne som zacítil, že sem vnikol niekto cudzí?“

Wren sa naňho zaškeril. „Áno, ak myslíš toho idiotského tigra, ktorý tu práve bol.“

Vane zanadával. „Holúbkovia, nie ste v správnom čase na správnom mieste.“

„Nemôžem skočiť do iného času, keď nie je spln mesiaca,“ bránil sa Wren.

Vane sa naňho diabolsky uškrnul. „Ale môžeš.“

A zrazu neboli na lodi, ale stáli v bohato zdobenej miestnosti s pootváranými oknami, cez ktoré počula rušnú premávku na ulici.

Wren bol biely ako krieda, keď sa obzeral okolo seba. Akoby nemohol uveriť tomu, čo vidí.

„Kde to sme?“ spýtala sa.

Oči mal vytreštené, keď sa na ňu znova pozrel. „V otcovej spálni.

WREN MAL POCIT, akoby prežíval príšerný sen. Obzeral sa po izbe, v ktorej nebol vyše dvadsať rokov. Dočerta, už si ani nepamätal, ako vyzerala. V detstve ju videl len dvakrát, trikrát, aj to iba krátko.

Strhol sa, lebo zrazu sa mu v pamäti vynoril pohľad na mŕtveho otca, ležiaceho na dlážke medzi posteľou a dverami.

Wren sa snažil tú predstavu zahnať, preto sa radšej začal obzerať okolo seba. Izba bola zariadená supermoderným štýlom osemdesiatych rokov, prevládala v nej tmavomodrá a zelená farba a dominovala jej širokánska vodná posteľ. Na stenách viseli abstraktné obrazy a koža tigra, ktorého určite zabil jeho otec. Bola to typická katagariánska vlastnosť – vystaviť svoju prvú korisť ako dôkaz šikovnosti a na výstrahu pre ostatné zvery, aby sa im neplietli do cesty.

Podľa veľkosti kože a stôp, ktoré na nej ostali po zraneniach,
musel vtedy otec čertovsky ťažko bojovať. Ale dôležité bolo, že
otec prežil a druhý dravec zahynul.

Srdce mu tĺklo, keď šiel pomaly k otvoreným oknám a chvíľu sledoval rušnú premávku na ceste za otcovým starostlivo stráženým pozemkom.

„To je dom, ktorý vtedy zhorel do tla?“ spýtala sa Maggie.

Wren zamyslene prikývol, pretože mu stále vŕtalo v hlave, kto založil požiar a kedy. „Musíme odtiaľto zmiznúť, kým nás niekto neuvidí. Otec totiž občas nepovolané osoby zožral a nechcem potvrdiť strýkovu verziu, že otca som zabil ja, ak nás omylom napadne.“

Pokrútila nad ním hlavou. „Musíme nájsť dôkazy.“

„Tu nič nenájdeme,“ povedal stručne. „Moja matka nebola nijaká hlupaňa.“

Zrazu sa na chodbe ozvali hlasy, ktoré akoby sa blížili k ich
izbe. Určite to bol muž a žena…

A zápasili spolu.

Wren schmatol Maggie a vtiahol ju do obrovského šatníka, v ktorom bolo podľa všetkého iba oblečenie jeho otca. Chvíľu uvažoval, že by ich magickými silami bleskovo premiestnil mimo domu, ale keďže si už nepamätal jeho pôdorys, ani to, kde sa kedy zdržuje domáci personál či rodičia, mohol by sa ocitnúť pred otcom alebo sám pred sebou, maličkým tigrom.

V obidvoch prípadoch by to mohla byť katastrofa.

Teraz bolo najrozumnejšie zostať na mieste a čakať, kým nebude mať lepší prehľad o situácii.

Počul, že dvere na spálni sa otvorili a zabuchli.

Vyľakal sa, keď spoznal matkin nahnevaný tón. V jej hlase bo-la nemilosrdná krutosť, ktorú si nemohol pomýliť, hoci matku už roky nepočul.

„Prečo si ma zavolal z Ázie naspäť, Aristoteles? Chcem chvíľu žiť divoko. Tak, ako sa mi zachce.“

Jeho otec sa temne zasmial. „Karina, divoko žiješ až príliš dlho. Už dávno si sa mala vrátiť domov.“

„Načo?“ Hodila čosi o zem.

„Naučil som Wrena zaujímavé veci. Ako jeho matka…“

Čosi sa rozbilo. „S tým nezačínaj. Dala som ti dediča, o ktorého sa napriek všetkému staráš. Mňa už nepotrebuješ.“

Počul, že hlas jeho otca zvážnel. „Musíš vidieť, čo Wren dokáže.

„No tak sa už vie premeniť na človeka,“ povedala znudeným, štipľavým tónom. „A čo je na tom? Už dávno mal začať meniť podoby. Hovorila som ti, že je duševne zaostalý.“

Marguerite sa pri jej krutých slovách ostro nadýchla. Na Wrenovej tvári zbadala bolesť, ktorú sa snažil skryť, a ovládla ju zlosť. Najradšej by rozkopla dvere a zmlátila jeho matku za tú surovosť.

Ako môže niekto niečo také povedať o dieťati, ktoré priviedol na svet?

„Neopovažuj sa odtiaľto odísť, Karina,“ zavrčal jeho otec.

Marguerite počula, ako sa Wrenova matka chladne smeje. „Nie som tvoj poskok, ktorému môžeš rozkazovať, Ari. Nie som ani tvoja suka. Nemusím ťa počúvať.“

„Ako chceš. Ale mala by si vedieť, že som zmenil poslednú
vôľu, kým si bola preč.“

V spálni nastalo niekoľkosekundové mŕtve ticho.

„Čo že si urobil?!“ Karina tak zvrieskla, že by aj sklo prasklo.
Marguerite si bola takmer istá, že ušné bubienky už nikdy nebude mať v poriadku.

„Počula si ma.“ Hlas Wrenovho otca bol chladný a bez emócií. „Už mi je zle z toho, ako sa s hocikým zahadzuješ a ešte sa mi s tým aj chváliš, pritom za teba platím všetky účty. Viem, že máš milenca leoparda a že sem prišiel spolu s tebou. Ale dobre. Zariadil som ti samostatné sídlo v New Jersey.“

„V New Jersey?“ zavrčala. „Zbláznil si sa?“

„Nie, mám toho po krk. Ak si myslíš, že sa mi páči to prekliate partnerstvo s tebou, ktorým ma potrestali sudičky, si na omyle. Ony rozhodli, že budeš mojou partnerkou, ale nedovolíš mi, aby som sa ťa dotkol. Som odsúdený na celibát, kým ty sa kurvíš s každým leopardím samcom, ktorého stretneš. A ešte očakávaš, že ťa budem vydržiavať. Žila si ako v bavlnke, láska moja, ale s tvojím príživníctvom je koniec.“

„Veľa mi dlhuješ,“ povedala Karina cez zaťaté zuby. „Nežiadala som, aby ma s tebou spárili, a nežiadala som ani to, aby som porodila hnusného mutanta. Keby si bol pravý tiger, zabil by si to čudo hneď po narodení, ale namiesto toho si mi bránil urobiť to, čo bolo nevyhnutné na zachovanie nášho druhu.“

„Wren je môj syn.“

„Aký si ľudský,“ povedala Karina posmešne a slovo „ľudský“
vyslovila tak, akoby horšiu nadávka ani nepoznala.

„Áno,“ odsekol jej otec nahnevane, „lebo som človek. A keďže som človek, Wrena som určil za svojho jediného dediča. Keby sa mi niečo stalo, celá tvoja budúcnosť bude v jeho rukách. Takže na tvojom mieste by som sa modlil, aby bol viac človekom než zvieraťom. Možno sa nad tebou zľutuje. Ale nespoliehal by som sa na to.“

„Ty sviňa!“

„Čo sa dá robiť. Ale kým prevrátiš dom hore nohami pri hľadaní testamentu, aby si ho mohla zničiť, musím ťa upozorniť, že je zaregistrovaný v Laurensovej firme v New Orleanse.“

„Nenávidím ťa!“

Otcova reakcia bola okamžitá a poznačená rovnako zraňujúcou nenávisťou. „To je vzájomné. Teraz ak prepáčiš, rád by som sa trochu venoval svojmu synovi. Keď sa vrátim do tejto izby, očakávam, že už budeš preč. Navždy. Taylor ťa odvezie do nového sídla, kde nájdeš pripravené šekové knižky a kreditné karty. Týmto som si s tebou vybavil všetky účty. Raz a navždy.“

Dvere sa zavreli, ale o chvíľu niečo s buchotom spadlo na zem a rozbilo sa. Marguerite počula, ako Karina v izbe vrieska a rozbíja jednu vec za druhou. Zdalo sa, akoby búrala steny. Potom Marguerite počula divoký rev a syčanie šelmy.

Nakoniec všetko stíchlo.

Náhle ticho jej ničilo nervy.

Marguerite stuhla. Bála sa, že žena otvorí skriňu a bude chcieť roztrhať Aristotelovo šatstvo.

Nie, neotvorila.

Niekomu však zatelefonovala. „Grayson?“ spýtala sa takmer pokojným, odmeraným tónom. „Tu je Karina. Teraz ti už verím. Aristoteles úplne zošalel. Vrátila som sa do mesta. Môžeme sa niekde stretnúť a dohodnúť sa, čo urobíme?“

Marguerite bola ohromená, ako rozumne pôsobila Wrenova matka pri telefonovaní. Nemohla uveriť, že je to tá istá žena, ktorá iba pred pár sekundami ničila dom.

Chudák Wrenov otec musel znášať takú náladovú beštiu. Marguerite pocítila úľavu, že Wren nezdedil matkinu povahu.

Chvíľu bolo ticho. „Áno, viem, kde to je. O tretej. Zatiaľ dovidenia.“

Potom Marguerite počula, ako Karina zložila telefón a vyšla z izby.

Marguerite sa obrátila k Wrenovi. Nemohla uveriť, čo sa v posledných minútach odohralo. „Myslím, že tvoja matka a môj otec by sa mali vziať.“

Na Wrenovej tvári nebolo vidieť ani náznak pobavenia.

„Prepáč, Wren,“ povedala Marguerite skrúšene, pretože jej to vzápätí prišlo ľúto. Ako sa môže zabávať na tom, že jeho matka je podlá beštia, ktorá mu chce zavraždiť otca? Beštia, ktorá mu vlastne zničila život. „Ale aspoň vieš, že otec ťa miloval.“

„To ma bolí najviac,“ zašepkal Wren sklesnuto. „Stále si predstavujem, aké by to bolo, keby ešte žil… Môj život by bol celkom iný.“

Vzala ho do náručia a objala, pretože sa vedela vžiť do jeho bo-lesti. „Chápem ťa. Dlho som svoju matku nenávidela, pretože ma opustila. Tvoj otec si aspoň nevzal život sám.“

Wrenovi horeli oči. „Nie, nevzal.“ Drsne sa na ňu pozrel. „Ďakujem ti.“

Jeho slová ju vyviedli z miery. „Za čo?“

„Že si ma sem donútila prísť.“ Oči mu svietili odhodlaním. „Bol som rád, že zmizli z môjho života napriek tomu, čo nepriatelia urobili mne aj mojim rodičom. Mala si pravdu. Je vo mne z človeka viac, než som si myslel. Lebo teraz sa chcem pomstiť a neodídem odtiaľto, kým to nesplním.“

„Tak čo urobíme?“

Odvrátil pohľad, svalmi na dolnej čeľusti mu prudko šklbalo. „Po prvé, musíme dať pozor, aby sme tu nechali všetko tak, ako to bolo v danom období, a aby sme nič nezmenili. Musíme sa vyhnúť každému, kto by si nás mohol v budúcnosti pamätať. Po druhé, musíme dať pozor, aby som nenarazil sám na seba.“

Prikývla. „Vznikol by paradoxný jav.“

„Presne tak a následkom by bolo to, že by som prestal existovať – čo by pre mňa nebolo nič príjemné ani teraz, ani v minulosti. Ale, našťastie, v čase, v ktorom sa nachádzame, som uväznený v izbe na konci chodby.“

Otvoril dvere na šatníku a vykukol von. „Čistý vzduch.“

Za ním vyšla do izby aj ona. „Máš nejaký taktický plán?“

„Budem sledovať matku. Grayson je môj strýko a majú sa stretnúť. Keďže vždy ide o peniaze, myslím, že na stretnutí budú plánovať otcovu vraždu.“

Marguerite musela uznať, že to do seba dokonale zapadalo. „Dobre, ale ako ich budeme sledovať?“

Marguerite zalapala po dychu, pretože jej oblečenie sa zrazu
zmenilo – už mala na sebe jasnočervenú blúzku s volánom a dlhú béžovú prériovú sukňu. Jej oblečenie sa veľmi podobalo na to, ktoré videla na matke na starých fotografiách z čias, keď sa narodila.

Wren sa zaškeril nad jej zmäteným výrazom. Aj on sa obliekol inak. Pričaroval si čierne tričko značky Izod a tmavé džínsy. „Musíme vyzerať tak, aby sme zapadli do tohto obdobia.“

„Ako to robíš?“

Wren sa už škeril od ucha k uchu. „To je mágia.“

Hej, ale tá jeho mágia jej začala naháňať hrôzu. Cestovať v čase je jedna vec, ale niečo úplne iné je zrazu zistiť, že má na sebe staromódne oblečenie, ktoré je práve vrcholom módy.

Typická žena by mohla aj o rozum prísť, keby nad tým dlhšie rozmýšľala… Ale možno už o rozum prišla. Možno je to všetko iba veľkolepá halucinácia…

Určite aj to je jedna z možností.

Keď Wren podišiel k dverám, roztvorili sa.

Čas akoby sa zastavil. Obidvaja sa pozerali do tváre muža, ktorý bol presnou, len staršou Wrenovou kópiou. Mal oblečený elegantný čierny oblek a nakrátko vystrihané svetlé vlasy. Jeho modré oči Marguerite elektrizovali, keď na nich pozeral zúženým výhražným pohľadom.

Wren nevedel, čo má robiť. Mohol seba aj Maggie bleskovo premiestniť z izby do inej časti domu, alebo niekam von, lenže je-ho otec by ich mohol vystopovať a prenasledovať.

Dočerta, boli v pasci. Boli v zadku.

Jeho otec vetril, potom sa zamračil. Nemohol tomu uveriť. „Wren?“

Wren prehltol a pozrel sa Maggie do široko otvorených hne-dých očí. Búrili sa v ňom potláčané city. Žiaľ, hnev, ale kdesi na dne duše aj láska k otcovi. Chcel ho milovať.

Chcel otca milovať.

Otec podišiel k Wrenovi. Čelo mal zvraštené, mozog mu pra-coval na plné obrátky. „To si ty, však…? Prišiel si z budúcnosti?“

Nemusel sa zachraňovať klamstvom. Jeho otec rozhodne nebol hlúpy a neexistovalo nijaké iné vysvetlenie, prečo sú obidvaja naraz v tomto dome.

Dočerta, dočerta! Toto odporovalo všetkým pravidlám cestovania v čase, ktoré Wren poznal… hoci veľa ich ešte nepoznal. Keďže zatiaľ preskakovanie času netrénoval, nemal všetky zákonitosti v malíčku.

Zhlboka sa nadýchol a až potom otcovi odpovedal. „Áno.“

„Prečo si tu?“ Otec sa mračil a striedavo pozeral na Wrena a na ňu. „Správne by si tu nemal byť, však?“

Sekundy plynuli a nič zvláštne sa neudialo, napríklad ani to,
že by prestal existovať. Wren nad tým začal špekulovať. „Nie…
Áno… Neviem. Keďže teraz nie som mŕtvy, nie som si istý. Keby som tu nemal byť, nezomrel by som hneď, len čo si vošiel
do dverí?“

Otec si podráždene vzdychol. „Stále neovládaš mágiu?“

Lomcoval ním hnev. Ako sa ho otec opovažuje kritizovať za
to, že niečo neovláda? Už nie je nemotorné mláďa. Je dospelý
a vie sa o seba dobre postarať. Hneval sa na otca, že ho pokladá za neschopného. „Mohol by som ťa odrovnať, starký, a ani by som sa pri tom nezapotil.“

Otec sa naňho pozrel s pýchou v očiach. Pery sa mu mierne zvlnili do úsmevu. „Ale ešte nevieš cestovať v čase?“

„Nie,“ odpovedal Wren úprimne. „Kedysi dávno mi povedali, že by pre mňa nebolo najlepšie, keby som sa to naučil.“

„Prečo?“

„Vyrastal v Útočisku,“ ozvala sa Maggie. „Existuje veľa ľudí, ktorí si želajú Wrenovu smrť.“

Wren sa pozrel na otca prižmúrenými očami, aby si Maggiine slová nevysvetlil zle. „Ale nikdy som sa nebál bojovať, ani som sa pred nikým neskrýval…“

„To je pravda,“ skočila mu do reči Maggie. „Môžem dosvedčiť, že je dokonalý hrdina. Pobil by sa aj s vlastným obrazom v zrkadle, len aby si to dokázal.“

Wren si jej poznámku nevšímal. „Ale zasa nie som hlúpy a nikomu nič nedarujem. Hlavne nie svojim nepriateľom.“

Otcova tvár žiarila pýchou, to sa nedalo poprieť. „Dobre, chlapče. Som rád, že ťa ešte nezabili.“

„A ani nezabijú.“

Otec pozrel na Maggie. „Tvoja partnerka? Si s ňou spárený?“

Wren ju chytil za ruku a silno ju stisol. Maggie sa naňho pozerala a dychtivo čakala, čo odpovie. „Nie celkom… ale pracujeme na tom.“

Otec sa zasmial a potom začal vetriť. Prekvapene dvihol hlavu. „Je človek.“

Wren ju ovinul rukami, akoby ju chcel chrániť. „Más s tým nejaký problém?“

„Vôbec nie,“ povedal otec rozhodne. A úprimne. „Moja matka bola tiež človek.“

Wren zostal ako obarený, z čoho Maggie pochopila, že otec mu práve prezradil tajomstvo. „Prosím?“

Otec prešiel k dverám a zamkol ich, akoby sa bál, že ich niekto môže tajne počúvať. „Dobre si rozumel. Nikdy sme o tom okrem najbližšej rodiny nehovorili, ale je to tak. Moja matka bola arkádska tigrica.“ Tvár mu zmäkla. „Bola to úžasná žena, plná energie a ohňa. Bodaj by ma bohovia spárili s človekom, a nie s tou sukou, ktorá ťa so mnou splodila.“

Marguerite cítila, ako Wren pri nej stŕpol, ale nevedela prečo. Šúchala mu ruku, aby ho utešila. Chudák, má pekelne ťažký deň.

Lenže práve preto sem prišli – aby sa dozvedeli pravdu. Aj keď bola krutá.

„Chcem, aby si vedel, že k tebe necítim ľútosť,“ povedal otec a položil Wrenovi ruku na plece. „A nikdy som necítil.“

Zrazu sa mu pekná tvár zastrela smútkom a melanchóliou. „Podľa toho, že si prišiel, usudzujem, že v tvojej budúcnosti neexistujem.“

Wren si oprel hlavu o Magginu hlavu. Cítila, že stŕpol ešte viac, a potom odpovedal. „Nie.“

Otec sa mykol, ruka mu klesla a vzdychol. „Myslíš, že sa starám… staral som sa o teba dobre?“

Wren na otázku neodpovedal. Namiesto toho sa spýtal. „Aký je dnes dátum?“

„Piateho augusta 1981.“

Marguerite to vyrazilo dych a po chrbte jej behali zimo-mriavky.

„Čože?“ vyhŕkli obidvaja naraz.

„Zajtra na poludnie sa narodím,“ povedala ohromene. „Je tajuplné a desivé, že?“

Wrenov otec zaprskal. „V našom svete nie. Všetky zvláštnosti by ti zovšedneli.“

Wren sa zhlboka nadýchol a stále ju silno objímal. „O tri dni budem zasa sedieť v aute a uháňať do New Orleansu.“

Jeho otec otvoril ústa, akoby chcel niečo povedať, ale rozmyslel si to. V tvárí sa mu rýchlo striedali emócie, lebo si naplno uvedomil fakt, že sa už blíži jeho smrť.

Marguerite si nevedela predstaviť nič horšie ako poznanie, že má pred sebou krátku budúcnosť. Tá nevýslovná ľútosť. Ten ochromujúci strach. Úbohý Wrenov otec.

Ťažko si vzdychol. „Predpokladám, že ja som ťa sem neposlal.“

„Nie.“

Otec si sadol na okraj postele so smutným, neprítomným pohľadom v očiach. Videla, že bojuje s krutou správou.

„Ostávajú mi tri dni života,“ zašepkal.

„Nemal si sa to dozvedieť,“ povedal Wren.

„Nie.“ Otec sa pozrel na nich. „Asi to tak má byť, ak ste sem prišli.“

Marguerite ovládol zvláštny pocit, keď nad tým uvažovala. „Myslím, že má pravdu, Wren. Pamätáš si, čo si mi povedal o mužovi, na ktorého si narazil v lese a ktorý ťa vzal do Útočiska? Vedel, kto si. Vedel, že ťa tam má čakať. Odkiaľ?“

Zdalo sa, že Wren je rovnako zmätený ako ona.

Jeho otec sa zamračil. „Prečo si nešiel hľadať pomoc ku Graysonovi? Je tvojím poručníkom.“

Wren pokrútil hlavou. „Mojím poručníkom bol Bill Laurens, kým som bol neplnoletý.“

Otec sa nad tým posmešne zasmial. „Bill je dieťa.“

„Nie, teraz má dvadsaťjeden rokov a z nejakých dôvodov, ktorým nerozumiem, si ho určil za môjho poručníka. On dohliadal na to, aby ma učili magické triky a chránili pred nebezpečenstvom, až kým som sa sám nevedel o seba postarať.“

„Grayson je vaším vrahom,“ povedala Marguerite Aristotelovi. „Zabil by aj Wrena, keby jeho poručníkom nebol Bill.“

Wrenov otec zavrčal, keď vstával z postele. „Ten špinavý hajzel. Vždy som vedel, že je to zradca a grázel.“ Jeho modré oči horeli nenávisťou a hnevom, keď chodil hore dolu po izbe. „Mal som ho zabiť. Mal som…“ Jeho hlas zanikol.

Aristoteles zastal a znova na nich pozrel. „Tvoja priateľka má pravdu. Už si tu raz bol. Musel si tu byť. V opačnom prípade by mal zákonné právo na teba Grayson. Nikdy by som nenechal svojho jediného syna v rukách ľudského dieťaťa.“

Aristoteles vrčal a nadával… a chodil po izbe ešte rýchlejšie. Pripomínal jej tigra v klietke, ktorý by odtrhol ruku každému, kto sa k nemu priblíži. „Kto vedie firmu po mojej smrti?“

„Aloysius Grant.“

S odporom skrivil tvár. „Je to neschopný, neotesaný človek.“

„Áno, ale je to vizionár,“ povedal Wren ticho. „Za nasle-dujúcich dvadsať rokov urobí z firmy druhú najúspešnejšiu spo-ločnosť po Microsofte.“

Jeho otec zrazu prestal pobehovať pod izbe a výraz hnusu v jeho tvári vystriedala nedôverčivosť. Pozeral na nich v údive. „Microsoft? Nehovorte mi, že to decko zo západného pobrežia sa so svojimi programami tak dobre uchytilo?“

„Ale áno,“ povedala Marguerite so smiechom. „Bill Gates ovláda svetový trh, ako je všeobecne známe.“

Wrenov otec začal zasa vrčať a hundrať. „Došľaka, pozrime sa, čo všetko sa zomelie, keď sa človek nechá predčasne zabiť. Niekto iný ovládne trh, ktorý celý život pripravujem pre seba. To nie je spravodlivé.“

„Upokoj sa, ocko. Tvoja spoločnosť má zasa úspech s počítačovým hardwérom. A takisto s World Wide Web, čiže internetom. O plazmových televízoroch a mobilných telefónoch už ani nehovorím.“

Otec sa prenikavým pohľadom pozrel Wrenovi do očí. „Nie moja spoločnosť, tigrík. Tvoja spoločnosť.“ Zvraštil obočie, akoby mu napadlo ešte niečo. „Čo je to vlastne World Wide Web?“

Marguerite sa zase rozosmiala. „V kocke, peniaze. Veľa, veľa peňazí. Obzvlášť pre Tigarian Technologies.“

Wrenov otec sa usmial. „To je dobre. Peniaze mám rád. Vždy som ich mal rád. Nikdy ťa nezradia, a ak ich niekto neukradne, vždy ich nájdeš tam, kde ich dáš. Peniaze nám poskytujú bezpečie pred vonkajším svetom.“ Príjemný výraz sa z jeho tváre vytratil a vyčerpane si vzdychol. „Asi som urobil chybu, že som sa nepozeral do svojho sveta. Mal som si dávať lepší pozor na vlastnú rodinu.“

Zase sa začal prechádzať po izbe. S rukami za chrbtom a po hľadom upretým do zeme. „Takže mám iba tri dni, aby som dal všetko do poriadku.“ Znova sa na nich pozrel. „Ale to ešte nevysvetľuje, prečo ste tu vy dvaja, však?“ Marguerite ustúpila od Wrena. „Prenasledujú nás.“

„Prečo? Kto?“

„Grayson chce dokončiť to, čo začal,“ odpovedal Wren. „Chce ma zabiť, aby mohol so svojím synom Zackom prebrať vedenie spoločnosti.“

„To sa im podarí len cez moju mŕtvolu.“ Aristoteles zaškrípal zubami. „Už sa im to asi podarilo.“

Marguerite chodila po izbe za ním. Nevedela prečo, ale zdalo sa jej to prirodzené. „Falošne obvinili Wrena, že zabil vás aj vašu ženu.“

Obočie mu vyletelo dohora. „Karina zomrie tiež?“

Wren prikývol. „Ale až po tom, keď zabije teba.“ Pokrčil no-som, akoby to bola najnechutnejšia vec, akú kedy počul. „Dočerta, ako ma tá suka zabije? V nijakom prípade sa jej to nemohlo podariť.“

„Mala pomocníka,“ povedala Marguerite. „Je tu s ňou aj jej milenec.“

Aristoteles pokrútil hlavou, pretože sa mu to nepozdávalo. „Ten neschopný sopliak leopard? Ledva si zaviaže šnúrky na to-pánkach. Nemá na to, aby si to so mnou rozdal. To je hlúposť.“

„Ani mne to nikdy nešlo do hlavy. Keď som bol mláďa, počul som, ako sa v tejto izbe strhla nejaká bitka. Pribehol som sem a našiel som ťa mŕtveho. Mama s milencom boli v pracovni, ktorá mala na chodbe dvere oproti tvojej spálni, a smiali sa na tom.“

Aristoteles stále krútil hlavou, nemohol tomu uveriť. „A kto zabije ju?“

Wren pokrčil plecami. „Keďže ide o peniaze, kto iný ako Grayson? Ale neviem to určite. Jej milenec na mňa zaútočil a keď som sa prebral z bezvedomia, ona aj milenec boli mŕtvi tiež. Nevidel som, kto to urobil.“

Otec si prešiel rukou po tvári a ťažko vzdychol. Keď pozrel na Wrena, v očiach mal úprimnosť. „Je mi ľúto, že som ti nebol oporou, syn môj. Trápi ma to. Keby som mal čas vynahradiť ti, že som ťa toľko nechával samého. Nemal som byť k tebe taký nevšímavý.“

Vedela presne, čo tie slová pre Wrena znamenajú. Bola šťastná, že sa sem s Wrenom vrátili, lebo si ich mohol vypočuť.

„To je v poriadku.“

„Nie,“ povedal otec stroho, „nie je. Celý čas som strávil budovaním firmy, ktorej úspech som už ani nezažil. Musíš ma nenávidieť.“

„Nikdy som k tebe necítil nenávisť, ocko. Naozaj.“

Natiahol ruky a pevne Wrena objal.

Marguerite pozorovala výraz na Wrenovej tvári. Najprv bol strnulý, ale potom objatie opätoval. Oči sa jej zalievali slzami, keď tľapkala Wrena po chrbte.

„Milujem ťa, Wren. Prepáč, ak som niekedy povedal alebo urobil niečo, čo ti ublížilo.“

„Aj ja ťa milujem, ocko.“

Wren sa odtiahol a odkašlal si, ale aj tak videla, že sa mu v očiach lesknú slzy.

Jeho otec sa obrátil k nej. „Dúfam, že si sa o môjho chlapca dobre starala.“

Usmiala sa na Wrena. „Snažila som sa. Ale niekedy je to s ním ťažké. Nepočúva ma.“

Wren prevrátil oči a potom otcovi povedal: „Karina sa má dnes poobede stretnúť s Graysonom. Budeš zatiaľ dávať pozor na Maggie, kým ju budem sledovať?“

Marguerite zaprskala. „Wren…“

„Nie, Maggie,“ povedal dôrazné a rozkazovačne. „Tak to bude lepšie. Pre mňa bude jednoduchšie, ak budem po nej pátrať sám.“

„Hlúposť!“

Ani jeden si ju nevšímal.

„Dám za ňu aj život,“ sľúbil Aristoteles.

„Wren!“ vyhŕkla.

Chytil jej líce do horúcej stvrdnutej dlane. „Nič sa mi nestane, Maggie. Naozaj. Musím to urobiť.“

Marguerite ho nechcela poslúchnuť, ale vycítila zmätok v jeho duši i strach, ktorý o ňu mal. To ju zasiahlo a hlboko dojalo.

Nesmie sa správať hlúpo. Bola to šťastná hra osudu, že ich vôbec spoznala. A špehovanie nebolo jej silnou stránkou.

Nakoniec, prichytili ju zakaždým, keď sa pokúšala dostať „z miesta činu“.

Pomaly, nahnevane si vzdychla. „Neopováž sa ma tu nechať samu. Nechcem byť bez teba.“

„Neboj sa.“ Pobozkal ju na líce a pred očami jej zmizol.

Marguerite soptila. „Neznášam, keď to robí.“

Jeho otec sa zasmial. „Som rád, že ovláda aspoň tento trik.“

„Ovláda ich veľa. Myslím, že by ste naňho boli veľmi hrdý. Odkedy ho poznám, dokázal si ubrániť holý život v tých najneuveriteľnejších situáciách.“ Potom vystrela ruku k Wrenov mu otcovi. „Inak, som Maggie Goudeauová.“

Priateľsky jej ju potriasol. „Som rád, že ťa spoznávam, Maggie. Musím povedať, že môj syn má krásnu spoločníčku.“

Aristotelove slová ju potešili. Zrazu však dostala zvláštny nápad. „Nemáte náhodou nejaké staré Wrenove fotografie? Veľmi rada by som vedela, ako vyzeral, keď bol malý chlapec.“

Jeho otec sa diabolsky zasmial. „Môžem ti ukázať ešte niečo lepšie.“

Nechápala, čo tým myslel, až kým ju dlhou elegantnou chodbou nedoviedol k ďalšej izbe, ktorá bola celkom na konci.

Otvoril dvere, potom ustúpil, aby mohla vojsť do zatemnenej izby prvá. Marguerite vošla dnu a stuhla, pretože na druhej strane priehľadného zrkadla uvidela malého Wrena.

„Nie je to nebezpečné?“ zašepkala.

„Nie.“ Aristoteles zavrel dvere a postavil sa za ňu. „Wren nás nemôže vidieť, počuť ani zacítiť. Túto izbu som dal postaviť už dávno, aby som ho mohol nepozorovane sledovať.“

Zamračila sa. „Prečo?“

Hlboko v tyrkysových očiach mal toľko ľútosti a bolesti… veľmi jej pripomínali Wrenove oči. „Pretože som svojho syna vždy miloval, aj keď ma odpudzoval. Povedz mu to, aby to vedel. Aby si to uvedomil.“

Pozrela na Wrena, ktorý mal podľa ľudského veku asi trinásť,
štrnásť rokov. Ležal na dlážke izby za zrkadlom. Mal dlhé rozstrapatené svetlé vlasy a nezdravo vychudnuté telo. Vyzeral tak zraniteľne. Tak vystrašene a neisto. Nikdy by nepovedala, že z neho vyrastie taký úžasný muž.

„Ako vás mohol odpudzovať?“ spýtala sa vyčítavo Aristotela.

Ukázal na zrkadlové okno, cez ktoré bolo vidieť Wrena v ľud-skej podobe. Ležal na chrbte, bol nahý a zvíjal sa, akoby mal bolesti.

„V prirodzenosti zvierat je zabíjať slabšie tvory. Alebo tie, kto-ré sa od ostatných odlišujú. Dovolil som, aby mi posledných dvadsaťpäť rokov Karinina bezcitnosť skresľovala pohľad na vlastné dieťa. Wren sa nenarodil ani ako tiger, ani ako leopard, ale ako kríženec nás oboch.“ Spaľoval ju pohľadom. „Nemáš predstavu, aký je to v našom svete veľký hendikep.“

Pristúpil bližšie ku sklu, tak blízko, až ju prekvapilo, že ho Wren nezbadal, hoci naňho pozeral. „Celý život som ho pokladal za znetvoreného. Nevedel som, že keď sa dostane do puberty, bude to vlastne dar. Vieš, obyčajne môže mať naša rasa iba dve podoby. Podobu človeka a zvieraťa, akým sa narodíme. Iná možnosť nie je. Ale Wren… je výnimočný. Môže byť tigardom, ktorým sa narodil…“

„Alebo tigrom. Ja som ho videla v podobe tigra.“

Jeho otec prikývol. „A môže byť aj leopard. Snežný alebo normálny. Vo dne aj v noci. Preňho neplatia rovnaké zákonitosti ako pre nás ostatných. To, čo má, je neuveriteľný dar. Počul som mýty o takých bytostiach. Ale myslel som si, že tak ako povestný jednorožec, aj toto sú len obyčajné výmysly. Až kým som ho neuvidel.“

Pozrel sa znovu na Wrena, ktorý sa začal triasť. „V tomto veku by sa ešte nemal vedieť premeniť na človeka, kým nie je tma. Pre Katagariánov je veľmi ťažké udržať si ľudskú podobu počas denného svetla. Ja mám výhodu, pretože moja matka bola človek. Viem si túto podobu udržať dlhšie než väčšina príslušníkov mojej rasy. Je neuveriteľné, že sa Wren vo veku dvadsaťpäť rokov už dokáže za dňa zmeniť na človeka.“

Marguerite tĺklo srdce, keď pozorovala, ako Wren bojuje s neviditeľnými ťažkosťami. „Mali by sme mu pomôcť. Zdá sa, že má bolesti.“

Jeho otec pokrútil hlavou. „Nemôžem nič robiť.“

„Ale…“

„Pozeraj a uvidíš.“

Nechal ju samu v tajnej miestnosti a prešiel do izby k Wrenovi.

Len čo Wren počul, že sa kľučka otáča, premenil sa na tigarda. Tlmene zavrčal, keď zbadal otca.

„Len pokoj, Wren,“ povedal mu otec a kľakol si. „Poď sem.“

Wren cúvol a pritom Aristotela ostražito pozoroval.

Posúval sa smerom k Wrenovi, ktorý stále cúval do kúta. Keď sa k nemu otec natiahol, Wren ho zasiahol pazúrmi.

Otec sa stiahol.

V jeho tvári videla sklamanie. Čím viac sa k synovi naťahoval,

tým viac sa Wren bránil. Odmietal ho.

Po niekoľkých minútach otec odišiel.

Pozorovala, ako sa Wren opäť mení na človeka. Pokúsil sa postaviť, ale nohy sa mu z nejakého dôvodu podlomili.

Otec sa vrátil k Marguerite.

„Čo je s ním?“

„Je človek, ktorý nevie chodiť ani hovoriť. Teraz je vlastne batoľa. Všetko, čo si sa naučila ako malé dieťa, sa on musí naučiť ako dospelý človek. Keby ma neodmietal, naučil by som ho to oveľa ľahšie. Žiaľ, asi sme ho príliš dlho nechávali samého. Je divoký. Keď hocikto vojde do izby, zaútočí.“

Marguerite zúfalo túžila ísť za ním. Vedela však, že nemôže mohlo by to zmeniť ich budúcnosť, a to si neželala ani najmenej.

„Môžeš pre mňa niečo urobiť, Maggie?“

Netušila, čo by mohol Aristoteles chcieť, preto váhavo odpo-vedala: „Prečo nie.“

„Povedz Wrenovi, že keby som mohol zmeniť minulosť, mal by som ho stále pri sebe a nezatváral by som ho samého.“

Zovrelo jej srdce. Z Aristotelových slov aj z predstavy, že ich vzťah sa môže zvrtnúť na tragédiu. „Zdá sa mi kruté, že môžete cestovať v čase, ale nemôžete nič napraviť.“

Súhlasil. „Je to kruté, a práve preto mnohí z nás v čase necestujú. Priveľmi to zvádza k ovplyvňovaniu minulosti a zakaždým, keď sa o to niekto pokúsi…“

„Pokazí to ešte viac.“

Prikývol.

Marguerite pozorovala, ako sa Wren posúva po dlážke rukami až do kúta. Celé telo sa mu chvelo, keď skúšal vysloviť slová. Tak veľmi jej pripomínal Wrena, ktorého stretla v Útočisku.

Utiahnutého a samotárskeho. Utrápeného.

Muža, ktorý túži po niečom, ale myslí si, že to nesmie mať.

Lenže muž, ktorého poznala teraz… bol celkom iná bytosť. Wren pomaly začínal byť sám sebou a dúfala, že je to čiastočne aj jej zásluha.

Jeho otec si smutne vzdychol, keď videl, ako Wren bojuje. „Dúfam, že nikdy nezažiješ, aké to je pozerať sa na vlastné dieťa a vedieť, že si mu ublížila. Pamätám si, keď som bol mláďa, ako sa moja matka kotúľala so mnou po zemi a hrala sa so mnou. Neprekážalo jej, že som bol zviera a ona človek. Napriek tomu ma milovala. Tak ako milovala môjho otca. Predpokladala by si, že aj ja budem taký k svojmu synovi. A teraz… teraz už nemám čas ospravedlniť sa.“

„Myslím, že sa mýlite. Poznám Wrena a viem, čo ste preňho urobili, kým bol tu… pomohlo mu to viac, než si zrejme obidvaja uvedomujete.“

Aristoteles sa na ňu vďačne pozrel. „Musím mať istotu, že všetko je zariadené tak, aby sa po mojej smrti dostal do budúcnosti, ktorá ho čaká. Je tu však ešte niečo, čo mu v prvom rade musím dať.“

„A to?“

„Budúcnosť, ktorú si zaslúži.“

AIMEE SA ZHLBOKA NADÝCHLA, keď vošla zadným vchodom do Penziónu Peltierovcov. Bolo to posledné miesto, kde túžila byť, ale vedela, že sa musí vrátiť.

Jej rodina by zabila Fanga a celý jeho rod, keby sa nevrátila. Obrnila sa voči všetkému, čo malo prísť. Zavrela za sebou dvere a vystupovala hore schodmi.

Prišla len po plošinu na medziposchodí, keď sa vo dverách ku-chyne objavil jej brat Dev a zbadal ju. Najprv v jeho očiach videla úľavu, ale v zlomku sekundy ju vystriedal hnev.

„Tak si sa vrátila.“

„Tu je môj domov.“

Zaškeril sa. „Na tvojom mieste by som si radšej našiel iný.“

Stuhla pri jeho chladnom hlase. „Mám padáka?“

„Všetci ťa varovali. Vybrala si si, na čiu stranu sa postavíš, ale nesprávne.“

„Nechaj nás samé.“

Aimee zdvihla hlavu, keď počula matkin rozkazovačný tón. Mamka stála na samom vrchu schodiska a obidvoch prebodávala pohľadom. Dev pokrútil nad Aimee hlavou a vrátil sa do kuchyne.

Bleskovo sa premiestnila k matke. „Neopovažuj sa ma udrieť, Mamka. Nemám dobrú náladu. Tentoraz by som ti to vrátila.“

Jej matka sa s prižmúrenými očami pozrela na Aimee. „Ty by si nás všetkých obetovala kvôli nejakému krížencovi, ktorého každý odvrhol?“

„Nikdy. Ale nebudem len tak stáť a pozerať sa, keď niekoho nevinného odsúdia na smrť pre nič za nič. Mamka, nevidíš, že sa o ňom šíria klamstvá? Poznám Wrena. Rozprávala som sa s ním. Neohrozuje nikoho, len sám seba.“

Matkina tvár bola stále chladná a plná hnevu. Jej rodina, a zvlášť matka, nebola hlúpa. Rodičia určite vedia, že ich z vlastnej vôle opustila a odišla s Fangom.

„Všetkých si nás zradila.“

Aimee si vzdychla. „Ak je správne konanie zradou, tak potom áno. Čo chceš urobiť, Mamka? Zabiť ma?“

Matka na ňu zúrivo zavrčala, ale Aimee sa ani nepohla.

Vzduch okolo nich zasvišťal a o sekundu sa niečo vo Wrenovej izbe rozbilo.

Išla za matkou, ktorá sa rozbehla k dverám a prudko ich otvorila. Aimee čakala, že tam nájdu Wrena.

Podľa pachu zistila, že pred ňou stojí čistokrvný tiger, ale ten blondín v izbe nebol Wren.

„Čo tu robíš, Zack?“ spýtala sa jej matka.

Tiger skrivil ústa a otvoril zásuvku. „Ten sviniar nám ušiel. Po-trebujem nejaké veci s jeho pachom, aby som ich mohol rozdať Stratom.“

Aimee dvihla obočie. Stratovia boli elitní katagariánski vojaci, ktorí boli dôkladne vycvičení na prenasledovanie a zabíjanie. Jej bratia Zar a Dev spolu s otcom boli tiež bojovníci Stratovia.

„Nijaké jeho veci nedostaneš,“ povedala matka na Aimino za-čudovanie. „A vypadni z môjho domu.“

Zack ju neposlúchol. Otvoril ďalšiu zásuvku.

Jej matka použila magický trik, aby ju zavrela. „Povedala som ti, že más odísť.“

Tiger sa postavil proti nej. „Neštvi ma, medvedica. V tejto situácii môžeš prísť o veľa, tak ako ja.“

„Ako to myslíš?“

Aimee ho pochopila. „Ty jediná si v Omegrione vystúpila proti Wrenovi. Klamala si.“

Jej matka pohodila hlavou a pozrela sa na Aimee. „Nebuď smiešna, moja malá. Klamstvo by som zacítila.“

Aimee pokrútila hlavou. „Nie v prípade, ak zviera klame neu-stále. Ten pach sa naučí zakrývať.“

Zack urobil krok smerom k nej, ale matka sa mu postavila do cesty.

„Hovorí Aimee pravdu?“

Zack odpovedal otázkou. ,,A ty si ju hovorila?“ Zdvihol obočie. „Naozaj si myslíš, že Wren zošalel? Vážne? Chcel som ho len odtiaľto dostať a ty si sa chytila prvej zámienky, aby si ho mohla vyhnať. Priznaj si to, Nicolette. Nechceš tu mať nikoho okrem svojej rodiny a žerie ťa, že sa k nám ostatným musíš slušne správať.“

Zavrčala hlbokým hrdelným hlasom.

Zack prižmúril oči. „Ak sa Savitar dozvie pravdu, príde si po teba aj po tvoje mláďatá. Z tvojho drahocenného Útočiska nezostane ani tehla.“

Jej matka ho schmatla a šmarila o stenu. Pristál chrbtom na
nej, ale nezdalo sa, že by ho to vyviedlo z miery.

Naopak, Zack sa jej ešte začal smiať. „A čo pravidlá Útočiska, Nicolette?“

Aimee zachytila matku skôr, než na tigra znovu zaútočila.

„Vypadni, tiger,“ zavrčala Aimee. „Ak matku pustím, veľa z teba neostane a nebudeš sa už musieť báť Savitara ani ničoho iného.“

Zack sa odlepil od steny. Uprene sa na obidve pozrel. „Vy dve môžete stratiť oveľa viac než ja. Dajte mi, čo potrebujem, aby som nám mohol zachrániť zadky.“

Teraz sa začala smiať jej matka. „Si naozaj taký hlúpy? Wren nikdy na ničom nezanechával svoj pach. Pozri sa okolo seba, ty idiot. Nie je tu jeho jediná osobná vec. Každý kus oblečenia, ktorý zo seba vyzliekol, vždy vypral alebo zničil. Dokonca si tu choval opicu, aby jej pach zastrel jeho vlastný. Nikdy sa ti ho nepodarí vystopovať. Priznaj si, Zack, ten tigrík má oveľa viac inteligencie než ty a tvoj otec dokopy.“

Aimee pocítila k matke náhly obdiv. Nikdy nerozmýšľala nad tým, prečo Wren prišiel do Útočiska s Marvinom, ale jej matka to určite celý čas vedela.

Zackovi sa od hnevu rozšírili nozdry. „Ešte sme spolu neskončili.“

„Oui, skončili. Ak sem znova prídeš, pravidlá-nepravidlá, postarám sa o to, aby si zomrel.“

Zack s vrčaním zmizol.

Napätie vo vzduchu citeľne poľavilo.

Matka si unavene vzdychla a obrátila sa k nej. „Aimee, zavolaj svojmu vlkovi a upozorni ho, čo sa stalo. Som si istá, že vie, kde je Wren. Môže ho varovať, že tiger Zack je v úzkych a cíti sa zúfalý. V takej situácii je schopný všetkého.“

Zamračila sa nad náhlym obratom v matkinom postoji. „Nechápem ťa. Prečo si zrazu tak neuveriteľne ohľaduplná? Bez urážky, Mamka, ale desí ma to.“

Matka sa na Aimee ostro pozrela. „Nemám Wrena v láske, to vieš. Ale mám úctu pred dravcom, ktorý sa v ňom skrýva, a nepáči sa mi, keď mnou niekto manipuluje. A nepáči sa mi ani to, keď zo mňa niekto robí hlupaňu.“ Pokrútila hlavou. „Mala som sa zamyslieť nad tým, prečo sem Zack s jeho otcom neustále telefonovali a vypytovali sa na Wrena, odkedy k nám prišiel. Dovolila som im, aby vo mne zasiali semienko pochybností a začala som sa naňho pozerať takými očami, ako chceli oni. Nemôžem uveriť, že som bola taká hlúpa.“

Pohľad jej znežnel. „Musím ti vysloviť uznanie, moja malá. Ty si nebola zaslepená. Teraz to musíme napraviť, kým nás všetkých nerozdrví sila Savitarovho hnevu.“ Postrčila Aimee k dverám. „Choď ich varovať. Teba poslúchnu.“

„Čo chceš urobiť?“

„Porozprávam sa s tvojím otcom a bratmi. Bojím sa, že sa ocitli na pokraji veľmi nebezpečnej situácie, musím ich na to pripraviť.“

Aimee urobila krok k dverám, potom zastala. „Ľúbim ťa, Mamka.“

„Je t’aime aussi, ma petite. Teraz choď a my sa budeme zo všetkých síl snažiť dať to všetko do poriadku.“

Wren v podobe tigra vypátral svoju matku na lavičke v Central Parku. Našťastie tam bolo veľa ľudí, čo mu pomohlo zakryť vlastný pach a splynúť s okolím.

Skryl sa do hustých kríkov a bleskovo sa premenil na človeka s čiernymi vlasmi. Mal na sebe džínsy, slnečné okuliare a tričko s obrázkom punkovej skupiny Ramones. Takémuto typu muža by jeho matka nikdy nevenovala pozornosť. Mohol si nechať svetlé vlasy, ale tak veľmi sa podobal na otca, že nechcel nič riskovať.

Sledoval ju, ako sa prehrabuje v kabelke a niečo hľadá. Musel uznať, že v ľudskej podobe bola krásna. Elegantná. Biely biznisový kostým a červená hodvábna blúzka zdôrazňovali už aj tak dokonalú matkinu postavu. Zastavilo sa pri nej veľa mužov, ktorí s ňou chceli nadviazať rozhovor, ale veľmi rýchlo ich odohnala štipľavou poznámkou.

Na to, že bola zviera, ľudskú reč ovládala vynikajúco. Jazyk mala taký nebezpečne ostrý ako pazúry.

Pokrútil hlavou, keď videl, že odplašila ďalšieho ctiteľa. Stále čakal v úzadí, až nakoniec zbadal prichádzajúceho strýka. So svetlými vlasmi, v tmavomodrom obleku s jemnými prúžkami bol mužskou obdobou Wrenovej matky. Vyzerali ako dvojica zo zoznamu „500 najvplyvnejších párov“, ktorý uverejňuje časopis Fortune.

Grayson si sadol na opačný koniec lavičky a naklonil k nej hlavu. Wren si všimol, že strýko udržuje bezpečnú vzdialenosť, aby mohol zdrhnúť, keby naňho Karina nečakane zaútočila, múdry chlapík.

„Tak čo je?“ spýtal sa Grayson.

Wren sa prikradol bližšie, aby ich jasne počul.

„Ten tiger prišiel o rozum,“ povedala vyhýbavo. „Mal si pravdu. Staral sa o svojho potomka, kým som bola preč.“

„Povedal som ti, že máš to mláďa otráviť, kým odídeš.“

Nevrlo naňho zazrela. „Aristoteles by ma podozrieval. Posledných dvadsaťpäť rokov sme spolu nevychádzali najlepšie, preto som si myslela, že pre mňa bude výhodnejšie, ak nechám to čudo nažive.“

Wren po jej slovách zaškrípal zubami. Ešte aj teraz sa mu ťažko počúvalo, ako bezcitne matka rozhodovala o jeho živote a smrti.

Nahnevane skrivila pery. „Úplne ma odpísal, presne tak ako predtým teba. Dal mi len malý brloh v New Jersey, pritom mal na výber toľko krásnych miest. Nechal mi kreditné karty, ktoré majú taký úbohý limit, akoby som bola nejaká ľudská dedinská hus. Ostala mi doslova almužna.“

Graysonovi žiarili oči, akoby sa na jej hneve zabával. „Hovoril som ti, aby si sa pred ním nevyťahovala, že máš milenca. Môj brat je hrdá šelma. Más šťastie, že vás obidvoch nezabil.“

Výsmešne sa nad tým zasmiala. „Dráždila som ho, aby to skúsil. Môžeš si byť istý, že sa ubránim hocijakému tigrovi.“

Grayson na ňu vrhol pochybovačný pohľad. „Nemala by si byť taká arogantná. Vieš, tigre sú povestné tým, že leopardom nakoniec prehryznú hrdlá.“

„Len v tvojich snoch.“ Hrozivým pohľadom Graysona uzemnila. „Chcem sa od toho vzťahu oslobodiť. Kým ten tiger žije, nemôžem sa spáriť s nikým iným z nášho druhu.“

„Myslel som si, že si ho milovala.“

„Milovala?“ zaprskala. „Čo si hlúpy? Láska je pre ľudí.“

Stiahla si bielu rukavičku z pravej ruky a ukázala ju Graysonovi. „Jeho partnerkou som len vďaka tomuto. My z našej rasy sa párime vtedy, keď sa nám na dlani objaví znak. Pre Katagariánov to nie je to isté ako láska. Ty svoju partnerku miluješ?“

„Som s ňou spokojný.“

Karina mala na tvári neprítomný výraz, akoby na niečo spomínala. Jej dokonalé črty poznačil smútok. „Aj ja som bola kedysi spokojná,“ povedala láskavo. Tvár jej však opäť stvrdla a nadobudla výraz mrchy, ktorý Wren tak dobre poznal. „Kým som nevidela, čo naše partnerstvo splodilo. Som posledným potomkom nášho rodu. Ak sa nemôžem postarať o pokračovanie rodu snežných leopardov, tak chcem splodiť aspoň čistokrvných leopardov, nie ďalšieho čudného kríženca.“

Ďakujem, mamička. Aj ja ťa milujem. Tak rád by jej ukázal, čoho všetkého je jej čudo schopné.

Aj na ňu by urobilo dojem, ako šikovne by jej rozkmásal hrdlo, ani by sa nestihla brániť.

Grayson si zložil ruky na prsiach a začal rozprávať pokojným, vyrovnaným tónom, akoby debatovali o počasí, nie o živote a smrti Wrena a jeho otca.

Ich nenútenosť vyburcovala vo Wrenovi chuť obidvoch zabiť.

„Takže vieš, čo máš robiť, Karina.“

„Teraz to nie je také jednoduché,“ povedala a vzdychla si. „Všetko odkázal tomu mutantovi. Som si istá, že mutant ma vyradí z hry a k majetku ma vôbec nepustí.“

Grayson sa posmešne zasmial. „Leopardovi môže byť posledná vôľa nejakého tigra ukradnutá, nie?“

Zasyčala naňho. „Nebuď hlúpy. Naše prirodzené prostredie sa každý deň zmenšuje. Chcem docieliť, aby som aspoň pod maskou bohatého človeka mala zaručené útočisko, kde by som mohla existovať vo svojej pravej podobe. Takisto viem, že veľmi túžiš vlastniť Tigarian Technologies a Aristoteles ti nedôveruje ani trochu, preto ťa už nikdy znova nevezme za spoločníka. Takže navrhujem toto: zabijem jeho aj mutanta a ty mi dáš podiel z nehnuteľného majetku.“

„A ak poviem nie?“

„Tak to skúsim u mutanta.“

No určite, pomyslel si Wren nahnevane. To by bola ešte väčšia chyba. Už ako mláďa svoju matku nenávidel. Veľká škoda, že to uňho neskúsila…

Grayson stíchol a uvažoval nad jej návrhom. „Výborne, súhlasím.“

A je to, nič iné od strýka ani nečakal. Veď ani nemohol, lebo Wren sledoval minulosť a už vopred vedel, aký bude záver.

„Dobre, Grayson, ale keďže ťa poznám, ani ja ti neverím. Chcem nejaké záruky.“

Teda, Karine to naozaj myslí! Aspoň v tejto chvíli. Veľká škoda, že záruky nakoniec zlyhali, ale možno Wrenovi nejako pomôžu dokázať Graysonov podiel viny na zločine.

„A čo by to malo byť?“ spýtal sa Grayson.

„Chcem, aby si zo mňa urobil väčšinovú akcionárku v tvojej vlastnej firme, a chcem vopred milión dolárov, ktoré prevedieš zo svojho účtu na môj skôr, než začnem podnikať kroky proti tigrovi.“

Ešte aj Wren videl, že strýka to zasiahlo ako ťažká delová guľa.

Graysonova tvár zrazu vyzerala strhane a vyčerpane. Wren čakal, že jej tiger odsekne, aby si také nápady niekam strčila…

Nič také jej nepovedal, naopak. „Koľko mám času?“

„Nie veľa. Poznám Aristotela. Už ma vykázal z domu. Ale chce odo mňa, aby som si pozrela mutanta. Budem predstierať záujem. Poviem mu, že som sa upokojila a chcem mutanta vidieť. Keď otvorí dvere, obidvoch zabijem.“

Strýkovi to zdvihlo náladu. Oči mal rozžiarené a šťastné. „Potrebujem čas, aby som mohol previesť časť majetku na finančnú hotovosť a pripraviť pre teba peniaze.“

„Máš na to štyridsaťosem hodín.“ Vytiahla z peňaženky svoju vizitku. „Toto je číslo môjho bankového účtu. Keď tam budú peniaze, stane sa z teba oveľa väčší boháč.“

Wren pozoroval, ako sa postavila a odišla preč. Bola to najťažšia chvíľa v jeho živote, lebo tam iba stál a nechával minulosti voľný priebeh… až do konca. Pritom stačilo jediné: skočiť na obidvoch a zabiť ich.

Mohol by som otcovi zachrániť život…

Ale jeho otec musel zomrieť. Keby neumrel, Wren by nešiel do New Orleansu a nespoznal by Maggie.

Ona nie je tvoja partnerka.

To bola pravda. Ako jeho matka povedala Graysonovi, láska nie je jeho rase súdená. Určite nie taká láska, aká býva medzi ľuďmi. A napriek tomu cítil k Maggie čosi, čo odporovalo akémukoľvek vysvetleniu.

Chcel s ňou byť a pritom vedel, že jej nemá čo dať.

Ale práve teraz by mohol zachrániť otcovi život…

A navždy stratiť Maggie.

Otec, alebo Maggie. V podstate však nemal na výber. Keby Wren zachránil otca, zmenil by tým mnoho ďalších osudov, nielen svoj vlastný.

Spomenul si na to, keď v Útočisku žil Vane. Jeden vlk z jeho svorky ho prišiel zabiť. A Wren mu zabránil, aby Vana chytil.

Keby tam Wren nebol…

Vane by už bol mŕtvy. A to bol len jeden moment, o ktorom

Wren vedel. Jeden život zasahuje stovky ďalších, či už priamo, alebo nepriamo.

„Najmenší pohyb vzduchu môže vyvolať hurikán o tisíc kilo-
metrov ďalej.“

Teória chaosu. Wrena ju pred rokmi učil sám Acheron, Lovec temnoty. Zmena aj tej najmenšej maličkosti by mohla mať mimoriadne ničivé následky.

Nie, musel nechať minulosti voľný priebeh až do konca.

So škrípajúcimi zubami sa otočil a odišiel do odľahlej časti parku, aby sa mohol bleskovo premiestniť do otcovho domu.

„Keď sa Wren vráti, obidvaja tu ostanete,“ povedal Wrenov otec a hermeticky zatvoril dvere. Marguerite s ním bola sama v hosťovskej spálni.

Zamračila sa nad jeho počínaním a v hĺbke duše bola vystrašená. Nechcela byť sama s Wrenovým otcom. Jej strach bol však neopodstatnený. Aristoteles sa k nej zatiaľ správal milo.

Napriek tomu sa cítila veľmi nepríjemne.

Aristoteles sa zhlboka nadýchol a nervózne sa pohrával s malou porcelánovou dózou na bielizníku z čerešňového dreva. „Myslíš, že Wren nájde dôkazy, ktoré potrebuje?“

„Dúfam, že áno.“

Aristoteles pokrútil hlavou. „Moja matka mi vždy hovorila, aby som si dával na Graysona pozor. Tvrdila, že má v sebe priveľa z človeka, preto robí všetko vo svoj prospech.“

Marguerite sa pri jeho slovách zamračila. „Ako to myslela?“

Aristoteles položil viečko na dózu, potom sa otočil a oprel chrbtom o bielizník. „Zvieratá obyčajne nie sú žiarlivé, ale Grayson áno. Bol najstarším potomkom mojich rodičov. Ja som bol najmladší… narodil som sa im veľmi neskoro. So mnou vo vrhu sa narodili ešte dve mláďatá, ktoré neprežili. Preto ma matka slepo milovala. Pamätám si, že keď som bol maličký, pristihol som Graysona, ako ma nenávistne pozoruje. Moja matka sa vždy bála nechať nás spolu osamote. Preto som ho už dávno vylúčil zo svojej firmy.“

Marguerite chápala Aristotelove obavy, ale jeho konanie jej pripadalo mimoriadne paranoické. „Áno, lenže žiarlivosť nerobí vždy z ľudí vrahov.“

Zasmial sa na tom. „Nehovoríme o ľuďoch, Maggie. Hovoríme o zvieratách. V našom svete prežije len najschopnejší. Víťazovi patrí všetko.“

Prešiel cez izbu a postavil sa pred ňu. „Miluješ môjho syna, však?“

„Ja…“ Marguerite váhala. Ale veď odpoveď pozná. Nemohla to poprieť. „Áno.“

Aristoteles sa usmial. „Láska človeka. Nemohol som si preňho želať nič lepšie. Zvieratá chránia to, čo poznajú. Chránia to, na čo sú viazané, ale ľudia… ľudia majú ešte väčšiu schopnosť obetovať sa pre tých, ktorí žijú v ich srdci.“

Maggie sa nestihla ani pohnúť, tak nečakane ju Aristoteles schmatol za hrdlo a hodil na zem. Snažila sa vykríknuť, ale nevládala nabrať vzduch do pľúc.

Nemohla sa pohnúť, nemohla bojovať. Akoby ju ochromovala nejaká neviditeľná sila.

Pozeral sa na ňu a oči mu horeli. „Odpusť mi, že ti to robím. Dúfam, že to raz pochopíš.“

Zmenil sa na tigra a uhryzol ju do pleca. Konečne zo seba vyrazila výkrik, bol však slabý ako zakňučanie.

Marguerite ochromila bolesť, ktorá prenikla celým jej telom. Videla, ako okolo nej víria farby, v ušiach jej čudne hučalo.

Dýchanie bolo pre ňu čoraz namáhavejšie, bolestivejšie. Akoby sa dusila.

Umiera. Vedela to.

Prečo? Prečo jej to urobil? Myšlienky obrátila na Wrena. Bude zdrvený.

Bojuj, dočerta, bojuj!

Ale nemohla. Vôbec si neovládala telo. Nebola schopná za-brániť tomu, čo s ňou robil jeho otec. Bolo to príšerné.

Je mi to tak ľúto, Wren.

Bola to jej posledná myšlienka, zrazu všetko pohltila tma.

Wren sa ocitol sám v otcovej spálni. Zdvihol hlavu, pretože
z druhej izby počul slabú hudbu. Bola to pieseň „Lev dnes v noci spí.

Wren zavrčal. Určite mu otec takto dával znamenie, kde sú.

Prudko otvoril dvere do chodby a pozrel sa dolu na prízemie, aby sa presvedčil, či tam niekde nie je on sám v detskej podobe. Vedel však, že je to málo pravdepodobné. Ak si dobre pamätal, trúfal si vyjsť von až po zotmení a urobil to iba dvakrát, trikrát. Priveľmi sa bál, aby ho otec nezbadal. Bál sa, že by ho nenávidel ešte viac, keby zistil, čo dokáže. Bože, aký bol hlúpy. Najviac sa bál práve toho, vďaka čomu silneli otcove city k nemu.

Keby to vtedy vedel.

Wren bežal po chodbe opačným smerom, než bola jeho det-
ská izba. Našiel dvere, za ktorými hrala hudba.

Pre istotu radšej slabo zaklopal na dvere.

Čo keby sa mýlil?

Nikto neotváral.

Váhavo, pomaly ich otvoril a na posteli zbadal veľkého bieleho tigra. Stuhol, nie však z toho pohľadu, ale skôr z toho, čo zacítil. Vzduch bol presýtený pachom tigra, zmiešaného s vôňou Maggie.

Ale nikde ju nevidel.

Wrenovi začalo tĺcť srdce, keď si uvedomil, čo to znamená. „Čo si to urobil?“ zavrčal na dravca, ktorý ležal obrátený tvárou k protiľahlej stene. „Ako si mohol zožrať moju priateľku, ocko? Bola to jediné, čo som v živote mal. Chod dočerta!“

Penil od hnevu. Keď vyrazil k posteli s úmyslom zabiť otca, bleskovo sa premenil na tigra. Schmatol dravca na posteli, potom ochabol.

Wrenov pohľad sa stretol s pohľadom bieleho tigra, lenže jeho oči neboli modré.

Boli hnedé.

Hnedé ako Maggiine.

A veľké od hrôzy.

Wren sa od nej odtiahol a zmenil sa opäť na človeka. Bol taký vydesený z toho, čo vidí, že sa jej musel dotknúť. Čakal, že je to nejaký magický trik. Ako by mohla byť Maggie tigrom?

Bola predsa človek. Človek každou bunkou tela.

„Zlatko?“ zašepkal a pohladkal tigra po tvári. „Si to naozaj ty?“

Tigrica sa priplazila bližšie k nemu. Pritlačila si ňufák na jeho holú hruď, zdvihla labku a položila ju na jeho bedrá. Cítil jej strach, ktorý sa miešal s úľavou.

Wren si okolo nej ovinul ruky a pevne ju držal, aby ju utešil. „Už je dobre,“ povedal a hladkal jej hebkú kožušinu. „Som s tebou.“

O dve sekundy ležala v jeho náručí nahá žena.

Wren sa odtiahol, aby videl tie dôverne známe hnedé oči.

Bojím sa, Wren,“ povedala trasúcim sa hlasom. „Čo sa so mnou stalo?“

Chytil jej tvár do dlaní. „Neviem. Čo sa tu odohralo, kým som bol preč?“

„Tvoj otec ma priviedol do tejto izby a myslela som si, že sa ma pokúša zabiť. Bola som presvedčená, že umieram.“

Wren sa pri jej slovách zamračil. „Čože?“

„Zaútočil na mňa v podobe tigra, potom sa všetko ponorilo do tmy. Keď som sa prebrala, bola som…“ Znova sa premenila na tigra, ani nestihla dopovedať.

Jej panika sa znásobila.

„To je v poriadku, Maggie,“ ubezpečoval ju Wren. „Zhlboka sa nadýchni a predstavuj si samu seba ako človeka.“

Poslúchla ho. A vrátila sa do ľudskej podoby.

„To je ono,“ povedal s úsmevom, aj keď cítil niečo iné. Nechcel ju ešte viac vystrašiť. „Mysli ako človek a staneš sa ním.

„Musím ti povedať, že byť tigrom je vážne o hubu.“

Ponuro sa zasmial. „Niekedy. Ale niekedy to nie je také zlé.“

„Toto ‚niekedy‘ nepatrí do druhej skupiny.“

Usmial sa a nežne ju pohladkal po vlasoch. „Nie, pre teba asi nie.“ Zaklonil hlavu, pretože sa snažil zacítiť, kde je otec. Lenže jediné, čo Wren cítil, bola jeho Maggie. „Vieš, kam išiel môj otec?“

„Nie, ale nabudúce, keď ho stretnem, asi mu to uhryznutie vrátim.“

„Neboj sa, uhryznem ho aj za teba.“ Wren sa od nej odtiahol. „Ako sa cítiš?“

„Som oťapená. Bolo ti niekedy na vracanie, keď si menil po-dobu?“

„Obyčajne to rýchlo prejde. Asi minútu sa na niečo pozeraj a zmysly sa ti upokoja.“

Pozerala sa na jeho pery.

Wren nevedel, čo ho na tom vzrušilo, ale jeho telo okamžite reagovalo.

„Máš pravdu,“ povedala. „Pomáha to.“

Wren ju jemne pobozkal. Slastne zastonala, keď jej roztvoril pery a začal nasávať sladkú chuť jej úst. Telo mu stvrdlo ešte viac, keď chytil do ruky jej prsník.

Zvalil ju na chrbát práve vo chvíli, keď niekto zaklopal na dvere.

Rýchlo obidvoch obliekol, dvere sa otvorili a objavil sa v nich jeho otec. Váhavo stál na prahu a tváril sa previnilo. „Nevedel som, že si sa už vrátil. Prišiel som skontrolovať Maggie. Ako sa jej darí?“

Wren zišiel z postele, pretože ho ovládol hnev. „Čo si jej urobil?“

Pozrel sa za Wrena na posteľ, kde ležala Maggie v ľudskej podobe.

„Prepáč, Maggie. Ale toto je najlepšie riešenie. Teraz si silnejšia. Budeš žiť dlhšie, než keby si bola človek. Ver mi, si na tom oveľa lepšie.“

Wren ho schmatol a pritlačil o stenu. „Čo si jej urobil?“

„Dal som jej magickú silu svojej matky.“

Wren ostal ohromený ako nikdy v živote. Otec ho poriadne napálil. Povolil zovretie rúk na jeho hrdle. „Čo si urobil?“

„Dal som jej zvieracie schopnosti. Tuším, že po víkende ich už nebudem potrebovať, nemám pravdu?“

Wren nesúhlasne pokrútil hlavou. „Niečo také nie je možné. Nikto sa nemôže vzdať svojich magických schopností.“

Jeho otec zaprskal. „Áno, môže. Nerobí sa to však často. Len malá hŕstka z nás šelmoľudí je ochotná vzdať sa magickej moci. Ale dá sa to.“

Wren tomu stále neveril. „Nie. Poznám šelmočloveka, ktorý sa spáril s ľudskou ženou. Ona nemá magickú moc.“

„Pretože sa s ňou o to nepodelil.“

„Ver mi, keby Vane mohol dať manželke moc, dal by jej ju.“

Wrenov otec sa zatváril začudovane. „Aj vtedy, keby ho to oslabilo?“

Wren stíchol. Nie, asi nie. „Ako to, že som o tom ešte nikdy
nepočul?“

„Nie je to všeobecne známe a otvorene sa to nehovorí. Ja som sa o tom dopočul od svojej matky, ktorá sa vzdala magickej sily a odovzdala ju mne, keď sa dozvedela, že umiera na rakovinu. Bol som malý a ona sa bála, že ma Grayson zabije. Urobila zo mňa takú silnú bytosť, aby som sa pred ním vedel ubrániť. Teraz som jej dar odovzdal tvojej priateľke.“

Maggie sa pomaly na posteli posadila. „Nemal by ten dar dostať Wren?“

Jeho otec sa zvláštne zasmial. „Má takú veľkú moc, že sa
ubráni pred každým. Ale ty… vždy by si bola jeho slabinou. Teraz už nie si. O pár dní si zvykneš na nový život a budeš ovládať magické triky.“

„Ale nie sme spárení,“ povedal Wren, ktorý ešte stále nemohol uveriť tomu, čo sa stalo.

„Budete. Som si tým istý.“

Wren pokrútil hlavou. „Maggie je dcéra amerického senátora, ocko. Ako sa teraz vráti do svojho života?“ Pozoroval, ako otcovi dochádza celá tá hrôza. Mohlo by to mať katastrofálne následky.

„Prečo si mi to nepovedal?“ spýtal sa otec.

„Keby som vedel, že ju chceš tajne začleniť do nášho sveta, povedal by som ti to. Ale ani v najdivokejších predstavách mi nenapadlo, že by si mohol niečo také urobiť.“

Maggie už stála pri nich. Dotkla sa Wrenovej ruky. „To je v poriadku, Wren. Aj keď musím úprimne povedať, že by som bola radšej, keby som mohla o tom sama rozhodovať. Tvoj otec má srdce na pravom mieste. Nemôžeš sa hnevať na niekoho, kto urobí niečo z lásky k tebe.“

Wren škrípal zubami. „Samozrejme, že môžem.“

Jeho otec vyzeral zarazene.

„Ale nebudem.“

Otec si Wrena privinul a silno ho objal.

Usmiala sa na nich. „Takže kým sa znovu nepremením na tigra, povedz mi aspoň, či si sa dozvedel niečo o otcovej vražde?“

Wren prikývol, odtiahol sa a podišiel k Maggie. „Moja matka má geniálny plán, že zabije ocka a potom si s Graysonom rozdelia nehnuteľný majetok. Ešte pred vraždou jej má poslať na účet milión dolárov.“

„Ale teba nezabije,“ pripomenula mu Marguerite. „Keď tvoj otec zomrie…“

„Vieš,“ povedal otec pomedzi zuby, „vážne mi prekáža, keď sa takto debatuje o mojej smrti.“

„Prepáčte,“ ospravedlnila sa Maggie. Pozrela sa na Wrena. „Vieš určite, že ho nemôžeme zachrániť?“

„Nie,“ povedal Wren. „Zmenilo by to veľa vecí a sudičky by nás za to potrestali.“

Otec mu dal za pravdu. „Pravdepodobne by som zomrel nejakým iným spôsobom pár hodín po tom, ako by ma zachránil. Sudičky majú desivé metódy, ako udržiavať rovnováhu života.

Marguerite súcitila s Aristotelom. „Ako dokážeme ich sprisahanie?“

„Neviem,“ priznal Wren. „Vklad na účet nič neznamená. Možno by som zohnal kópiu výpisu, ale Grayson by klamala povedal by, že tam peniaze vložil z iného dôvodu. Jeho obrana bude založená na tom, že obidvaja moji rodičia sú mŕtvi. Bude tvrdiť, že som ich zabil ja.“

„Takže musíš zistil, kto zabil tvoju matku, a zohnať o tom dôkazy.“

Wren prikývol. „Mohol byť Grayson v dome, keď zomrela?“

Aristoteles pokrútil hlavou. „To nie je možné.“

„Si si tým istý?“ spýtal sa Wren.

„Dokonale. Už dávno som odtiaľto Graysona vykázal.“ Aristo-teles sa zamyslel. „Čo všetko si pamätáš z tej noci, keď som zomrel? Potrebujem každý detail.“

Wren sa znepokojene pozrel na Marguerite. „Stalo sa to asi o desiatej. Viem to, lebo som počul odbíjať hodiny, keď vtom niečo s buchotom spadlo. Cítil som, že niečo nie je v poriadku, vyšiel som zo svojej izby a utekal do tvojej spálne. Tam som ťa našiel.“

Videla bolesť v tvári Wrenovho otca.

„Potom som počul ich smiech a šiel som ich zabiť. Mamin milenec na mňa zaútočil a zbil ma do bezvedomia. Keď som sa prebral, celý dom horel. Unikol som odtiaľ, keď dlážka zhorela a zrútila sa podo mnou. Hasič ma vyniesol von z domu, ale šiel som do lesa. Bol tam nejaký muž, ktorý na mňa zavolal. Povedal, že ma vezme do Útočiska.“

Otec sa zamračil. „Aký muž?“

„Neviem. Nikdy mi svoje meno nepovedal, a keď tak nad tým uvažujem, ani neviem, prečo som mu dôveroval. Jednoducho sa mi zdal slušný.“

Marguerite sa nad tým zamyslela. „Ako vyzeral?“

Wren pokrčil plecami. „Vyzeral aj voňal ako človek. Bol po-riadne vysoký, mal čierne oči a dlhé tmavohnedé vlasy.“

Aristoteles pokrútil hlavou. „Nepoznám takého človeka.“

„Určite?“ spýtal sa Wren.

„Stopercentne.“

„To je zvláštne,“ povedala Marguerite. „Kto to mohol byť?“

Wren pokrútil hlavou. „Neviem.“ Aristoteles si vyčerpane vzdychol. „No dobre. Zdá sa, že nestihneme veľa urobiť, kým ma zabijú. Požiadam banku, aby mi oznamovala pohyby na matkinom účte. Ty ostaň tu a uč svoju priateľku používať magickú moc.“

Wren sa ešte viac zamračil. „Kam ideš?“

Otec sa na naňho významne pozrel. „Zvyšný čas chcem ešte stráviť so synom, aby ku mne necítil len nenávisť, keď ma nájde mŕtveho.“

„Necítil som k tebe nenávisť, ocko.“

Smutne sa usmial. „Ďakujem, Wren. Som rád, že to viem. Bude sa mi ľahšie umierať.“

Marguerite bola ohromená silou tohto muža. Ako statočne prijímal blížiacu sa smrť! Neuveriteľné. „Beriete to všetko úžasne rozumne.“

Temne sa zasmial. „Len navonok. Ver mi, že práve teraz vo vnútri kričím. Nie je nič horšie, ako keď niekto vie, že čoskoro umrie, ale nemôže tomu zabrániť.“

Tá myšlienka ju vydesila. „Nie, asi nie.“

Aristoteles otvoril dvere. „O niekoľko hodín sa vrátim. Keby medzitým niektorý z vás niečo potreboval, nech mi Maggie brnkne na domáci telefón.“

„Dobre.“

Keď sa otec pohol preč, Wren ho zastavil. „Ďakujem ti, ocko.“

Potľapkal Wrena po ruke a nechal ich samých.

Wren si ťažko vzdychol. „Fuj, toto je vážne na hovno deň.“

„Dá sa to tak povedať. Dnes ráno bol rok 2005 a ja som v New Orleanse na teba dlho pozerala a rozmýšľala, aké by to bolo mať schopnosť premeniť sa na tigra. Teraz je rok 1981, jeden deň predtým, ako prídem na svet, a viem sa zmeniť na tigra. No áno, taký bežný deň… ak je človek na nakrúcaní sci-fi filmu s Tedom Raimim.“

Wren zaprskal nad jej štipľavosťou.

Marguerite si šúchala ruky, pretože na ňu z toho všetkého doľahol strach. „Čo sa s nami dvoma stane, Wren?“

„Neviem. Nech to bude čokoľvek, malo by to byť zaujímavé.

„A práve to ma vážne, ale vážne desí.“

Kapitola 13

MARGUERITE RÝCHLO POCHOPILA, že život tigročloveka nie je jednoduchý. A to z jedného dôvodu. Chuť do jedla jej takmer okamžite štvornásobne narástla. Práve keď prehľadávala prázdnu kuchyňu, či nenájde čokoládu, lebo jej nový metabolizmus spaľoval obrovské množstvá kalórií, Wren ju varoval, že ju musí navždy vylúčiť z jedálneho lístka. Priveľa čokolády by ju totiž mohlo zabiť.

Takisto tylenol, liek proti bolesti.

Tylenol jej nebude chýbať, ale čokoláda… to bol krutý úder. Už nikdy si nedá veľkonočných zajačikov.

Ale mala aj dobrú správu. Jej telo sa rýchlo prispôsobilo zmenám a v priebehu niekoľkých hodín sa hravo naučila nadobudnúť i zachovať si ľudskú podobu.

Wren jej vysvetlil, že nebude mať problém existovať počas dňa ako človek, pretože to bola jej „základná“ podoba. Jeho východiskovou podobou bol tigard, a preto vždy, keď spal alebo stratil vedomie, sa zmenil na tigarda.

Takisto zistila, že pre ňu bude ľahšie meniť sa na tigra v noci. Udržať si tigriu podobu cez deň bude pre ňu trochu zložitejšie, kým si lepšie nezvykne na svoje magické sily.

Kým sa ich nenaučí ovládať, za splnu mesiaca sa jej ľudská podoba takmer určite zmení aj proti jej vôli. Magnetická príťažlivosť mesiaca v splne napácha spúšť s jej silami – tak vznikol aj ľudský mýtus o vlkolakoch.

Pri svetle mesiaca v splne boli všetci mladí šelmoľudia vydaní na milosť a nemilosť svojim magickým silám. Takisto mali oveľa silnejšie sklony napadnúť človeka, pretože zviera v ich vnútri prevážilo nad ľudským rozumom.

„Všetky ľudské mýty majú korene v realite,“ povedal Wren, keď jej ukazoval, ako má ovládať svoju schopnosť premieňať sa.

Samotná premena z jednej podoby do druhej nebola bolestivá. Psychické a fyzické napätie spôsoboval boj s udržaním si podoby.

Ale keď sa jej telo upokojilo, Marguerite sa zrazu cítila dravá. Silná. Teraz bolo všetko živšie a ostrejšie.

Jej zrak. Jej sluch. Pachy – to bola ďalšia vec, ktorej by si želala menej.

Aspoň v určitých prípadoch. Inak to nebolo až také zlé, napríklad Wrenov krásny pach, keď bol blízko nej.

Položila si hlavu na Wrenov krk, aby mohla vdychovať jeho jedinečnú vôňu. Bola opojnejšia než najlepšie víno.

Začala slintať.

Celý život sa správala ustrašene, ale teraz bola obdarená úplne inými vlastnosťami. Dravosťou a neskrotnosťou. Stále sa cítila tou istou Marguerite, lenže teraz si bola oveľa istejšia svojím miestom na tomto svete.

Wren sa usmieval, keď ho jemne láskala nosom na krku. „Už v sebe cítiš volanie tigra, však?“

„Čo to znamená?“

„Šelma, ktorá žije v tvojom tele, ťa ovplyvňuje. Je to iné, ako byť pravým človekom. Syčí v tebe, akoby si mala vo vnútri ďalšiu osobu. Volá ťa.“

Prikývla, priplazila sa k nemu, ľahla si mu do lona a potom ho zvalila na posteľ. Šúchala si tvár o jeho tvár a vyžívala sa v dotyku jeho drsných líc, ktoré jej škrabkali hladkú pleť. Telo jej horelo. Vzrušovalo ju to.

Zviera v jej vnútri po ňom túžilo tak náruživo, až tá potreba hraničila so šialenstvom.

Uprene pozerala na jeho košeľu a zaželala si, aby ju nemal.

Okamžite zmizla.

Byť kúzelným tigrom je úžasné. Marguerite sa spokojne usmievala.

No len dovtedy, kým nezmizlo jej tričko a podprsenka. „Hej!“

„Spravodlivosť musí byť,“ povedal Wren a o sekundu zmizlo všetko jej oblečenie.

Prvýkrát v živote nebola nesmelá. Šelma v jej vnútri vôbec nepoznala zdržanlivosť a cudnosť. Poznala iba pohlavnú túžbu. Nenásytnosť.

Wrena.

A dychtila po jeho chuti.

Wren si ľahol na posteľ chrbtom dolu a pozoroval oheň, ktorý horel v jej tmavohnedých očiach. Bol už tvrdý a zúfalo po nej túžil, keď ho šľahala vlasmi. Škrípal zubami, pretože sa musel nútiť, aby Maggie neovládol.

Ale teraz patrilo k jej podstate, že chcela uspokojiť seba. Musela si vyskúšať novú stránku svojho bytia. Musela sa vyrovnať so sexuálnou túžbou v duši tigrice.

Ležať, kým si ona užívala, bolo preňho to najťažšie, čo musel v živote urobiť. Jej hebké telo sa trelo o jeho telo. Mučilo ho to. Keď mu hrýzla ucho, kučeravé chĺpky na jej chúlostivom mieste sa mu dotýkali bedier, a to podnecovalo jeho vlastný dravý hlad po nej.

Jej túžba rozpálila jeho túžbu.

Wren zasipel, keď mu jazykom dráždila ucho. Jej dych na krku v ňom vyvolal triašku a celým telom mu prebehli zimomriavky. Aj keď sa po jej dotyku upokojil, zároveň ho vzrušovala viac než čokoľvek iné doteraz.

Prešiel rukami po jej hladkom chrbte a zovrel do dlaní jej za-dok. Zastonala mu do ucha, potom sa posunula, aby si naňho mohla sadnúť s rozkročenými nohami. Wren chytil do dlaní jej tvár a vášnivo sa s ňou bozkával.

Všetko, čo v živote chcel, bolo niekam patriť. A pri nej našiel to vzácne miesto. Preto preňho tak veľa znamenala. Preto ju nikdy nechcel stratiť. Bola preňho všetkým.

A nemohol ju mať.

Bolo to nespravodlivé, ale odmietal na to myslieť. Zatiaľ boli spolu, a to jediné bolo preňho dôležité. Vzdychol od slasti a nežne ju poláskal nosom.

Marguerite zavrčala pri pohľade na Wrenove krásne vymo-delované svaly, ktoré sa mu napli, keď prerušil vlnu rozkoše. Chcel počkať, aby vyvrcholila spolu s ním. Čo bolo v tomto dravcovi, že pri ňom horela, takmer prichádzala o rozum?

Jeho neodolateľnosť bola až neúnosná. S tlčúcim srdcom sa odtiahla od jeho pier a divoko zavrčala. Celú ju prenikala jeho vôňa a chuť, cítila sa opitá slasťou. Musí ho mať…

Už to nemohla viac vydržať a sadla si naňho…

Naraz zavrčali.

Wren zdvihol panvu a vnikol do nej ešte hlbšie. Marguerite si od rozkoše hrýzla peru a oddávala sa radostnému pocitu z jeho mohutnej mužskosti vo svojom tele. Neexistovalo nič lepšie než pocit, že je v nej. Divoko sa milovali.

Telo sa jej triaslo a horelo, žiadalo si Wrena ešte viac, ešte. Hrýzla si peru a pozorovala, ako sa jej rozkoš odráža v jeho očiach. Ach áno, toto od neho tak strašne chcela a nepochybovala, že nijaký iný muž by jej to nebol schopný dať.

Bol pre ňu všetkým.

Ona aj tigrica v nej ukrytá ho chceli mať navždy pre seba. Už to nemohla ďalej vydržať, zrýchlila pohyby, až prišlo uvoľnenie, ktoré potrebovala.

Wren pozoroval, ako sa Maggie blíži k vyvrcholeniu. Vykríkla
jeho meno. S úsmevom sa s ňou prevalil a súlož ovládol ku koncu on. Pohyboval sa proti jej pružným bokom čoraz rýchlejšie, zosilnil jej rozkoš. Zaborila mu nechty do chrbta.

Vtom sa začal jeho orgazmus. Prisahal by, že pred očami vidí hviezdičky.

Zrútil sa na ňu, srdce mu tĺklo. Zažíval najväčšiu blaženosť svojho života. Nič na tejto zemi sa nevyrovnalo jej horúcemu telu, ktoré pod ním ležalo. Dotyku jej horúcej ruky na jeho chladnej pokožke.

Šelma v jeho vnútri by ju mohla zožrať. Už vrčala a napínala sa, aby znova ochutnala svoju korisť.

Marguerite sa hrala s Wrenovými vlasmi a jeho dych jej šteklil pokožku. Milovala, keď na sebe cítila váhu jeho tela… ktoré bolo ešte stále spojené s jej telom. Cítila, aké je horúce a nemravné.

Nechcela sa už nikdy pohnúť.

Chodidlami prechádzala po zadnej strane jeho dlhých nôh a vychutnávala si to štíhle svalstvo. Cítila, že hlboko v nej zasa narastá dravá túžba po jeho tele. Teraz konečne pochopila, prečo sa s ňou Wren vedel milovať celé hodiny.

Bolo to prirodzené.

Zasmiala sa hlbokým smiechom, pretože cítila, ako v nej opäť stvrdol. Hrýzla si peru a hýbala panvou proti nemu, pomaly a voľne. Vnímala ho každým kúskom tela.

Wren sa podoprel rukami a pozeral sa na ňu, ako udáva tempo ich súloži. „Vidím, že moja malá tigrica sa ešte nenasýtila.“

Zastonala, lebo do nej začal narážať náruživejšie.

Chcela ešte a ešte. Chytila mu zadok do dlaní a poháňala ho, aby zrýchlil pohyby. Zdvihla panvu, aby vnikol hlbšie. Stále jej to nestačilo.

Wren akoby to vycítil a odtiahol sa. Marguerite začala kňučať, ale Wren ju zvalil na kolená. Chytil jej ruky, oprel ich o čelo postele a roztiahol jej stehná.

„Dôveruj mi, Maggie,“ zašepkal jej do ucha a okamžite do nej znova vnikol.

Prenikol do nej tak hlboko, až takmer stratila dych. Keď do nej znova narazil, prsia sa jej rozvlnili. Držala sa čela postele a vďaka jej spätnej sile pravidelne dorážala na jeho panvu. Chytil jej prsia do ruky a ponoril si pery do jej zátylku.

Marguerite stonala pri dotyku jeho horúcich pier, pri dotyku jeho ruky na svojich prsiach. Slasť jej znásoboval druhou rukou, ktorou kĺzal dolu po jej bruchu až k vlhkej štrbinke. Začala prudko dýchať, lebo jej ju dráždil do rytmu svojich pohybov. Nikdy nezažila nič úžasnejšie ako práve teraz, keď ju uspokojoval zvnútra aj zvonka. Mala pocit, ako by ju celú pohltil.

A keď znova vyvrcholila, bolo to také silné a výbušné, že doslova revala.

Wren sa od spokojnosti usmial a v tom okamihu sa začal jeho vlastný omračujúci orgazmus. Ponoril sa hlboko do nej, celé telo sa mu triaslo. Nikdy nič podobné necítil. Srdce mu tĺklo, prekypoval silou. Celý sa okolo nej ovinul a stiahol ju na posteľ. Ležala na ňom bezmocná a zraniteľná.

Marguerite prerývane, ale uspokojene vzdychala, lebo Wren jej nežne hladkal prsia. Bola tak dokonale ukojená, že sa cítila ako dosýta nakŕmené mača, ktoré si potrebuje zdriemnuť.

Wren sa členkami zachytil o jej členky a široko jej roztiahol nohy. „Myslím, že sa ťa nikdy nenasýtim, Maggie,“ zašepkal a znova ju začal pomaly dráždiť.

Chvela sa pod dotykom jeho dlhých štíhlych prstov, ktoré jej hladkali štrbinku. Zaboril ich hlboko do jej tela a vyvolal v nej novú vlnu vzrušenia. Natiahla sa a položila si ruku na jeho ruku, ktorá jej prinášala ešte väčšiu rozkoš než predtým.

„Aké to je byť s niekým spárený?“ spýtala sa, lebo uvažovala, či život partnerov môže prekonať to, čo prežívala práve teraz.

„Pre ženy je to raj. Pre mužov podraz.“

Zamračila sa, lebo to povedal temným, takmer nahnevaným tónom. „Ako to?“

„Keď sa my z našej rasy spárime, patríme k sebe až do smrti. Kým obaja partneri žijú, nemôžu sa jeden od druhého oslobodiť.“

Chcela ho opraviť v slove „my“, ale potom si uvedomila, že do jeho rasy teraz patrí aj ona.

Už nebola pravý človek.

„Je to také zlé?“

„Nie, ak sú si obaja oddaní. Úlohou muža je brániť ženu, ale aj ich deti pred nebezpečenstvom. Kým partnerka žije, nikdy sa inej ženy nesmie sexuálne dotknúť. V prítomnosti všetkých ostatných sa z nás v podstate stávajú impotenti.“

Teraz už chápala, prečo bol jeho otec nahnevaný. „Tvoj otec nesmie mať ani milenku?“

„Nie. Muž nesmie, ale ženy môžu slobodne dávať svoje telo každému, koho si vyberú. Len nemôžu mať potomkov s nikým iným než so svojím partnerom.“

„To nie je spravodlivé.“

„Nie. To je jedna z kliatieb, ktorou tri sudičky zaťažili moju rasu, keď sme boli stvorení.“

Zasipela, lebo Wren ju neustále láskal a hýbal jej panvou proti svojej ruke.

To, čo opisoval, neznelo až tak odstrašujúco. „A čo ak jeden z partnerov zomrie, druhý je voľný?“

„Áno, ak obaja nespojili svoje životné sily. V tom prípade, ak zomrie jeden, zomrie s ním aj druhý.“

Zavrela oči a usmiala sa. „Aké romantické.“

Láskal jej vlasy tvárou a stále ju dráždil. „Tak to u nás chodí. Je to najväčšia obeť partnerov, ktorí nikdy nechcú žiť jeden bez druhého. Vraj ani sudičky nemôžu takéto puto zrušiť. Keď prejde jeden z milencov reinkarnáciou, sudičky musia reinkarnovať aj toho druhého, aby mohli byť v novom živote znova spolu.“

Otvorila oči, pretože Wren sa od nej odtiahol. Zošuchol ju zo seba na posteľ. Mračila sa naňho, keď sa zrazu na posteli pohol a ľahol si medzi jej roztiahnuté stehná.

„Si taká krásna,“ povedal prerývane a vpíjal sa pohľadom do
jej očí.

Marguerite mu chcela povedať, ako veľmi ho miluje, ale bála sa. Ani nevedela prečo. V hĺbke duše mala strach, že keby to povedala, zničila by túto chvíľu. A ona chcela, aby sa nikdy neskončila.

Wren zobral jej ruky do svojich a viedol ich k stredobodu jej
tela. „Otvor sa a chyť sa tam, Maggie,“ povedal zastretým hlasom. „Chcem sa pozerať, ako sa dotýkaš, a budem ťa pri tom láskať jazykom.“

Zachvela sa a siahla rukou na seba, aby mu vyhovela. Hneď si tam strčil hlavu a vzal ju do úst. Marguerite vykríkla od rozkoše, lebo ju tak dráždil jazykom, že pociťovala najsladšie vytrženie svojho života.

Ako môže mať muž taký cit pre ženské telo?

A v tej chvíli si niečo uvedomila.

Chcela s ním byť spárená. Navždy.

Čo si sa zbláznila?

Lenže jej srdce nepočúvalo hlavu. Nakoniec, srdcia nebývalá rozumné. Vedela len, čo cítila. Milovala tohto muža hlbokými citmi, aké predtým nepoznala.

A prečo nie?

Dal jej viac než ktokoľvek iný za celý život. Počúval ju. Dával na ňu pozor.

Ona ho vlastne skrotila. Čiastočne. Keď sa zoznámili, ešte nepoznal dotyk ženy. Bol divoký a neskrotný.

Teraz bol k nej nežný. Staral sa o ňu.

A ona sa chcela starať oňho.

Marguerite hodila hlavou dozadu, lebo zasa vyvrcholila. Celá sa triasla od silnej rozkoše, ktorú narúšali prchavé pochybnosti.

Nikdy nemôže byť tvoj…

Nie, Wren Tigarian nikdy nemôže patriť Marguerite D’Aubert Goudeauovej. V jej umelom svete smotánky a kreditných kariet by vždy vytŕčal.

Ale ona už nie je Marguerite D´Aubert Goudeauová, rozhodne nie úplne.

Je Maggie Goudeauová.

Človek.

Tigrica.

A chce Wrena Tigariana. Len musí presvedčiť tri veľmi tvrdohlavé sudičky, že je šelmou, ktorú treba brať na vedomie. Šelmou, ktorá je ochotná o tohto muža bojovať.

Kapitola 14

WREN LEŽAL NAHÝ a odzadu objímal Marguerite, ktorá spala v jeho náručí. Pritlačil si líce na jej líce a počúval, ako dýcha. Chrapkala tak jemne, až ho celého zaplavovalo teplo a vzrušenie. Aj on bol unavený, ale chcel ju ešte chvíľu držať. Ako muž svoju ženu. Jej sýta vôňa útočila na všetky jeho zmysly.

Cítil sa ako v nebi, keď ju mal v náručí, a preklínal sudičky za to, že sa mu s ňou nedovolili spáriť. Nebolo to spravodlivé ani správne. Určite boli jeden pre druhého stvorení…

Zrazu začul nejaké zvuky na chodbe.

Z postele zišiel pomaly, pretože pocítil akési šklbanie, ktoré mu prebehlo celou chrbticou. Presne také, ako keď sa blížil jeho otec.
Bolo…

Tajomné, silné, znepokojujúce.

Prešiel cez izbu a sústredil sa na to, čo počul vonku.

Zavrel oči, obliekol seba aj Maggie a vtom za sebou pocítil prítomnosť niekoho cudzieho.

Wren sa zvrtol a uvidel jedného z tigrov, ktorí ho predtým napadli v Útočisku.

Tiger v ľudskej podobe sa pohol dopredu, aby Wrenovi nasadil na krk slučku.

Wren odsotil Katagariána dozadu, takže narazil do steny. Slučka spadla s buchotom na dlážku a tiger zavrčal.

Maggie sa s chrčaním prebudila.

„Bež, Maggie,“ povedal Wren a postavil sa medzi ňu a tigra.

Do izby vbehli ďalšie dva tigre.

Marguerite sa prižmúrenými očami pozerala na tigre a na muža za Wrenom. Zovrel v nej zúrivý hnev, stúpal s obrovskou silou. Ešte nikdy nič podobné necítila.

To sa v jej vnútri ozývala šelma. Vedela to. Už cítila, ako napína telo a prská.

Bažila po niečom.

Bažila po krvi. Po ich krvi.

Čistý zvierací pud ju prinútil konať – vyrazila z postele na tigra, ktorého mala najbližšie. Začal s ňou bojovať. Na okamih ju zovrel strach, vzápätí však pominul a ovládla ju zúrivosť.

Odrazu mala odvahu, akú ešte nikdy nepocítila. Dokonale si dôverovala. Nezmizla preč, ani sa nezľakla, ale chmatla tigra za krk.

Wren ohúrene pozoroval, ako Maggie premohla tigra. Usmial sa a vtom pocítil v tele šok. Nemohol dýchať, lebo celým telom mu prebehla elektrická energia, ktorá ho premenila z tigra na človeka a znova na tigra.

Dopadol tvrdo na zem. Premohol ho strach, čo by sa mohlo stať Maggie, kým bude vyradený z boja.

Marguerite zamrzla pri pohľade na Wrena. Zvíjal sa na dlážke, akoby trpel neznesiteľnou bolesťou, a príšernou rýchlosťou menil podoby.

Tiger, s ktorým bojovala, sa premenil na ľudského muža.

„Chyťte toho sviniara do slučky.“

Nevedela, čo sa deje, ale bola si istá, že je zle. Zmenila sa na človeka. „Nie!“ zvrieskla a vrhla sa na nich. Hodila sa na Wrena a zaželala si, aby zmizla z izby.

Prosím, nech to funguje!

O dve sekundy bola v spálni Wrenovho otca.

Aristoteles zdvihol hlavu od písacieho stola a zatváril sa za-mračene. „Maggie?“

Kým stihla odpovedať, v izbe sa objavili tigre.

„Chcú zabiť Wrena,“ varovala jeho otca.

Vyskočil zo stoličky, pripravený okamžite bojovať.

Tiger v ľudskej podobe sa pohol smerom k Wrenovi, ale Marguerite sa naňho vrhla. Strčila doňho tak tvrdo, že prerazil stenu.

„Žena, nepleť sa do toho, lebo zomrieš,“ varoval ju.

Pozrela naňho pohľadom plným nenávisti. „Jediný, kto dnes v noci zomrie, si ty, idiot.“

Aristoteles schmatol muža, ktorý na ňu zaútočil. Skrútil mužovi

hlavu, až bolo počuť príšerné praskanie. Muž sa bleskovo premenil na tigra, ale v tej chvíli skĺzol na dlážku a ostal tam nehybne ležať.

Ďalšie dva tigre zmizli.

Marguerite sa trochu uľavilo a kľakla si k Wrenovi, ktorý ešte stále neuveriteľnou rýchlosťou striedal podoby.

„Zlato?“ oslovila ho, pretože mu chcela pomôcť.

„Museli ho zasiahnuť Taserom,“ povedal Aristoteles. „Asi by si mala vedieť, že keď dostaneš elektrický šok, to isté sa stane aj tebe. Po zásahu elektrinou nebudeš môcť udržať podobu.“

Dobre, že to vie, ale Wrena to nezachráni. „Ako mu môžeme pomôcť?“

„Nijako,“ povedal Aristoteles smutne. „Elektrina mu musí prestať prúdiť v bunkách. Potom bude znova v poriadku, ale zatiaľ je bezmocný.“

Aristoteles sa jej pozrel hlboko do očí. Jeho vystrašené horúč-kovité oči ju spaľovali. „Horšie je, že vy dvaja ste v inom čase. Teraz, keď vedia, že ste tu, znova si po vás prídu. A vo väčšom počte.“

„Čo máme robiť?“ spýtala sa, odhodlaná bojovať alebo urobiť čokoľvek, aby Wrena zachránila.

Otec položil Wrenovi ruku na rameno. „Mesiac je práve v splne. Je načase poslať vás späť tam, kam patríte.“

Marguerite pokrútila hlavou, lebo ju ochromil strach. „Je príliš skoro. Nemáme dôkaz o jeho nevine.“

Oči mu tak blčali, až ju to desilo. „Dôveruj mi. Choď za Laurensom do právnickej kancelárie a požiadaj ho, aby ti dal balík. Pošlem ho tam odtiaľto a budú ho mať v sejfe. Nájdete v ňom dôkaz o Wrenovej nevine.“

Znelo to až príliš jednoducho. „Určite?“

„Nemáte na výber, Maggie,“ naliehal na ňu. „Ak neodídete, obaja zomriete. Dúfam len, že mi ešte ostalo dosť magických síl, aby som vás mohol vrátiť späť – nech dosiahnete svoj cieľ.“

„A ak neostalo?“

Neprítomne pozeral pred seba. „Všetko je v rukách sudičiek.

Dúfajme, že im nechýba súcit.“

Marguerite otvorila ústa, lebo chcela protestovať, ale nestihla, pretože všetko okolo nej sa čudne rozmazalo.

O minútu sa našla na trávniku neďaleko svojej vilky v New Orleanse.

Šokovaná a trochu zmätená sa obzerala okolo seba. Bolo približne poludnie a všetko vyzeralo tak ako vždy. Slnko jej jasne svietilo nad hlavou. Bol pokojný, mierumilovný deň.

Na tom, čo sa im práve stalo, však nebolo nič mierumilovné. Ani strach a úzkosť, ktoré cítila, neboli mierumilovné.

Wren v ľudskej podobe zasipel, lebo si udrel hlavu o trávnatú zem. Zadržala dych a čakala, že sa aj teraz premení na tigarda.

Nie.

Ležal na tráve a v očiach mal neprítomný pohľad, plný ľútosti a pocitu viny.

„Wren?“ spýtala sa váhavo.

„Dočerta, ocko,“ zašepkal nahnevane. „Prečo si to urobil?“

Vo Wrenových očiach videla skľúčenosť, ktorá sa preniesla aj na ňu. „Prepáč, Wren. Mala som ho zastaviť.“

Zdalo sa, akoby chcel nad takou nespravodlivosťou kričať. Trvalo to však len okamih a hneď bol na nohách. Tváril sa od-hodlane.

Wren k nej natiahol ruku. „Poď. Ideme to všetko vyriešiť. Ne-dovolím, aby bola jeho smrť zbytočná.“

Dobre vedela, čo cíti, a aj ona bola odhodlaná dať všetko do poriadku. „Máš pravdu.“

Len čo sa dotkla jeho ruky, bleskovo ich premiestnil z trávnika do malého výklenku v uličke za Laurensovou právnickou firmou. Veľmi sa jej uľavilo, keď zistila, že sa im oblečenie zmenilo podľa módy, ktorá sa nosila v roku 2005.

„Ďakujem,“ povedala, keď pozerala na svoj ružový sveter a olivovozelené nohavice. „Už sa cítim oveľa normálnejšie, Čo je dosť čudné vzhľadom na to, aká som teraz nenormálna.“

Wren sa usmial, povzbudzujúco sa na ňu pozrel a vošiel s ňou do budovy.

Tmavovlasá žena na recepcii sa zamračila, keď ich zbadala. Na túto prácu ju určite vybrali preto, že by pokojne zložila k zemi aj Evandera Holyfielda. Podozrievavo si ich prezerala a bolo vidieť, že Wrena nespoznáva. „Čo si želáte?“ spýtala sa nevľúdne.

Wren si prešiel rukou po vlasoch. Maggie cítila jeho nepokoj, keď ženu oslovil. Mala také snobské správanie, nad akým by Margueritin otec jasal.

„No, som Wren Tigarian a povedali mi, že môj otec poslal niečo sem do firmy, ktorá mi to má odovzdať.“

Pri mene Tigarian sa tvár recepčnej v okamihu zmenila. Žena sa postavila a pozerala naňho s oveľa väčším rešpektom. „Aha, patríte k osobným klientom pána Laurensa. Ak tu vy a vaša priateľka počkáte, pán Tigarian, pôjdem poňho a dovediem ho.“ Pri vchode do kancelárskej časti zastala. „Želáte si niečo na pitie?“

Wren sa pozrel na Marguerite.

„Ja nie, ďakujem,“ odpovedala rýchlo.

Žena pozrela na Wrena, ktorý pokrútil hlavou. „Tak dobre, pane. Hneď sa vrátim s pánom Laurensom. Cíťte sa tu ako doma.“

No toto! Zmena jej tónu bola pozoruhodná.

Marguerite vytušila Wrenov nepokoj, kým čakali na Billa.

Ale nemuseli tam dlho postávať. Na recepciu prišiel krok za zamestnankyňou, ktorá si znova sadla za pult.

Bill sa zamračil, keď ich zbadal. Ani mu to nevyčítala. Veď boli ešte stále na úteku.

„Čo tu robíš, Wren?“ spýtal sa nervózne.

„Môj otec ti niečo poslal. Povedal mi, že to budeš mať uložené v sejfe.

Bill pokrútil hlavou. „Nie, nemám.“

Wren stlmil hlas, aby ho počula len ona a Bill. „Práve som od neho odišiel, Bill. Povedal mi, že ti sem okamžite niečo pošle a budeš to mať u seba. Tvrdil mi, že to bude dôkaz mojej neviny.“

V Billových očiach sa objavil nepokoj, pretože chcel Wrenovi pomôcť. „Nijaký list som od neho nedostal. Ver mi. Nič tu nie je. Už dávno by som ti to povedal, keby som mal niečo pre teba.“

Vo Wrenovej tvári videla sklamanie. „Určite?“

„V tejto situácii by som si z teba nikdy neuťahoval.“

Dočerta. Marguerite sa rozochvela. Ako to, že jeho otec nič neposlal? Čo ak stratila zásielku poštová služba? Len to nie. Hrôza.

„Čo budeme robiť?“ spýtala sa Wrena.

Wren si šúchal hlavu, aby zmiernil bolesť, ktorú začal cítiť za očami. Bol nahnevaný a sklamaný.

A hlavne smutný. Žialil za otcom, ktorého sotva poznal. Za otcom, ktorý k nemu vôbec necítil nenávisť.

Cesta do minulosti stála za to už len pre toto poznanie. Nebude ho trápiť, ak nedokáže svoju nevinu. Aspoň sa nakoniec dozvedel, že otec ho miloval.

Pozrel sa na Maggie, ktorej bezpečie záviselo od neho. A hlboko v srdci sa rozhodol, čo urobí.

„Idem pred Omegrion.“ Hlas mal tlmený, takže recepčná ho nemohla počuť.

„Zbláznil si sa?“ zasipel Bill. „Zabijú ťa.“

„Zabijú ma, ak tam nepôjdem. To dobre vieš.“ Wren na ňu poz-rel s nádejou, že ho pochopí. „Savitar je moja jediná šanca. Požiadam o diki a potom uvidíme, čo sa stane.“

„Čo je diki?“ spýtala sa takmer šeptom Marguerite.

„Súd formou boja,“ vysvetlil jej Bill. „Wren sa postaví pred svojho žalobcu a budú bojovať o víťazstvo.“

Tento nápad ju vydesil. „Nie!“ povedala skalopevne.

„Nemáme na výber, Maggie. Nakoniec nás chytia. Ani ty, ani ja nebudeme mať od nich nikdy pokoj. Nemáme kam ísť, všade nás nájdu. Však, Bill? Povedz jej to.“

Bill si ťažko vzdychol. „Má pravdu. Aj keď to veľmi nerád pripúšťam. Nezastavia sa, kým nebude mŕtvy.“

Marguerite sa vystrela a prebodla Wrena pohľadom, v ktorom bolo neotrasiteľné odhodlanie. „Dobre. Pôjdem s tebou.“

„Maggie…“

„Nie, Wren,“ povedala stroho. „Nepôjdeš tam sám. Musíš mať niekoho pri sebe.“

Wren na ňu vyvaľoval oči. A vtedy si uvedomil pravdu.

Miluje túto ženu. Miluje jej silu a odvahu. Je preňho absolútne všetkým. Či sú spárení, alebo nie, toto už nebude cítiť k nijakej inej žene.

Pravdou bolo, že nechcel ísť sám. Keby mal zomrieť, tak v Maggiinom náručí, aby cítil jej ruku na svojej koži. Ten dotyk by ho upokojoval na ceste do večnosti.

„Dobre.“ Wren sa pozrel na recepčnú.

Bill obrátil pohľad tým istým smerom. „Terry? Mohla by si mi priniesť spis, ktorý mám na písacom stole?“

„Iste, pán Laurens. Hneď vám ho prinesiem.“

Wren počkal, kým neodišla. Silno objal Maggie, zavrel oči a premiestnil ich do Savitarovho domu.

Wren sa niekoľko sekúnd ani nepohol, len sa obzeral po obrovskej kruhovej miestnosti. Aj keď mal v zhromaždení svoju stoličku, nikdy predtým tu nebol. Izba bola veľmi veľká, až ohromujúca.

„Kde sme?“ spýtala sa Maggie, keď s úžasom obdivovala toto veľkolepé miesto.

„Na pohyblivom ostrove.“

„Na čom?“

„Na ostrove, ktorý mizne a objavuje sa podľa Savitarových vrtochov.“

Zatvárila sa ešte zmätenejšie. „A kto je Savitar?“

„To som ja, s dovolením.“

Obidvaja sa otočili a pred sebou uvideli neuveriteľne vysokého muža. Savitar bol celý v bielom ako typický surfista, tmavohnedé vlasy mu padali po plecia a mal dohneda opálenú pokožku.

Wren zalapal po dychu, keď spoznal Savitara.

„Ty?“

„Poznáš ho?“ spýtala sa Marguerite začudovane.

Wren prikývol. „To je ten muž, ktorého som stretol v lese po otcovej smrti.“

„Ten, ktorý ťa vzal do New Orleansu?“

Bol som to ja,“ povedal Savitar, keď prešiel popri nich k trónu, ktorý stál pri stene. Marguerite žasla, ako nenútene sa tento muž

správa.

Keď si sadol, miestnosť sa naplnila ľuďmi, ktorých akoby zastihli uprostred nejakej činnosti. Jeden muž dokonca držal pri ústach vyprážané kuracie stehno, zrejme práve večeral.

„Čo je, došľaka?“ spýtal sa tmavovlasý chlapík a na nahé telo si rýchlo pričaroval oblečenie. „Savitar? Práve som sa sprchoval.“

Savitar mal plechový výraz tváre.

Marguerite sa chcelo smiať, ale pohľad jej padol na jedného z tigrov, ktorí ich prenasledovali. Muž skrivil peru, rýchlo sa premenil na tigra a rozbehol sa proti nim.

Skočil na Wrena.

Keď ho už takmer schmatol, narazil na čosi, čo pripomínalo neviditeľnú stenu. S kňučaním dopadol na zem.

„Už ma neser, ty hlúpy grázlik,“ zavrčal Savitar. „Teraz sa pos-tav, Zack.“

Tiger sa zmenil na človeka. Ústa mu krvácali, keď sa obrátil tvárou k Savitarovmu trónu. „Žiadam spravodlivosť!“

Savitar sa nepríjemne zasmial. „Dávaj si pozor, čo hovoríš, lebo sa ti želanie splní.“

Marguerite sa šokovaná pozrela na Wrena. Videla, že ani on veľmi nechápe, čo sa deje.

„Zvieratá,“ povedal Savitar. „Ospravedlňujem sa, že vás vyrušujem. Ale zdá sa, že sa objavili nové dôkazy, ktoré musíte posúdiť.“

„On niečo vie,“ zašepkala Wrenovi.

Wren ju chytil za ruku a pevne ju zovrel.

„Nicolette?“ Savitar oslovil medvedicu, ktorá sa k nim zachovala tak podlo. „Bola by si taká dobrá a porozprávala zhromaždeniu, čo si povedala predtým mne?“

„Oui.“

Zack varovne na Nicolette zavrčal. „Mysli na to, čo môžeš stratiť, medvedica.“

„Staraj sa o seba a o svoj ctený zadok, tiger,“ povedal Savitar štipľavo. Keď sa znova pozrel na medvedicu, pohľad mu zjemnel. „Hovor, Nicolette. Je to dosť otrepaná fráza, ale pravda oslobodzuje.“

Nicolette sa najprv letmo pozrela na Wrena a Marguerite, potom začala hovoriť. „Zack Tigarian sa priznal mne aj mojej dcére… že Wren nezošalel a s otcom ho obviňujú z vrážd len preto, aby získali jeho peniaze.“

Nejaký tmavovlasý muž zazrel na Nicolette. „A čo tvoje predchádzajúce svedectvo? Povedala si, že si na vlastnej koži zažila jeho záchvaty šialenstva.“

Nicolette prikývla. „V poslednom čase sa správal nepriateľskejšie, neklamala som. A vystavil nás riziku, že nás objavia ľudia.“

Zack sa chladne zasmial. „Veď priamo tu stojí s dcérou senátora. Povedzte mi, ktoré zviera by urobilo niečo také? Je jasné, že je chorý. Dokonca sa v zoo vrhol do klietky s tigrami; kde si ho filmovali ľudia.“

Savitar sa pokojne pozrel na Maggie a Wrena. „Máš k tomu čo povedať, Maggie?“

„Odkiaľ viete, ako sa volám?“

Jeden kútik úst otrávene vykrútil dohora. „Ja viem všetko, maličká. Ale kiežby som drvivú väčšinu z toho radšej nevedel… poznám aj tvoje erotické myšlienky na Wrena, ktoré ti práve víria v hlave. Fakt ma štvú a vážne by som privítal, keby Dante prestal myslieť na Pandorinu…“ Savitar urobil grimasu, potom zvážnel. „Teraz môžeš hovoriť, ak vieš niečo, čo by vyvrátilo obvinenia.“

Marguerite si vytiahla ruku z Wrenovho zovretia a urobila krok dopredu, aby predniesla reč šelmoľuďom, ktorí sedeli okolo okrúhleho stola. „Pri každom incidente, z ktorého Wrena obviňujete, som bola ako očitý svedok. Vždy útočil iba preto, aby obránil seba alebo mňa. Do klietky s tigrami skočil preto, že bol ohrozený život malého chlapca a vedel, že ho môže zachrániť. Nebolo to šialenstvo, ale dobrý skutok.“

Akási svetlovláska sa na ňu pohŕdavo pozrela. „Čo o tom môže človek vedieť?“

Savitar sa ironicky zasmial. „No, myslím, že tento krehký človiečik vie o zvieratách pomerne veľa… a zvlášť teraz.“

Marguerite sa zamračila. Tón jeho hlasu jej prezradil, že Savitar vie o tom, že je sčasti tiger.

To nie je možné, ten muž vie zrejme naozaj všetko. Skutočne ju desil.

Wren sa postavil pred ňu. „Nie som šialený, ani chorý. Nemám trelózu. Prišiel som sem, aby ma Omegrion súdil, keďže je to jeho úloha. Ale musíte mi všetci sľúbiť, že sa Maggie nič nestane.“

Zack sa posmešne zasmial. „Skôr by som sa bál o svoj život než o život človeka.“

Wren naklonil hlavu, akoby zacítil niečo zvláštne. Obrátil sa vo chvíli, keď sa za ním čosi mihlo.

Kým stihol zareagovať, nejaký muž schmatol Maggie a zmizol s ňou. Zack sa zasmial a zmizol tiež.

„Čo je, dopekla?“ spýtal sa Fury od okrúhleho stola.

Savitar navonok nereagoval. Sedel na tróne a neprejavil najmenšie emócie. „No, to bolo naozaj špičkové predstavenie,“ povedal hlasom plným sarkazmu.

„Ty dovolíš, aby niekto porušoval zákon o nedotknuteľnosti šelmoľudí v posvätnom Omegrione?“ spýtal sa zástupca šakalov.

„Kdeže,“ odpovedal Savitar. Pozrel sa na hodinky. „Dajme im pár minút a potom pošlem tigra, nech s nimi skoncuje.“

„Dočerta, kam ju vzal?“ rozmýšľal Wren nahlas.

Savitar sa naňho zaškeril. „Kroť sa, tiger.“

„Nemôžem ju nechať samu,“ zreval Wren, pretože v ňom vrel hnev. Savitarovi možno nezáležalo na Maggiinom živote, ale jemu rozhodne áno. „Musíš ma za ňou hneď poslať.“

„Fehrista nara gaum.“

Wren sa zamračil, pretože tým slovám vôbec nerozumel.

„Čo to znamená?“

„Keď chceš robiť omeletu, najskôr musíš rozbiť zopár vajec.“

Marguerite bola mierne dezorientovaná, keď sa ocitla v luxusnej, prehnane zdobenej izbe. Vyzerala ako z magazínu o bývaní. Všetko bolo vyleštené a úzkostlivo čisté.

Pokúsila sa pohnúť, ale tiger ju stále odzadu pevne zvieral, aby

neušla. Nemohla poriadne dýchať.

Zavrela oči, pozbierala všetky svoje magické sily a snažila sa
premeniť na tigra.

Nešlo to.

Keď sa však v izbe zrazu zhmotnil Zack, podarilo sa jej to. Muž, ktorý ju držal, zanadával, tiež sa zmenil na tigra a zaútočil na ňu. Marguerite mu pazúrmi presekla hrdlo a zahryzla sa mu hlboko do krku.

Bez boja ju nedostanú.

Odkríval od nej, ale odzadu sa na ňu vrhol Zack. Schmatol ju. Zarevala a snažila sa uhryznúť aj jeho, ale držal ju tak pevne, že sa na nič nezmohla.

Do izby vošiel muž v stredných rokoch. V drahom čiernom obleku vyzeral ako ukážkový biznismen zo zoznamu päťsto najbohatších ľudí sveta, ktorý uverejňuje časopis Fortune.

Marguerite zdvihla hlavu. Bol to Grayson. Okamžite ho spoznala, pretože sa neuveriteľne podobal na Aristotela.

„Máte ho?“ spýtal sa Grayson.

„Nie. Toto je jeho ľudská družka.“

Grayson sklamane pokrútil hlavou. „Ako je to možné?“

„Mňa sa nepýtaj,“ povedal Zack nahnevaným hlasom. „Ty si starší a múdrejší, ocko.“ Kývol k ďalšiemu tigrovi, ktorý ležal na dlážke mŕtvy, zaliaty krvou. „Zabila Thea a som si istý, že ju Wren vystopuje. Bude tu každú chvíľu.“

Grayson sa k nim opatrne prikradol.

Marguerite po ňom chňapla, najradšej by ho roztrhala na kusy za to, čo urobil nielen Wrenovi, ale aj Aristotelovi. Ako mohol brat zabiť brata?

A ešte z akého dôvodu?!

Pre peniaze!

Bolo to absurdné. Žena aj šelma v jej tele sa chceli pomstiť
za obrovskú bolesť, ktorú Grayson spôsobil Wrenovi.

Zo všetkých síl sa snažila premeniť do ľudskej podoby, aby
mohla Graysonovi povedať, čo si o ňom myslí, ale akurát teraz ju telo neposlúchalo.

Grayson sa pohol smerom k nej a bolo jasné, že nemá pekné úmysly. V ruke zvieral motýlikový nôž. Krúživým pohybom ho otvoril a hrozivo sa na ňu usmial. „Skrátime jej utrpenie, nech ju Wren nájde s podrezaným hrdlom.“

„Ani sa jej nedotkni.“

Marguerite a takisto Grayson so Zackom zamrzli pri zvuku toho hlasu. Myslela si, že ho už nikdy nebude počuť.

To nie je možné…

Nevedela by povedať, kto bol väčšmi ohromený, keď sa v izbe priamo pred nimi objavil Aristoteles. Ruky mal mierumilovne skrížené na prsiach a vyzeral zvláštne pokojný, ale jeho hnev bol pritom hmatateľný. Hrozivá kombinácia…

„Si mŕtvy!“ vyštekol Grayson.

Aristoteles sa zasmial. „Vyzerám ako mŕtvy, braček?“

„Karina ťa zabila.“

Aristoteles nadvihol obočie. „Myslel som si, že ma zabil Wren. Veď ty si to tvrdil.“

Grayson pomaly cúval od Maruerite k dverám. „Si duch. Musíš byť duch. Tvoja partnerka ťa zabila pred viac ako dvadsiatimi rokmi.“

„Vážne?“ Aristoteles roztvoril náručie a hodil do Zackovej ruky malú japonskú vrhaciu hviezdicu.

Zack zanadával od bolesti a pustil Marguerite.

Aristotoles, ktorého tvár vyzerala ako karnevalová maska zloby, sa obrátil k svojmu bratovi. „Gray, už dávno som ti povedal, že sa nemáš pliesť medzi tigra a jeho partnerku.“

Grayson sa premenil na tigra a skočil na Aristotela. Ten ho zachytil rukami a držal ho pri srdci.

Pochmúrne sa pozrel na Marguerite. „Urob všetko, aby si zachránila Wrena, Maggie. Potrebuje ťa,“ povedal a zmizol.

Marguerite sa obrátila k Zackovi s besným vrčaním.

Wren bol už celkom zúrivý, keď mu konečne Savitar dovolil ísť pátrať po Maggie.

Zhmotnil sa v akomsi neznámom dome, pripravený bojovať aj

proti diablovi v ňom samom, keby bolo treba.

To, čo našiel, ho však úplne vyviedlo z miery. Maggie sa chúlila v kúte nahá, celá sa triasla a plakala, zatiaľ čo Zackovo tigrie telo ležalo asi meter od nej.

Ochromený a vydesený z toho, čo sa Maggie asi mohlo stať, kráčal pomaly k nej. Keď ju mal na dosah, privinul si ju k sebe. Pozrela sa naňho so slzami v očiach. Zvieral sa mu žalúdok a duševne sa pripravoval na to najhoršie.

„Zabila som ho, Wren,“ zašepkala, „a zabila som aj toho druhého. Bolo to príšerné.“ Šúchala si ústa tak drsne, až sa čudoval, že si nezodrela kožu. „Nemôžem sa zbaviť krvi na ústach.“

„Oni ti… si v poriadku?“ Prikývla, potom sa rozplakala ešte žalostnejšie.

Uľavilo sa mu, že ju neznásilnili. Pevne ju držal v náručí a v duchu sa za všetko poďakoval modlitbou. „Šš,“ utešoval ju, posadil si ju do lona a obliekol. „Urobila si to len preto, aby si sa zachránila. Nič zlé na tom nie je.“

„Ale zabila som.“

„Teraz si tiger, Maggie. Zviera v tebe je silnejšie…“ Stíchol
a zamyslel sa nad tým, čo práve povedal. Nebola to pravda, vedel to. „Nie. Žena v tebe je taká silná, že si vie uvedomiť, kedy to treba urobiť. Keby si ich nezabila, zabili by oni teba.“

Marguerite si prerývane vydýchla, lebo si spomenula, ako jej Wren rozprával, že mal veľmi krutý život. Veľmi surový. Vtedy si myslela, že zbytočne dramatizuje.

Teraz to pochopila.

Mal pravdu, jej zvieracia časť bola spokojná, hoci žena v nej bola zhrozená. Obidve jej súčasti boli proti sebe, ale aj v súlade.

Aké zvláštne.

Prečo to tak cíti? Boli to ľudia, svojím spôsobom. A ona ich zabila.

Kvôli Wrenovi a nej samotnej. Nie, mal pravdu. Stalo sa to v sebaobrane. Keby ich nezabila, vrhli by sa na ňu oveľa horším spôsobom.

Wren vstal a pomohol jej na nohy. Oči mu stemneli ľútosťou a ju to potešilo napriek bolesti a hrôze. „Zranila si sa pri boji?“

„Mám zopár škrabancov, ale žijem.“ Pozerala naňho a pritom sa jej v hlave znova premietala celá tá hrôza. Triasla sa.

„Bol tu tvoj otec.“

Wren na ňu neveriaco otváral oči. „Čože?“

Prikývla. „Hneď ako ma sem Zack privliekol, vošiel tvoj otec a schmatol brata. Myslím, že ho odniesol do minulosti.“

„To by nemalo zmysel. Prečo by to robil?“

„Neviem. Možno preto, aby si s ním vybavil účty?“ Ale aj toto znelo nezmyselne. Bolo to celé zvláštne.

Wren si unavene vzdychol. „Teraz nemáme ako dokázať moju nevinu. Nemôžem ani prinútiť Zacka alebo Graysona, aby sa priznali.“

„Ak sú mŕtvi. Nemá ťa kto obviniť.“

Prepálil ju pohľadom. „Naša spravodlivosť takto nefunguje.“ Zdvihol si jej ruku k perám a dal jej na dlaň ten najnežnejší bozk. „Poď, vrátime sa do Omegrionu.“

„Nie,“ povedala a zastavila ho. „Utečme. Môžeme…“

„Nie, Maggie. Nikdy som nebol zbabelec a ani teraz nebudem. Okrem toho, Savitar ma môže nájsť.“

Pocítila novú nádej. „On pozná pravdu. Povedal, že vie všetko. Keby sme ho…“

„Savitar nebude zasahovať do toho, ako ostatní rozhodnú. Nie je to jeho štýl.“

„Tak na čo je potom dobrý?“

Kým sa Wren zmohol na odpoveď, znovu sa ocitli v zasadacej miestnosti Omegrionu.

MARGUERITE AŽ PREHLTLA, keď videla otrávenú Savitarovu tvár. Pozeral sa priamo na ňu. Určite nemohol počuť, čo práve Wrenovi povedala…

Alebo to počul?

„Áno,“ povedal štipľavo. „Počul som to a každý poondený deň si kladiem presne tú istú otázku čo ty. Na čo som vlastne dobrý? Odpoveď je jednoduchá. Na nič. A vyhovuje mi to. Som na to dokonca hrdý.“

Savitar bol naozaj čudný muž.

No aj tak vyzeral naštvane.

Preletela pohľadom celú miestnosť s členmi zhromaždenia, ktorí pozerali uprene na dvere, nie na ňu. Pozrela k dverám aj ona a stratila dych.

Wren sa zamračil, ale nakoniec aj on presunul pohľad tam, kam ostatní. Klesla mu sánka.

Zažmurkal očami a snažil sa zaostriť pohľad. Videl však len to, čomu nemohol uveriť.

„Ocko?“

Wrenov otec sa usmial a prikývol.

Wren urobil váhavý krok dopredu, ale zastal. To nemohla byť skutočnosť. To nebolo možné.

Otec podišiel k Wrenovi a objal ho. Wren tam len šokovaný stál, nebol schopný otca objať. Pozrel sa na zmätenú Maggie a potom na Savitara, ktorý sa tváril vyrovnane.

Wren sa obával, že ide len o trik, a muža, ktorý sa podobal na otca, od seba odtlačil.

„Čo to má znamenať?“ spýtal sa Wren.

„Tvoj otec nezomrel,“ povedal Savitar mierne. Zdvihol sa z trónu a prišiel k nim. „To bola pekelná noc. Škoda, že si omdlel a zmeškal šou s ohňostrojom.“

Wren pokrútil hlavou. „Dotkol som sa ho. Videl som jeho telo. Bol mŕtvy. Zabitý.“

„Videl si Graysonovo telo,“ vysvetlil mu otec.

Savitar zamával rukou a na opačnom konci miestnosti sa na stene objavili obrazy. Wren nemohol ani dýchať, keď zbadal otca a strýka, ako bojujú, obaja v tigrej podobe. Wrenov otec jediným prudkým pohybom podrezal bratovi hrdlo.

Grayson sa zatackal a padol mŕtvy na dlážku. Dve sekundy po smrti sa tiger premenil na muža. Tak ho neskôr našiel Wren a myslel si, že je to otec.

„Nikdy sa ti nezdalo zvláštne, že mŕtvola vyzerá ľudsky?“ spýtal sa ho Savitar. „Nemal by byť tvoj otec podľa našich zákonitostí po smrti tigrom?“

Wrenovi sa rozšírili oči. To je pravda. Mal na to myslieť, ale v takej traume mu to ani nenapadlo. Dokonca ani neskôr, keď na to spomínal. A nedá sa povedať, že spomínanie na tú noc bolo jeho koníčkom.

„Nechápem.“

Otec mu položil ruku na plece. „Môj brat bol Arkád ako naša matka. A on to na sebe nenávidel. Tak ako ty, aj on pred svetom skrýval, kým vlastne je. Nikdy sa s tým vnútorne nevyrovnal. Preto som mu nikdy nedôveroval. Mal v sebe silu tigra, ale aj žiarlivosť a nenávisť človeka.“

„Povedal som vám, vy smradi, že celý čas išlo o peniaze.“

Wren sa zamračil na Danteho Pontisa, ktorý sa zo svojej sto
ličky víťazoslávne usmieval na členov zhromaždenia.

Wrenov otec si odkašlal, aby na seba opäť pripútal pozornosť ostatných. „Kým ste boli s Maggie sami, začal som rozmýšľať na tým, čo ste mi obidvaja povedali o noci, keď si ma našiel. A spomenul som si na to, ako si mi hovoril, že som bol človek. Uvedomil som si, že si nevidel mňa. Nemohol si, Som tiger a po smrti by som ostal tigrom.“

„Ale odovzdali ste mi svoje magické sily,“ povedala popletená Maggie.

Aristoteles pokrútil hlavou. „Dal som ti silu, ktorú mi venovala

matka. Svoju som si ponechal.“ Keď sa obrátil k Wrenovi, mal utrápené oči. „Vedel som, že Karina musela Graysona vidieť, ale ten, kto ho zabil, mu úplne rozdrvil tvár. Myslela si, že som to ja, lebo vedela, že by som nikdy bratovi nedovolil vojsť do svojho domu – iba ak by som ho priviedol sám, aby som si s ním vyrovnal účty v boji. Snažil som sa rozpamätať, prečo som to urobil a kedy.“

Zúžil oči a ešte silnejšie zovrel Wrenovi plece. „Potom mi svitlo. Ak bol Grayson živý a obvinil ťa skôr, než si sa vrátil do môjho domu, potom som ho tam musel priviesť a zabiť niekedy po tvojom odchode.“

Wren sa pozrel na Marguerite. „Stihla si sledovať jeho myšlienky?“

Nie presne, ale myslím, že som to vcelku pochopila.“ Pozrela na jeho otca. „Ak ste zabili Graysona, kto zabil Karinu?“

Wrenov otec sa zhlboka nadýchol. „Ja. Myslel som si, že v tú noc mám zomrieť, takže keď ťa matka s milencom zavreli do izby, išiel som za nimi. Bojovali sme spolu a počas toho spadol matkin milenec do kozuba. Kým zomrel, vykopol do izby horiace uhlie a podpálil dom. Karina a ja sme bežali dolu a tvrdo sme proti sebe bojovali. Keď som ju nakoniec zabil, všetko už horelo. Myslel som si, že mi je súdené zomrieť v plameňoch. Odpadol som a keď som sa prebral k vedomiu, bol som v útulku pre zvieratá.“

Wrena toto odhalenie omráčilo. Jeho otec bol celé tie roky nažive? „Prečo si sa mi nikdy neozval?“

„Lebo vedel, že musíš vyrásť bez neho,“ povedala Marguerite ticho. „Inak by sa všetko zmenilo.“

Aristoteles prikývol. „Neprišli by ste ma varovať, že mám zomrieť, a keby ste to neurobili, zomrel by som. A ty tiež. Nezmenil by som poslednú vôľu a tvojím opatrovníkom by sa stal Grayson.“

Savitar prišiel bližšie a postavil sa k nim. „To je pravda. Všetko sa odohralo tak, ako sa malo.“

Wren tomu stále nemohol uveriť. Čo to všetko má znamenať? „Kde si sa skrýval celé roky?“ spýtal sa otca.

Zatváril sa previnilo. „Z úzadia som riadil svoju spoločnosť pod maskou človeka. Preto ťa nikdy nikto neobťažoval, kým si bol v Útočisku.“

Žmurkol na Wrena. „Hádam si si nemyslel, že nechám takú zodpovednosť v rukách človeka, však nie? Naozaj oceňujem tipy, ktoré ste mi dali vy dvaja. Internet a World Wide Web. Mali ste pravdu, je to čertovsky dobrá vec.“

Marguerite bola všetkým ohúrená.

Aristoteles pokračoval: „Musím povedať, že bolo ťažké neskočiť po Microsofte a nekúpiť ho po tom, čo ste mi povedali. Bol som však neuveriteľne vďačný, že žijem, tak som nechcel ešte viac provokovať sudičky. Byť druhý najúspešnejší je lepšie, ako byť mŕtvy.“

Dante od stola zapískal, aby na seba obrátil pozornosť. „Vieš, to všetko je naozaj milé a zaujímavé… ale zasa nie až tak veľmi. Nudím sa a mám doma kopu povinností. Môžeme my ostatní už odísť?“

Savitar mykol plecami. „Ako sa to vezme. Je Wrenov trest smrti zrušený?“

„Jeho otec žije,“ oslovil Vane ostatných. „A priznáva, že v sebaobrane zabil svoju partnerku. Nevidím dôvod, prečo by mal byť z toho obvinený Wren. Navrhujem zrušenie trestu.“

Savitar súhlasne prikývol. „Je ešte niekto za?“

„Ja,“ povedal Dante.

Savitar preletel pohľadom ostatných. „Tí, ktorí súhlasíte, povedzte áno.“

Hlasovanie bolo jednomyseľné.

„Teraz môžete všetci odísť,“ povedal Savitar sucho.

Povytrácali sa jeden za druhým. Všetci okrem Danteho, ktorý sa k nim lenivo dovliekol. „Blahoželám, tiger,“ povedal a podal Wrenovi ruku. „Vedel som, že si nevinný. A keby si niekedy potreboval útočisko, Danteho Peklo je ti k službám… Dúfam len, že ti nebude prekážať, ak ti tam bude v zime mrznúť zadok. Dones si prešívanú vetrovku s kapucňou. V Twin Cities býva chladno.“

Wrena jeho ponuka potešila. „Ďakujem ti, Dante.“

„V pohode.“ Usmial sa na Maggie a žmurkol na ňu. „Veľa šťastia. Mám pocit, že ho budete vy dvaja potrebovať.“ Potom zmizol.

Wren sa otočil k Savitarovi. Urobil niečo, čo ešte pri nijakej živej duši neurobil. Podal nesmrteľnej bytosti ruku. „Ďakujem. Za všetko.“

Savitar ju potriasol. „Nie je to moja zásluha. Ja som akurát poslal tvoj ctený zadok do New Orleansu. Ostatné si zariadil ty s otcom.“ Vytiahol si ruku z Wrenovej zovretej dlane a o krok ustúpil. „Keby ste ma teraz ospravedlnili… surf čaká.“

Savitar si dal na tvár slnečné okuliare a jeho oblečenie vy-striedala čierna neoprénová kombinéza. Potom zmizol aj on.

Wren sa uprene pozeral na otca a pokúšal sa so všetkým vyrovnať. „Nemôžem uveriť, že je to skutočnosť. Nemôžem uveriť, že naozaj žiješ.“

„Ty nemôžeš?“ spýtal sa Aristoteles nedôverčivo. „A čo ja? Veď som musel žiť celé roky pod falošným menom.“ Chvel sa.“ Josiah Crane. To je podľa teba nič?“

Maggie sa naňho usmiala. „Myslím, že je to pekné meno.“

Aristoteles sa upokojil, keď na ňu pozrel. „Prepáč, že som ťa nechal samu so Zackom a uniesol som Graysona preč. Neublížil ti, však?“

Pokrútila hlavou.

„Dobre.“ Aristoteles vytiahol peňaženku a otvoril ju. „Pozrite sa, viem, že vy dvaja budete mať o program postarané, keď sa vrátite do New Orleansu.“ Vytiahol vizitku a podal ju Wrenovi. „Občas mi zavolaj. A keď prídeš do New Yorku, zastav sa u mňa.“

Wren si vzal vizitku a prikývol. „Zastavím, ocko.“

Wrenov otec sa na ňu pozrel s nádejou. „A Maggie?“

„Určite prídem s ním.“

Aristoteles žiaril, keď na nich pozeral. „Výborne. Teraz by som si rád vzal späť magickú silu, aby som fungoval ako dobre nabitá baterka… ale čo, došľaka, tebe pristane viac.“

Wren objal otca a potom otec objal Maggie. „Dávajte si na seba pozor.“

Maggie od neho odstúpila. „Vy tiež.“

Prikývol a nechal ich samých.

Marguerite pozorovala, ako si Wren strká otcovu vizitku do
vrecka.

„A čo teraz?“ spýtala sa. Po všetkom, čo sa im stalo, sa jej zdalo zvláštne, že sa môžu len tak jednoducho zobrať a ísť domov.

Wren ju však šokoval. Kľakol si pred ňou na koleno, vzal jej
ruku do svojej a vpil sa jej do očí. „Tigrica Marguerite, vezmeš si ma?

Nemohla ani dýchať, keď tie slová počula. Veď ju nemôže požiadať o ruku. Ako človek nie. To nebolo možné. „Nie sme spárení.“

Ľahostajne mykol plecami. „Nech idú sudičky doriti. Znak-neznak, milujem ťa a chcem s tebou stráviť zvyšok života.“

Marguerite sa zahmlil zrak, oči sa jej naplnili slzami. Ak si odmyslí to hrubé slovo, nikdy nič krajšie nepočula.

Ruku jej zovrel ešte pevnejšie, akoby sa bál, že ho odmietne. „Vezmeš si ma, zlatko?“

„Samozrejme.“ Diabolsky sa naňho usmiala. „Okrem toho teraz si už nemôžem vziať normálneho muža. Keby bol mesiac v splne, mohla by som ho aj zožrať…“

Wren sa tiež na ňu diabolsky usmial, pomaly sa postavil na nohy a pritiahol si ju k sebe. Chytil jej tvár do horúcich dlaní. „Nemusíš čakať, kým bude mesiac v splne, Maggie. Môžeš ma mať na večeru, vždy keď budeš hladná.“

Marguerite sa v jeho objatí zasmiala. Toto bola nepochybne najkrajšia chvíľa jej života.

Ale zrazu si na niečo spomenula. „Nemôžeme mať deti, však?“

Wren sa odtiahol a pokrútil hlavou. „Môžeme si ich adoptovať. Teda, ak nie si proti.“

„Nie som proti, ale si si istý, že nemôžeš mať deti?“

„Som. Ale kým mám teba, vždy budem šťastný.“

Marguerite si pritiahla jeho hlavu a dala mu horúci, vášnivý bozk.

Teraz už iba musí nájsť spôsob, ako to všetko vysvetlí otcovi.

O dva dni neskôr

WREN VOŠIEL S MAGGIE po boku do dverí Útočiska tak sebavedomo, akoby ho vlastnil. Bolo veľmi zvláštne vrátiť sa sem po všetkom, čo sa stalo. Mal tajomný pocit déja vu, ktorého sa nevedel zbaviť.

Posledných dvadsať rokov tu strávil upratovaním stolov a nikdy nemyslel na to, že raz toto miesto nebude pokladať za svoj domov. Nikdy nemyslel na svet, ktorý existoval za týmito múrmi. Žil tu ako pustovník v jaskyni, žil vo vlastnej ulite.

Teraz mal pred sebou nový život s novou rodinou, S Maggie, Marvinom a otcom. Trochu ho to desilo a zároveň sa na to tešil. Mal takmer pocit, akoby sa znovu narodil. Starý Wren zmizol a na jeho mieste bol muž, ktorý presne vedel, čo chce.

Ženu, ktorú mal po boku.

S tlčúcim srdcom pritiahol Maggie k sebe, keď narazili na Deva, ktorý sedel pred dverami.

„Vitaj opäť u nás,“ povedal mu medveď, akoby sa nič nestalo.

„Jasné,“ zasmial sa Wren. „Neboj sa. Nezostanem tu. Prišiel som si len po Marvina, ak si ho nezožral ty alebo nejaký iný hajzel.“

Devovi žiarili oči dobrou náladou. „Remi sa pokúšal, ale ten malý smrad je veľmi rýchly. Celý čas sa skrýva v izbe u Aimee.“

Wrenovi sa to nezdalo veselé. Bez jediného slova prešiel s Maggie cez bar do kuchyne a k dverám, ktoré viedli do Penziónu

Peltierovcov. Ako vždy, sedel tam zamračený Remi.

„Mám ťa na háku, medveď,“ zavrčal Wren na Remiho, ktorý sa ho snažil zastrašiť výhražným výrazom tváre. „Pohni tým lenivým zadkom, lebo ti ho nakopem.“

Remi skrížil ruky na prsiach a drzo pozeral na Wrena.

„Nechaj ho prejsť, anjel môj.“

Wren pozrel ponad plece dozadu a zbadal Nicolette. Tvár mala pokojnú, prvý raz z nej necítil nepriateľstvo.

Na Remiho tvári bolo vidieť šok z matkiných slov. „Tá žena…“

„Môže ísť s ním,“ prerušila Nicolette Remiho. „Teraz je jednou z nás.“

Wren naklonil hlavu k Maggie a žmurkol na Remiho. Medveď sa s ním chcel pobiť, Wren to jasne cítil. Remi však nakoniec predsa len ustúpil nabok. Mal šťastie, že to urobil.

Wren otvoril dvere a nechal Maggie vojsť prvú. Medveďom stále nedôveroval a strážil ju ako oko v hlave, kým boli nablízku. Chcel mať istotu, že jej nikto neublíži.

Nicolette išla za ním do chodby. „Mrzí ma, čo sa stalo, tiger.“

Trpko sa na tom zasmial. „Nie, nemrzí.“

Keď prišiel ku schodom, Nicolette ho potiahla, aby sa zastavil. „Bola to tvoja chyba, vieš? Nikdy si sa nesnažil zapadnúť medzi nás.“

„Medzi tvojich hlupákov, chcela si povedať.“ Wren pokrútil hlavou. „Nie, Nicolette, nesnažil som sa. Na rozdiel od ostatných volov, ktorí by za teba položili život, poznal som pravdu. Máš, čo si chcela. Ale nakoniec, ty tu nechceš nikoho z nás. Sme pre teba len prostriedok na dosiahnutie cieľa a istým spôsobom si ťa za to vážim. To sú Darwinove zákony. Buď ty zožerieš medveďa, alebo medveď teba. Mojím cieľom je byť labužník, nie dobrá večera.“

Wren sa pozrel na Maggie, ktorá čakala na prvom schode, a sledovala ho s hrdosťou v očiach. „Som oddaný len jednej osobe.“

Nicolette prikývla. „Chápem. Ale naše zákony stále platia. Teraz, keď ťa omilostili…“

„Nechaj si tie reči, Nicolette. Mám v sebe veľa z človeka, preto nehodím za hlavu to, čo si mi urobila. Zaútočila si na mňa a ja na to nikdy nezabudnem. Teraz môžem stratiť príliš veľa.“

Nicolette k nemu naklonila hlavu. „Takže pochopíš, ak ťa požiadam, aby si odišiel?“

„Prišiel som si len po opicu.“

„Tak si ju zober a odíď.“

„Ver mi, že to mám v úmysle.“ Wren išiel hore schodmi tesne za Maggie. Viedol ju chodbou k izbe Aimee, zaklopal a čakal.

„Poďte dnu.“

Otvoril dvere a v izbe uvidel mladú medvedicu. Ležala na po-steli a pozerala televízor. Marvin pustil z rúk banán a zvrieskol na Wrena. Potom sa mu vymrštil do náruče.

Wren ho so smiechom zachytil dlaňou o hruď. „Hej, kamoško,“ povedal, keď ho opica pevne objala okolo krku. „Aj ty si mi chýbal.“

Z výrazu Aimiinej tváre Wren pochopil, aká je ohromená, že ho tu vidí.

„Ďakujem, že si mi naňho dávala pozor.“

„S radosťou.“

Keď sa Wren obrátil k dverám a chcel odísť, Aimee ho zastavila. „Mám pre teba niečo.“

Mračil sa, keď si kľakla vedľa postele a vytiahla plastovú škatuľu. „Je v nej zopár vecí, ktoré si tu nechal.“

Wrena prekvapilo, keď zbadal tričko, ktoré mu darovala Mag-gie, a svoje oblečenie.

„Viem, ako nepochopiteľne strážiš svoju vôňu, tak som ti všetko uložila do vzduchotesnej nádoby.“

Zaplavila ho vlna nehy k medvedici. Na rozdiel od jej matky bola Aimee ľudská a tentoraz to nemyslel opovržlivo. „Ďakujem, Aimee.“

Usmiala sa na nich. „V pohode.“

„Ako sa má Fang?“ spýtala sa Maggie.

Aimee sa odvrátila a tvár sa jej zastrela smútkom. „Neviem. Už sa s ním nesmiem stretávať. Strážia ma. V jednom kuse.“

Wren s ňou súcitil. Nevedel si predstaviť, aké to musí byť, keď niekomu bránia vidieť bytosť, ktorú miluje. Zabil by každého, kto by sa postavil medzi neho a Maggie. „Veľmi ma to mrzí.

Aimine pery sa zvlnili do bolestného úsmevu, keď na nich pozrela. „Netráp sa tým. Vy dvaja mi dodávate nádej.“

„Akú nádej?“ spýtal sa Wren.

„Do budúcnosti.“ Aimee ho letmo pobozkala na líce. „Dávajte si obidvaja na seba pozor.“

Naklonil k nej hlavu. „Aj ty, Aimee.“

Marvin preskočil z Wrenovho pleca na Maggine Postrapatil jej vlasy a dal jej bozk na čelo.

Maggie sa zasmiala. „Asi ma má rád.“

„Tým lepšie preňho,“ povedal Wren bezstarostne. Pozrel sa znova na Aimee. „Veľa šťastia, medvedia slečna.“

„Ďakujem, tigrík.“

Wren objal Maggie okolo pliec a bleskovo ich premiestnil do jej vily.

Nie, teraz už do ich vily.

Konečne má domov. Po celom tom dlhom čase má miesto, kam patrí. Ten pocit ho zaplavoval radosťou, akú doteraz spoznal iba…

V Maggiinom náručí.

„Úbohá Aimee,“ povedala Maggie, keď išla s Marvinom do kuchyne, kde mala preňho na pulte odložené misky s potravou a vodou. „Myslíš, že niekedy bude mať príležitosť ísť za Fangom a ostať s ním?“

„Neviem. Ak ho bude chcieť, bude sa musieť vzdať rodiny. Pochybujem, že sa to niekedy stane.“

Marguerite si zasnene vzdychla. Wren stál hneď za ňou a Marvin špliechal vodu z misky. Oprela sa čelom o Wrenovo líce a on si ju pritiahol k sebe. Jeho vôňa ju celú zahalila, pocítila hlad po jeho tele.

Všetko bolo dokonalé. Alebo takmer dokonalé. Vďaka cestovaniu v čase zmeškala v škole len týždeň. S pomocou doktora Alexandera to bude schopná bez ujmy dohnať.

S Wrenom sa dohodli, že dokončí posledný semester práva
a nejaký čas budú cestovať, až potom si urobí advokátske skúšky.

Pripadalo jej to ako raj na zemi.

Kým ju Wren držal, pozorovala Marvina, ktorý skúmal obsah kuchynského kredenca. „Odkiaľ Marvin pochádza?“

Cítila, že Wren sa usmieva. „Neviem. Bol v Savitarovom aute, keď ma zachránil. Odvtedy je so mnou.“

„Je to rozkošná opička.“ Wren jej nežne nosom hladkal krk.

Vzdychla, keď na bokoch pocítila, že je vzrušený.

„Marvin,“ povedal Wren zastretým hlasom. „Choď si pozrieť svoju izbu a zavri dvere.“

Opica dotknuto na Wrena zvrieskla, ale nakoniec odišla.

„Múdra opica,“ povedala Marguerite so smiechom.

„Hmm.“ Wren jej dýchol na krk a potom jej nežne lízal pokožku.

V žilách jej horel oheň, keď zdvihol okraj jej sukne a posúval ruky čoraz vyššie.

„Si hladný, však, ty môj tiger?“ povedala, keď jej dolu nohami sťahoval nohavičky.

„Neukojiteľne.“ Uvoľnil si nohavice a nadvihol okraj jej sukne, aby bola od pása dolu nahá. Zdvihol ju a posadil na dosku kuchynskej linky.

Marguerite zasipela, keď vkĺzol hlboko do nej.

Celá sa ovinula okolo jeho tela a on do nej prudko narážal.

Milovala jeho silu, keď bol v nej. Milovala pocit, že je celý iba jej. Wrenovi sa nič na svete nevyrovnalo.

Pevne ho zovrela, lebo práve vrcholila.

Wren vrčal, keď na sebe cítil sťahy jej tela. Nič na svete mu nie je drahšie ako táto žena. Zrýchlil pohyby a o pár sekúnd dospel do raja spolu s ňou.

Držal ju a vnímal, ako mu jej dych rozpaľuje pokožku. Stále boli spojení a ten pocit si vychutnával. Pre ňu bol ochotný urobiť všetko.

„Neprekážalo by ti, kedy som ostal v tebe celý deň?“ Priadla spokojne ako mačka. „Ani trochu.“

Hrýzla si peru a narážala telom o jeho telo, čo ho znova silno vzrušilo.

Wren zavrčal, keď jej rozopol hodvábnu blúzku a zacítil ju pod rukami. Usmial sa, lebo zistil, že nemá podprsenku.

„Viem, ako ju nenávidíš,“ povedala, akoby mu čítala myšlienky.

Usmial sa, zaboril si hlavu medzi jej prsia, vychutnával hroty bradaviek.

Marguerite stonala pri mučivých dotykoch jeho jazyka. Pri každom pohybe jazyka sa jej telo sťahovalo a neúprosne blížilo k ďalšiemu orgazmu.

Keď už bola na pokraji vyvrcholenia, počula, ako začal Marvin v druhej izbe vrieskať.

Wren zanadával a odtiahol sa od nej.

„Čo sa deje?“ spýtala sa trochu s obavami, že im zasa hrozí niečo zlé.

„Marvin vraví, že po tvojej príjazdovej ceste sa blíži auto.“

Marguerite sa zamračila. Nečakala nijakú návštevu. Už oznámila Toddovi, Blainovi a ostatným, že nebude pokračovať s učením v ich študijnej skupine.

Kto by to mohol byť? Rýchlo si zapínala blúzku, Wren si na-ťahoval nohavice. Práve keď si narovnávala sukňu, niekto zabúchal na dvere.

Zamračene sa s Wrenom na seba pozreli. Rozbehla sa k dve-rám. Len čo ich otvorila, mala sto chutí ich zabuchnúť.

Bol to jej otec a sprevádzali ho dvaja členovia vojenskej tajnej služby. Všetci traja boli oblečení v čiernych oblekoch. Stáli na verande a pohľad na nich bol ako scénka z filmu.

„No super,“ povedala pre seba. „To sú Akty X.“

Otec na ňu vážne pozeral. „Nehraj to na mňa, mladá dáma. Máš vôbec poňatie, ako si mi narušila program? Nemám čas lietať na juh a preverovať si, čo sa s tebou deje, prečo sa ulievaš zo školy a neozývaš sa mi.“

Marguerite si trpiteľsky vzdychla a otrávene sa naňho pozrela. Nič mu nepovedala, dvere nechala otvorené a ľahostajne išla k malému písaciemu stolíku. Pozrela sa na Wrena a poslala mu tiché varovanie: „Ja to vybavím.“

Wren nevyzeral ani trochu nadšene. „ Určite?“

Prikývla, aj keď cítila, že podráždenosť jej otca narastá.

Otec skrivil pery, keď v sprievode mužov vošiel do domu. „Čo to máš na sebe, Marguerite? Vyzeráš ako šľapka.“

Pohľad jej skĺzol na minisukňu a topánky s vysokým pod-pätkom. Kúpila si ich len včera, keď jej Wren povedal, ako rád sa jej pozerá na nohy. Karmínovočervená hodvábna blúzka ju trochu obopínala, ale bola dostatočne slušná. Na prostitútku určite nevyzerala.

Aj ona sa začínala hnevať. Už nemala trinásť rokov a život jej neriadil tento muž.

„Dobre, ocko, ale otázka znie, či vyzerám ako lacná, alebo lu-xusná šľapka.“

„Nevyzeráš ako ani jedna z nich,“ zaprskal Wren.

Usmiala sa naňho.

Pri pohľade na Wrena jej otec skrivil pery. „To je ten odnášač riadu, s ktorým sa flákaš?“

Marguerite podišla k Wrenovi, on ju pritiahol k sebe a objal. „Áno, ocko. To je môj odnásač riadu a som doňho zaľúbená. Koncom mesiaca sa zoberieme.“

Otec urobil výhražný krok smerom k nej.

Cítila, že Wrenovi sa naplo celé telo, akoby sa pripravoval na útok. „Láska, ja si s ním poradím, nechaj to na mňa.“

Wren sa uvoľnil iba trochu.

„Dočerta, čo máš v tej hlave?“ zaprskal otec.

Marguerite nemala pocit hanby. „Je to môj život, ocko, a odteraz ho budem žiť naplno. Veľmi by som chcela, aby si bol jeho súčasťou, ale ak nechceš, aj tak dobre. Snažím sa ti robiť radosť.“

Pekná tvár mu stvrdla. „Radšej by si ma mala poslúchať, mladá dáma. Čírou náhodou mi tvoj život patrí. Auto, tento dom, škola, do ktorej chodíš… Nie si schopná sama si zaplatiť ani účet za mobil. Ak si vezmeš tohto príživníka a flákača, vyhodím ťa z domu. Odpíšem ťa tak rýchlo, že sa ti z toho hlava zatočí.

„Dobre,“ povedala otrávene. „Tak sa odsťahujeme.“

Otec sa zatváril zhnusene. „A kam pôjdete? Aha, zabudol som. Môžete ísť predsa všade, kde potrebujú odnášača riadu. Rozmysli si to, Marguerite, nebuď naivná. Nezahoď svoj život pre nejakého skrachovanca, ktorého si zbalila v bare. Ľudia nežijú z lásky. Tá ťa nenakŕmi a nedá ti pocit bezpečia.“

„V tom sa mýliš, ocko. Wren mi ho môže dať a aj dá.“

Od zlosti skrivil tvár. „Do pekla s tebou! To mám za všetko, čo

som pre teba urobil… čo som ti dal. Ako sa mi odvažuješ pľuť

do tváre? A za čo? Robíš to naschvál, aby si mi niečo odplatila?“

„Vôbec sa ťa to netýka, ocko. Týka sa to len mňa a Wrena. Ne-máš nič spoločné s tým, že som sa do Wrena zaľúbila. Vôbec nič.“

Pozrel sa na nich prižmúrenými očami. „Chcem, aby ste do-zajtra z tohto domu obidvaja odišli.“

„Dobre.“

Tvár mal ako z kameňa. „Toto nie je hra, Marguerite, ne-žartujem. Vyhodím ťa na ulicu, zruším ti kreditné karty hneď, ako odtiaľto odídem, a zruším aj tvoje študentské bankové konto. Za pár hodín nebudeš mať absolútne nič.“

Oprela sa o Wrena a pozrela sa naňho. „Tak kde budeme žiť, miláčik? Aký typ chatrče by sa ti páčil?“

Wren pokrčil plecami. „No, máme sídlo v severnom Škótsku, ale je tam dosť zima, okrem toho dobre vieš, že chladné počasie neznášam najlepšie. Do úvahy prichádza aj sídlo v prírodnej re-zervácii, ktorú vlastníme v Južnej Afrike. Alebo ostrov v Tichom oceáne, ktorý je podľa všetkého veľmi krásny. Nikdy som tam nebol, ale moja matka ho milovala a otec vravel, že bude náš, kedykoľvek budeme chcieť. Nie je veľmi veľký, tak dvadsaťpäťtisíc štvorcových kilometrov. Ale patrí nám. A ešte máme loď, ktorá kotví na Bahamách.“ Na chvíľku stíchol. „No, je to len loď, ale má desať spálni, takže je ako dom. Potom vlastníme dve horné poschodia v budove Tigarianu, lenže to je to isté, ako bývať nad obchodom, aspoň podľa môjho názoru. Okrem toho, veľkomesto je hlučné.“

Cez zuby precedil zvuk, akoby intenzívne premýšľal. „Ak vieš,

keď chceš dokončiť školu, mali by sme si kúpiť ten dom vo štvrti Garden District, ktorý sa ti tak páči.“

„Myslíš to dvojposchodové sídlo s bazénom?“

Prikývol. „Hej. Stojí len koľko? Štyri a pol milióna dolárov? Zavolám svojmu účtovníkovi a zajtra by sme sa mohli nasťahovať.“

Oči jej otca boli každú sekundu o čosi širšie. „Čo sú to za kraviny?“

„To nie sú kraviny, ocko. To je holá pravda.“

Jej otec tomu však stále odmietal uveriť. „Klame ti, Marguerite. Zobuď sa, nebuď hlúpa.“

Nadvihla obočie. „Mám otázku, ocko. Viem, že by si chcel mať dobrý vzťah so štátnym senátorom Laurensom a ukecať ho, aby ťa finančne podporil, lebo – ako často hovorievaš – má viac peňazí než pán Boh. Vieš, odkiaľ má jeho rodina peniaze?“

„Samozrejme. Sú akcionármi v korporácii Tigarian Technologies.

Prikývla. „Nechceš sa zoznámiť s mužom, ktorý vlastní päťdesiatdva percent jej akcií?“

Doslova mu klesla sánka. „To nie je možné.“

Marguerite sa naňho usmiala. „Áno, ocko, je to tak. Zoznám sa s Wrenom Tigarianom. Mužom, ktorý vlastní väčšinu korporácie.“

Prvýkrát v živote videla, že sa jej otec nezmohol ani na slovo.

Marguerite sa obrátila a urobila niečo veľmi netaktné a ne-vychované. Zapískala na Marvina. Len čo jej opica vyskočila na ruky, odstúpila od Wrena a vzala kľúče zo stolíka.

So sebadôverou, akú predtým nepoznala, podišla k otcovi a podala mu kľúče. „Bez urážky, ocko, nechcem život, aký si mi poskytol. Chcem ten, ktorý si vytvorím sama… s Wrenom. Si u mňa vždy vítaný. Ale už ti nedovolím, aby si ma ovládal. Dostala som sa z toho.“

Zovrela dlaň s kľúčmi. „Veľmi ťa milujem, ocko, a chcela by som, aby si patril do mojej budúcnosti. Ak nie, bude to tvoje rozhodnutie. Už nie som tvoje vystrašené dievčatko, ktoré sa stále bojí, aby ťa nestrápnilo. Som Maggie Goudeauová a viem, čo chcem. Keď sa rozhodneš, že ma môžeš ľúbiť a brať bez akýchkoľvek výhrad, zavolaj mi.“

Odišla od neho, obrátila sa a vzala Wrena za ruku. Prvýkrát v živote sa cítila slobodná. Šťastná. Budúcnosť sa pred ňou roz-tvárala do takej diaľky, aká by ju ešte pred pár týždňami desila.

Teraz sa tešila na to, čo všetko jej prinesie.

Keď vyšli z domu, čakala, že ju otec zavolá späť, ale neurobil to.

A tak to bolo v poriadku. Jej otec potrebuje čas a ona mala pred sebou… doslova storočia.

Ani sa neobzrela, nastúpila do Wrenovho krásneho sta-rodávneho mustangu a posadila si do lona Marvina.

„Určite to chceš takto vyriešiť?“ spýtal sa jej Wren, keď nas-túpil do auta aj on. „Stopercentne.“

Wren jej zdvihol ruku a zľahka jej pobozkal dlaň. „Tak kam vyrazíme?“

Preletela ho horúcim pohľadom. „Som za tichý hotel, kde do-končíme to, čo môj otec prerušil.“

Wren sa na ňu nemravne zaškeril. „Ale, ale, tigrica. Zdá sa, že máš všetko naplánované.“

Maggiin úsmev sa vytratil, keď sa obzrela späť. Videla, že otec stojí na prednej verande a pozoruje ich. Malé dievčatko niekde v nej sa chcelo rozbehnúť k nemu a objať ho.

Ale už nebola dieťa, a kým sa s tým otec nezmieri, nemali si viac čo povedať.

Zbohom, ocko.

Dúfala, že raz dostane rozum. Ale dovtedy nemá čo riešiť. Už

mu viac nedovolí, aby ju potláčal.

S oveľa ľahším srdcom sa pozrela na svoju dlaň, na ktorej chýbal znak spárenia. „Wren? Myslíš, že niekedy budeme spárení?“
Wren sa na ňu zboku pozrel. „Už sme, Maggie. Nepotrebujem nijaký vonkajší znak, ktorý by mi ukázal, čo už sám viem.“

Usmiala sa naňho. „Milujem ťa, Wren.“

Natiahol sa a vzal jej ruku do svojej. „Aj ja ťa milujem, zlatko.“

A to bol najväčší zázrak zo všetkých. „Určite si ma chceš ešte vziať? Napriek zlému svokrovi a ostatným nevýhodám?“

Zaprskal. „Zlý svokor ma neodplaší. Ak sa neumúdri, môžem ho zožrať.“

Zasmiala sa. „Dobre, tak aspoň viem, aké menu ti mám na svadbu objednať. Hlavu jedného senátora. Paráda.“

Wren sa smial spolu s ňou, ale napriek tomu z nej vyžaroval smútok, a za to by jej otca naozaj zabil. Nemohol pochopiť, ako sa ten muž môže voči svojmu jedinému dieťaťu správať tak bezcitne.

Keby mal raz Wren vlastné deti, urobil by všetko, aby nemuseli pochybovať o jeho láske.

Lenže to Maggie nepomôže. „To sa napraví, Maggie, ver mi.“

„Verím.“

Wren jej stisol ruku a potom už auto nasmeroval k Francúzskej štvrti. Keď zastal pri semofore, pozrel sa na ňu a dal si sľub. Možno ju jej otec nemiluje, ale on jej dá toľko lásky, že jej nikdy nebude chýbať.

Bude jej mať tak veľa, že si ju bude môcť uložiť do banky.

Záver

O mesiac neskôr

MARGUERITE SA NA WRENA šťastne usmievala, keď stáli na malom dvore za ich novým domom vo štvrti Garden District. Bolo trochu horúco a dusno, preto sa rozhodla, že si na sobáš oblečie jednoduché svadobné šaty bez ramienok s dĺžkou tesne pod kolená. Vlasy mala vyčesané dohora, ozdobené drobnými bielymi kvietkami, ale bez závoja.

Wren vyzeral v čiernom fraku a kravate úžasne, dokonca až sexi. Prvýkrát nemal vlasy v očiach. Začesal si ich z tváre dozadu.

„Chcem to vnímať s otvorenými očami a bol by som nerád, keby mi niečo zastieralo ten nádherný pohľad…“

Tieto slová, ktoré jej ráno povedal, ju ešte teraz rozpaľovali.

Na ich malej svadbe bola iba Elise, Whitney, Tammy, Vane s Nevestou a ich malým synčekom, Fury, Fang, Aristoteles…
a, samozrejme, Marvin, ktorý bol oblečený do miniatúrneho smokingu, pretože bol ženíchovým svedkom.
Pozvali aj Margueritinho otca, ale zrejme bol príliš zaneprázdnený, keď neprišiel. Marguerite to však vyhovovalo. Nechcela, aby jej niečo kazilo tento deň. Radšej nech tu nie je, ako by sa mal stále mračiť.

Keď ich kňaz vyhlásil za manžela a manželku, Wren jej pobozkal prstenník, na ktorom mala nenápadnú zlatú obrúčku, a potom jej dal bozk na pery. V hĺbke duše sa na tom zabávala, lebo v posledných dňoch boli skôr tiger a tigrica. Ale to už sem nepatrí…

Keď ju Wren pustil, nahrnuli sa k nim priatelia a blahoželali im. Marguerite sa so všetkými objímala a pritom počula, ako vlci rýpu do Wrena.

„Teraz si v takej situácii ako Vane – spútaný na večnosť,“ povedal zhrozený Fury. „Človeče, si hlupák. Na rozdiel od Vana na to ani nemáš dôvod.“

„Buď radšej ticho, Fury,“ zarazil ho Vane so smiechom. „Lebo na teba poštvem Nevestu.“

„Presne tak,“ prisvedčila mu Nevesta a podala otcovi syna. „Poznám jedného malého démona, ktorému chutí vlčie mäso…“

Všetci sa na tom smiali, okrem Elise, Tammy a Whitney, ktoré sa tvárili zmätene.

Keď vošli do domu na hostinu, Marguerite sa na chvíľku zastavila, pretože na chodbe stretli Savitara.

Vane nadvihol obočie a vyvalil na muža oči. Savitar mal na se-be biele voľné nohavice a rozopnutú modro-bielu plážovú košeľu, ktorá odhaľovala jeho dokonale vymodelované hrudné a brušné svalstvo. „Nosíš niekedy aj niečo iné ako plážové oblečenie?“

Savitar mykol plecami. „Všetko priliehavé sa mi obtiera o kožu. Okrem toho, ľahko dáš na seba… ľahko zo seba.“

Marguerite pokrčila nosom nad jeho slovami. „Ehm. Na mňa je to… akosi priveľa informácií.“

„Aj na mňa,“ povedal Wren. Vane pokrútil hlavou a šiel za ostatnými do jedálne.

Keď osameli, Wren sa zamračene pozrel na Savitara. „Za čo vďačíme tvojej návšteve?“

Savitar sa na nich drzo uškrnul. „Prepáčte, že ruším vašu svadbu, ale nezdržím vás dlho.“

„Kvôli nám nemusíš utekať preč,“ povedala Maggie rýchlo.

Wren prikývol. „Máme horu jedla, ak chceš ostať. Pozvali by

sme ťa skôr, ale myslel som si, že svadby nie sú tvojím koníčkom.“

„To nie sú,“ odpovedal sucho. „Ale chcem vám dvom odovzdať dar od priateľa.“

Wren sa ešte viac zamračil. „Nemusel si si robiť starosti.“

„Viem, ale chcel som.“ Savitar bez slova spojil Wrenovu ľavú ruku s Magginou pravou a držal ich vo svojich rukách.

Marguerite zrazu začala prerývane dýchať a pocítila pálenie.

Odtiahla ruku a na dlani zbadala malý zložitý znak podobný tetovaniu. „Čo to…“

„To je znak spárenia,“ povedal Wren tichým hlasom, pozrel si na ruku a potom na Savitara. „Nechápem. Sú pravé?“

Savitar prikývol. „Sudičkám nedôverujem. Tie tri mrchy majú nechutný zmysel pre humor a posledné, čo by som chcel, je pozerať sa na to, ako vás každého naschvál spária s niekým iným. Okrem toho viem, že vy dvaja raz chcete mať deti.“ Oči mu zastrel hlboký smútok, ale rýchlo zmizol. „Každý by mal mať šancu vidieť, ako mu rastú deti.“

Wren sa tváril zdesene. „Ale osud nemôžeš prekrúcať.“

Savitar sa naňho diabolsky uškrnul. „Ty nemôžeš, tigrík, ale ja môžem všetko, čo sa mi zachce. Nech čert vezme sudičky. Keď si to budú chcieť so mnou rozdať, nech sa páči. Ani náhodou ma nezaujíma, čo si myslia. Nakoniec, ony dobre vedia, s kým si nemajú začínať.“ Žmurkol na nich. „Decká, želám vám krásny život. Idem chytať vlnu a vychutnávať si to blaho.“

Marguerite zvážnela, keď im Savitar postupne mizol pred očami. Ľavou rukou si šúchala znak na pravej dlani. „Platí to?“

Wren vzal jej ruku do svojej. „Myslím, že áno.“

„Takže môžeme mať deti…“

Pomykal nad ňou obočím a usmial sa na ňu. Smilne a zvodne. „To sa dozvieme len jediným spôsobom. Navrhujem, aby sme sa vybodli na svadobnú hostinu a vyparili sa.“

Zasmiala sa nad jeho nedočkavým výrazom tváre. „Ty si taký nevychovaný.“

Tlmene zavrčal a preletel ju horúcim pohľadom. „Nemôžem si pomôcť. V tých šatách si na zožratie.“

Wren sa odtiahol, pretože niekto si odkašlal.

Marguerite sa začervenala, keď vo dverách zbadala jeho otca.

Aristoteles nad nimi pokrútil hlavou. ‚Aj my ostatní sme hladní. Nebude vám prekážať, ak sa najeme bez vás?“

Wren sa viditeľne zarazil. „Prepáč, ocko. Už ideme.“

Jeho otec naňho udivene pozrel, akoby tomu nemohol uveriť.

Keď sa pohli smerom k jedálni, zasa ich zastavil zvonček pri vchodových dverách.

Wren a Marguerite sa na seba zamračene pozreli.

„To nie je nikto z mojej strany,“ povedal Wren, „my nezvoníme a neklopeme.“

Prevrátila nad ním oči. „To je asi expresná doručovateľská služba. Navrhujem, aby sme doručovateľa, ktorý sa nás opovážil vyrušiť, zaradili na jedálny lístok.“

Wren sa zasmial. „Neviem. Myslím, že tvojim priateľom by bolo zle od žalúdka.“ Ponáhľal sa ku dverám.

Pozerala sa, ako ich otvoril a vzápätí zdrevenel.

Zamračila sa, lebo sa jej Wrenova reakcia zdala zvláštna. Bola taká zvedavá, čo ju spôsobilo, že šla k dverám. A práve vtedy sa otvorili ešte viac. Marguerite až stratila rovnováhu, keď na prahu zbadala svojho otca. Vyzeral zronene.

Wren odstúpil a pustil ho dnu. Keď otec zbadal dcéru, v tvári sa mu mihla úľava, ale hneď ju vystriedal žiaľ a nespokojnosť.

„Prepáč, že meškám, púpavka moja,“ povedal chrapľavo. „Naozaj som sa to snažil stihnúť, ale mali sme celonočnú schôdzu v Kongrese, navyše bolo také zlé počasie, že odložili let. Prišiel som sem, hneď ako sa dalo.“

Marguerite nevedela, čo ju ohúrilo viac. Jeho ospravedlnenie alebo oslovenie prezývkou, ktorú z jeho úst nepočula od detstva.

„To je v poriadku, ocko.“

„Nie, nie je.“ Odkašlal si a z vrecka na saku vytiahol malú škatuľku. „Najprv som ti to chcel poslať, ale potom som si povedal, že ti to dám osobne.“ A podal jej škatuľku.

Marguerite sa zamračila. Bola to starožitná bledomodrá škatuľka na náhrdelník, asi tak z päťdesiatych rokov. „Čo je to?“

„Perly tvojej starej mamy. Tvoja matka ich mala na svadbe
a chcela, aby si ich dostala ty.“

Do očí jej vbehli slzy. Otec neprehovoril o matke tak pekne už roky.

Wren sa postavil za ňu a položil jej ruku na chrbát, aby ju utešil. Otvorila škatuľku a uvidela bezchybnú šnúru bielych perál s párom náušníc.

„Sú nádherné.“

Jej otec sklonil hlavu. „Ako tvoja matka… a ty.“

Pery sa jej zachveli a z očí jej začali padať slzy. A vtedy urobila Marguerite niečo, čo neurobila od matkinej smrti. Objala otca.

Ak si dobre pamätá, prvýkrát nestŕpol a neodtiahol sa. Ovinul ju rukami a pevne držal.

„Ľúbim ťa, ocko,“ zašepkala mu pri líci.

„Aj ja ťa ľúbim, Marguerite.“ Zovrel ju v náručí ešte pevnejšie, potom sa narovnal a utrel jej slzy na tvári. Úsmev mal podfarbený smútkom. „Je mi ľúto, že som tu nebol a neodovzdal ťa ženíchovi. Mal som aspoň zavolať.“

„To je v poriadku.“

Wren vybral perly zo škatuľky. Keď jej ich chcel dať okolo krku, Maggin otec ho zastavil.

„Máš celý život na to, aby si jej s tým pomáhal. Ak ti to nebude prekážať, teraz by som to rád urobil ja.“

„Áno, samozrejme,“ povedal Wren a podal mu perly.

Marguerite potiahla nosom, aj keď sa to na pravú dámu veľmi nepatrilo, a pozrela sa Wrenovi do tyrkysových očí. Láska v jeho hlbokom pohľade ju rozohnala.

Otec jej pripol perly, potom sa postavil pred Wrena. „Viem, že som sa k vám dvom správal ako smrad, ale som zrelý muž a dokážem si priznať chybu.“ Pozrel sa na ňu. „Si moja dcéra, Marguerite, a ak si s ním šťastná, tak si viac nemôžem želať. Veľa som rozmýšľal nad tým, čo si mi za posledných pár týždňov povedala, a chcem byť súčasťou tvojho života… ak mi to dovolíš.“

„Samozrejme, ocko. Nech sa deje, čo sa deje, vždy budeš môj otec.“

Pohľad mu zmäkol, potom sa znova pozrel na Wrena. „Zakopeme vojnovú sekeru? Koniec rozbrojom?“

Marguerite zadržala dych, netrpezlivo čakala na Wrenovu odpoveď.

Chvíľu váhal, potom vzal otcovu ruku a potriasol mu ju. „Koniec rozbrojom, ak bude pri vás plakať iba od šťastia.“

Jej otec položil druhú ruku Wrenovi na plece. „Neboj sa. Rozhodne nemám v úmysle jej ubližovať.“

Zasa počuli, ako si niekto odkašlal. Marguerite sa otočila a zbadala Aristotela, ktorý znova stál vo dverách.

„Budeme ešte vôbec niekedy jesť?“ spýtal sa.

Marguerite sa rozosmiala. „Teraz už naozaj ideme jesť,“ po-vedala a predstavila svojho otca Wrenovmu otcovi.

A keď sa všetci štyria pripojili k ostatným hosťom, zaplavila ju

vlna vrúcnej lásky.

„Je ti dobre?“ spýtal sa jej Wren, chytil ju za ruku a odviedol k stolu.

„Len som rozmýšľala, aké by to bolo, keby tu bola moja matka.“

„Som si istý, že sa na teba zhora pozerá a usmieva sa.“

Marguerite ho pobozkala na líce. Zvláštnym spôsobom cítila, že má pravdu, a v tej chvíli si uvedomila, že tento deň je úplne dokonalý.

Mala by za to poďakovať jednej osobe. A bude jej za to ďakovať celý zvyšok života. Svojmu Wrenovi. Zovrela mu ruku, potom si s jeho pomocou sadla za stôl a on si sadol vedľa nej. Keď začali jesť, Marguerite sa na Wrena usmiala. Možno už nezažijú takýto dokonalý deň, ale budú si pamätať tento, a kým bude mať pri sebe Wrena, život môže priniesť čokoľvek, všetko prekonajú takto. Spolu.

Savitar sa snažil nasadiť prázdny výraz tváre, keď sa blížil k osamelej postave, ktorá sedela na jeho pláži a pozorovala, ako sa k brehu valia vlny. Tmavovlasý muž, oblečený v krikľavej havajskej košeli a surferských šortkách, sa opieral o ruky. Myšlienkami blúdil niekde inde.

Savitar dobre poznal ten neprítomný pohľad. Sám sa tak často tváril. A preto bola pláž to jediné, čo mu ponúkalo útechu a pokoj.

Oceán, tak ako čas, bol nekonečný a premenlivý. Nesmierny. Prostý. Ohromujúci.

S rukami skríženými na prsiach pristúpil k sediacemu mužovi.

„Odovzdal som im tvoj dar.“

Nick Gautier sa naňho pozrel. Savitar z Nickovej tváre vyčítal, že mu trvalo niekoľko sekúnd, kým tie slová zaregistroval.

„Ďakujem ti za službu, Savitar.“

„Nemáš za čo. Sú to dobré decká.“

Nick prikývol, ale ústa sa mu smutne usmievali. „Nikdy by som nepovedal, že Maggie má v sebe takú silu bojovať o svoju budúcnosť. A Wren to isté. Je to pekný pocit vidieť priateľov šťastných, však?“

Savitar zaprskal. „Ako to mám vedieť? Nemám nijakých priateľov. Ľudia sú v podstate smradi a všetci priatelia ťa aj tak na koniec okašlú. Na to môžeš vziať jed.“

„Tak načo som tu?“

„Dočerta, čo ja viem?“ Nehovoril však pravdu. Nick tu bol preto, že ho o to požiadal Acheron, a Acheron patril k malej hŕstke bytostí, ktorých Savitar nikdy neodmietol.

„Povedz mi, Sav. Budú…“

„Budú žiť šťastne až do smrti. Neboj sa. Vychovajú kopu malých tigríčat a občas si na teba zaspomínajú. Dofrasa, veď svojmu prvorodenému potomkovi dajú meno po tebe… samozrejme, bude to dievčatko, ale malá Nikki bude so svojím menom spokojná. Bude si myslieť, že je super.“

Nick prikývol, ale napriek tomu Savitar cítil jeho bolesť. Nick nechcel zomrieť a smrť ho mučila z viacerých dôvodov.

Lenže život a smrť sa stále dokola opakujú. Savitar to vedel lepšie než ostatní.

„Ideme, mladý,“ povedal Savitar a pozrel na more. „Vlny a surfy čakajú.“

Nick nad ním prevrátil oči. „Budeš ma vôbec niekedy trénovať na Lovca temnoty?“

„Jasné, ale práve teraz mám v hlave oveľa vážnejšie veci. K brehu sa valí sedemmetrová vlna a chcem sa na nej povoziť.“

Nick si vzdychol a postavil sa. Keď sa Savitar brodil vodou, mal už na sebe neoprénovú kombinézu. Surfová doska sa objavila hneď vedľa neho.

Bol Savitarovi vďačný, že sa ho ujal, lebo ešte nebol schopný stretnúť sa s Acheronom bez toho, aby nemal chuť toho sviniara zabiť – za to, čo sa odohralo vtedy v noci, keď Nick zomrel. Ale pravda je, že ho už unavovalo sedieť len tak na zadku a čakať, kedy začne s trénovaním.

Jeho predchádzajúci život sa skončil. Vedel to. V nijakom prípade sa nemohol vrátiť k tomu, čo poznal. Nemohol sa vrátiť do New Orleansu.

Teraz prišiel čas, aby tak ako Wren a Maggie začal novú kapitolu života.

A cítil, že už prichádza, ako vlna, ktorá sa v diaľke vzdúvala…

Slovník

Akeloskí Dajmoni: druh Dajmonov, ktorí zložili prísahu, že budú zabíjať iba ľudí, čo si to zaslúžia – vrahov a kriminálnikov.
Akt pomsty: bohyňa Artemis sa odmení všetkým novým Lovcom temnoty, ktorí jej darujú svoje duše – povolí im voľno na dvadsaťštyri hodín, aby sa pomstili ľudom, ktorí im počas ľudského života ublížili. Po uplynutí dvadsiatich štyroch hodín patria iba jej a Acheron ich trénuje na bojovníkov.

Alastor: démon, ktorý občas pracuje so šelmoľuďmi, len aby im rôznymi neplechami napáchal škodu. Jeden z hrdinov románu Night Play.

Alexander, Julian: staroveký grécky generál, ktorý trénoval Kyriana Tráckeho a bojoval po jeho boku (a bol pôvodne jeho veliacim dôstojníkom). Je polobohom, ktorého preklial jeho nevlastný brat Priapus, aby sa z neho stal sexuálny otrok. Julian je dnes manželom Grace Alexanderovej a profesorom klasickej filológie na Loyolovej a Tulanovej univerzite. Hrdina románu Fantasy Lover a Nočné živly.

Alexanderová, Grace: triezvo rozmýšľajúca psychologička, ktorá má to šťastie (alebo smolu), že jej najlepšou priateľkou je Selena Laurensová. Je manželkou Juliana Alexandera a obaja sú nesmrteľní. Grace je hrdinkou románu Fantasy Lover.

Ambrózia a nektár: jedlo a nápoj bohov. Smrteľník sa po ich požití stane nesmrteľným polobohom.

Anaimikoský Dajmon: Dajmon, ktorý sa kŕmi inými Dajmonmi, aby z nich nasal život.

Apoliti: Apoliti sú rasa, ktorú stvoril grécky boh Apolón. Sú krajší a mocnejší než ľudia, navyše obdarení nadprirodzenými schopnosťami. Apolón miloval túto rasu a chcel, aby nahradila ľudstvo. Poslal Apolitov na Atlantídu, kde žili a uzatvárali zmiešané manželstvá s domorodými atlantídskymi obyvateľmi.

Nažívali spolu až dovtedy, kým apolitsko-atlantídska kráľovná v záchvate žiarlivosti neprikázala svojmu ľudu, aby zabil grécku milenku boha Apolóna a ich syna. Apolón za to zoslal na ľud tri kliatby:

1.
Keďže Apoliti všetko narafičili tak, že jeho milovaných zabilo zviera, museli sa kŕmiť iba krvou vlastnej rasy, ak chceli prežiť. Boh im dal tesáky a oči dravcov.

2.
Už nikdy nemohli vyjsť na denné svetlo.

3.
V deň svojich dvadsiatych siedmych narodenín (v tomto veku bola zavraždená jeho milovaná) sa každý príslušník rasy v priebehu dvadsiatich štyroch hodín postupne a bolestivo rozpadol na drobné kúsky a potom na prach. (Pozri aj Dajmoni.) Dnes mnohí Apoliti žijú nenápadne vo svete ľudí, ostatní existujú v izolovaných spoločenstvách.

Apolymi: atlantídska kráľovná, známa pod menom „Veľká Ničiteľka“. Chráni a využíva služby Dajmonov nazývaných Spathovia. Drží si elitnú skupinu asi tridsiatich takýchto tvorov prezývaných Ilumináti, ktorí jej slúžia ako ochrancovia. Okrem toho má poruke aj Ceredonov a Dajmonov, nazývaných Charonti.

Archon: atlantídsky náprotivok boha Dia. Je synom Chaosa, ktorý prvý zaviedol poriadok v celom vesmíre (vesmír stvoril Chaosov otec). Partner bohyne Apolymi. Volá sa aj Kozmetas. Uväznil bohyňu Apolymi v Kalosise.

Aristo/Aristi: vzácny druh Arkádov, ktorí majú schopnosť robiť magické kúzla ľahko a bez námahy. Sú to najmocnejší Arkádi. V arkádskej rase sú pokladaní za polobohov a horlivo ich strážia všetky patrie (druhy alebo rody Arkádov), ktoré by za ne ochotne položili životy.

Arkádi: pozri Šelmoľudia.

Artemis: červenovlasá vášnivá grécka bohyňa lovu, sestra boha
Apolóna. Stvorila Lovcov temnoty. Je posadnutá Acheronom
Parthenopaeusom.

Astrid: dcéra bohyne Themis a sestra Troch sudičiek. Je nymfou spravodlivosti, čiže nesmrteľnou nestrannou sudkyňou, ktorú poslali na Zem, aby robila poriadok so zvrhlými Lovcami

temnoty. Hrdinka románu Dance with the Devil.

Atlantída: bájna ostrovná krajina, kde žil staroveký národ s vyspelou kultúrou a vlastným božstvom. Pred jedenásťtisíc rokmi sa potopila na dno Egejského mora.

Atropos: najstaršia z Troch sudičiek, ktorej úlohou je trhať nitky života. Je dcérou Themidy a sestrou Astrid.

Callabrax: sparťanský, alebo presnejšie dórsky Lovec temnoty
 (Dóri boli predchodcami Sparťanov). Jeden z prvých troch Lovcov temnoty, ktorých stvorila Artemis. Ďalší dvaja sa volajú Kyros a Ias.

Ceredon: tvor s hlavou psa, telom draka a chvostom škorpióna.
Niektorí Ceredoni chránia kráľovnú Apolymi.

Dajmoni: sú to Apoliti, ktorí odmietajú zomrieť vo veku dvadsaťsedem rokov. Musia kradnúť ľudské duše, aby si umelo predĺžili život. Keď niekomu zoberú dušu, tá pomaly začína umierať a Dajmonom neostáva iné, iba hľadať stále nové a nové obete. Keď nasávajú do seba jednu dušu za druhou, môžu pokračovať v živote donekonečna. Každý Apolita (alebo Apolitka), ktorý pohltí do svojho tela ľudskú dušu, dostane označenie Dajmon.
Dajmoni Charonti: Charonti sú staroveký druh démonov, kto-
rých sa atlantídskym bohom podarilo skrotiť. Sú hrôzostrašní,
mocní, ale nie nezvládnuteľní. Vedia byť oddanými spoločníkmi bohov, šelmoľudí, Lovcov temnoty aj ľudí. Keď si s niekým vytvoria puto, spočívajú na jeho tele v podobe tetovania. Charonti robia všetko s veľkou chuťou – milujú nakupovanie, zabíjanie a hodovanie. Ľahko sa rozhnevajú a vtedy sú veľmi nebezpeční. Aj Acheron má svojho Charonta: volá sa Simi a berie ju ako vlastnú dcéru.

D’Alerian: patrí k Lovcom snov, ktorí sa nazývajú Onerojovia. Je synom Morfea. Pomáha Lovcom temnoty a lieči ich. D’Alerian je čestný muž, ktorý nikdy nedodržuje pravidlá, keď sa mu nepáčia. Neustále bdie nad Lovcami temnoty a rýchlo im prichádza na pomoc, keď to potrebujú. On a Acheron sú najlepšími priateľmi.

Denný zabijak: podľa legendy Apolitov existuje Dajmon-Apolita, ktorý môže vychádzať na denné svetlo. (Pozri Thanatos.) 
Desiderius: nebezpečný poloboh, ktorý patrí medzi Dajmonov
Spathov. Cíti silnú nevraživosť voči rodine Devereauxovcov. Vie ovládať ľudské myšlienky a vrhá blesky. Objavil sa v románoch Seize the Night Nočné slasti (Night Pleasures).

Devereaux: priezvisko súdržnej rodiny s viacerými dcérami, ktoré majú obrovský talent na mágiu. Sestier je deväť: Esmeralda, Yasmina, Petra, Ekaterina, Karma, Tiyana – kňažka voodoo, Selena – jasnovidka, Tabitha – ľudská lovkyňa Dajmonov a Amanda– účtovníčka. (Pozri Laurensovci, Bill a Selena.) 
Devereauxová, Tabitha: členka rodiny Devereauxovcov, ktorá
chytá Dajmonov. Vlastní Pandorinu skrinku a obchod s porno-
grafiou na Bourbon Street. Má schopnosť vycítiť emócie iných,
výbušnú povahu a nevyčerpateľnú energiu.

Dórski Rytieri: neslúžia určitému Lovcovi temnoty, ale skôr celej skupine. Zriaďujú obchody a firmy, ktoré poskytujú neobvyklé služby pre Lovcov temnoty, napríklad im vyrábajú špeciálne zbrane či autá. Sú medzi nimi aj bankári a právnici, ktorí vedia všetko o svete Lovcov temnoty a pomáhajú im zachovávať zdanie normálnosti.
Doulos: ľudský sluha Apolitov a Dajmonov.

Eda: Archonova sestra, atlantídska bohyňa Zeme.
Ejcharistisi: atlantídske slovo pre „rozkoš“. Je to takisto veľmi silné afrodiziakum, ktoré zaplavuje telo endorfínmi a rúca všetky zábrany.

Elekti: atlantídsky výraz, ktorý znamená „vyvolení“.
Elýzia: utajené mesto, kde žijú Apoliti a skrývajú sa pred ľuďmi i Dajmonmi. Jedno z najstarších veľkomiest v Severnej Amerike. Opisuje sa v románe Kiss of the Night.

Eros a Psyché: manželský pár gréckych bohov sexuálnej túžby
a duše. Často ich vidieť v Útočisku, kde hrajú biliard a poker.

Fantasos: grécky boh, ktorý vytvára v snoch neživé objekty, otec niektorých Lovcov temnoty. Jeho deti sú skôr racionálne založené a často sa z nich stávajú Onerojovia, ktorí strážia Lovcov snov.

Faser: zbraň arkádskych Strážcov, vyvinutá proti Katagariánom. Je účinnejšia než Taser a vysiela príšerne silné elektrické šoky do obetí, ktorých magické sily sa „zbláznia“. Po zásahu Faserom Katagariáni nie sú schopní udržať ani jednu podobu. Dostatočne silný šok spôsobí to, že doslova vypadnú zo svojich tiel a stávajú sa z nich nehmotné bytosti, napríklad duchovia.

Fobetor: boh zvieracích tvarov, otec niekoľkých Lovcov snov. Fobetorove deti vytvárajú nočné mory. Často majú podobu démonov, drakov a iných hrôzostrašných príšer.

Gallagher, Jamie: Lovec temnoty a gangster z obdobia americkej prohibície. Zabili ho, keď sa zaľúbil a snažil sa poctivo žiť.
Gautier, Nicholas (Nick) Ambrosius: Rytier Kyriana Huntera,
Lovca temnoty. Nick mal ťažké detstvo, ale milujúcu matku. Typický je preňho neúctivý postoj k okolitému svetu. Je úplne oddaný Acheronovi, s ktorým ho spája to najbližšie priateľstvo, aké môže mať smrteľník s Acheronom.

Gautierová, Cherise: matka Nicka Gautiera, ktorá ho porodila
iba ako pätnásťročná. Krásna láskavá žena po štyridsiatke, ktorá
pracuje v Útočisku.

Goudeauová, Marguerite D’Aubert: dcéra senátora Louisiany
 (štát USA) a cajunskej kráľovnej krásy (Cajuni žijú na juhu Louisiany. Prisťahovali sa tam v 18. storočí z Kanady, dnes je to zmiešaná rasa belochov, černochov a pôvodných Američanov). Maggie chce uniknúť zošnurovanému životu vysokej spoločenskej vrstvy. Je študentkou na Tulanovej univerzite a spolužiačkou Nicka Gautiera. Hrdinka románu Živly noci.

Hunter, Kyrian: staroveký grécky Lovec temnoty. Narodil sa ako princ a dedič Trácie. Vydedili ho, keď sa proti otcovej vôli oženil s bývalou prostitútkou. Počas Štvrtej macedónskej vojny ako legendárny macedónsky generál krvavými masakrami dobyl celé Stredozemie. Kroniky zaznamenávajú, že by porazil rímsku vládu nad vtedajším známym svetom a vyhlásil by Rímsku ríšu za svoju. Zradila ho však jeho vtedajšia manželka, ktorá ho odovzdala do rúk nepriateľa. Dlhé týždne ho mučili a potom popravili. Je hrdinom románu Nočné slasti (Night  pleasures). Dnes je manželom Amandy Hunterovej a otcom Marissy Hunterovej. Jeho žena Amanda je jednou zo sestier Devereauxových. Vždy túžila byť niečím normálnejším, než sú kňažky voodoo či jasnovidky, medzi ktorými vyrastala. Stala sa účtovníčkou, ale nadprirodzené schopnosti v sebe nezaprie – je ľudskou čarodejnicou. Má sestru dvojča, Tabithu Devereauxovú.

Hypnos: grécky boh, ktorý vládne nad všetkými bohmi spánku.

Ias: Lovec temnoty zo starovekého Grécka. Jeden z troch prvých, ktorí boli stvorení (spolu s Callabraxom a Kyrosom). Kruto ho zradila vlastná žena.

Icelus: grécky boh, ktorý v snoch vytvára ľudské postavy, a otec niekoľkých Lovcov snov. Jeho potomkovia sú erotickejšie založení. Žijú pre sex a presúvajú sa z jedného sna do druhého, lebo stále hľadajú nových partnerov.

Idios: vzácne sérum, ktoré vyrobili Onerojovia. Ten, kto ho užije, sa môže na krátky čas prevteliť do spiaceho človeka.
Ilumináti: sú to Dajmoni Spathovia, ktorí strážia kráľovnú Apo
lymi. Velí im Stryker a jeho oddiel pozostáva z tridsiatich, štyridsiatich členov. Sú medzi nimi najstarší a najmocnejší Spathovia.

Kallinos, Jasyn: katagariánsky šelmočlovek Jasyn sa mení na jastraba. Patrí k najnebezpečnejším obyvateľom Útočiska.
Kalosis: atlantídske slovo pre „peklo“. Miesto, kde je uväznená
kráľovná Apolymi. Odtiaľ môže pozorovať svet ľudí, ale nemôže sa doň zapájať. V pekle žijú vo večnej tme aj Dajmoni Spathovia. Nemôže doň vstúpiť žiaden Lovec temnoty a zo šelmoľudí, ktorí túto ríšu navštívili, prežila iba malá hŕstka. Môžu doň vojsť len Dajmoni, ktorí na to využívajú Únikové diery, čiže laminy. 

Katagariáni: pozri Šelmoľudia

Katoteros: atlantídsky výraz pre „nebo“. Miesto, kde žije Acheron. Všetci Apoliti a Dajmoni snívajú o tom, že raz získajú právo žiť v tomto nebi.

Kattalakis: priezvisko rodiny, ktoré naznačuje, že jej členovia sú potomkami synov kráľa Lykaona. Toto meno majú drakosovia (draci) a lykosovia (vlci) u Arkádov aj Katagariánov. Do rodiny patrí Vane, Fang, Fury, Sebastian, Damos, Makis, Illarion, Bracis, Acmenis, Antiphone, Percy, Markos, Dare, Bryani, Star a mnohí ďalší.

Kattalakis, Fang: katagariánsky šelmočlovek, ktorý sa mení na
hnedého vlka. Rád rozpráva neslušné vtipy a v tomto období sa
v Útočisku zotavuje zo zranení pod dohľadom Aimee Peltierovej. Brat Vana a Furyho.

Kattalakis, Fury: Vanov brat, pochádzajú z jedného vrhu. Tak ako Vane, aj on je vo zvieracej podobe biely vlk, so zaujímavou hnedou škvrnou na tele. Fury sa narodil v ľudskej podobe a až do puberty bol Arkád, ale potom prevážila jeho katagariánska polovica.
Kattalakis, Markus: katagariánsky šelmočlovek. Mení sa na hnedého vlka. Snažil sa prinútiť Bryani, aby sa stali partnermi, ale nepodarilo sa mu to. Otec Vana, Fanga a Furyho a mnohých ďalších šelmoľudí.

Kattalakis, Sebastian: arkádsky šelmočlovek, presnejšie drakos. Je vnukom kráľa Lykaona. Po smrti sestry ho vylúčili z patrie. Už štyristo rokov sa objavuje ako samotársky Strážca.

Kattalakis, Vane: arkádsky šelmočlovek. Vo zvieracej podobe je to veľký čisto biely vlk. Vane sa narodil ako Katagarián, ale zmenil sa na Arkáda, keď v puberte získal magickú silu a ľudskú podobu. Pred ostatnými vlkmi ho musel chrániť brat Fang a sestra Anya. Vane je aj Aristo a Strážca. Brat Anye, Fanga a Furyho, hrdina románu Night Play.

Kattalakisová, Bryani: arkádska vlčia šelmožena. Je matkou Vana, Fanga, Anye, Furyho, Dara a Stara. Na tvári a krku má tri odpudzujúce jazvy, je Strážkyňou. Bryani sa oblieka ako seriálová hrdinka Xena. Nenávidí Vana a jeho katagariánskeho otca, ktorý sa ju snažil prinútiť, aby sa stala jeho partnerkou. Žije v stredovekej Británii.

Kell: bývalý starorímsky gladiátor z Dácie, dnes je Lovcom temnoty so sídlom v americkom Dallase. Vyrába zbrane pre Lovcov temnoty.

Klothó: jedna z Troch sudičiek, ktorej úlohou je priasť nitky života. Dcéra Themidy a sestra Atropos, Lachesis a Astrid.

Koutisová, Pandora: arkádska panterka. Pandora pochádza z patrie (rodinnného zoskupenia), kde sa ženy musia podriaďovať patrii katagariánskych panterov, ale ona to nie je ochotná rešpektovať – vždy sa bráni silou. Pandora je spárená s katagariánskym panterom Dantem Pontisom.

Kronos: grécky boh času.

Kronov meč: meč Juliana Alexandera. Iba tí, ktorým koluje v žilách krv boha Krona, sa ho môžu dotknúť bez toho, aby ich
spálil.

Kult Polluxa: Apoliti, ktorí zložili prísahu, že zomrú presne tak, ako im to Apolón v kliatbe predurčil – nespáchajú samovraždu, ani sa nezmenia na Dajmonov.

Kyros zo Seklosu: staroveký grécky Lovec temnoty. Jeden z prvých troch, ktorí boli stvorení (spolu s Callabraxom a Iasom). Jeho sídlom je Aberdeen v americkom štáte Mississippi.

Lachesis: prostredná z Troch sudičiek, jej úlohou je splietať nitky osudu. Sestra Astrid a dcéra Themidy.

Lamina: atlantídsky výraz pre „útočisko, úkryt“. Týmto slovom sa označuje aj spojovací vchod medzi Kalosisom (peklom) a ľudským svetom, ktorý často používajú Dajmoni Spathovia. Vchod sa nazýva tiež Úniková diera. Termínom sa takisto označuje akékoľvek útočisko či útulok pre šelmoľudí. Slúži im ako bezpečné miesto, kde môžu prísť bez strachu, že ich prenasledovatelia z vlastnej rasy chytia a zabijú. Tieto útočiska ochránia aj Apolitov a Dajmonov pred Lovcami temnoty.

Laurensovci, Bill a Selena: Bill je právnik s dobrými politickými kontaktmi, ktorý občas pracuje pre Lovcov temnoty, ale v prvom rade ho viaže pevné puto so šelmoľuďmi. Jeho manželka Selena je jasnovidka, ktorá veští osud na námestí Jackson Square v New Orleanse.  Selena, jedna zo sestier Devereauxových a najlepšia priateľka Grace Alexanderovej, je výbušná, spontánna a citovo založená – dokonale sa s Billom dopĺňajú. Hrdinka z románu Fantasy Lover.

Limani: útočisko šelmoľudí, kde môžu byť Arkádi aj Katagariáni bez strachu, že ich tam zabijú. V limani nie je dovolené žiadne násilie. Dosiahnuť pozíciu limani je veľmi ťažké.

Lizy: Dórska Rytierka, ktorá vlastní obchod s bábikami na ulici
Royal Street v New Orleanse. Vyrába na zákazku bábiky a špeciálne zbrane pre Lovcov temnoty.

Lovci snov: sú to deti gréckych bohov spánku. Niektoré sa naro
dili ľudským matkám, ale väčšinu porodila grécka bohyňa Mist.
Lovci snov sú známi aj pod názvom Onerojovia. Pred dávnym časom jeden z nich vyviedol špinavosť gréckemu bohu Diovi. Boh preklial v hneve všetkých Onerojov tým, že nebudú mať nijaké city. Teraz môžu niečo cítiť iba vtedy, ak sú v ľudských snoch. A to je veľké lákadlo. Lenže Onerojovia nemôžu hrať v sne nijakú úlohu a nemôžu navštíviť toho istého človeka dvakrát. Je zopár Lovcov snov, ktorí radšej do snov vôbec nechodievajú, iba ak musia strážiť svojich kolegov. Všetci Lovci snov majú pred menom predponu, aby každý vedel, čo je ich úlohou:

M‘ majú vymáhači, ktorí pracujú ako policajti a vodcovia.

V‘ majú tí, čo pomáhajú ľuďom, ktorí nemôžu spávať a trápia
ich nočné mory.

D‘ majú tí, čo pomáhajú bohom a nesmrteľným bytostiam.
Niektorého spomedzi nich väčšinou pošlú aj na pomoc novým
Lovcom temnoty. Keďže Lovci temnoty majú zvyčajne za sebou strašnú minulosť a trápia ich zlé sny, každému určia Lovca snov, ktorý naňho dáva pozor počas celej existencie.

Svet Lovcov snov je zložitý, ale dá sa v ňom vyznať. Treba si
najmä pamätať, že sa rodia ako bohovia alebo polobohovia. Môžu byť mužom alebo ženou. Objavujú sa iba v tých najdivokejších snoch ako milenci alebo démoni.

Niekedy sa Lovci snov do spáča zaľúbia. Niekedy dokonca sa

mi vyvolávajú sny a menia ich tak, aby v spiacom človeku zosilnili city, ktoré si potom požičajú. Keď to urobia, dostanú
označenie Skotovia. Onerojovia majú za úlohu vypátrať ich
a potrestať.

Mnohí Skotovia sa však nedajú obmedzovať, pokračujú vo svo-
jich výčinoch a nikdy ich nechytia. Objavujú sa v našich snoch
ako inkubovia (utláčatelia, čiže nočné mory) a sukubovia (súlo-
žiaci démoni).

Lovci temnoty: hrdinovia románu Dance with the Devil. Sú to nesmrteľní bojovníci stvorení z ľudí, ktorí zomreli nespravodlivo, násilnou smrťou. Vždy, keď takto človek zomrie, jeho duša kričí po pomste. Najsilnejšie a naj zlostnejšie výkriky vytvárajú ozvenu v sieňach Olympu. Keď ozvenu zachytí bohyňa Artemis, posúdi, či kričiacemu ponúkne dohodu, alebo nie. Ak jej dáš svoju dušu a zaviažeš sa bojovať proti Dajmonom, ktorí sa snažia pozabíjať a zotročiť ľudstvo, ona ti za to dá nesmrteľnosť. Keď je obchod dohodnutý, novému Lovcovi temnoty vypália na telo Artemidin znak, čiže luk so šípom, a povolia mu Akt pomsty. Lovca (alebo Lovkyňu) vytrénuje Acheron Parthenopaeus, tajomný vodca Lovcov temnoty, a nakoniec nováčikovi pridelia miesto na Zemi. Zvyšok večnosti strávi tým, že bojuje proti Daj-
monom a všetkému zlu. Lovci temnoty majú tak ako Dajmoni veľké tesáky, oči citlivé na svetlo a zákaz vychádzať von za dňa. Lovca temnoty možno zabiť iba slnečným lúčmi, sťatím hlavy alebo roztrhaním tela na kusy. A ešte niečím: ak niekto prebodne znak luku a šípu na jeho tele. Toto však Acheron pred Lovcami temnoty tají, pretože nechce, aby počas boja podliehali strachu, ale aby sa sústredili na nepriateľa. Strach by Dajmonom mohol prezradiť, kde majú slabinu, a veľmi ľahko by ich zabili. Artemis im za služby dobre platí a prideľuje im ľudských pomocníkov (pozri Rytieri.) Lovec temnoty sa môže oslobodiť od Artemidy iba vtedy, ak nájde verného človeka, ktorý ho (alebo ju) miluje natoľko, že vydrží Artemidinu skúšku. Takáto osoba musí vziať do ruky medailón, ktorý skrýva dušu Lovca temnoty, a podržať ho na znaku luku a šípu na Lovcovom tele dovtedy, kým sa doňho duša nevráti. Medailón je však horúci ako láva a ruku poraní. Ak osoba nevydrží pálenie a medailón pustí, duša sa uvoľní do nenávratna. Nezostane z nej nič. Lovec temnoty existuje iba v podobe Tieňa ako v bolestnej pasci. Ale na druhej strane, ak milovaná osoba skúšku vydrží, Lovec temnoty sa znova stane smrteľným človekom s dušou a do života vstúpi v takom veku, v akom ho zabili.

Lykaon: kráľ, ktorý pomocou mágie vytvoril rasu šelmoľudí.

Ľudské chlpy v pozore: túto frázu používajú šelmoľudia v bare
Útočisko, keď chcú naznačiť, že si želajú mimoriadne silný drink, ktorým sa človek opije po jedinom štamperlíku. Šelmoľudia majú rýchlejší metabolizmus a zvládnu oveľa väčšie množstvo alkoholu.

Marvin, opica: maskot Útočiska a jediné skutočné zviera, ktoré
tam žije. Výborný priateľ Wrena Tigariana.

McTierneyovci: rodina ľudí prepojená so svetom šelmoľudí. Tvorí ju matka Joyce, otec Paul, deti Nevesta, Dierdre a Patrick. Paul je veterinár známy po celom New Orleanse, pretože vystupuje v reklamách propagujúcich kastráciu. Rodina má niekoľko domácich miláčikov: je ním rottweiler Titus, dve mačky Profesor a Marianne, aligátor Bart a ešte zopár rôznych zvierat, ktoré sa práve potrebujú zotaviť po chorobe.

McTierneyová, Nevesta: ľudská žena, ktorá vlastní butik Lilac
and Lace vo Francúzskej štvrti v New Orleanse. Žije v byte za svojím obchodom a je hrdinkou románu Night Play.

Metriazová slučka: tenká strieborná slučka, ktorá vysiela drobné
iontové náboje do tela šelmočloveka, aby nebol schopný použiť
svoju magickú silu.

M’Ordant: Lovec snov a Oneroj, syn Fantasosa. Je to Vymáhač, ktorý dohliada na Onerojov aj na Skotov. Uvažuje triezvo a je oddaný službe. Má však v sebe určitý súcit, ktorý je týmto tvorom zakázaný, nebráni mu však v plnení povinností.

Morfeus: grécky boh snov, otec mnohých Onerojov.

Nyx: grécka bohyňa noci.

Olymp, hora: sídlo gréckych bohov.

Omegrion: riadiaci orgán šelmoľudí, podobný senátu alebo par
lamentu. Každý druh Arkádov a Katagariánov určí svojho reprezentanta, ktorý ich potom zastupuje na zhromaždeniach Omegrionu. Reprezentanti tvoria zákony, ktorými sa riadia všetci šelmoľudia, a ich povinnosťou je zriaďovať útočiska.

A = arkádsky reprezentant K = katagariánsky reprezentant
Členmi Omegrionu sú: litariani (levy) Patrice Leonides (A) a Paris Sebastienne (K), drakosovia (draky) Damos Kattalakis (A) a Darion Kattalakis (K), gerakiani (jastraby, sokoly a orly) Arion Petrakis (A) a Draven Hawke (K), tigariani (tigre) Adrian Gavril  (A) a Lysander Stephanos (K), lykosovia (vlky) Vane Kattalakis (A) a Fury Kattalakis (K), ursulani (medvede) Leo Apollonian (A) a Nicolette Peltierová (K), panthirasovia (pantery) Alexander James (A) a Dante Pontis (K), tsakalisovia (šakaly) Constantine (A) a Vinecnzo Morettiovci (K), niphetos pardalia (snežné leopardy), Anelise Romanová (A) a Wren Tigarian (K), pardalia (leopardy) Dorian Kontis (A) a Stefan Kouris (K), baliosovia (jaguáre) vyhynuté (A) a Myles Stephanopoulos (K), helikiasovia (gepardy) Jace
Wilder (A) a Michael Giovanni (K).

Oneroj/Onerojovia: títo Lovci snov majú za úlohu dohliadať na sny ľudí a chrániť ich počas spánku pred Skotmi. Oneroja často pridelia novostvorenému Lovcovi temnoty, ktorému musí vyliečiť duševné rany.

Orákulum: každý, kto je v duchovnom kontakte s bohmi.
Orasia: atlantídska bohyňa spánku.

Ouisa: odlišuje sa od tela a duše. Ouisa je osobnosť – tá časť osoby, ktorá zostane z Lovca temnoty, keď sa stane Tieňom.

Parthenopaeus, Acheron (prezývaný aj Ash): staroveký nesmrteľný Atlantíďan, vodca Lovcov temnoty. Narodil sa v roku 9548 pred n. 1. na gréckom ostrove Didymos kráľovi Akarionovi a kráľovnej Aare. Jeho sľuby a kliatby sú záväzné a majú ďalekosiahle následky. Je to vysoký prirodzený blondín, ktorý si farbí vlasy rôznymi farbami a väčšinou nosí čierne oblečenie v gotickom štýle. Vyzerá na dvadsaťjeden rokov a jeho domovom je Katoteros (nebo). Nikto o ňom nič nevie a jemu to vyhovuje. V skutočnosti je to atlantídsky boh-zabijak s magickou mocou, ktorej rozsah nikto nepozná. Odmieta zodpovedať akúkoľvek osobnú otázku a svoje slovo musí dodržať za každú cenu. Jeho obľúbený démon Simi ho
volá akri, ale má aj prezývku T-Rex.

Partneri šelmoľudí: šelmoľudia nemajú manželov, ale partnerov  (alebo druhov a družky). Každému šelmočloveku vyberú partnera sudičky, obyčajne proti jeho vôli. Partneri sa spoznajú podľa znaku spárenia, čiže zvláštneho rovnakého tetovania, ktoré sa objaví na ruke dvoch šelmoľudí niekoľko hodín po spoločnom sexe. Potom majú tri týždne na to, aby spárenie uznali, alebo odmietli. Nikoho nemožno prinútiť, aby uznal toho druhého za partnera. Ak spárenie obidvaja odsúhlasia, môžu mať spolu deti. Ak neodsúhlasia, obidvaja budú do konca života neplodní. Keď si šelmočlovek muž nájde partnerku, už nikdy sa nesmie milovať s inou ženou. Šelmočlovek žena sa môže milovať s iným, ale nesmie s ním
mať potomkov. (Pozri aj Thirio.)

Patria: rodinné zoskupenie šelmoľudí rovnakej rasy a zvieracieho rodu.

Peklo: známe aj ako Danteho Peklo. Nočný klub v americkej
Minnesote, ktorý vedie šelmočlovek Dante Pontis.

Peltier: rodina šelmoľudí – katagariánskych medveďov, ktorí vedú Útočisko v New Orleanse. Rodinní členovia sú: Nicolette, Aubert, Dev, Kyle, Aimee, Remi, Quinn, Zar, Serre, Etienne, Alain, Cody, Griffe a Cherif. Medvedí rodičia Mamka (Nicolette) a Tatko (Aubert) sa rozhodli založiť Útočisko a spravovať ho ako zónu bezpečia, keď im arkádski Strážcovia surovo zabili dve mláďatá Bastiena a Gilberta.

Penzión Peltierovcov: k motorkárskemu baru Útočisko je pripojená budova Penziónu Peltierovcov, kde tajne žijú všetci zvierací zamestnanci baru. Tu môžu chodiť vo zvieracej podobe bez strachu, že ich niekto nepovolaný uvidí, a ich mláďatá sú v bezpečí.Penzión má viac alarmov než americká pevnosť Fort Nox, kde  uložený zlatý poklad USA. Penzión vždy strážia aspoň dvaja členovia rodiny Peltierovcov.

Peters, Jefferson T.: človečí otec Cassandry a Phoebe Peterso-
vých. Bohatý majiteľ a zakladateľ jednej z najväčších far-maceutických spoločnosti na svete.

Petersová, Cassandra Elaine: polovičná ľudská žena a polovičná Apolitka je jednou z posledných Apolitov, ktorí pochádzajú z rodovej línie priamych potomkov Apolóna. Dcéra Jeffersona, sestra Phoebe a Nie. Podľa veštby ak rodina Petersovcov vymrie, všetci Apoliti budú zbavení kliatby, a preto ich prenasledujú Dajmoni Spathovia, ktorí chcú slobodu. Pravda je však taká, že ak ich rodokmeň vymrie, vyhynú aj všetci, čo žijú na Zemi. Cassandra je hrdinkou románu Kiss of the Night.

Petersonová, Nia: Cassandrina sestra a Jeffersonova dcéra, napoly Apolitka. Patrila k posledným priamym potomkom gréckeho boha Apolóna. Zomrela spolu s matkou, keď Dajmoni Spathovia vyhodili do vzduchu ich auto pomocou nálože.

Petersová, Phoebe: Cassandrina sestra a Jeffersonova dcéra, napoly Apolitka. Patrí k posledným priamym potomkom boha Apolóna. Po atentáte Spathov na auto, v ktorom sedela s matkou a sestrou Niou, sa ako jediná zachránila. Po ich smrti ju Urian zmenil na Dajmona. Žije s ním v Elýzii ako jeho manželka.
Pontis: patria (rodina) katagariánskych panteroľudí. Rodinu tvorí Dante, Romeo, Michelangelo, Leonardo, Gabriel, Angel, Donatello, Bonita, Sal, Tyla a ďalší.

Pontis, Dante: katagariánsky panter, ktorý vlastní nočný bar
Danteho Peklo v meste Twin Cities v Minnesote (štát USA). Hoci vedie jedno z povestných útočísk pre šelmoľudí, nie je taký to-lerantný ako ostatní majitelia útočísk. Je hlavou celej rodiny (patrie) a nedá sa nikým oblafnúť. Je spárený s arkádskou panterkou Pandorou Koutisovou. Prvýkrát sa objavil v románe Kiss of the Night.

Priapus: grécky a rímsky boh sexu, nevlastný brat Juliana Alexandera.

Regis: vodca rodu šelmoľudí. Je v podstate kráľom zvieracieho
druhu a jeho zástupcom v Omegrione.

Ryssa: grécka princezná, ktorá bola jednou z obľúbených Apolónových mileniek. Porodila mu syna, čo vyvolalo v kráľovnej Apolitov takú žiarlivosť, že na matku s dieťaťom poslala oddiel Apolitov, aby ich zabili. Dostali príkaz narafičiť ich smrť tak, aby vyzerala ako dielo zvieraťa. Tento podvod Apolóna rozhneval, pre to preklial všetkých Apolitov.

Rytieri: pomáhajú Lovcom temnoty vyzerať „normálne“. Acheron zriadil Radu Rytierov z ľudí, ktorí slúžia Lovcom. Rytier pracuje s Lovcom temnoty, obyčajne žije v tom istom dome a pred vonkajším svetom vystupuje ako jeho majiteľ. Úlohou Rytiera je viesť domácnosť a vykonávať každodenné práce, aby sa mohol Lovec temnoty sústrediť na zabíjanie Dajmonov. Rytieri sú často v nebezpečenstve, lebo Dajmoni vedia, že Rytier je citový doplnok Lovca temnoty. Ak je Lovec temnoty v nebezpečenstve, úlohou Rytiera je vytiahnuť ho zo zlej situácie, hoci Rytier nie je nesmrteľný a nemá
magické schopnosti. Tak ako Lovci temnoty, ktorým slúžia, sú výnimočne dobre platení. (Pozri aj Dórski Rytieri a Rytieri Modrej krvi.)

Rytieri Krvavého obradu: Rytierov povolajú vždy vtedy, keď treba vystopovať a chytiť zvrhlých (zlých) Lovcov temnoty alebo popraviť Rytierov, ktorí zradili svoj svet. Po celých rukách majú vytetovanú pavučinu.

Rytieri Modrej krvi: Rytieri, ktorí pochádzajú z rodiny s mnohými generáciami Rytierov.

Rytieri Thetovia: polícia Rytierov, ktorá kontroluje, či všetci Rytieri dodržiavajú zákony. Na rozdiel od Rytierov Krvavého obradu nesmú zabíjať.

Rytis: neviditeľný príval vĺn, ktoré sa valia cez všetko. Vlny sa

odrážajú, prúdia a niekedy sa krútia. Šelmoľudia a Lovci snov využívajú Rytis pri cestovaní v čase a priestore.

Savitar: je ešte záhadnejší než Acheron. Hovorí sa, že práve on
učil Acherona mágiu. Dozerá na Omegrion, hoci žiaden šelmo-
človek nevie, kto ho na to určil. Miluje pláže a surfovanie, zvyčajne je oblečený ako surfista alebo plážový flákač. Nikto, dokonca ani Acheron, o ňom nič nevie. Má mimoriadnu moc a je smrteľne nebezpečný. Väčšinu tela mu pokrývajú tetovania.

Sfora: veštecká guľa, ktorú bytosti v Katoterose (nebi) môžu využiť na pozorovanie života v iných ríšach, vrátane ľudskej. Pozorovaní ľudia niekedy cítia, že ich niekto sleduje.

Simi: Acheronova Dajmonka Charontka. Ukazuje sa ako človek alebo démon a na Acheronovom tele spočíva v podobe tetovania, ktoré sa neustále mení. Hoci má tisícky rokov, podľa ľudského veku má osemnásť. Pre Acherona je ako dcéra. Miluje grilovanie stejkov a filmy. Neznáša, keď jej niekto niečo odmietne. Simi znamená v reči Charontov aj „miláčik“.

Skotovia: väčšinou sú to deti Fobetora, ale aj Lovci snov, ktorí sa dajú na zlé chodníčky. Skotovia sú démoni, ktorí vytvárajú nočné mory a prenikajú do snov ľudí, aby z nich vysali city a tvorivosť. Delia sa na inkubov a sukubov (tí čerpajú sexuálnu rozkoš zo svojich spiacich hostiteľov).

Smithová, Janice: afroamerická Lovkyňa temnoty s karibským
prízvukom. V súčasnosti sídli v New Orleanse.

Som svetlo Lýry: fráza, ktorú používajú Dajmoni a Apoliti, keď hľadajú úkryt pred iným Dajmonom či Apolitom. Poukazuje na ich príbuzenský vzťah s Apolónom, bohom slnka.

Spathovia: Dajmoni-vojaci. Sú to strážcovia a domáci miláčiko
via kráľovnej Apolymi, ktorí sa môžu po smrti reinkarnovať, ak na tom niekomu dostatočne záleží. Ich podstata ostáva neporušená. Pozri aj Ilumináti.

Stratovia: termín zaužívaný pre katagariánskych vojakov, ktorí
pátrajú po Arkádoch a bojujú proti nim. Sú to katagariánske obdoby Strážcov, len nemajú na tvári nijaké vzory.

Strážcovia: pochádzajú z arkádskych patrií. Strážia ľudstvo aj šelmoľudí. V každej patrii sa zrodí iba zopár Strážcov. Sú to najmocnejší šelmoľudia, ktorí prenasledujú a usmrcujú Zabijakov. Keď arkádsky Strážca dosiahne dospelosť, jednu polovicu tváre mu pokrýva pestrofarebný geometrický vzor, ale Strážca (či Strážkyňa)  ho dokáže skryť a utajiť, ak chce.

Strom života: nadprirodzený strom, ktorý kvitne len v záhrade atlantídskeho Ničiteľa. Jeho listy narušujú ypnsi (posvätný spánok).
Strykerius (Stryker): Vodca a tréner Dajmonov Spahtov, ktorí sú v službách kráľovnej Apolymi. Velí aj elitnej jednotke Iluminátov. Je synom boha Apolóna, ale obrátil sa proti nemu, keď otec preklial jeho aj celý jeho národ. Je adoptívnym synom Apolymi a otcom Uriana. Cíti nevraživosť voči Acheronovi a kuje plány na zavraždenie všetkých, ktorých má Acheron rád.

Styxx: Acheronov človečí brat a jednovaječné dvojča. Styxx sa narodil v roku 9548 pred n. 1. na gréckom ostrove Didymos kráľovi Akarionovi a kráľovnej Aare. Jeho životná sila je spojená s Acheronovou, takže nemôže zomrieť, kým žije Acheron. Styxx celé stáročia nenávidí Acherona.

„Sweet Home Alabama“: pesnička od Lynyrd Skynyrd, ktorú
pustia v Útočisku vždy vtedy, keď chcú každého varovať, že do baru prichádza Acheron.

Šelmoľudia: staroveký grécky kráľ Lykaon sa nič netušiac oženil s Apolitkou. Skrývala pred ním tajomstvo, ktoré vyšlo na povrch až v deň jej dvadsiatych siedmych narodenín: v bolestiach sa rozpadla na prach. Vtedy si kráľ uvedomil, že pochádzala z prekliateho národa a jeho dvoch synov čaká vo veku dvadsaťsedem rokov taká istá strašná smrť ako ich matku.

Chcel tomu zabrániť, preto zhromaždil všetkých Apolitov a za-
čal na nich experimentovať. Pomocou mágie skrížil ich životnú
silu so životnou silou rôznych zvierat (levov, drakov, dravých vtákov, tigrov, vlkov, medveďov, panterov, šakalov, leopardov, jaguárov a gepardov) a vytvoril nové skrížené bytosti. Krížením vznikli dva druhy tvorov: Arkádi, ktorí mali ľudské
srdcia a vedeli sa premieňať na zvieratá, a Katagariáni, ktorí mali zvieracie srdcia a dokázali sa meniť na ľudí. Keď bol kráľ s pokusmi hotový, vybral dva najmocnejšie druhy zvierat (vlkov a drakov) a skrížil ich s vlastnými deťmi. Keď to
videli starogrécke sudičky, rozhnevali sa, že si dovolil zasiahnuť do ich plánov. Žiadali od neho, aby zabil svojich synov aj všetky ostatné bytosti, ktoré stvoril. Odmietol. Potrestali ho za to. Vyhlásili rozsudok, podľa ktorého budú
obidva druhy viesť proti sebe vojnu. Arkádi a Katagariáni nikdy
nezažijú mier. Navždy sa budú navzájom prenasledovať a zabíjať. Na rozdiel od pôvodných Apolitov žijú stovky rokov. Majú také isté zázračné schopnosti ako Apoliti, ale aj niektoré navyše: napríklad dokážu cestovať v čase a meniť podoby. Patrie šelmoľudí sú: litariani (levy), drakosovia (draky), gera-
kiani (jastraby, sokoly a orly), tigariani (tigre), lykosovia (vlky),
ursulani (medvede), panthirasovia (pantery), tsakalisovia (šakaly), niphetos pardalia (snežné leopardy), pardalia (leopardy), baliosovia (jaguáre), helikiasovia (gepardy).

Škvrna: hanlivé označenie Dajmonov, ktoré vzniklo podľa zvláštneho čierneho znaku na ich tele. Znak sa vynorí na hrudi všetkých Dajmonov, ktorí sa zmenili z Apolitov na zabijakov ľudí Dajmona možno zabiť vtedy, ak dýka alebo iný ostrý predmet prebodne čierny znak.

Talpinas: kedysi druh Rytiera, ktorého jedinou úlohou bolo starať sa o sexuálne potreby Lovcov temnoty. Pred dávnym Časom ich Artemis prekliala.

Tartarus: grécka obdoba pekla. Ríša, kde ľudí trestajú za hriechy spáchané počas života.

Tessera: skupina štyroch Lovcov temnoty, ktorých úlohou je prenasledovať ostatných Lovcov temnoty.

Thanatos: grécke slovo pre „smrť“. Takisto označuje Apolitu, ktorému dala Artemis zvláštnu moc a posiela ho zabíjať zlých Lovcov temnoty. V mytológii Apolitov sa nazýva Denný zabijak. V priebehu storočí sa vyskytli viacerí Thanatovia. Themis: červenovlasá grécka bohyňa spravodlivosti, matka Astrida sudičiek.

Theodorakopolus, Colt: arkádsky šelmočlovek Strážca, ktorý sa stal sirotou už pri narodení a vyrastal v Útočisku. Colt skrýva svoj znak, typický pre Strážcov.

Thirio: potreba šelmoľudí, ktorú cítia po spárení – vtedy chcú
spojiť svoju životnú silu s partnerom, takže ak zomrie jeden, zo
mrie aj druhý. Nikto sa tomu nemusí podriadiť proti svojej vôli.
Tieň: stáva sa z Lovca temnoty, keď ho zabijú a nezlúči sa s du-
šou. Existovať v podobe Tieňa znamená cítiť neutíchajúci hlad
a smäd. Najhoršou stránkou je však to, že Tieň je pre všetkých
neviditeľný a odmieta kontakty s kýmkoľvek – preto
rýchlo zošalie a potom kričí, aby upútal pozornosť na svoje osa-
melé uväznené bytie. Vraví sa, že existuje zaklínadlo, ktoré Tieň z tohto stavu vyslobodí.

Tigarian, Wren: katagariánsky šelmočlovek, ktorý sa môže premeniť na bieleho tigra, snežného leoparda alebo tigarda, čiže zmiešaninu oboch zvierat. Žije v Útočisku, pretože jeho rodičia zomreli krutou smrťou za záhadných okolností. Upratuje stoly v bare,je mimoriadne nebezpečný a utiahnutý do seba. Nestojí na strane nikoho – všetko a všetkých nenávidí rovnako. Jeho jediným priateľom je Nick a pokojne reaguje len na Aimee a Marvina. Hrdina románu Živly noci.

Trelóza: choroba podobná besnote, ktorá postihuje šelmoľudí
v období puberty. Spôsobuje šialenstvo, ktoré vyúsťuje do toho,
že z nakazeného Arkáda alebo Katagariána sa stáva neovládateľný zabijak. Choroba sa nedá liečiť.

Tryggvason, Wulf: vikingský bojovník a Lovec temnoty, ktorého doviedlo nerozumné konanie až k Morginne, mocnej Lovkyni temnoty. Zmanipulovala ho tak, že s ňou začal obchodovať s dušami. Je to jediný Lovec temnoty, ktorému nikdy nepovolili Akt pomsty. Má odlišné nadprirodzené sily než ostatní Lovci temnoty. Tou najkurióznejšou je schopnosť spôsobovať amnéziu, stratu pamäti. Nijaký človek ani zviera si ho po stretnutí nepamätá dlhšie ako päť minút. Hrdina románu Kiss of the Night, manžel Cassandry Petersovej.

Únikové diery: spojovacie vchody medzi atlantídskym peklom
Kalosis a ľudským svetom, ktoré často využívajú Dajmoni, nazývaní Spathovia, keď chcú ujsť pred Lovcami temnoty. Tieto diery sa volajú aj laminy.

Urian: reinkarnovaný Dajmon Spatho, Strykerov najstarší a jediný žijúci syn, bývalý príslušník Iluminátov, manžel Phoebe Petersovej. Stryker zabil Phoebe a podrezal Urianovi hrdlo, aby pomohol Cassandre Petersovej. Odvtedy je Urian príležitostným spojencom Acherona a Lovcov temnoty.

Útočisko: najstarší bar motorkárov v New Orleanse, ktorý vlast
nia Peltierovci, rodina katagariánskych medveďov. Je to limani:
pásmo bezpečia pre všetky typy Lovcov a šelmoľudí, kde sa pri
rodené súperenie musí prerušiť a boje aj zabíjanie sú zakázané.

V’aiden: Lovec snov, ktorý túži mať city. Hrdina románu Nočné slastí (Night Pleasures).

Whitethunder, Carson: arkádsky šelmočlovek, ktorý sa mení na jastraba. Carson je doktor medicíny a obyvateľ Útočiska, kde pracuje ako veterinár šelmoľudí.

Ydor: atlantídsky boh oceánu.

Ypnsi: posvätný spánok, ktorý bohyňa Orasia rozosievala z po-
svätných sál Katoterosu (neba) ešte v časoch, keď Zemi vládli bohovia Atlantídy.

Zabijak: katagariánsky šelmočlovek, ktorý v puberte získa magické sily, ale zošalie z toho, pretože nenájde spôsob, ako ich ovládnuť. Stane sa z neho bezohľadný zabijak, ktorý zavraždí každého, kto mu príde do cesty. Má vlastne infekčnú chorobu podobnú besnote a neexistuje na ňu liek. Strážcovia majú za úlohu vypátrať ho a zneškodniť.

Zákonník Lovcov temnoty: Cti bohyňu Artemis. Nepi krv. Neublíž človeku ani Apolitovi. Nikdy sa nedotýkaj svojho Rytiera. Nerozprávaj sa s príbuznými ani s priateľmi, ktorí ťa poznali pred smrťou. Nenechaj nažive žiadneho Dajmona. Nikdy nehovor o tom, kto si. Všade chodievaj sám. Dobre skrývaj svoj znak luku a šípu.

Zurvan: staroveký perzský boh času a priestoru. Je známy aj pod menom Cas.

Zvrhlý Lovec temnoty: taký, ktorý porušil Zákonník Lovcov
temnoty a musí zomrieť. Prenasledujú ho Rytieri Krvavého obradu, ktorí ho nakoniec zabijú.

